ಕನ್ನಡ ಸಿನಿಮಾಗಳನ್ನು ನೋಡಿದರೆ ಹೊಟ್ಟೆಕಿಚ್ಚಾಗುತ್ತದೆ ಎಂದ ಕನ್ನಡ ಮೂಲದ ತೆಲುಗು ನಟ
Highlights
ಈಗ ವಿಜಯ್ ದೇವರಕೊಂಡ ಅವರ ಹೆಸರಿಗಿಂತ ಅರ್ಜುನ್ ರೆಡ್ಡಿ ಅಂತಲೇ ಫೇಮಸ್. ಇವರು ಇತ್ತೀಚೆಗೆ ಬೆಂಗಳೂರಿಗೆ ಬಂದಿದ್ದರು. ಅದು ಗಣೇಶ್ ಹಾಗೂ ರಶ್ಮಿಕಾ ಮಂದಣ್ಣ ನಟಿಸಿರುವ, ಸುನಿ ನಿರ್ದೇಶನದ ‘ಚಮಕ್’ ಚಿತ್ರದ ಆಡಿಯೋ ಬಿಡುಗಡೆಗೆ
ಈ ಹೆಸರು ಈಗೇನು ಅಪರಿಚಿತವಲ್ಲ. ‘ಅರ್ಜುನ್ ರೆಡ್ಡಿ’ ಚಿತ್ರದಿಂದ ಸೂಪರ್ ಹೀರೋ ಆದ ನಟನೀತ. ಅದಕ್ಕೂ ಮೊದಲು ‘ಪೆಳ್ಳಿಚೂಪುಲು’ ಚಿತ್ರದಲ್ಲಿ ನಟನೆಯ ಸಾಮರ್ಥ್ಯ ತೋರಿದವರು. ‘ಎವಡೆ ಸುಬ್ರಮಣ್ಯಂ’ ಚಿತ್ರದಲ್ಲಿ ಫಿಲಾಸಫರ್ ಆಗಿ ಕಂಡವರು. ಈಗ ವಿಜಯ್ ದೇವರಕೊಂಡ ಅವರ ಹೆಸರಿಗಿಂತ ಅರ್ಜುನ್ ರೆಡ್ಡಿ ಅಂತಲೇ ಫೇಮಸ್. ಇವರು ಇತ್ತೀಚೆಗೆ ಬೆಂಗಳೂರಿಗೆ ಬಂದಿದ್ದರು. ಅದು ಗಣೇಶ್ ಹಾಗೂ ರಶ್ಮಿಕಾ ಮಂದಣ್ಣ ನಟಿಸಿರುವ, ಸುನಿ ನಿರ್ದೇಶನದ ‘ಚಮಕ್’ ಚಿತ್ರದ ಆಡಿಯೋ ಬಿಡುಗಡೆಗೆ. ಬೆಂಗಳೂರು ಅಂದ್ರೆ ವಿಜಯ್ ದೇವರಕೊಂಡ ಅವರಿಗೆ ನೆನಪಾಗುವುದೇನು? ಅವರ ಮಾತುಗಳಲ್ಲೇ ಕೇಳಿ.

1)ನನಗೆ ಬೆಂಗಳೂರು ಅಂದಾಗ ತಕ್ಷಣಕ್ಕೆ ನೆನಪಾಗುವುದು ಕ್ರಿಕೆಟರ್ ವೆಂಕಟೇಶ್ ಪ್ರಸಾದ್. ಕ್ರಿಕೆಟ್ ಮೈದಾನದಲ್ಲಿ ಇವರನ್ನು ನೋಡಿದ್ದೆ. ಅಚ್ಚರಿಯಿಂದ ಈತ ಯಾರು ಅಂತ ಹುಡುಕಿದಾಗ ಕನ್ನಡದವರು, ಬೆಂಗಳೂರಿನ ನಿವಾಸಿ ಅಂತ ಗೊತ್ತಾಯಿತು. ಅಂದಿನಿಂದಲೂ ನನಗೆ ಬೆಂಗಳೂರು ಹೆಸರು ಕೇಳಿದರೆ ನೆನಪಾಗುವುದು ಇದೇ ವೆಂಕಟೇಶ್ ಪ್ರಸಾದ್.
2)ಸಿನಿಮಾ ವಿಚಾರಕ್ಕೆ ಬಂದರೆ ತುಂಬಾ ಜಲಸ್ ಆಗುತ್ತದೆ. ಯಾಕೆಂದರೆ ಕನ್ನಡ ಸಿನಿಮಾಗಳು ಅಷ್ಟು ಚೆನ್ನಾಗಿವೆ. ನಿಮಗೊಂದು ವಿಷಯ ಹೇಳಬೇಕು. ‘ಚಮಕ್’ ಚಿತ್ರಕ್ಕೂ ಮೊದಲೇ ನಾನು ನಿರ್ದೇಶಕ ಸುನಿ ಅವರ ಹೆಸರು ಕೇಳಿದ್ದೆ. ತುಂಬಾ ಕಡಿಮೆ ಬಜೆಟ್‌ನಲ್ಲಿ ‘ಸಿಂಪಲ್ಲಾಗ್ ಒಂದ್ ಲವ್ ಸ್ಟೋರಿ’ ಹೆಸರಿನಲ್ಲೊಂದು ಸಿನಿಮಾ ಮಾಡಿ ಸೂಪರ್ ಹಿಟ್ ಕೊಟ್ಟಿರುವ ನಿರ್ದೇಶಕ ಅಂತ ಆಗಲೇ ನಾನು ಕೇಳಿದ್ದೆ. ಈಗ ‘ಚಮಕ್’ನಲ್ಲಿ ಅದೇ ಸುನಿ ಅವರನ್ನು ನೋಡುತ್ತಿದ್ದೇನೆ.
3) ಇತ್ತೀಚೆಗೆ ನೋಡಿದ ಕನ್ನಡ ಸಿನಿಮಾ ‘ಕಿರಿಕ್ ಪಾರ್ಟಿ’. ಬೆಂಗಳೂರಿಗೆ ಬರುವ ಮುನ್ನ ನೋಡಿಕೊಂಡು ಬಂದ ಸಿನಿಮಾ ‘ಮಫ್ತಿ’. ಆ ಸಿನಿಮಾ ನೋಡಿ ನನಗೆ ಮತ್ತಷ್ಟು ಹೊಟ್ಟೆ ಕಿಚ್ಚು ಶುರುವಾಯಿತು. ಇಂಥ ಸಿನಿಮಾ ನಾವು ಯಾವಾಗ ಮಾಡೋದು ಅಂತ. ತುಂಬಾ ಇಂಟರೆಸ್ಟಿಂಗ್ ಗ್ಯಾಂಗ್‌ಸ್ಟರ್ ಸಿನಿಮಾ. ಬ್ಯೂಟಿಫುಲ್ ಮೇಕಿಂಗ್.
4) ಕೇವಲ ಸಿನಿಮಾಗಳು ಮಾತ್ರವಲ್ಲ, ಭಾರತೀಯ ಚಿತ್ರ ರಂಗಕ್ಕೆ ಕನ್ನಡಿಗರ ಕೊಡುಗೆ ದೊಡ್ಡದು. ಯಾಕೆಂದರೆ ಭಾರತೀಯ ಚಿತ್ರರಂಗದಲ್ಲಿ ಗುರುತಿಸಿಕೊಂಡವರ ಹೆಸ ರುಗಳನ್ನು ಪಟ್ಟಿ ಮಾಡುತ್ತಾ ಹೋಗಿ... ರಜನಿಕಾಂತ್, ಐಶ್ವರ್ಯ ರೈ, ಎಸ್‌ಎಸ್ ರಾಜ್‌ಮೌಳಿ, ಅನುಷ್ಕಾ ಶೆಟ್ಟಿ. (ಡಾ ರಾಜ್‌ಕುಮಾರ್ ಹೆಸರು ಹೇಳಿ ಅಂತ ಸಭಿಕರು ಕೂಗಿದರು)
5) ಎಲ್ಲಕ್ಕಿಂತ ಮುಖ್ಯವಾಗಿ ಕನ್ನಡಿಗರು ಒಳ್ಳೆಯ ಸಿನಿಮಾಗಳನ್ನು ನೋಡುತ್ತಾರೆ. ನನ್ನ ಅರ್ಜುನ್ ರೆಡ್ಡಿ ಚಿತ್ರವನ್ನು ತುಂಬಾ ಜನ ನೋಡಿದ್ದಾರೆ. ಹಾಗೆ ಪೆಳ್ಳಿಚೂಪುಲು ಚಿತ್ರವನ್ನೂ ನೋಡಿದ್ದೀರಿ. ಆ ಕೃತಜ್ಞತೆ ನನಗಿದೆ.
6) ಕನ್ನಡಿಗರ ಮೇಲಿನ ಇಷ್ಟೆಲ್ಲ ಪ್ರೀತಿಯಿಂದಲೇ ನಾನು ಇವತ್ತು ‘ಚಮಕ್’ ಆಡಿಯೋ ಬಿಡುಗಡೆಗೆ ಬರುವಂತಾಯಿತು. ಇವಿಷ್ಟು ಹೇಳಿದ ನಂತರ ವಿಜಯ್ ದೇವರಕೊಂಡ ‘ಕಿರಿಕ್ ಪಾರ್ಟಿ’ ಚಿತ್ರದ ‘ಬೆಳಗೆದ್ದು ಯಾರ ಮುಖವ ನಾನು ನೋಡಲಿ’ ಹಾಡಿನ ಪೂರ್ತಿ ಪಲ್ಲವಿ ಹಾಡಿದರು.
Last Updated 11, Apr 2018, 1:01 PM IST


ನಾತಿಚರಾಮಿ: ಮೈ–ಮನದ ನಡುವಣ ಸಂಘರ್ಷ
ನಾತಿಚರಾಮಿ: ಮೈ–ಮನದ ನಡುವಣ ಸಂಘರ್ಷ
ಗುರು ಪಿ.ಎಸ್.
30 ಡಿಸೆಂಬರ್ 2018, 01:00  IST
Updated:
30 ಡಿಸೆಂಬರ್ 2018, 01:00  IST
ಅಕ್ಷರ ಗಾತ್ರ :
ಆ
ಆ
ಸಾಗರವನ್ನು ಸೇರಲು ಹೊರಟ ನದಿ ಹೊರಗಿನವರ ಕಣ್ಣಿಗೆ ಪ್ರಶಾಂತವಾಗಿಯೇ ಕಾಣುತ್ತದೆ. ಅದರೊಳಗೆ ಇಳಿದವರಿಗೆ ಮಾತ್ರ ಅದರ ಸುಳಿ–ಆಳ ಅರಿವಿಗೆ ಬರುವುದು. ಸಂಗಮದ ಈ ಪ್ರಕ್ರಿಯೆಯಲ್ಲಿ ನದಿಯ ಅನಿವಾರ್ಯತೆ, ಉತ್ಕಟತೆಯನ್ನು ಹೆಣ್ಣಿನ ಮೂಲಕ ಅನಾವರಣಗೊಳಿಸುವ ಚಿತ್ರ ನಾತಿಚರಾಮಿ.
‘ನನ್ನ ದೇಹದ ಬಯಕೆಯನ್ನು ಈಡೇರಿಸುತ್ತೀರಾ’ ಎಂದು ಹೆಣ್ಣೊಬ್ಬಳು ಗಂಡಿಗೆ ನೇರವಾಗಿ ಸಂದೇಶ ಕಳುಹಿಸುವ ಕಥೆಯನ್ನು ಸಿನಿಮಾ ಮಾಡಲು ಧೈರ್ಯ ಬೇಕು. ಅಂತಹ ಸಿನಿಮಾವನ್ನು ನಿರ್ದೇಶಿಸುವ ಮೂಲಕ ಮಂಸೋರೆ, ನಟಿಸುವ ಮೂಲಕ ಶ್ರುತಿ ಹರಿಹರನ್ ಆ ಧೈರ್ಯ ಪ್ರದರ್ಶಿಸಿದ್ದಾರೆ. ‘ದೇಹದ ಬಯಕೆಯನ್ನು ನೇರವಾಗಿಯಾಗಲಿ, ಪರೋಕ್ಷವಾಗಿ ಆಗಲಿ ಹೇಳಿ ಬಿಟ್ರೆ ಹೆಣ್ಮಕ್ಕಳು ಚೀಪ್ ಆಗಿಬಿಡ್ತೀವಲ್ವ’ ಎಂದು ಅವರು ಹೇಳುವ ಸಂಭಾಷಣೆ ಈ ದಿಟ್ಟತನಕ್ಕೆ ಸಾಕ್ಷಿ.
ಮದುವೆಯಾದ ಹೊಸತರಲ್ಲಿಯೇ ಗಂಡನನ್ನು ಕಳೆದುಕೊಳ್ಳುವ ಗೌರಿ (ಶ್ರುತಿ), ವಿಧವೆ ಎಂದು ಅನುಕಂಪ ತೋರಿಸುವ, ಸಂದರ್ಭದ ಲಾಭ ಪಡೆಯಲು ಹವಣಿಸುವವರನ್ನು ಕಂಡರೆ ಉರಿದು ಬೀಳುವ ಹೆಣ್ಣು. ಮನಸು ಹಿಡಿತದಲ್ಲಿದ್ದರೂ, ದೇಹ ಮಾತು ಕೇಳದಾದಾಗ ಸಂದಿಗ್ಧಕ್ಕೆ ಸಿಲುಕುವ ಗೌರಿ, ಇಂತಹ ವಿಷಯಗಳನ್ನು ಹಂಚಿಕೊಳ್ಳಬಹುದಾದ ‘ನಂಬಿಕಸ್ಥ’ ಕಣ್ಣುಗಳಿಗೆ ಹುಡುಕಾಡ ತೊಡಗುತ್ತಾಳೆ. ಅಸಹಜ ಸಮಸ್ಯೆಗಳಿಗೆ ಅಸಹಜ ಪರಿಹಾರಗಳನ್ನೇ ಕಂಡುಕೊಳ್ಳಬೇಕು ಎಂಬ ಮನೋವೈದ್ಯನ ಸಲಹೆಯಂತೆಯೇ ಇಡೀ ಸಿನಿಮಾ ಸಾಗುತ್ತದೆ.
ಕಾಮವೇ ಪ್ರಮುಖ ಕಥಾವಸ್ತುವಾದರೂ, ಪ್ರೀತಿ–ಸಂಬಂಧ–ಸಮಾಜದ ಎಳೆಗಳೂ ಕಥೆಯನ್ನು ಸುತ್ತಿಕೊಂಡಿವೆ. ಹೆಚ್ಚು ಹಣ ಸಂಪಾದಿಸಬೇಕು, ದೊಡ್ಡ ಹೆಸರು ಮಾಡಬೇಕು ಎಂಬ ಒತ್ತಡದಲ್ಲಿ ಚೇಳು ಕಡಿದವನಂತೆ ವರ್ತಿಸುವ ಸುರೇಶ್ (ಸಂಚಾರಿ ವಿಜಯ್) ಆಧುನಿಕ ಮಧ್ಯಮವರ್ಗದ ಪುರುಷರ ಪ್ರತಿನಿಧಿಯಂತೆ ಕಾಣಿಸುತ್ತಾನೆ. ಹೆಂಡತಿಯೊಂದಿಗಿನ ಲೈಂಗಿಕ ಕ್ರಿಯೆಯನ್ನು, ಕಂಪ್ಯೂಟರ್ ಕೀಬೋರ್ಡ್‌ನಲ್ಲಿ ಟೈಪ್ ಮಾಡಿದಷ್ಟೇ ಯಾಂತ್ರಿಕವಾಗಿ ನೋಡುವ ಸುರೇಶ್, ಪರಸ್ತ್ರೀಯ ಕಾಮಾಸಕ್ತಿಯನ್ನು ಅವಳ ಕುಟುಂಬದ ಹಿನ್ನೆಲೆಗೆ ಥಳಕು ಹಾಕುವ ವ್ಯಕ್ತಿ. ಪತಿಯ ನಿರ್ಲಕ್ಷ್ಯವನ್ನು ನುಂಗಿ ಅವನ ಪ್ರೀತಿಗಾಗಿ ಹಾತೊರೆಯುವ ಪಾತ್ರದಲ್ಲಿ ಶರಣ್ಯ ಇಷ್ಟವಾಗುತ್ತಾರೆ. ಅಲ್ಲದೆ,  ‘i am being used ಎಂದೆನಿಸುವುದು ಹೆಣ್ಣಿಗೆ ಮಾತ್ರವಲ್ಲ, ಗಂಡಸರಿಗೂ ಕೂಡ’ ಎಂದು ಪಾತ್ರವೊಂದರಿಂದ ಹೇಳಿಸುವ ಮೂಲಕ ಪುರುಷರ ಭಾವನೆಗಳ ಮೇಲೂ ನಿರ್ದೇಶಕರು ಬೆಳಕು ಚೆಲ್ಲಿದ್ದಾರೆ.
ಎರಡನೇ ಸಂಬಂಧ ಅಪರಾಧ. ಬಹಿರಂಗವಾದರೆ ಸಮಾಜ ಏನೆಂದುಕೊಳ್ಳುತ್ತದೆ ಎಂದು ಹೆದರಿಕೊಳ್ಳುವವರ ನಡುವೆ, ಎಲ್ಲವೂ ನಮ್ಮ ಅನುಕೂಲವನ್ನು ಅವಲಂಬಿಸಿರುತ್ತದೆ ಎಂದು ಸಹಜವಾಗಿ ಬದುಕುವ ಕೆಲಸದಾಕೆ ಜಯಮ್ಮಳ ಮನೋಭಾವ ಗೌರಿ– ಸುರೇಶ್ ಜೀವನಕ್ಕೆ ಪಾಠ ಹೇಳುತ್ತದೆ. ಇಬ್ಬರ ಜೀವನದಲ್ಲಿಯೂ ಕೊನೆಗೆ ಹೊಸಗಾಳಿ ಬೀಸಲಾರಂಭಿಸುತ್ತದೆ.
ಅರ್ಥಗರ್ಭಿತ ಸಂಭಾಷಣೆ–ನಟ ನಟಿಯರ ಹದವರಿತ ಅಭಿನಯ ಸಿನಿಮಾದ ಶಕ್ತಿ. ಸಂಕಲನಕಾರ ತಮ್ಮ ಕತ್ತರಿಯನ್ನು ಇನ್ನಷ್ಟು ಮೊನಚುಗೊಳಿಸಿದ್ದರೆ ಚಿತ್ರಕ್ಕೆ ವೇಗ ಸಿಗುತ್ತಿತ್ತು. ನವರಸಗಳಂತಹ ಕಮರ್ಷಿಯಲ್ ಅಂಶಗಳನ್ನು ಬಯಸಿ ಸಿನಿಮಾಗೆ ಹೋಗುವವರಿಗೆ ‘ನಾತಿಚರಾಮಿ’ ಇಷ್ಟವಾಗುವುದು ಕಷ್ಟ. ಆದರೆ, ಈ ವರ್ಷದ ವಿಶಿಷ್ಟ ಪ್ರಯೋಗಾತ್ಮಕ ಚಿತ್ರಗಳ ಸಾಲಲ್ಲಿ ನಿಲ್ಲುವ ಎಲ್ಲ ಅಂಶಗಳನ್ನು ಈ ಸಿನಿಮಾ ಹೊಂದಿದೆ ಎನ್ನಬಹುದು.
ನಾತಿಚರಾಮಿ ನಿರ್ದೇಶನ: ಮಾಂಸೋರೆ
ನಿರ್ಮಾಣ: ತೇಜಸ್ವಿನಿ ಎಂಟರ್‌ಪ್ರೈಸಸ್
ತಾರಾಗಣ: ಶ್ರುತಿ ಹರಿಹರನ್, ಸಂಚಾರಿ ವಿಜಯ್, ಶರಣ್ಯ, ಪೂರ್ಣಚಂದ್ರ ಮೈಸೂರು, ಬಾಲಾಜಿ ಮನೋಹರ್


ಕೆಎಲ್ ರಾಹುಲ್ ಜೀವನದಲ್ಲಿ ಎದುರಿಸಿದ ಅತ್ಯಂತ ಕಠಿಣ ಬೌಲಿಂಗ್ ಹಾಗೂ ಪಂದ್ಯ ಯಾವುದು?
Highlights
ನಾಲ್ಕನೇ ಟೆಸ್ಟ್ ಪಂದ್ಯದ ತಮ್ಮ ಅನುಭವವನ್ನು ಇಂದು ಕೆಎಲ್ ರಾಹುಲ್ ವೇದ್ಯಪಡಿಸಿದ್ದಾರೆ.
ಧರ್ಮಶಾಲಾ(ಮಾ. 26): ಕೆಎಲ್ ರಾಹುಲ್ ಟೀಮ್ ಇಂಡಿಯಾದ ನೂತನ ಸ್ಟಾರ್ ಆಗಿ ರೂಪುಗೊಳ್ಳುತ್ತಿರುವುದು ಸುಳ್ಳಲ್ಲ. ಬಹಳ ಆತ್ಮವಿಶ್ವಾಸದಿಂದ ಬ್ಯಾಟಿಂಗ್ ಮಾಡುತ್ತಿರುವ ಕನ್ನಡಿಗ ರಾಹುಲ್ ಆಸ್ಟ್ರೇಲಿಯಾ ವಿರುದ್ಧ ಸ್ಥಿರ ಬ್ಯಾಟಿಂಗ್ ಪ್ರದರ್ಶನ ನೀಡುತ್ತಿದ್ದಾರೆ. ನಿನ್ನೆ ಆರಂಭಗೊಂಡ ನಾಲ್ಕನೇ ಟೆಸ್ಟ್ ಪಂದ್ಯದಲ್ಲಿ ರಾಹುಲ್ ಭರ್ಜರಿ ಅರ್ಧಶತಕ ಗಳಿಸಿದ್ದಾರೆ. ಕಾಂಗರೂಗಳ ಪಡೆ ವಿರುದ್ಧದ ನಾಲ್ಕು ಟೆಸ್ಟ್ ಪಂದ್ಯಗಳ ಆರು ಇನ್ನಿಂಗ್ಸಲ್ಲಿ ರಾಹುಲ್'ಗೆ ಇದು ಐದನೇ ಅರ್ಧಶತಕವಾಗಿದೆ. ನಾಲ್ಕನೇ ಟೆಸ್ಟ್ ಪಂದ್ಯದ ತಮ್ಮ ಅನುಭವವನ್ನು ಇಂದು ಕೆಎಲ್ ರಾಹುಲ್ ವೇದ್ಯಪಡಿಸಿದ್ದಾರೆ.
ಕಠಿಣ ಸೆಷೆನ್:
ಈ ಪಂದ್ಯದ ಇಂದಿನ ಎರಡನೇ ದಿನದ ಮೊದಲ ಸೆಷೆನ್ ಬಹಳ ಕಠಿಣವಾಗಿತ್ತು ಎಂದು ಕೆಎಲ್ ರಾಹುಲ್ ಹೇಳುತ್ತಾರೆ. ಆಸ್ಟ್ರೇಲಿಯಾದ ವೇಗದ ಬೌಲರ್'ಗಳಾದ ಹೇಜಲ್ವುಡ್ ಹಾಗು ಕುಮಿನ್ಸ್ ಇಬ್ಬರೂ ಮೊದಲ ಸೆಷೆನ್'ನಲ್ಲಿ ಅತ್ಯುತ್ತಮ ಬೌಲಿಂಗ್ ಪ್ರದರ್ಶನ ನೀಡಿದರು. ಪಿಚ್ ಕೂಡ ಅವರ ಬೌಲಿಂಗ್'ಗೆ ಪೂರಕವಾಗಿತ್ತು. ಚೆಂಡು ಸಾಕಷ್ಟು ವೇಗ ಹಾಗೂ ಸ್ವಿಂಗ್ ಆಗುತ್ತಿತ್ತು. ತಾವು ರನ್ ಗಳಿಸಲು ಬಹಳ ಪ್ರಯಾಸಪಡಬೇಕಾಯಿತು. ಇದು ತಮ್ಮ ವೃತ್ತಿಜೀವನದ ಅತ್ಯಂತ ಕಠಿಣ ಸೆಷೆನ್ ಎಂದು ಕೆಎಲ್ ರಾಹುಲ್ ಹೇಳುತ್ತಾರೆ.
ಈ ಅವಧಿಯಲ್ಲಿ ರಾಹುಲ್ 10 ರನ್ನಿದ್ದಾಗ ಜೀವದಾನ ಪಡೆದರು. ಅದು ಬಿಟ್ಟರೆ ರಾಹುಲ್ ತಮ್ಮ ಕೆಚ್ಚೆದೆಯ ಹಾಗೂ ಚಾತುರ್ಯದ ಬ್ಯಾಟಿಂಗ್ ಮೂಲಕ ಆಸ್ಟ್ರೇಲಿಯಾದ ಬೌಲಿಂಗ್'ನ್ನು ಸಮರ್ಥವಾಗಿ ಎದುರಿಸಿದರು.
ಈ ಸರಣಿಯಲ್ಲಿ ಕೆಎಲ್ ರಾಹುಲ್ ಒಂದೂ ಶತಕ ಭಾರಿಸದಿದ್ದರೂ ನಿರಾಶೆಯಂತೂ ಮಾಡಿಲ್ಲ. ಸರಣಿಯಲ್ಲಿ ಅವರು 57 ರನ್ ಸರಾಸರಿ ಹೊಂದಿರುವುದು ಇದಕ್ಕೆ ಸಾಕ್ಷಿಯಾಗಿದೆ.
ಕೊಹ್ಲಿ ಬಗ್ಗೆ:
ಕೆಎಲ್ ರಾಹುಲ್ ತಮ್ಮ ಟೆಸ್ಟ್ ಕ್ರಿಕೆಟ್'ನಲ್ಲಿ ಇದೇ ಮೊದಲ ಬಾರಿಗೆ ಕೊಹ್ಲಿ ಅನುಪಸ್ಥಿತಿಯಲ್ಲಿ ಆಡುತ್ತಿದ್ದಾರೆ. ಕೊಹ್ಲಿ ಇಲ್ಲದ ಪಂದ್ಯ ಹೇಗಿದೆ ಎಂದು ಕೆಎಲ್'ಆರ್ ಅವರನ್ನು ಕೇಳಿದರೆ, ತಮ್ಮ ತಂಡವು ಕೊಹ್ಲಿಯವರನ್ನು ಮಿಸ್ ಮಾಡಿಕೊಳ್ಳುತ್ತದೆ ಎಂದು ಉತ್ತರಿಸುತ್ತಾರೆ. ಕೊಹ್ಲಿ ನಾಯಕನಾಗಿ ತಂಡದ ಇತರ ಸದಸ್ಯರಿಗೆ ಮಾದರಿಯಾಗಿ ನಿಲ್ಲುತ್ತಾರೆ. ಅವರ ಆಕ್ರಮಣಕಾರಿ ಮನೋಭಾವ ಹಾಗೂ ಉತ್ಸಾಹವು ತಂಡದ ಸದಸ್ಯರಿಗೆ ಪ್ರೇರಣೆಯಾಗಿ ನಿಲ್ಲುತ್ತದೆ. ಅವರಿಲ್ಲದಾಗ ಇತರರು ಅಂಥ ಜವಾಬ್ದಾರಿ ಹೊತ್ತು ಪ್ರದರ್ಶನ ನೀಡಬೇಕಾಗುತ್ತದೆ ಎಂದು ಕೆಎಲ್ ರಾಹುಲ್ ಅಭಿಪ್ರಾಯಪಡುತ್ತಾರೆ.
Last Updated 11, Apr 2018, 1:02 PM IST


Bengaluru, First Published 19, Sep 2018, 2:46 PM IST
Highlights
’ಒಂದು ಮೊಟ್ಟೆಯ ಕತೆ’ ಹಾಸ್ಯ ಪ್ರಧಾನವಾದ ಚಿತ್ರ. ಎಲ್ಲಾ ವರ್ಗದ ಪ್ರೇಕ್ಷಕರ ಮನಗೆದ್ದಿದೆ. ಪ್ರೇಕ್ಷಕರಿಂದ ಅದ್ಭುತ ಪ್ರತಿಕ್ರಿಯೆ ಕೂಡಾ ಸಿಕ್ಕಿದೆ. ಈ ಚಿತ್ರವನ್ನು ತೆಲುಗಿಗೆ ರಿಮೇಕ್ ಮಾಡುವ ಮಾತು ಕೇಳಿ ಬರುತ್ತಿದೆ.
ಬೆಂಗಳೂರು (ಸೆ.19):  ಲೂಸಿಯಾ ಖ್ಯಾತಿಯ ನಿರ್ದೇಶಕ ಪವನ್ ಕುಮಾರ್ ತೆಲುಗು ಚಿತ್ರರಂಗದಲ್ಲಿ ಹವಾ ಕ್ರಿಯೇಟ್ ಮಾಡಿದ್ದಾರೆ. ಅವರು ನಿರ್ದೇಶಿಸಿದ ‘ಯೂಟರ್ನ್’ 4 ದಿನದಲ್ಲಿ 1 ಕೋಟಿ ಕಲೆಕ್ಷನ್ ಮಾಡಿದೆ. ಈ ಸಂದರ್ಭದಲ್ಲಿ
ಪವನ್ ಕುಮಾರ್ ಜತೆ ಮಾತುಕತೆ.
ವಾಟ್ ನೆಕ್ಟ್ಸ್ ?
ಟಾಲಿವುಡ್‌ನಲ್ಲಿ ಪಾಸಿಟಿವ್ ರೆಸ್ಪಾನ್ಸ್ ಸಿಗುತ್ತಿದೆ. ಒಂದಂತೂ ಸತ್ಯ, ತಕ್ಷಣವೇ ತೆಲುಗಿನಲ್ಲೇ ಮತ್ತೊಂದು ಸಿನಿಮಾ ನಿರ್ದೇಶಿಸುವ ಅವಕಾಶ ಸಿಕ್ಕರೂ ಅದು ತೆಲುಗು ಮತ್ತು ಕನ್ನಡ ಎರಡು ಭಾಷೆಯಲ್ಲೂ ನಿರ್ಮಾಣ ಆಗಬೇಕು ಎನ್ನುವುದು ನನ್ನ ಡಿಮ್ಯಾಂಡ್ ಆಗಿರುತ್ತೆ.
‘ಯುಟರ್ನ್’ ರೆಸ್ಪಾನ್ಸ್ ಬಗ್ಗೆ ಹೇಳೋದಾದ್ರೆ...
ಸಿನಿಮಾ ಗೆಲ್ಲುತ್ತೆ ಎನ್ನುವ ವಿಶ್ವಾಸ ಇತ್ತು. ಆದರೆ ಆರಂಭದಲ್ಲೇ ಇಷ್ಟು ದೊಡ್ಡ ಎಂಟ್ರಿ ಸಿಗುತ್ತೆ ಎನ್ನುವ ನಿರೀಕ್ಷೆ ಇರಲಿಲ್ಲ. ಈಗ ನಿರೀಕ್ಷೆ ಮೀರಿದ ಪ್ರತಿಕ್ರಿಯೆ ಸಿಗುತ್ತಿದೆ. ಟಾಲಿವುಡ್ ಒಂದರಲ್ಲೇ ಕೇವಲ ನಾಲ್ಕು ದಿನದ ಕಲೆಕ್ಷನ್ 14 ಕೋಟಿ ದಾಟಿದೆ. ತಮಿಳಿನಲ್ಲೂ ಅಂಥದ್ದೇ ರೆಸ್ಪಾನ್ಸ್ ಸಿಗುತ್ತಿದೆ. ಸಮಂತಾ ಅವರಿಗೆ ಇಂತಹ ರೆಸ್ಪಾನ್ಸ್ ಹೊಸದೇನೂ ಅಲ್ಲ. ಯಾಕಂದ್ರೆ ಅವರು ಎರಡು ಭಾಷೆಯಲ್ಲೂ ಸ್ಟಾರ್ ನಟಿ. ನನಗೆ ಇದು ಹೊಸದು. ನಿರ್ಮಾಪಕಿ ಆಗಿ ಅವರು ನನ್ನ ಮೇಲೆ ಇಟ್ಟಿದ್ದ ನಂಬಿಕೆ ಹುಸಿ ಆಗಿಲ್ಲ. ಆ ಕಾರಣಕ್ಕೆ ಖುಷಿ ಆಗುತ್ತಿದೆ.
ಟಾಲಿವುಡ್ ಪ್ರತಿಕ್ರಿಯೆ ಹೇಗಿದೆ?
ಇದು ಸ್ಟಾರ್ ನಿರ್ದೇಶಕರೇ ಇರುವ ಚಿತ್ರೋದ್ಯಮ. ಆದರೂ ಈಗ ಚಿತ್ರಕ್ಕೆ ಸಿಗುತ್ತಿರುವ ರೆಸ್ಪಾನ್ಸ್ ಮೂಲಕ ನನ್ನನ್ನು ನಾನು ಗುರುತಿಸಿಕೊಳ್ಳಲು ಸಾಧ್ಯವಾಗುತ್ತಿದೆ. ಕೆಲವು ನಿರ್ಮಾಪಕರು, ನಿರ್ದೇಶಕರು ಫೋನ್ ಕಾಲ್ ಮಾಡಿ, ವಿಶ್ ಹೇಳಿದ್ದಾರೆ. ಸಹಜವಾಗಿಯೇ ಇದು ಪ್ರೋತ್ಸಾಹ ಎಂದೆನಿಸುತ್ತಿದೆ.
ನಿರ್ದೇಶಕನಾಗಿ ಕನ್ನಡ ಮತ್ತು ತೆಲುಗು ಚಿತ್ರೋದ್ಯಮದಲ್ಲಿ ನೀವು ಕಂಡ ವ್ಯತ್ಯಾಸ ಏನು?
ಅಂತಹ ವ್ಯತ್ಯಾಸವೇನಿಲ್ಲ. ಆದರೆ ಒಂದು ಚಿತ್ರದ ಮೇಕಿಂಗ್ ಮತ್ತು ಮಾರ್ಕೆಟಿಂಗ್ ವಿಚಾರದಲ್ಲಿ ಸಾಕಷ್ಟು ವ್ಯತ್ಯಾಸ ಇರೋದು ನಿಜ. ಯಾಕಂದ್ರೆ ಅವೆರಡಕ್ಕೂ ಒಂದಕ್ಕೊಂದು ಸಂಬಂಧವಿದೆ. ಮಾರ್ಕೆಟ್ ದೊಡ್ಡದು ಎನ್ನುವ ಕಾರಣಕ್ಕೆ ದೊಡ್ಡ ಮಟ್ಟದಲ್ಲಿ ಬಂಡವಾಳ ಹಾಕಿ ಸಿನಿಮಾ ಮಾಡುವ ಪ್ರವೃತ್ತಿ ಅಲ್ಲಿದೆ. ನಿರ್ದೇಶಕನಾದವನು ಅಲ್ಲಿಗೆ ಹೋದಾಗ ನಿಂತಾಗ ಅಲ್ಲಿನ ನಿರ್ಮಾಣ ಶೈಲಿಗೆ ತಕ್ಕಂತೆ ಯೋಚಿಸಬೇಕಾಗುತ್ತದೆ. ಇಲ್ಲಿಗೆ ಬಂದರೆ ಇಲ್ಲಿನ ಪರಿಸ್ಥಿತಿಗೆ ತಕ್ಕಂತೆ ಯೋಚಿಸಬೇಕಾಗುತ್ತದೆ.
ಸಮಂತಾ ಮತ್ತು ನಿಮ್ಮ ಗೆಳೆತನ ಬಗ್ಗೆ ಹೇಳೋದಾದ್ರೆ..
ಕನ್ನಡದಲ್ಲಿ ನಾನು ‘ಯುಟರ್ನ್’ ಟ್ರೇಲರ್ ಲಾಂಚ್ ಮಾಡಿದಾಗ ಅದನ್ನವರು ಯುಟ್ಯೂಬ್‌ನಲ್ಲಿ ನೋಡಿದ್ದರು. ಇಂಪ್ರೆಸ್ ಆಗಿದ್ದರು. ಚೆನ್ನಾಗಿದೆ ಅಂತಲೂ ಕಾಮೆಂಟ್ ಮಾಡಿದ್ದರು. ಮುಂದೊಂದು ದಿನ ಅದನ್ನು ತೆಲುಗು ಮತ್ತು ತಮಿಳಿಗೆ ರಿಮೇಕ್ ಮಾಡುವುದಾದರೆ ತಾವೇ ಬಂಡವಾಳ ಹಾಕುವುದಾಗಿ ಮುಂದೆ ಬಂದರು. ಆ ಕಾರಣಕ್ಕೆ ಮುಖಾಮುಖಿ ಭೇಟಿ ಆಯಿತು. ಚಿತ್ರಕ್ಕೀಗ ಸಿಗುತ್ತಿರುವ  ರೆಸ್ಪಾನ್ಸ್ ಅವರೊಂದಿಗಿನ ಒಡನಾಟ, ನನ್ನ ಮೇಲಿನ ನಂಬಿಕೆಯನ್ನು ಮತ್ತಷ್ಟು ಗಟ್ಟಿಗೊಳಿಸಿದೆ.
ಅವರ ಜೊತೆ ಮತ್ತೊಂದು ಸಿನಿಮಾ ಮಾಡುತ್ತೀರಾ?
ಆ ರೀತಿ ನಾನೂ ಯೋಚಿಸಿಲ್ಲ. ಅವರು ಕೂಡ ಅಂತಹ ಮಾತೂ ಹೇಳಿಲ್ಲ. ಅಂತಹ ಸಂದರ್ಭ ಬಂದ್ರೆ ಖುಷಿಯ ವಿಚಾರವೇ. ಮುಕ್ತವಾಗಿ ಒಪ್ಪಿಕೊಳ್ಳುತ್ತೇನ್ನುವುದು ನಿಜವೇ ಹೌದು. ಆದರೆ ನನ್ನ ಡಿಮ್ಯಾಂಡ್ ಆ ಸಿನಿಮಾ ಕನ್ನಡದಲ್ಲೂ ನಿರ್ಮಾಣ ಆಗಬೇಕು ಅನ್ನೋದು. ಅದಕ್ಕವರು ಒಪ್ಪುತ್ತಾರಾ ಗೊತ್ತಿಲ್ಲ.
ನಿಮ್ಮ ‘ನಿಕೋಟಿನ್’ ಸಿನಿಮಾದ ಕತೆ ಎಲ್ಲಿಗೆ ಬಂತು?
ಇದೊಂದು ಬಿಗ್ ಬಜೆಟ್ ಸಿನಿಮಾ. ಹೆಚ್ಚು ಕಡಿಮೆ 10 ರಿಂದ 15 ಕೋಟಿ ಬಂಡವಾಳ ಬೇಕಾಗುತ್ತೆ. ಅದಕ್ಕೆ ತಕ್ಕಂತೆ ನಟ-ನಟಿಯರು ಬೇಕು. ಆ ನಿಟ್ಟಿನಲ್ಲೇ ನಾನು ಒಂದಿಬ್ಬರು ಸ್ಟಾರ್ ನಟರನ್ನು ಅಪ್ರೋಚ್ ಮಾಡಿ, ನಟಿಸುವಂತೆ ಕೇಳಿದೆ. ಅವರು ತಮ್ಮ ಫ್ಯಾನ್ಸ್‌ಗೆ ಈ ಕತೆ ಹಿಡಿಸಲ್ಲ ಅಂತ ತಿರಸ್ಕರಿಸಿದರು. ಹಾಗಂತ ಅಷ್ಟು ದೊಡ್ಡ ಬಜೆಟ್‌ಗೆ ಹೊಸಬರನ್ನು ಹಾಕಿಕೊಂಡು ಸಿನಿಮಾ ಮಾಡುವುದು ಕಷ್ಟ. ಹಾಗಾಗಿ ಅದು ಅರ್ಧದಲ್ಲಿ
ನಿಂತಿದೆ. ಇಷ್ಟರಲ್ಲೇ ಚಾಲನೆ ಸಿಗಲಿದೆ.
-ದೇಶಾದ್ರಿ ಹೊಸ್ಮನೆ
Last Updated 19, Sep 2018, 2:46 PM IST


email
ವಾರ್ತಾ ಭಾರತಿ Apr 14, 2019, 12:01 AM IST
ಒಬ್ಬ ಯುವ ಟ್ರಾಫಿಕ್ ಪೊಲೀಸ್ ಅಧಿಕಾರಿ ಮತ್ತು ನಿವೃತ್ತ ಪೊಲೀಸ್ ಅಧಿಕಾರಿ ಸೇರಿಕೊಂಡು ಮೂವತ್ತು ವರ್ಷಗಳ ಹಿಂದಿನ ಕೊಲೆ ಪ್ರಕರಣವೊಂದನ್ನು ಭೇದಿಸುವ ಕತೆಯೇ ಕವಲುದಾರಿ.
 ಚಿತ್ರದಲ್ಲಿ ಶ್ಯಾಮ್ ಎನ್ನುವ ಟ್ರಾಫಿಕ್ ಪೊಲೀಸ್ ಅಧಿಕಾರಿಗೆ ತಾನು ಖಾಕಿ ತೊಟ್ಟು ಕ್ರೈಮ್ ವಿಭಾಗದಲ್ಲಿ ತನಿಖೆಗಳನ್ನು ಮಾಡಬೇಕು ಎನ್ನುವ ಆಕಾಂಕ್ಷೆ ಇರುತ್ತದೆ. ಆ ಸಮಯದಲ್ಲೇ ಆತನ ಟ್ರಾಫಿಕ್ ಏರಿಯಾದ ರಸ್ತೆ ಕಾಮಗಾರಿ ನಡುವೆ ಮಾನವ ದೇಹಗಳ ಅಸ್ಥಿಪಂಜರಗಳು ಪತ್ತೆಯಾಗುತ್ತವೆ. ಅವುಗಳ ಬಗ್ಗೆ ಸ್ವತಃ ಆಸಕ್ತಿ ಹೊಂದುವ ಶ್ಯಾಮ್‌ಗೆ ಅವು ಮೂವತ್ತು ವರ್ಷಗಳ ಹಿಂದಿನ ಪಳೆಯುಳಿಕೆಗಳು ಎನ್ನುವುದು ಅರಿವಾಗುತ್ತದೆ. ಅಂದು ಆ ಪ್ರಕರಣದ ತನಿಖೆ ಮಾಡಿದ್ದಂಥ ಪೊಲೀಸ್ ಅಧಿಕಾರಿ ಮುತ್ತಣ್ಣ ಈಗ ನಿವೃತ್ತರಾಗಿರುತ್ತಾರೆ. ಅವರ ಮತ್ತು ಪತ್ರಕರ್ತ ಕುಮಾರ್ ಎನ್ನುವ ಇನ್ನೊಬ್ಬರ ಸಹಾಯದೊಂದಿಗೆ ಅಸ್ಥಿಪಂಜರಗಳ ಹಿಂದಿನ ಕತೆಯನ್ನು, ನಿಜವಾದ ಕೊಲೆಗಾರರನ್ನು ಬೆನ್ನು ಹತ್ತತೊಡಗುತ್ತಾರೆ. ಅಂತ್ಯದಲ್ಲಿ ಅಪರಾಧಿಗಳ ಜಾಲ ಇಂದಿಗೂ ಹೇಗೆ ಸಕ್ರಿಯವಾಗಿದೆ ಎನ್ನುವುದನ್ನು ತೋರಿಸುವವರೆಗೆ ಕತೆ ಮುಂದುವರಿಯುತ್ತದೆ. ಸೂಕ್ಷ್ಮವಾದ ತಿರುವುಗಳನ್ನು ಹೊಂದಿರುವ ಥ್ರಿಲ್ಲರ್ ಚಿತ್ರವಾಗಿ ಸಿನೆಮಾ ಗಮನ ಸೆಳೆಯುತ್ತದೆ.
ಘಟನೆ ಮೂವತ್ತು ವರ್ಷಗಳ ಹಿಂದಿನದು. ತನಿಖೆ ಮಾಡಲು ಮುನ್ನುಗ್ಗುವ ವ್ಯಕ್ತಿ, ಆ ಅಧಿಕಾರವಿರದಂಥ ಟ್ರಾಫಿಕ್ ಪೊಲೀಸ್! ಸಹಕಾರ ನೀಡಲು ಮುಂದಾಗುವಾತ ನಿವೃತ್ತ ಪೊಲೀಸ್. ಮತ್ತೋರ್ವ ಮಾಧ್ಯಮದ ಕಡೆಯಿಂದ ಸರ್ಕ್ಯುಲೇಶನ್ ಇರದ ಪತ್ರಿಕೆಯ ವರದಿಗಾರ!! ಹೀಗೆ ಒಂದಷ್ಟು ಅಶಕ್ತವೆನಿಸುವ ಅಂಶಗಳ ಕೂಡುವಿಕೆ ಜೊತೆಯಲ್ಲೇ ಚಿತ್ರದ ಆರಂಭವಾಗುತ್ತದೆ. ಸಾಮಾನ್ಯವಾಗಿ ಹೀಗೆ ಆರಂಭವಾಗುವ ಚಿತ್ರಗಳು ಮಧ್ಯಂತರದ ವೇಳೆಗಾದರೂ ಪ್ರಾಬಲ್ಯ ಪಡೆಯುತ್ತವೆ. ಆದರೆ ಇಲ್ಲಿ
ನಿಜವಾದ ತನಿಖೆಯೇ ಮುಂದುವರಿಯು ತ್ತಿದೆ ಎಂಬಂತೆ ಘಟನೆಗಳು ನೀರಸವಾಗಿ ಸಾಗುತ್ತದೆ. ಹಾಗಾಗಿ ಚಿತ್ರ ನಿರಾಶೆ ಮೂಡಿಸಲು ಶುರು ಮಾಡುತ್ತದೆ.
ಮಧ್ಯಂತರ ಬಳಿಕದ ಬೆಳವಣಿಗೆಗಳು ಇನ್ನೇನು ಕುತೂಹಲ ಮೂಡಿಸುತ್ತವೆ ಎನ್ನುವ ಹೊತ್ತಲ್ಲಿ ಕ್ಲೈಮ್ಯಾಕ್ಸ್‌ನ ಇಪ್ಪತ್ತು ನಿಮಿಷಗಳ ಕಾಲ ಎಳೆದಾಡಿದಂತಹ ಅನುಭವ ನೀಡುತ್ತದೆ. ನಿರ್ದೇಶನದ ಕಲೆ ತಿಳಿಯದೆ ಚಿತ್ರವನ್ನು ಎಳೆದಾಡಿದರೆ ನಿರ್ದೇಶಕನನ್ನು ದೂಷಿಸಬಹುದು. ಆದರೆ ಎಲ್ಲವೂ ಗೊತ್ತಿದ್ದೂ ಬೇಕೆಂದೇ ಅಶಕ್ತ ಘಟನೆಯೊಂದನ್ನು ಅಶಕ್ತವಾಗಿಯೇ ತೋರಿಸುವ ಪ್ರಯತ್ನಕ್ಕೆ ಮುಂದಾದ ನಿರ್ದೇಶಕ ಮತ್ತು ನಿರ್ಮಾಪಕರ ಛಾತಿಯನ್ನು ಮೆಚ್ಚಬಹುದಷ್ಟೇ. ಆದರೆ ಕಮರ್ಷಿಯಲ್ ಚಿತ್ರಗಳ ನಾಯಕ ಪವರ್‌ಸ್ಟಾರ್ ಪುನೀತ್ ಗೂ ಈ ಚಿತ್ರದ ನಿರ್ಮಾಪಕ ಪುನೀತ್ ರಾಜ್ ಕುಮಾರ್ ಅವರಿಗೂ ಸಂಬಂಧ ಕಲ್ಪಿಸಿ ಚಿತ್ರ ನೋಡುವ ಅಭಿಮಾನಿಗಳ ಲೆಕ್ಕಾ ಚಾರ ತಪ್ಪುವುದು ಖಚಿತ. ಯಾಕೆಂದರೆ ಅವರ ಚಿತ್ರಗಳ ವೇಗ, ಪವರ್ ಇಲ್ಲಿಲ್ಲ.
ಶ್ಯಾಮ್ ಎನ್ನುವ ಟ್ರಾಫಿಕ್ ಪೊಲೀಸ್ ಅಧಿಕಾರಿಯಾಗಿ ರಿಷಿ ನಟಿಸಿದ್ದಾರೆ. ನಿವೃತ್ತ ಪೊಲೀಸ್ ಮುತ್ತಣ್ಣನಾಗಿ ಅನಂತನಾಗ್ ಕಾಣಿಸಿಕೊಂಡಿದ್ದಾರೆ. ಇವರಿಬ್ಬರ ತಣ್ಣನೆಯ ನಟನೆಯ ನಡುವೆ ಎಂದಿನಂತೆ ಗಮನ ಸೆಳೆಯುವ ಅಭಿನಯ ನೀಡುವವರು ಪತ್ರಕರ್ತ ಕುಮಾರ್ ಪಾತ್ರಧಾರಿ ಅಚ್ಯುತ್ ಕುಮಾರ್. ಉಳಿದಂತೆ ಅತಿಥಿ ಪಾತ್ರವಾಗಿ ಬಂದರೂ ಕೂಡ, ಸಿನೆಮಾ ನಟಿ ಮಾಧುರಿ ಎನ್ನುವ ಪಾತ್ರದಲ್ಲಿ ಸುಮನ್ ರಂಗನಾಥ್ ನೀಡುವ ಓವರ್ ಆ್ಯಕ್ಟಿಂಗ್ ಪಾತ್ರ ಅದೇ ಕಾರಣದಿಂದ ಗುರುತಿಸಿಕೊಳ್ಳುತ್ತದೆ. ಅಚ್ಯುತ್ ಕುಮಾರ್ ಪುತ್ರಿಯಾಗಿ ನಟಿಸಿರುವ ರೋಶಿನಿ ಪ್ರಕಾಶ್ ಅವರಿಗೂ ಮುಗ್ಧ ಸೌಂದರ್ಯ ಪ್ರದರ್ಶನಕ್ಕೆ ಮಾತ್ರ ಅವಕಾಶ ದೊರಕಿದೆ. ಮೈಲೂರು ಶ್ರೀನಿವಾಸ್ ಎನ್ನುವ ರಾಜಕಾರಣಿಯಾಗಿ ಸಂಪತ್ ಕುಮಾರ್ ತಮ್ಮ ಪಾತ್ರಕ್ಕೆ ನ್ಯಾಯ ಸಲ್ಲಿಸಿದ್ದಾರೆ. ಚರಣ್ ರಾಜ್ ಸಂಗೀತ ಚಿತ್ರದ ಮೂಡ್‌ಗೆ ತಕ್ಕಂತೆ ಇದೆ. ಹಿನ್ನೆಲೆ ಸಂಗೀತ ಮತ್ತೆ ‘ಟಗರು’ ಚಿತ್ರದ ರಿಂಗಣ ನೆನಪಿಸುತ್ತದೆ. ಅದ್ವೈತ ಗುರುಮೂರ್ತಿ ಛಾಯಾಗ್ರಹಣ ಚೆನ್ನಾಗಿದೆ. ಎಪ್ಪತ್ತರ ದಶಕದ ಘಟನೆಯನ್ನು ತೋರಿಸಿರುವ ರೀತಿ, ಕಲಾ ನಿರ್ದೇಶನ ಮೊದಲಾದವು ಪ್ರೇಕ್ಷಕರಾದ ನಮಗೆ ಎಪ್ಪತ್ತರ ದಶಕದ ಚಿತ್ರವನ್ನು ನೋಡಿದ ಅನುಭವ ತರುತ್ತದೆ. ಚಿತ್ರದ ಸಂಭಾಷಣೆಗಳು ಸಹಜ ಸೂಕ್ಷ್ಮವಾಗಿರುವ ಕಾರಣ ಚಿತ್ರವನ್ನು ಮಲ್ಟಿಪ್ಲೆಕ್ಸ್ ಮಂದಿರಗಳಲ್ಲೇ ನೋಡುವುದು ಉತ್ತಮ. ಒಟ್ಟಿನಲ್ಲಿ ಕವಲುದಾರಿ ಮುಗಿಯುವ ಹೊತ್ತಿಗೆ ಕತೆಯ ಬಗ್ಗೆ ನಿಮ್ಮೆಳಗೆ ಮೂಡಿದ ಗೋಜಲುಗಳು ಪರಿಹಾರವಾದಲ್ಲಿ ಚಿತ್ರ ನೋಡಿದ್ದು ಸಾರ್ಥಕವಾದ ಹಾಗೆ.
ತಾರಗಣ: ರಿಷಿ, ರೋಶಿನಿ ಪ್ರಕಾಶ್, ಅನಂತನಾಗ್
ನಿರ್ದೇಶನ: ಹೇಮಂತ್ ರಾವ್
ನಿರ್ಮಾಣ: ಪಿಆರ್‌ಕೆ ಪ್ರೊಡಕ್ಷನ್ಸ್

‘ವಾರ್ತಾ ಭಾರತಿ’ ನಿಮಗೆ ಆಪ್ತವೇ ? ಇದರ ಸುದ್ದಿಗಳು ಮತ್ತು ವಿಚಾರಗಳು ಎಲ್ಲರಿಗೆ ಉಚಿತವಾಗಿ ತಲುಪುತ್ತಿರಬೇಕೇ?


ಮಹಿಳಾ ಕ್ರಿಕೆಟ್: ಮಾಲಿ ತಂಡ ‘ವಿಶ್ವ ದಾಖಲೆ’
ಮಹಿಳಾ ಕ್ರಿಕೆಟ್: ಮಾಲಿ ತಂಡ ‘ವಿಶ್ವ ದಾಖಲೆ’
ಪ್ರಜಾವಾಣಿ ವಾರ್ತೆ
Published:
20 ಜೂನ್ 2019, 01:26  IST
Updated:
20 ಜೂನ್ 2019, 01:26  IST
ಅಕ್ಷರ ಗಾತ್ರ :
ಆ
ಆ
ಕಿಗಾಲಿ: ಮಾಲಿಯ ಮಹಿಳಾ ಕ್ರಿಕೆಟ್ ತಂಡ, ಟಿ–20 ಪಂದ್ಯವೊಂದರಲ್ಲಿ ಮಂಗಳವಾರ ರುವಾಂಡ ವಿರುದ್ಧ ಕೇವಲ ಆರು ರನ್ನಿಗೆ ಉರುಳಿದೆ. ಇದಕ್ಕಾಗಿ ಆ ತಂಡ ಆಡಿದ್ದು 9 ಓವರ್! ಮಾಲಿ ತಂಡ ಅತಿ ಕಡಿಮೆ ರನ್ ಗಳಿಸಿದ ವಿಶ್ವದಾಖಲೆಗೆ ‘ಪಾತ್ರ’ವಾಯಿತು.
ಇನ್ನೂ ವಿಶೇಷ ಎಂದರೆ ಈ ಆರರಲ್ಲಿ ಐದು ರನ್ ಬಂದಿದ್ದು ಇತರೆ ರನ್‌ಗಳ ಮೂಲಕ. 2 ಬೈ, 2 ಲೆಗ್‌ಬೈ, ಒಂದು ವೈಡ್! ಖಾತೆ ತೆರೆದ ಏಕೈಕ ಆಟಗಾರ್ತಿ, ಮಾರಿಯಂ ಸಮಾಕೆ. ಕ್ವಿಬುಕಾ ಮಹಿಳಾ ಟಿ–20 ಟೂರ್ನಿಯ ಈ ಪಂದ್ಯದಲ್ಲಿ ರುವಾಂಡ ನಾಲ್ಕೇ ಎಸೆತಗಳಲ್ಲಿ ಜಯ ಸಾಧಿಸಿತು.


ಫಿಫಾ ವಿಶ್ವಕಪ್ ಪ್ರಶಸ್ತಿ ಮೊತ್ತಕ್ಕೂ-ಐಪಿಎಲ್ ಮೊತ್ತಕ್ಕೂ ಅಜಗಜಾಂತರ ವ್ಯತ್ಯಾಸ
Highlights
ಫಿಫಾ ವಿಶ್ವಕಪ್ ಟೂರ್ನಿ ಹಾಗೂ ಐಪಿಎಲ್ ಟೂರ್ನಿಯನ್ನ ಹೋಲಿಕೆ ಮಾಡುವುದು ಸೂಕ್ತವಲ್ಲ. ಈ ಟೂರ್ನಿಗಳ ಪ್ರಶಸ್ತಿ ಮೊತ್ತ ಕೂಡ ಅಷ್ಟೆ. ಶ್ರೀಮಂತ ಕ್ರಿಕೆಟ್ ಲೀಗ್ ಟೂರ್ನಿಯ ಪ್ರಶಸ್ತಿ ಮೊತ್ತ ಹಾಗೂ ಫಿಫಾ ಪ್ರಶಸ್ತಿ ಮೊತ್ತದ ಕುತೂಹಲಕಾರಿ ವಿವರ ಇಲ್ಲಿದೆ.
ಬೆಂಗಳೂರು(ಜು.16): ಫಿಫಾ ವಿಶ್ವಕಪ್ ಟೂರ್ನಿಯಲ್ಲಿ ಫ್ರಾನ್ಸ್ ಚಾಂಪಿಯನ್ ಪಟ್ಟ ಅಲಂಕರಿಸಿದೆ. ಈ ಮೂಲಕ 2018ರ ಫುಟ್ಬಾಲ್ ವಿಶ್ವಕಪ್ ಅದ್ಧೂರಿಯಾಗಿ ತೆರೆಕಂಡಿದೆ. ಫೈನಲ್ ಪಂದ್ಯದಲ್ಲಿ ಕ್ರೊವೇಷಿಯಾ ತಂಡವನ್ನ ಮಣಿಸಿದ ಫ್ರಾನ್ಸ್ ತಂಡ ಬರೋಬ್ಬರಿ 260 ಕೋಟಿ ರೂಪಾಯಿ ಬಹುಮಾನ ಮೊತ್ತವನ್ನ ಪಡೆಯಿತು.
ಚಾಂಪಿಯನ್ ಫ್ರಾನ್ಸ್ 260 ಕೋಟಿ ರೂಪಾಯಿ ಪಡೆದರೆ, ರನ್ನರ್ ಅಪ್ ಕ್ರೊವೇಷಿಯಾ 191 ಕೋಟಿ ರೂಪಾಯಿ ಪಡೆದಿದೆ. ಈ ಪ್ರಶಸ್ತಿ ಮೊತ್ತಕ್ಕೆ ಹೊಲಿಸಿದರೆ ಐಪಿಲ್ ಮೊತ್ತ ತೀರಾ ಕಡಿಮೆ. ಇವೆರಡು ಟೂರ್ನಿಗಳನ್ನ ಹೊಲಿಕೆ ಮಾಡುವಂತಿಲ್ಲ.
ವಿಶ್ವದ ಅತೀ ದೊಡ್ಡ ಕ್ರೀಡೆ ಫುಟ್ಬಾಲ್ ಕನಿಷ್ಠ 160 ರಾಷ್ಟ್ರಗಳು ಮುಖ್ಯಭೂಮಿಕೆಯಲ್ಲಿ ಫುಟ್ಬಾಲ್ ಆಡುತ್ತಿದೆ. ಆದರೆ  15 ರಿಂದ 20 ರಾಷ್ಟ್ರಗಳು ಮಾತ್ರ ಕ್ರಿಕೆಟ್ ಆಡುತ್ತಿದೆ. ಅದರಲ್ಲೂ ಟಾಪ್ 10 ತಂಡಗಳು ಮುಖ್ಯವಾಹಿನಿಯಲ್ಲಿ ಕಾಣಿಸಿಕೊಳ್ಳುತ್ತಿದೆ. ಇನ್ನು ಐಪಿಎಲ್ ಟೂರ್ನಿ ಶ್ರೀಮಂತ ಕ್ರಿಕೆಟ್ ಲೀಗ್ ಅನ್ನೋದರಲ್ಲಿ ಎರಡು ಮಾತಿಲ್ಲ. ಇದರಲ್ಲಿ ಗರಿಷ್ಠ 8 ರಾಷ್ಟ್ರಗಳ ಆಟಗಾರರು ಪಾಲ್ಗೊಳ್ಳುತ್ತಿದ್ದಾರೆ. ಹೀಗಾಗಿ ಇದರ ಪ್ರಶಸ್ತಿ ಮೊತ್ತ ಫುಟ್ಬಾಲ್‌ಗೆ ಹೋಲಿಕೆ ಮಾಡುವಂತಿಲ್ಲ.
ಫಿಫಾ ವಿಶ್ವಕಪ್ ಗೆದ್ದ ತಂಡ  260 ಕೋಟಿ ರೂಪಾಯಿ ಪ್ರಶಸ್ತಿ ಮೊತ್ತ ಪಡೆದರೆ, ಐಪಿಎಲ್ ಗೆದ್ದ ತಂಡ 20 ಕೋಟಿ ರೂಪಾಯಿ ಪಡೆಯಲಿದೆ.  ಇನ್ನು ಫಿಫಾ ರನ್ನರ್ ಅಪ್ ತಂಡದ ಪ್ರಶಸ್ತಿ ಮೊತ್ತ 191 ಕೋಟಿ, ಐಪಿಲ್ ರನ್ನರ್ ಅಪ್ ತಂಡದ ಪ್ರಶಸ್ತಿ ಮೊತ್ತ 12.5 ಕೋಟಿ.
ಫಿಫಾ ಹಾಗೂ ಐಪಿಎಲ್ ಟೂರ್ನಿಗಳ ಪ್ರಶಸ್ತಿ ಮೊತ್ತದಲ್ಲಿ ಅಜಗಜಾಂತರ ವ್ಯತ್ಯಾಸವಿದೆ. ಬಹುತೇಕ ಕ್ರಿಕೆಟಿಗರು ಕೋಟಿ ಕೋಟಿ ರೂಪಾಯಿ ನೋಡಿದ್ದು ಇದೇ ಐಪಿಎಲ್ ಟೂರ್ನಿಯಿಂದ ಅನ್ನೋದು ಗಮನಾರ್ಹ. ಕ್ರಿಕೆಟಿಗರ ಆರ್ಥಿಕ ಪರಿಸ್ಥಿತಿಯನ್ನ ಉತ್ತಮಗೊಳಿಸಿದ ಹಿರಿಮೆ ಇದೇ ಐಪಿಎಲ್ ಟೂರ್ನಿಗಿದೆ.
Last Updated 16, Jul 2018, 6:28 PM IST


ಕುಡಿಯುವ ನೀರನ್ನು ಈ ಹತ್ತು ವಿಧಾನಗಳಲ್ಲಿ ರುಚಿಯಾಗಿಸಿ!
ನಾವು ತಿನ್ನುವಂತಹ ಆಹಾರದಲ್ಲಿ ಕೂಡ ನೀರಿನಾಂಶವಿರುತ್ತದೆ. ಆದರೂ ನಾವು ನೀರು ಕುಡಿಯಲೇಬೇಕಾಗುತ್ತದೆ. ನೀರು ಸರಿಯಾಗಿ ಕುಡಿಯದೆ ಇದ್ದರೆ ಚರ್ಮವು ಒಣಗಿ ಹೋಗುವುದು ಮತ್ತು ದೇಹದಲ್ಲಿ ಕಾಂತಿಯು ಮಾಯವಾಗುವುದು. ದೇಹದಲ್ಲಿ ಸರಿಯಾಗಿ ನೀರಿನಾಂಶ ಇಲ್ಲದೆ ಇದ್ದರೆ ಅದು ಜೀರ್ಣಕ್ರಿಯೆ ಮೇಲೆ ಪರಿಣಾಮ ಬೀರುತ್ತದೆ. ಇದರಿಂದ ಅಗತ್ಯವಾಗಿ ನೀರು ಸೇವಿಸಲೇಬೇಕು. ಊಟದ ಮಧ್ಯೆ ನೀರು ಕುಡಿಯಬಾರದು ಏಕೆ?
ಆದರೆ ಊಟ ಮಾಡುವಾಗ ನೀರು ಕುಡಿಯಬೇಕೇ ಅಥವಾ ಬೇಡವೇ ಎನ್ನುವ ವಾದ ನಡೆಯುತ್ತಲೇ ಇದೆ. ಕೆಲವೊಂದು ವಾದದ ಪ್ರಕಾರ ಊಟ ಮಾಡುವ ವೇಳೆ ನೀರು ಕುಡಿದರೆ ಅದು ಜೀರ್ಣಕ್ರಿಯೆಗೆ ನೆರವಾಗುತ್ತದೆ ಮತ್ತು ಹೊಟ್ಟೆ ತುಂಬಿದಂತೆ ಆಗಿ ಹೆಚ್ಚು ಆಹಾರ ಸೇವಿಸಲು ಆಗಲ್ಲ. ತೂಕ ಕಳೆದುಕೊಳ್ಳಲು ಬಯಸುವವರಿಗೆ ಇದು ಒಳ್ಳೆಯದು. ಆಯುರ್ವೇದ ಟಿಪ್ಸ್: ಬೆಳಿಗ್ಗೆ ಬಿಸಿ ನೀರು ಕುಡಿಯುವುದನ್ನು ಮರೆಯದಿರಿ
ಊಟಕ್ಕೆ ಸ್ವಲ್ಪ ಮೊದಲು ಒಂದು ಲೋಟ ನೀರು ಕುಡಿದರೆ ಹಸಿವು ಕಡಿಮೆಯಾಗಿ ತಿನ್ನುವ ಪ್ರಮಾಣವು ಕಡಿಮೆಯಾಗುತ್ತದೆ. ಊಟ ಮಾಡುವಾಗ ನೀರು ಕುಡಿಯಬೇಕೇ ಅಥವಾ ಬೇಡವೇ ಎನ್ನುವ ಬಗ್ಗೆ ಈ ಲೇಖನದಲ್ಲಿ ತಿಳಿದುಕೊಳ್ಳುವ.....
ಜೀರ್ಣಕ್ರಿಯೆಗೆ ಸಮಸ್ಯೆ!
ಊಟ ಮಾಡುವಾಗ ನೀರು ಕುಡಿಯುವುದು ಹೆಚ್ಚಿನವರ ಅಭ್ಯಾಸವಾಗಿದೆ. ಆದರೆ ಕೆಲವೊಂದು ಅಧ್ಯಯನಗಳ ಪ್ರಕಾರ ಊಟ ಮಾಡುವಾಗ ನೀರು ಕುಡಿದರೆ ಆಹಾರದೊಂದಿಗೆ ನೀರು ಕೂಡ ಹೊಟ್ಟೆಯನ್ನು ಸೇರಿಕೊಳ್ಳುತ್ತದೆ. ಇದರಿಂದ ಹೊಟ್ಟೆಯಲ್ಲಿ ಆಹಾರವನ್ನು ವಿಭಜಿಸುವಂತಹ ಹೈಡ್ರೋಕ್ಲೋರಿಕ್ ಆಮ್ಲವು ದುರ್ಬಲಗೊಳ್ಳುತ್ತದೆ. ಆಹಾರವು ಸರಿಯಾಗಿ ವಿಭಜನೆಯಾಗದೆ ಇರುವುದರಿಂದ ಜೀರ್ಣಕ್ರಿಯೆಗೆ ಸಮಸ್ಯೆಯಾಗುತ್ತದೆ.
ಮಲಬದ್ಧತೆ
ದೇಹದಲ್ಲಿ ಅಜೀರ್ಣವಾದರೆ ಮಲಬದ್ಧತೆಗೆ ತುತ್ತಾಗಬೇಕಾಗುತ್ತದೆ. ದೇಹದಲ್ಲಿ ಸರಿಯಾದ ಪ್ರಮಾಣದಲ್ಲಿ ನೀರು ಇಲ್ಲದೆ ಇದ್ದರೆ ನಿಶ್ಯಕ್ತಿಯು ಕಾಡುತ್ತದೆ. ಮಲಬದ್ಧತೆಗೆ ಬದ್ಧ ವೈರಿಗಳಾಗಿರುವ ಪ್ರಮುಖ ಆಹಾರಗಳು....
ಹೊಟ್ಟೆಯುಬ್ಬರ ಮತ್ತು ಅಜೀರ್ಣ
ಊಟದ ವೇಳೆ ನೀರು ಕುಡಿದರೆ ಅರೆಅಜೀರ್ಣತೆ, ಹೊಟ್ಟೆಯುಬ್ಬರ ಮತ್ತು ಅಜೀರ್ಣ ಸಮಸ್ಯೆಯನ್ನು ಎದುರಿಸಬೇಕಾಗುತ್ತದೆ. ಜೀರ್ಣಕ್ರಿಯೆ ಸರಿಯಾಗಿ ಆಗಲು ಯಾವ ಸಮಯದಲ್ಲಿ ನೀರು ಕುಡಿಯಬೇಕು ಎನ್ನುವ ಪ್ರಶ್ನೆ ಕಾಡುತ್ತದೆ. ವೈದ್ಯಕೀಯ ತಜ್ಞರ ಪ್ರಕಾರ ಊಟಕ್ಕೆ ಅರ್ಧಗಂಟೆ ಮೊದಲು ಅಥವಾ ಊಟವಾದ ಒಂದು ಗಂಟೆ ಬಳಿಕ ನೀರು ಕುಡಿಯಬೇಕು.
ಹೊಟ್ಟೆಯುಬ್ಬರ ಮತ್ತು ಅಜೀರ್ಣ
ಇದರಿಂದ ಆಹಾರವು ಸರಿಯಾಗಿ ಜೀರ್ಣವಾಗಿ ವಾಯು, ಹೊಟ್ಟೆಯುಬ್ಬರ ಮತ್ತು ಅಸಿಡಿಟಿ ಸಮಸ್ಯೆ ಕಡಿಮೆಯಾಗುತ್ತದೆ. ಊಟ ಮಾಡುವಾಗ ನೀರನ್ನು ಸ್ವಲ್ಪ ಕುಡಿಯಬಹುದು. ಅದರಲ್ಲೂ ಬಿಸಿ ನೀರು ಕುಡಿದರೆ ಜೀರ್ಣ ಕ್ರಿಯೆ ಸರಾಗವಾಗುತ್ತದೆ.
ತೂಕ ಹೆಚ್ಚಿಸುತ್ತದೆ
ಆಹಾರದ ಮಧ್ಯೆ ನೀರನ್ನು ಸೇವಿಸುವುದರಿಂದ ಉಂಟಾಗುವ ಒಂದು ಪ್ರಮುಖ ದುಷ್ಪರಿಣಾಮವೆಂದರೆ, ಅದು ನಿಮ್ಮ ತೂಕದ ಏರಿಕೆ. ಇದಕ್ಕೆ ಮುಖ್ಯ ಕಾರಣ ನಿಮ್ಮ ಆಹಾರ. ಈ ಮುಂದೆ ತಿಳಿಸಿದಂತೆ ಆಹಾರ ಸೇವಿಸುವುದರ ನಡುವೆ ನೀರು ಸೇವಿಸುವುದರಿಂದ ದೇಹದಲ್ಲಿ ಇನ್ಸುಲಿನ್ ಪ್ರಮಾಣವು ಅಧಿಕಗೊಳ್ಳುತ್ತದೆ.
ಆಯುರ್ವೇದದಲ್ಲಿ ತಿಳಿಸಿದಂತೆ....
ಆಯುರ್ವೇದದಲ್ಲಿ ತಿಳಿಸಿದಂತೆ ಜೀರ್ಣಾಗ್ನಿಯು ಸಹ ಕುಂಠಿತಗೊಳ್ಳುತ್ತದೆ. ಇದರಿಂದ ಸ್ಥೂಲ ಕಾಯ ಬರುವ ಸಾಧ್ಯತೆಗಳು ಹೆಚ್ಚುತ್ತದೆ. ಇದು ವಾತ, ಪಿತ್ತ ಮತ್ತು ಕಫಗಳ ನಡುವೆ ಸಮತೋಲನವನ್ನು ಹಾಳು ಮಾಡುವುದರ ಜೊತೆಗೆ ದೇಹವು ಕಾರ್ಯ ನಿರ್ವಹಿಸುವ ಬಗೆಯನ್ನೆ ಹಾಳು ಮಾಡಿ ಬಿಡುತ್ತದೆ


ಬೆಳಿಗ್ಗೆ ಎದ್ದ ತಕ್ಷಣ ನಾವು ಏನು ನೋಡಬೇಕು?
September 13, 2019
Less than a minute
ನಾವು ಪ್ರತಿ ದಿನ ಯಾವ ರೀತಿ ಏಳುತ್ತೇವೋ ಅದರ ಮೇಲೆ ನಮ್ಮ ಈಡೀ ದಿನದ ಘಟನೆ ಅವಲಂಬಿತವಾಗಿರುತ್ತದೆ. ಆದರೆ, ಕೆಲವರಂತು ಮೂಡನಂಬಿಕೆಗಳನ್ನು ನಂಬಿರುವವರೇ ಹೆಚ್ಚು. ಆದರೆ, ನಾವಿಂದು ನಿಮಗೆ ಪ್ರತಿನಿತ್ಯ ಬೆಳಿಗ್ಗೆ ಎದ್ದ ತಕ್ಷಣ ಯಾವುದನ್ನು ನೋಡಬೇಕು? ಎಂಬುದರ ಬಗ್ಗೆ ತಿಳಿಸುತ್ತಿದ್ದೇವೆ.
ಹೌದು, ಇತ್ತೀಚಿನ ದಿನಗಳಲ್ಲಿ ನಾವೆಲ್ಲರೂ ಮುಂಜಾನೆ ಎದ್ದ ತಕ್ಷಣ ಮೊದಲು ಮೊಬೈಲ್ ನೋಡುತ್ತೇವೆ. ಆದರೆ, ಬೆಳಿಗ್ಗೆ ಎದ್ದ ತಕ್ಷಣ ನೀವು ಮೊಬೈಲ್ ನೋಡುವುದನ್ನು ಬಿಟ್ಟು ಗೋಮಾತೆ, ತುಳಸಿ ಗಿಡ, ದೀಪ ಅಥವಾ ನಿಮ್ಮ ಅಂಗೈಯನ್ನು ನೋಡಿದರೆ ಒಳ್ಳೆಯದಾಗುತ್ತದೆ.
ಹೆಚ್ಚು ಹೇಳಬೇಕೆಂದರೇ, ಗೋಮಾತೆ ಹಾಗೂ ತುಳಸಿ ಗಿಡದಲ್ಲಿ ದೇವರಿದ್ದಾನೆ ಎಂದು ನಾವೆಲ್ಲರೂ ನಂಬುತ್ತೇವೆ. ಆದ ಕಾರಣ ನೀವು ಬೆಳಿಗ್ಗೆ ಎದ್ದ ತಕ್ಷಣ ಆದಷ್ಟೂ ಇವುಗಳನ್ನು ನೋಡಿದರೆ ನಿಮ್ಮ ಪೂರ್ತಿ ದಿನ ಚೆಂದವಾಗಿರುತ್ತದೆ. ಹಾಗೂ ಉಲ್ಲಾಸಭರಿತದಿಂದ ಕೂಡಿರಬಹುದು.


(ವಿಡಿಯೊ) ಕನ್ನಡ ಮುಂಬೈ ಟ್ರೈಲರ್
Highlights
ಕೋಟಿ ರಾಮು ನಿರ್ಮಾಣದ ಈ ಚಿತ್ರದಲ್ಲಿ  ಡೈಲಾಗ್ ಸೂಪರ್ ಆಗಿವೆ. ಮದರಂಗಿ ಕೃಷ್ಣನ ಹೊಡೆದ ಡೈಲಾಗ್ ಖದರ್ ಕೂಡ ಭರ್ಜರಿಯಾಗಿವೆ.
ಬೆಂಗಳೂರು(ನ.20): ಮದರಂಗಿ ಕೃಷ್ಣ ಅಭಿನಯದ ಮುಂಬೈ ಚಿತ್ರದ ಟ್ರೈರಲ್ ರಿಲೀಸ್ ಆಗಿದೆ.
ಕೋಟಿ ರಾಮು ನಿರ್ಮಾಣದ ಈ ಚಿತ್ರದಲ್ಲಿ  ಡೈಲಾಗ್ ಸೂಪರ್ ಆಗಿವೆ. ಮದರಂಗಿ ಕೃಷ್ಣನ ಹೊಡೆದ ಡೈಲಾಗ್ ಖದರ್ ಕೂಡ ಭರ್ಜರಿಯಾಗಿವೆ.
ಆಕ್ಷನ್ ಕೂಡ ಬೇಜಾನ್ ಜೋರ್ ಆಗಿವೆ. ಎಸ್.ಆರ್. ರಮೇಶ್ ಈ ಚಿತ್ರವನ್ನ ಡೈರೆಕ್ಟ್ ಮಾಡಿದ್ದಾರೆ. ಸದ್ಯಕ್ಕೆ ಟ್ರೈಲರ್ ನಿಂದಲೇ ಚಿತ್ರ ಭರವಸೆ ಮೂಡಿಸಿದೆ.


ಮಿಡ್'ವೀಕ್'ನಲ್ಲಿ ಕನ್ನಡ ಬಿಗ್'ಬಾಸ್'ನಿಂದ ಶಾಲಿನಿ ಔಟ್..?
Highlights
ಬಿಗ್ ಬಾಸ್ ಶೋನಲ್ಲಿ ಮೋಹನ್, ಪ್ರಥಮ್, ಕೀರ್ತಿಕುಮಾರ್, ಮಾಳವಿಕಾ ಮತ್ತು ರೇಖಾ ಅವರು ಫಿನಾಲೆ ತಲುಪಿದ್ದಾರೆ.
ಬೆಂಗಳೂರು(ಜ. 23): ಅಂತಿಮ ವಾರಕ್ಕೆ ಅಡಿ ಇಟ್ಟಿರುವ ಕನ್ನಡ ಬಿಗ್'ಬಾಸ್ ಮನೆಯಿಂದ ಶಾಲಿನಿ ಎಲಿಮಿನೇಟ್ ಆಗಿರುವ ಸುದ್ದಿ ಹೊರಬಿದ್ದಿದೆ. ಮಿಡ್'ವೀಕ್'ನಲ್ಲಿ ಶಾಲಿನಿ ಬಿಗ್ ಬಾಸ್ ಮನೆಯಿಂದ ಹೊರಬೀಳುತ್ತಿದ್ದಾರೆ. ಮಿಡ್'ವೀಕ್'ನಲ್ಲಿ ಎಲಿಮಿನೇಟ್ ಆಗಲು ಮೋಹನ್ ಹೊರತುಪಡಿಸಿ ಮಿಕ್ಕವರೆಲ್ಲರನ್ನೂ ನಾಮಿನೇಟ್ ಮಾಡಲಾಗಿತ್ತು. ಕಳೆದ ವಾರದ ಎಲಿಮಿನೇಟೆಡ್ ಸ್ಪರ್ಧಿ ಭುವನ್ ತಮ್ಮ ವಿಶೇಷಾಧಿಕಾರದ ಮೂಲಕ ಮೋಹನ್ ಅವರಿಗೆ ನೇರವಾಗಿ ಫಿನಾಲೆಗೆ ಹೋಗುವ ಅವಕಾಶ ಕೊಟ್ಟಿದ್ದರು.
ಇದೀಗ ಶಾಲಿನಿ ಎಲಿಮಿನೇಟ್ ಆಗಿರುವ ಹಿನ್ನೆಲೆಯಲ್ಲಿ, ಬಿಗ್ ಬಾಸ್ ಶೋನಲ್ಲಿ ಮೋಹನ್, ಪ್ರಥಮ್, ಕೀರ್ತಿಕುಮಾರ್, ಮಾಳವಿಕಾ ಮತ್ತು ರೇಖಾ ಅವರು ಫಿನಾಲೆ ತಲುಪಿದ್ದಾರೆ. ಭಾನುವಾರದಂದು ಬಿಗ್ ಬಾಸ್ ವಿಜೇತರನ್ನು ಘೋಷಿಸುವ ಸಾಧ್ಯತೆ ಇದೆ.
Last Updated 11, Apr 2018, 12:58 PM IST


ವಾಸಿಯಾಗದ ಗಾಯಕ್ಕೆ ವ್ಯಾಕ್ಯೂಮ್ ಮದ್ದು
Jan 29, 2015, 04.00 AM IST
* ಗೌರಿಪುರ ಚಂದ್ರು
ಪುಟ್ಟೀ.. ಸ್ವಲ್ಪ ನಿಂತ್ಕೋ....ರಸ್ತೆಯ ಮತ್ತೊಂದು ಬದಿಯಿಂದ ವಯಸ್ಸಾದವರೊಬ್ಬರು ಕೂಗಿಕೊಳ್ತಾನೇ ಇದ್ದರು. ಆದರೆ ಶ್ವೇತಾಳಿಗೆ ಅವರ ಮಾತಿನತ್ತ ಗಮನ ಇರಲಿಲ್ಲ. ಅವಳ ಗಮನವೆಲ್ಲಾ ರಸ್ತೆಯ ಮತ್ತೊಂದು ತುದಿಯಲ್ಲಿ ನಿಂತಿದ್ದ ಸ್ಕೂಲ್ ವ್ಯಾನ್‌ನತ್ತಲೇ ನಿಂತಿತ್ತು. ಇನ್ನೇನು ಆಕೆ ರಸ್ತೆ ದಾಟಬೇಕು ಅನ್ನುವಷ್ಟರಲ್ಲಿ ಅವಘಡ ಸಂಭವಿಸಿತ್ತು. ಮೋಟಾರು ಸೈಕಲ್ ಢಿಕ್ಕಿ ಹೊಡೆದ ಫೋರ್ಸ್‌ಗೆ ಆಕೆಯ ಹೊಟ್ಟೆ ಮತ್ತು ಮಂಡಿಗಾಲಿನ ಕೆಳಗೆ ಚರ್ಮ ತೀವ್ರವಾಗಿ ತರಚಿಹೋಗಿತ್ತು. ದೇಹದೊಳಗಿನ ಭಾಗಗಳು ಹೊರಗೆ ಇಣುಕಿದ್ದವು.
ವೈದ್ಯರು ಅದೆಷ್ಟೇ ಚಿಕಿತ್ಸೆ ಮಾಡಿದರೂ ಗಾಯ ಬೇಗನೇ ಗುಣವಾಗಲಿಲ್ಲ. ದಿನೇ ದಿನೇ ವ್ರಣ ತೀವ್ರವಾಗುತ್ತಾ ಹೋಯಿತೇ ಹೊರತು ವಾಸಿಯಾಗುವ ಸೂಚನೆ ಕಾಣಲಿಲ್ಲ. ಕಾರಣ ಪತ್ತೆಗೆ ವೈದ್ಯರು ಆಕೆಯ ರಕ್ತ ಪರೀಕ್ಷೆ ಮಾಡಿದರು. ಪುಟ್ಟ ಪೋರಿ ಸಕ್ಕರೆ ಕಾಯಿಲೆಯಿಂದ ನರಳುತ್ತಿರುವ ಆಘಾತಕಾರಿ ಸಂಗತಿ ಹೊರಬಿದ್ದಿತ್ತು. ಸಾಮಾನ್ಯವಾಗಿ ವ್ರಣವಾದ ಜಾಗದಲ್ಲಿ ಮಲಿನ ರಕ್ತ ತುಂಬಿಕೊಳ್ಳುತ್ತದೆ. ಹೀಗೆ ಗಾಯದಲ್ಲಿ ಉಳಿದುಕೊಂಡ ಫೀರೋ ಫ್ಯಾಂಗ್ವಿನ್ಸ್ (ಮಲಿನ ರಕ್ತಾವಶೇಷ) ದೇಹದೊಳಗೆ ಪ್ರವೇಶಿಸಿದರೆ ಅನಾಹುತದ ಪರಿಣಾಮ ಮತ್ತೂ ಗಂಭೀರವಾಗುವ, ದೇಹದೊಳಗೆಲ್ಲಾ ಕೀವು ಹರಡಿಕೊಳ್ಳುವ ಸಾಧ್ಯತೆ ಹೆಚ್ಚು. ಯಾವುದೇ ವ್ರಣ ಚಿಕಿತ್ಸೆಯಲ್ಲಿ ವೈದ್ಯರು ಮೊದಲು ಹಾಗಾಗದಂತೆ ಸಾಕಷ್ಟು ಜಾಗರೂಕತೆ ವಹಿಸುತ್ತಾರೆ. ಎಷ್ಟೋ ಬಾರಿ ವ್ರಣ ವಾಸಿಯಾಗದೇ ಹಾಗೇ ಉಳಿದಾಗ ದೇಹದ ಮತ್ತೊಂದು ಭಾಗದಿಂದ ಚರ್ಮವನ್ನು ತೆಗೆದು ಅದಕ್ಕೆ ಕಸಿ ಮಾಡುವ ಸಾಧ್ಯತೆಯೂ ಹೆಚ್ಚು.
ವೈದ್ಯಕೀಯ ವಿಜ್ಞಾನ ಸಾಕಷ್ಟು ಮುಂದುವರೆದಿದೆ. ಅದರೊಂದಿಗೆ ವ್ರಣ ಚಿಕಿತ್ಸಾ ವಿಧಾನವೂ ಸಾಕಷ್ಟು ಸುಧಾರಿಸಿದೆ. ಪಾಶ್ಚಾತ್ಯ ರಾಷ್ಟ್ರಗಳಲ್ಲಿ ಈಗಾಗಲೇ ಜನಪ್ರಿಯವಾಗಿರುವ ವ್ಯಾಕ್ಯೂಮ್ ಅಸಿಸ್ಟೆಡ್ ಕ್ಲೋಷರ್ (ವಿಎಸಿ - ನಿರ್ವಾತ ಚಿಕಿತ್ಸೆ) ಇದೀಗ ಭಾರತಕ್ಕೂ ಬಂದಿದೆ. ವಿಎಸಿ ವಿನೂತನ ತಂತ್ರಜ್ಞಾನವಾಗಿದ್ದು ಸಾಂಪ್ರದಾಯಿಕ ವ್ರಣ ಚಿಕಿತ್ಸೆಗೆ ಪೂರಕವಾಗಿದೆ. ಇಲ್ಲೊಂದು ಅಂಶವನ್ನು ನಾವು ಗಮನಿಸಬೇಕು. ವಿಎಸಿ ಪರ್ಯಾಯ ಚಿಕಿತ್ಸಾ ಕ್ರಮವೇ ಹೊರತು ಅದುವೇ ಅಂತಿಮವಲ್ಲ. ಅಂದರೆ ನಾವು ಸಾಮಾನ್ಯ ಗಾಯಗಳಿಗೆ ಮಾಡಬೇಕಾದ ಚಿಕಿತ್ಸಾ ಕ್ರಮಗಳನ್ನು ಅನುಸರಿಸಬೇಕು. ನಂತರ ವ್ರಣ ಬೇಗನೇ ವಾಸಿಯಾಗಲು ವಿಎಸಿ ವಿಧಾನವನ್ನು ಅಳವಡಿಸಬೇಕು.
ಕಾರ್ಯಾಚರಣೆ ಹೇಗೆ? ವಾಸಿಯಾಗದ ವ್ರಣ ಚಿಕಿತ್ಸಾ ವಿಧಾನಗಳಲ್ಲಿ ನಿರ್ವಾತ ಚಿಕಿತ್ಸೆ ಪರಿಣಾಮಕಾರಿಯಾಗಿದೆ. ಈ ವಿಧಾನದಲ್ಲಿ ಮೊದಲಿಗೆ ಸೋಪಿನಂತಹ ದ್ರಾವಣವನ್ನು ಹಸಿಗಾಯದ ಸುತ್ತ ಲೇಪಿಸುತ್ತಾರೆ. ನಂತರ ತೆಳುವಾದ ಫಿಲಂ ಅನ್ನು ಗಾಯದ ಮೇಲೆ ಅಂಟಿಸುತ್ತಾರೆ. ಮೇಲ್ನೋಟಕ್ಕೆ ಇದು ಬ್ಯಾಂಡೇಜಿನಂತೆ ಕೆಲಸ ಮಾಡುತ್ತದೆ. ಫಿಲಂನ ವಿಶೇಷ ಗುಣವೆಂದರೆ ಅದು ಗಾಯದ ಸುತ್ತ ಅಂಟಿಕೊಳ್ಳುತ್ತದೆಯೇ ಹೊರತು, ಗಾಯಕ್ಕಲ್ಲ. ಗಾಯ ಬೇಗನೇ ಗುಣವಾಗಲು ಅದರ ಮೇಲ್ಬದಿಯಲ್ಲಿ ಒಂದು ಬಗೆಯ ಚಿಕಿತ್ಸಕ ಅಂಶಗಳಿರುವ ಸ್ಪಾಂಜಿ ಮೆಟೀರಿಯಲ್ ಇಡುತ್ತಾರೆ. ನಂತರ ಅದರೊಳಗೆ ಒಂದು ಸಣ್ಣ ರಂಧ್ರವನ್ನು ಕೊರೆದು ನಳಿಕೆಯನ್ನು ಬ್ಯಾಂಡೇಜ್ ಮೆಟೀರಿಯಲ್‌ಗೆ ಜೋಡಿಸುತ್ತಾರೆ. ಹೀಗೆ ಅಳವಡಿಸಲಾದ ನಳಿಕೆಗೆ ಒಂದು ಪೈಪನ್ನು ಜೋಡಿಸಿ ಅದನ್ನು ಸಕ್ಷನ್ ಇನ್‌ಸ್ಟ್ರುಮೆಂಟ್‌ಗೆ ಕನೆಕ್ಟ್ ಮಾಡುತ್ತಾರೆ. ಸಕ್ಷನ್ ಇನ್‌ಸ್ಟ್ರುಮೆಂಟ್ ನೆರವಿನಿಂದ ವ್ರಣದ ಮೇಲ್ಬದಿಯಲ್ಲಿ ನಕಾರಾತ್ಮಕ ಒತ್ತಡವನ್ನು ಸಮತೋಲನದಲ್ಲಿ ಇಡಬಹುದು. ಹೀಗೆ ಒತ್ತಡವನ್ನು ಸರಿಯಾಗಿ ನಿರ್ವಹಿಸಿದಾಗ, ವ್ರಣದಲ್ಲಿ ಉತ್ಪತ್ತಿಯಾಗುವ ಫೆರೋ ಫ್ಯಾಂಗ್ವಿನ್ಸ್ ದ್ರವವನ್ನು ನಳಿಕೆಯ ಮೂಲಕ ಹೊರ ತೆಗೆಯಬಹುದು. ಅದರಿಂದಾಗಿ ಕೆಟ್ಟ ರಕ್ತವು ಶುದ್ಧ ರಕ್ತದೊಂದಿಗೆ ಸೇರಿಕೊಳ್ಳುವ ಆತಂಕವೂ ನಿವಾರಣೆಯಾಗುತ್ತದೆ. ಹೀಗೆ ವ್ರಣದ ಭಾಗದಲ್ಲಿನ ಸೋಂಕು ಕಡಿಮೆಯಾಗುವುದರಿಂದ ಆ ಭಾಗದಲ್ಲಿ ಜೀವಕಾರಕ ಕೋಶಗಳ ಉತ್ಪಾದನೆ ಹೆಚ್ಚುತ್ತದೆ. ಹತ್ತರಿಂದ ಹದಿನೈದು ದಿನಗಳಲ್ಲೇ ವ್ರಣವು ಗುಣವಾಗುತ್ತದೆ.    -----
ಸ್ತನ ಶಸ್ತ್ರಚಿಕಿತ್ಸೆ, ಹಿಪ್ ರಿಪ್ಲೇಸ್‌ಮೆಂಟ್, ಉದರ ಶಸ್ತ್ರಚಿಕಿತ್ಸೆ ಮತ್ತು ಡಯಾಬಿಟಿಕ್ ಫುಟ್ ಅಲ್ಸರ್ ಮತ್ತಿತರ ಚಿಕಿತ್ಸೆಗಳಿಗೆ ಉಪಯುಕ್ತ. * ಡಾ. ಶ್ರೀನಿವಾಸಮೂರ್ತಿ ಮಸ್ತಿ , ಮಧುಮೇಹ ತಜ್ಞ
ವಿಎಸಿ ಡ್ರೆಸ್ಸಿಂಗ್ ಹಿಂದಿನ ವಿಜ್ಞಾನ * ಸೋಂಕಿಗೆ ಕಾರಣವಾಗುವ ವಸ್ತುಗಳ ನಿರ್ಮೂಲನೆ
* ಸೋಂಕು ಹರಡಿಕೊಳ್ಳದಂತೆ ತಡೆ
* ಗಾಯದ ತುದಿಯಲ್ಲಿ ಒಣಗಿದ ಚರ್ಮವನ್ನು ಸ್ವಚ್ಛ ಮಾಡುವುದು
* ರಕ್ತ ಸಂಚಲನವನ್ನು ಹೆಚ್ಚಿಸುವುದು
* ಕೋಶಗಳ ಉತ್ಪಾದನೆಯನ್ನು ಹೆಚ್ಚಿಸುವುದು
* ಪದೇ ಪದೇ ವ್ರಣದ ಮೇಲಿನ ಬ್ಯಾಂಡೇಜ್ ಬದಲಾಯಿಸುವಿಕೆಯನ್ನು ತಡೆಯುವುದು
* ಗಾಯಗಳು ಬೇಗನೇ ವಾಸಿಯಾಗುವಂತೆ ಮಾಡುವುದು
* ಮನೆಯಲ್ಲೇ ಡ್ರೆಸಿಂಗ್ ಮಾಡಲು ಸಾಧ್ಯವಿರುವುದರಿಂದ ಪದೇ ಪದೇ ಆಸ್ಪತ್ರೆಗೆ ಎಡತಾಕುವುದು ತಪ್ಪುತ್ತದೆ.


ತೆರೆ ಮೇಲೆ ಆರ್ಭಟಿಸಲು ಸಜ್ಜಾಗಿದೆ ಟಗರು; ನಿರ್ದೇಶಕ ಸೂರಿ ಚಿತ್ರದ ಬಗ್ಗೆ ಹೇಳುವುದೇನು?
Highlights
ಬೆಂಗಳೂರು (ಫೆ.09): ‘ದೊಡ್ಮನೆ ಹುಡುಗ’ ಬಂದು ಹೆಚ್ಚು ಕಡಿಮೆ ಒಂದೂವರೆ ವರ್ಷ. ನಿರ್ದೇಶಕ ಸೂರಿ ದುನಿಯಾದಲ್ಲಿ ಈಗ ‘ಟಗರು’ ಆರ್ಭಟಿಸುತ್ತಿದೆ. ಆಡಿಯೋ ಹಿಟ್ ಆಗಿದೆ. ಫೆ. 23 ಕ್ಕೆ ‘ಟಗರು’ ತೆರೆ ಮೇಲೆ ಬರುವುದು ಖಾತರಿ ಆಗಿದೆ. ‘ಕಡ್ಡಿ ಪುಡಿ’ ನಂತರ ಶಿವಣ್ಣ ಜತೆಗೆ ಸೂರಿ ಹೇಳ ಹೊರಟ ಕತೆಯೇನು ಅನ್ನೋದೇ ಇಲ್ಲಿರುವ ಬಹುದೊಡ್ಡ ಕುತೂಹಲ. ರಿಲೀಸ್ ಸಿದ್ಧತೆಯಲ್ಲಿ ನಿರ್ದೇಶಕ ಸೂರಿ ಟಗರು ಬಗ್ಗೆ ಹೇಳಿದ್ದೇನು? ಅವರ ಮಾತುಗಳು ಇಲ್ಲಿವೆ.
ಬೆಂಗಳೂರು (ಫೆ.09): ‘ದೊಡ್ಮನೆ ಹುಡುಗ’ ಬಂದು ಹೆಚ್ಚು ಕಡಿಮೆ ಒಂದೂವರೆ ವರ್ಷ. ನಿರ್ದೇಶಕ ಸೂರಿ ದುನಿಯಾದಲ್ಲಿ ಈಗ ‘ಟಗರು’ ಆರ್ಭಟಿಸುತ್ತಿದೆ. ಆಡಿಯೋ ಹಿಟ್ ಆಗಿದೆ. ಫೆ. 23 ಕ್ಕೆ ‘ಟಗರು’ ತೆರೆ ಮೇಲೆ ಬರುವುದು ಖಾತರಿ ಆಗಿದೆ. ‘ಕಡ್ಡಿ ಪುಡಿ’ ನಂತರ ಶಿವಣ್ಣ ಜತೆಗೆ ಸೂರಿ ಹೇಳ ಹೊರಟ ಕತೆಯೇನು ಅನ್ನೋದೇ ಇಲ್ಲಿರುವ ಬಹುದೊಡ್ಡ ಕುತೂಹಲ. ರಿಲೀಸ್ ಸಿದ್ಧತೆಯಲ್ಲಿ ನಿರ್ದೇಶಕ ಸೂರಿ ಟಗರು ಬಗ್ಗೆ ಹೇಳಿದ್ದೇನು? ಅವರ ಮಾತುಗಳು ಇಲ್ಲಿವೆ.
 ‘ದೊಡ್ಮನೆ ಹುಡುಗ’ದ ನಂತರ ಮತ್ತೆ ಆ್ಯಕ್ಷನ್ ಕಟ್ ಜತೆ ಬರಲು ತಡವಾಯಿತು ಅಂತ ಅನಿಸಿಲ್ವಾ?
ಅವಸರಕ್ಕೆ ಸಿನಿಮಾ ಮಾಡುವ ಸ್ವಭಾವ ನಂದಲ್ಲ. ಸಿನಿಮಾ ಮಾಡೋದಕ್ಕೆ ನನ್ನ ಪ್ರಕಾರ ಒಂದಷ್ಟು ಸಮಯ, ಸಿದ್ಧತೆ ಬೇಕು. ಅದು ನಾನು ಸಿನಿಮಾ ಮಾಡುವ ಶೈಲಿ, ರೀತಿ, ನೀತಿ. ತಡವಾಗೋದಕ್ಕೆ ಅವೆಲ್ಲವೂ ಕಾರಣ ಇರುತ್ತವೆ. ಅದರಾಚೆ, ತಡವಾಯಿತು, ಯಾಕಾಯಿತು ಎನ್ನುವ ಪ್ರಶ್ನೆಗಳಿಗೆ ನನ್ನ ಬಳಿ ಉತ್ತರ ಇಲ್ಲ. 135 ದಿನಗಳ ಚಿತ್ರೀಕರಣದ ಸಮಯ ಅಂದ್ರೆ ಅದು ತಮಾಷೆಯೂ ಅಲ್ಲ.
ಟಗರು ಫೆ.23 ಕ್ಕೆ ರಿಲೀಸ್ ಆಗ್ತಿದೆ, ಅದರ ಸಿದ್ಧತೆ ಹೇಗಿದೆ?
ರಿಲೀಸ್ ಸಿದ್ಧತೆ ನಂದಲ್ಲ. ಚಿತ್ರವನ್ನು ಎಷ್ಟು ಥಿಯೇಟರ್‌ನಲ್ಲಿ ರಿಲೀಸ್ ಮಾಡ್ಬೇಕು, ಪ್ರಮೋಷನ್ ಹೇಗಿರ್ಬೇಕು ಅನ್ನೋದೆಲ್ಲವು ನಿರ್ಮಾಪಕ ಶ್ರೀಕಾಂತ್ ಅವರದ್ದೇ ನಿರ್ಧಾರ. ಅದರಲ್ಲಿ ಅವರೇ ಹೆಚ್ಚು ಅನುಭವಿಗಳು. ಅವರಿಗೆ ಬೆಂಬಲವಾಗಿ ನಿಲ್ಲೋದು ನಮ್ಮ ಕೆಲಸ. ಸದ್ಯಕ್ಕೆ ಸಿನಿಮಾದ ಪೋಸ್ಟ್ ಪ್ರೊಡಕ್ಷನ್ ಕೆಲಸಗಳಲ್ಲಿ ನಾನು ಬ್ಯುಸಿ. ಯಾಕಂದ್ರೆ, ಗುಣಮಟ್ಟ ಮುಖ್ಯ. ಅದೆಲ್ಲವನ್ನು ಹೇಗೆ ಕೊಡ್ಬೇಕು, ಏನ್ ಮಾಡ್ಬೇಕು ಅನ್ನೋದೇ ಈಗ ನನ್ನ ಮುಂದಿರುವ ಕೆಲಸ. ಅದರಲ್ಲೇ ಓಡಾಟ ನಡೆದಿದೆ.
'ಟಗರು' ಅನ್ನೋ ಟೈಟಲ್ ಮೂಲಕ ನೀವು ತೆರೆ ಮೇಲೆ ಹೇಳ ಹೊರಟಿದ್ದೇನು?
ಇದೊಂದು ಪೊಲೀಸ್ ಕತೆ. ಪೊಲೀಸ್ ಅಂದ್ರೆ ಪಾಸಿಟಿವ್ ಆಲೋಚನೆಗಿಂತ ನೆಗೆಟಿವ್ ಮಾತುಗಳೇ ಜಾಸ್ತಿ. ಸೊಸೈಟಿಯಲ್ಲಿ ಅಂಥದೊಂದು ವ್ಯವಸ್ಥೆ ಇರುವ ಕಾರಣಕ್ಕಾಗಿಯೇ ನಾವೆಲ್ಲ ಸೇಫ್ ಆಗಿದ್ದೇವೆ ಅನ್ನೋದು ಅಷ್ಟಾಗಿ ಚರ್ಚೆ ಆಗೋಲ್ಲ. ಅವರ ಬಗ್ಗೆ ಮೆಚ್ಚುಗೆ ಬರೋಲ್ಲ. ಬದಲಿಗೆ ಅವರ ಒರಟುತನ, ಥರ್ಡ್‌ಗ್ರೇಡ್ ಲ್ಯಾಂಗ್ವೇಜ್ ಬಳಕೆ, ಕೆಲವರು ಮಾಡಿದ ವಸೂಲಿ ಕೆಲಸಗಳೇ ಹೈಲೆಟ್ ಆಗುತ್ತಿವೆ. ಅದರಾಚೆ ಪೊಲೀಸ್ ಅನ್ನೋದು ಸೊಸೈಟಿಗೆ ಯಾಕೆ ಮುಖ್ಯ ಅನ್ನೋದನ್ನು ಇಲ್ಲಿ ಒಂದು ಪೊಲೀಸ್ ಪಾತ್ರದ ಮೂಲಕ ಹೇಳಹೊರಟಿದ್ದೇನೆ. ಅದರ ಸುತ್ತ ಒಂದಷ್ಟು ಪಾತ್ರಗಳು, ಸಿನಿಮಾ ಶೈಲಿಗೆ ಬೇಕಾಗುವ ಟ್ವಿಸ್ಟ್‌ಗಳು, ಪ್ರೇಕ್ಷಕರನ್ನು ರಂಜಿಸಲು ಹಾಡುಗಳು ಇವೆ.
ಟಗರು ಅನ್ನೋ ಟೈಟಲ್‌ಗೂ ಈ ಕತೆಗೂ ಲಿಂಕ್ ಹೇಗೆ?
ನಿರ್ಮಾಪಕರಾದ ಶ್ರೀಕಾಂತ್ ಬಳಿ ನಾಗಿ ಅಂತ ಒಬ್ಬರು ಇದ್ದಾರೆ. ಅವರೇ ಈ ಟೈಟಲ್‌ನ ಸೃಷ್ಟಿ ಕರ್ತರು. ಅವರಿಗೆ ಸಿಕ್ಕಾಪಟ್ಟೆ ಟಗರು ಕ್ರೇಜ್. ಅವರು ಸೃಷ್ಟಿಸಿದ ಟೈಟಲ್ ಸುತ್ತ ಒಂದಷ್ಟು ಕತೆಗಳನ್ನು ಅವರೇ ಸೃಷ್ಟಿಸಿದ್ದರು. ಜತೆಗೆ ಅದು ಸಕತ್ ಫೋರ್ಸ್ ಇರೋ ಟೈಟಲ್, ಹಾಗೆಯೇ ಸಾಮಾನ್ಯವಾಗಿ ಜನರಲ್ಲೂ ಟಗರಿನ ಶಕ್ತಿ, ಯುಕ್ತಿ ಗೊತ್ತಿದೆ. ಅದನ್ನೇ ಯಾಕೆ ಕತೆಗೆ ಟೈಟಲ್ ಆಗಿ ಬಳಸಿಕೊಳ್ಳಬಾರದು ಅನ್ನೋ ಚರ್ಚೆಯಲ್ಲಿ ಫೈನಲ್ ಆದ ಟೈಟಲ್ ಇದು. ಅದಕ್ಕೆ ಪೂರಕವಾಗಿಯೇ ಆ ಪಾತ್ರದ ಶಕ್ತಿ ಮತ್ತು ಯುಕ್ತಿಯ ಗುಣಗಳನ್ನು ಸೃಷ್ಟಿಸಲಾಯಿತು. ಅದೇ ಇವತ್ತು ದೊಡ್ಡ ಕ್ರೇಜ್ ಆಗಿರೋದು ಖುಷಿ ತರುತ್ತಿದೆ.
ಸೂರಿ ಅಂದ್ರೆ ಸುಕ್ಕ ಅನ್ನುತ್ತೆ ಗಾಂಧಿನಗರ. ಈ ಕತೆಗೂ ಏನಾದ್ರು ಅಂತಹ ನೈಜ ಘಟನೆಯ ಪ್ರಭಾವ ಇದೆಯಾ?
ಪ್ರತಿ ಕತೆಗಳು ನೈಜ ಘಟನೆಗಳ ಪ್ರಭಾವದಿಂದಲೇ ಹುಟ್ಟುತ್ತವೆ. ಕತೆ ಬರೆ ಯುವ ಲೇಖಕರಿಗೆ ಅಂತಹ ಘಟನೆಗಳು ಕಂಡಾಗಲೇ ಅದು ಹೊಸದೊಂದು ರೂಪದಲ್ಲಿ ಒಂದು ಕತೆಯಾಗಿ ಅಥವಾ ಕಾದಂಬರಿ ಆಗಿ ಓದುಗರ ಮುಂದೆ ಬರುತ್ತದೆ. ಸಿನಿಮಾ ಅನ್ನೋದು ಕೂಡ ಹಾಗೆಯೇ. ಕಾಲ್ಪನಿಕ ಕತೆ ಅಂತ ಹೇಳಿದ್ರೂ ಯಾವುದೋ ಒಂದು ನೈಜ ಘಟನೆ ಅದರ ಹಿಂದಿರುತ್ತದೆ. ಅಂಥದ್ದೇ ಒಂದು ಘಟನೆಯಿಂದ ಹುಟ್ಟಿಕೊಂಡ ಕತೆಯಿದು. ಆದರಾಚೆ, ಇಂಥದ್ದೇ ವ್ಯಕ್ತಿಯ ಕತೆ ಅಂತ ಹೇಳೋದಕ್ಕೆ ಆಗೋದಿಲ್ಲ.
‘ಕಡ್ಡಿಪುಡಿ’ ನಂತರ ಮತ್ತೆ ನೀವು ಶಿವಣ್ಣ ಜತೆಗೆಯೇ ಸಿನಿಮಾ ಮಾಡ್ಬೇಕು ಅಂತಂದುಕೊಂಡಿದ್ದೇಕೆ?
ಹಾಗೆ ಅಂದುಕೊಂಡು ಶುರುವಾದ ಸಿನಿಮಾ ಇದಲ್ಲ. ಕೆಲವನ್ನು ಊಹೆ ಮಾಡೋದಕ್ಕೆ ಆಗೋದಿಲ್ಲ. ಸಂದರ್ಭ ಮತ್ತು ಸನ್ನಿವೇಶ ಅಷ್ಟೆ. ಟಗರು ಅನ್ನೋ ಟೈಟಲ್, ಅದರಷ್ಟೇ ಬಲವುಳ್ಳ ಒಂದು ಪಾತ್ರ, ಅದಕ್ಕೆ ಯಾರು ಸೂಕ್ತ ಅಂತ ಅಂತಂದುಕೊಂಡಾಗ ಶಿವಣ್ಣ ಫಿಕ್ಸ್ ಆದ್ರು. ಆಡಿಯೋ ಹಿಟ್ ಆಗಿದ್ದು ಒಂದೆಡೆಯಾದ್ರೆ, ರಿಲೀಸ್'ಗೂ ಮುನ್ನವೇ ಒಂದು ಹಾಡು ಡಿಜೆ ನೈಟ್ಸ್‌ಗೆ ಪ್ರೇರಣೆ ಆಗುವಷ್ಟು ದೊಡ್ಡ ಕ್ರೇಜ್ ಇದೆ. ಇದು ಹೇಗೆ ಅಂತ.. ಅದನ್ನು ಹೇಗೆ ಅಂತ ಹೇಳೋದು. ಶಿವರಾಜ್ ಕುಮಾರ್ ಅದರ ಕಾರಣ.
ಅವರಿಂದಲೇ ಇವತ್ತು ಟಗರು ಇಷ್ಟು ದೊಡ್ಡ ಹವಾ ಎಬ್ಬಿಸಿದೆ. ಇನ್ನೊಂದು ವಿಶೇಷ ಅಂದ್ರೆ ಶುಕ್ರವಾರದ (ಫೆ.10)ಡಿಜೆ ನೈಟ್ಸ್‌ಗೆ ಪ್ರೇರಣೆ ಆದ ಟಗರು ಬಂತು ಟಗರು ಹಾಡು ಮೊದಲು ಚಿತ್ರದಲ್ಲಿಯೇ ಇರಲಿಲ್ಲ. ಅದು ಬೇಡ ಅಂತ ನಾನು ಮತ್ತು ಸಂಗೀತ ನಿರ್ದೇಶಕ ಚರಣ್‌ರಾಜ್  ಡಿಸೈಡ್ ಮಾಡಿದ್ದೆವು. ಇರಲಿ ಅಂತ ಆಡಿಯೋದಲ್ಲಿ ಅದನ್ನು ಬಿಟ್ಟೆವು. ನೋಡಿದ್ರೆ ಇವತ್ತು ಅದೇ ದೊಡ್ಡ ಮಟ್ಟದಲ್ಲಿ ಸೌಂಡ್ ಮಾಡಿದೆ. ಹೀಗೆ ಮಾಡಿದ್ರೆ, ಹೀಗೆ ಆಗುತ್ತೆ ಅಂತ ನಿರ್ಧರಿಸಿ ಏನನ್ನು ಮಾಡೋದಕ್ಕೆ ಆಗೋದಿಲ್ಲ ಅನ್ನೋದಕ್ಕೆ ಇದು ಸಾಕ್ಷಿ. ನಮ್ಮ ಕೆಲಸವನ್ನು ನಾವ್ ಶ್ರದ್ಧೆಯಿಂದ ನೀಟಾಗಿ ಮಾಡ್ಬೇಕು ಅಷ್ಟೆ. ಅದು ಏನಾಗುತ್ತೋ ಮುಂದಿನದ್ದು.
‘ಕಾಗೆ ಬಂಗಾರ’ ಶುರುವಾಗುವುದು ಯಾವಾಗ?
ರೈಟಿಂಗ್ ವರ್ಕ್ ಕಂಪ್ಲೀಟ್ ಆಗಿದೆ. ಕತೆ, ಚಿತ್ರಕತೆ ಹಾಗೂ ಡೈಲಾಗ್ ಎಲ್ಲವೂ ರೆಡಿ ಆಗಿವೆ. ಶೂಟಿಂಗ್ ಶುರುವಾಗಬೇಕು. ಟಗರು 135 ದಿನಗಳ ಶೆಡ್ಯೂಲ್ ಆಗಿದ್ದ ಕಾರಣಕ್ಕೆ ಅತ್ತ ಹೆಚ್ಚು ಗಮನ ಕೊಡುವುದಕ್ಕೆ ಆಗಲಿಲ್ಲ. ಈಗ ಚಿತ್ರ ರಿಲೀಸ್‌ಗೆ ಫಿಕ್ಸ್ ಆಗಿದೆ. ಮುಂದೆ ಅದರದ್ದೇ ಕೆಲಸ. ಮಾರ್ಚ್‌ನಲ್ಲಿ ಶೂಟಿಂಗ್ ಶುರು.
-ಸಂದರ್ಶನ:ದೇಶಾದ್ರಿ ಹೊಸ್ಮನೆ


ಮೂರು ವರ್ಷದ ಬಳಿಕ ಕುಸ್ತಿ ಅಖಾಡಕ್ಕೆ ಸುಶೀಲ್!
Highlights
ನಾನು ಸ್ಪರ್ಧಾತ್ಮಕ ಕಣದಲ್ಲಿ ಸೆಣಸಲು ದೈಹಿಕ ಹಾಗೂ ಮಾನಸಿಕವಾಗಿ ಸಿದ್ದವಾಗಿದ್ದೇನೆ ಎಂದು ರಾಷ್ಟ್ರೀಯ ಕುಸ್ತಿ ಚಾಂಪಿಯನ್'ಶಿಪ್'ನಲ್ಲಿ ರೈಲ್ವೇಸ್ ತಂಡವನ್ನು ಪ್ರತಿನಿಧಿಸಲಿರುವ ಸುಶೀಲ್ ಹೇಳಿದ್ದಾರೆ.a
ನವದೆಹಲಿ(ನ.13): ಎರಡು ಬಾರಿ ಒಲಿಂಪಿಕ್ಸ್ ಪದಕ ವಿಜೇತ ಸುಶೀಲ್ ಕುಮಾರ್ ಮೂರು ವರ್ಷದ ಬಳಿಕ ಕುಸ್ತಿ ಅಖಾಡಕ್ಕೆ ಮರಳುತ್ತಿದ್ದು, ಇದೇ ನ.15ರಿಂದ ಆರಂಭಗೊಳ್ಳಲಿರುವ ರಾಷ್ಟ್ರೀಯ ಕುಸ್ತಿ ಚಾಂಪಿಯನ್'ಶಿಪ್'ನಲ್ಲಿ ಸ್ಪರ್ಧಿಸುವುದಾಗಿ ಖಚಿತ ಪಡಿಸಿದ್ದಾರೆ.
2014ರ ಗ್ಲಾಸ್ಗೊ ಕಾಮನ್'ವೆಲ್ತ್ ಕ್ರೀಡಾಕೂಟದಲ್ಲಿ ಚಿನ್ನ ಗೆದ್ದ ಬಳಿಕ ಸುಶೀಲ್, ಸ್ಪರ್ಧಾ ಕಣದಿಂದ ದೂರ ಉಳಿದಿದ್ದರು.
ಜಾರ್ಜಿಯಾದ ಟಿಬಿಲಿಸಿಯಲ್ಲಿ ತರಬೇತಿ ಪಡೆಯುತ್ತಿದ್ದ ಸುಶೀಲ್(74 ಕೆಜಿ), ಆಯ್ಕೆ ಟ್ರಯಲ್ಸ್‌ನಲ್ಲಿ ದಿನೇಶ್ ವಿರುದ್ಧ ಸೆಣಸಾಟ ನಡೆಸಿದ್ದರು. ಇನ್ನು ಭಾರತದ ಮತ್ತೋರ್ವ ಖ್ಯಾತ ಕುಸ್ತಿಪಟು, ಲಂಡನ್ ಒಲಿಂಪಿಕ್ಸ್ ಕಂಚಿನ ಪದಕ ವಿಜೇತ ಯೋಗೇಶ್ವರ್ ದತ್ ಸ್ಪರ್ಧಾ ಕಣದಿಂದ ದೂರ ಉಳಿದಿದ್ದಾರೆ.
ರಿಯೋ ಒಲಿಂಪಿಕ್ಸ್'ನ ಕಂಚಿನ ಪದಕ ವಿಜೇತೆ ಸಾಕ್ಷಿ ಮಲಿಕ್, ಗೀತಾ ಪೊಗಟ್, ವಿನೀಶಾ ಮಹಿಳೆಯರ ವಿಭಾಗದ ಪ್ರಮುಖ ಆಕರ್ಷಣೆಯಾಗಿದ್ದಾರೆ.
ನಾನು ಸ್ಪರ್ಧಾತ್ಮಕ ಕಣದಲ್ಲಿ ಸೆಣಸಲು ದೈಹಿಕ ಹಾಗೂ ಮಾನಸಿಕವಾಗಿ ಸಿದ್ದವಾಗಿದ್ದೇನೆ ಎಂದು ರಾಷ್ಟ್ರೀಯ ಕುಸ್ತಿ ಚಾಂಪಿಯನ್'ಶಿಪ್'ನಲ್ಲಿ ರೈಲ್ವೇಸ್ ತಂಡವನ್ನು ಪ್ರತಿನಿಧಿಸಲಿರುವ ಸುಶೀಲ್ ಹೇಳಿದ್ದಾರೆ. ರಿಯೋ ಒಲಿಂಪಿಕ್ಸ್'ನಲ್ಲಿ ಸ್ಥಾನಗಿಟ್ಟಿಸುವಲ್ಲಿ ವಿಫಲವಾಗಿದ್ದ ಸುಶೀಲ್, ಸಹ ಕುಸ್ತಿಪಟು ನರಸಿಂಗ್ ಯಾದವ್ ಜೊತೆ ಸಾಕಷ್ಟು ವಾಗ್ವಾದಕ್ಕೆ ಕಾರಣರಾಗಿದ್ದರು. ನರಸಿಂಗ್ ಯಾದವ್ ಹಾಗೂ ನನ್ನ ನಡುವೆ ಆಯ್ಕೆ ಟ್ರಯಲ್ ನಡೆಸಬೇಕು ಎಂದು ಸುಶೀಲ್ ಪಟ್ಟು ಹಿಡಿದಿದ್ದರು. ಆದರೆ ದೆಹಲಿ ಹೈಕೋರ್ಟ್ ಸುಶೀಲ್ ಕುಮಾರ್ ಅರ್ಜಿಯನ್ನು ತಿರಸ್ಕರಿಸಿತ್ತು. ಆ ಬಳಿಕ ನರಸಿಂಗ್ ಯಾದವ್ ರಿಯೊ ಕೂಟದಲ್ಲಿ ಭಾರತ ತಂಡವನ್ನು ಪ್ರತಿನಿಧಿಸಿದ್ದರು.
Last Updated 11, Apr 2018, 1:03 PM IST


Bengaluru, First Published 3, Sep 2018, 3:49 PM IST
Highlights
ಸಿಂಪಲ್ ಸುನಿ ನಿರ್ದೇಶನದ ’ಬಜಾರ್’ ಚಿತ್ರ ರಿಲೀಸ್‌ಗೆ ರೆಡಿ | ವಿಭಿನ್ನ ಪಾತ್ರದಲ್ಲಿ ಅದಿತಿ ಪ್ರಭುದೇವ್  | ಬ್ಯಾಂಕಾಕ್‌ನಲ್ಲಿ ಶೂಟಿಂಗ್
ಬೆಂಗಳೂರು (ಸೆ. 03): ಸಿಂಪಲ್ ಸುನಿ ನಿರ್ದೇಶನದ ‘ಬಜಾರ್’ ರಿಲೀಸ್‌ಗೆ ರೆಡಿ ಆಗಿದೆ. ಅದ್ಧೂರಿ ವೆಚ್ಚದ ‘ಬಜಾರ್’ ಚಿತ್ರದೊಂದಿಗೆ ಆರಡಿ ಎತ್ತರದ ಹ್ಯಾಂಡ್ಸಮ್ ಹುಡುಗ ಧನ್‌ವೀರನನ್ನು ಸುನಿ ಇದೇ ಮೊದಲು ಬೆಳ್ಳಿತೆರೆಗೆ ಪರಿಚಯಿಸುತ್ತಿದ್ದಾರೆ.
ಈ ಚಿತ್ರದ ನಾಯಕಿ ಅದಿತಿ ಪ್ರಭುದೇವ್. ಚಿತ್ರದಲ್ಲಿನ ತಮ್ಮ ಪಾತ್ರ, ಚಿತ್ರೀಕರಣ ಅನುಭವ ಇತ್ಯಾದಿ ಕುರಿತ ಅವರ ಮಾತುಗಳು ಇಲ್ಲಿವೆ.
ಇದೊಂದು ಸ್ಪೆಷಲ್ ಕ್ಯಾರೆಕ್ಟರ್. ನಾನೇ ನಿರ್ಮಾಪಕಿ ಆಗಿ ಒಂದು ಸಿನಿಮಾ ನಿರ್ಮಿಸಿದ್ದರೂ ನನಗೆ ಇಂತಹ ಪಾತ್ರ ಸಿಗುತ್ತಿರಲಿಲ್ಲ. ನಿರ್ದೇಶಕರಾದ ಸಿಂಪಲ್ ಸುನಿ ಅಂತಹ ಪಾತ್ರಕ್ಕೆ ನನ್ನನ್ನು ಆಯ್ಕೆ ಮಾಡಿಕೊಂಡಿದ್ದಕ್ಕೆ ಖುಷಿಯಿದೆ. ಪಾತ್ರದ ಹೆಸರು ಪಾರಿಜಾತ. ಮಧ್ಯಮದ ವರ್ಗದ ಹುಡುಗಿ. ತಂದೆ ಇಲ್ಲ, ಅಮ್ಮನೇ ಎಲ್ಲಾ. ಆದರೂ, ಕಾಲಕ್ಕೆ ತಕ್ಕಂತೆ ಆಕೆಗೂ ಹಲವು ಆಸೆ, ಆಕಾಂಕ್ಷೆ. ಹಾಗಿರಬೇಕು, ಹೀಗಿರಬೇಕು ಎನ್ನುವ ನೂರೆಂಟು ಕನಸು. ಅಂತಹ ಹುಡುಗಿ ಲೈಫ್‌ನಲ್ಲಿ ಒಂದೊಮ್ಮೆ ಪ್ರೀತಿಯ ಸಿಹಿಗಾಳಿ ಬೀಸುತ್ತೆ.
ನಾಯಕನ ಜತೆಗೆ ಪಾರಿವಾಳ ಹಾಗೂ ಪಾರಿಜಾತ ಎರಡೂ ಈ ಚಿತ್ರದ ಹೈಲೈಟ್. ಸಿಂಪಲ್ ಸುನಿ ನಿರ್ದೇಶನದ ಸಿನಿಮಾಗಳಲ್ಲಿ ನಾಯಕಿ ಅಂದ್ರೆ ಸುಮ್ಮನೇ ಗೊಂಬೆಗಳ ಹಾಗೆ ಬಂದು ಹೋಗುವ ನಟಿಯಲ್ಲ. ನಾಯಕನ ಹಾಗೆಯೇ ನಾಯಕಿ ಪಾತ್ರಕ್ಕೂ ಆದ್ಯತೆ ಇರುತ್ತದೆ. ಹಾಗೆಯೇ ‘ಬಜಾರ್’ ಚಿತ್ರದ ನಾಯಕಿ ಪಾತ್ರವೂ ಕೂಡ. ಈ ಪಾತ್ರ ಒಪ್ಪಿಕೊಳ್ಳಲು ನನಗಿದ್ದ ಆಸಕ್ತಿಯಲ್ಲಿ ಅದು ಕೂಡ ಒಂದು. ಪಾರಿವಾಳ ಮತ್ತು ಪಾರಿಜಾತ ಸಿನಿಮಾದ ಕ್ಲೈಮ್ಯಾಕ್ಸ್ ತನಕ ಇರುತ್ತವೆ. ಹಾಗಾದ್ರೆ ಅಲ್ಲಿ ಅವರೆಡರ ಪ್ರಾಮುಖ್ಯತೆ ಏನು ಅನ್ನೋದೇ ಸಸ್ಪೆನ್ಸ್.
 ಚಿತ್ರೀಕರಣಕ್ಕೆ ನಾವು ಬ್ಯಾಂಕಾಕ್ ಹೋಗಿ ಬಂದಿದ್ದೇವೆ. ವಿದೇಶಕ್ಕೆ ಅಂತ ನಾನು ವಿಮಾನ ಹತ್ತಿದ್ದು, ಮೊದಲ ಬಾರಿಗೆ ಬ್ಯಾಂಕಾಕ್‌ಗೆ ಹೋಗಿದ್ದು ‘ಬಜಾರ್’ ಚಿತ್ರೀಕರಣದ ಕಾರಣಕ್ಕೆ. ನನ್ನ ಸಿನಿಮಾ ಜರ್ನಿಯಲ್ಲಿ ಇದು ಮರೆಯಲಾಗದು. ಒಟ್ಟು ಮೂರು ದಿವಸ ನಾವು ಅಲ್ಲಿದ್ದು ಹಾಡಿನ ಚಿತ್ರೀಕರಣ ಮಾಡಿದೆವು.
ಹೀರೋ ಧನ್ವೀರ್ ಇಡೀ ಹಾಡಿನ ಉದ್ದಕೂ ಶರ್ಟ್ ಲೆಸ್ ಆಗಿ ಸಿಕ್ಸ್ ಪ್ಯಾಕ್ ತೋರಿಸಿದ್ದಾರೆ. ಅದೊಂದು ರೊಮ್ಯಾಂಟಿಕ್ ಸಾಂಗ್. ಸಿನಿಮಾ ರಿಚ್ ಆಗಿ ಬಂದಿದೆ. ಮೇಕಿಂಗ್ ಎಕ್ಸಲೆಂಟ್. ನಂಗೊಂದು ಒಳ್ಳೆಯ ಟರ್ನ್ ಸಿಕ್ಕುತ್ತೆ ಎನ್ನುವ ನಿರೀಕ್ಷೆಯಂತೂ ಇದೆ. ಚಿತ್ರದ ಬಿಡುಗಡೆಯನ್ನೇ ಎದುರು ನೋಡುತ್ತಿದ್ದೇನೆ.
 ‘ಸಿಂಪಲ್ಲಾಗ್ ಒಂದ್ ಲವ್ ಸ್ಟೋರಿ’ ಸಿನಿಮಾದಿಂದಲೂ ನಾನು ಸುನಿ ಸರ್ ಸಿನಿಮಾಗಳನ್ನು ನೋಡುತ್ತಾ ಬಂದಿದ್ದೇನೆ. ಆ ಹೊತ್ತಿಗೆ ನಾನು ನಿರೂಪಕಿ ಆಗಿದ್ದೆ. ನಟಿಯಾಗಿ ಸಿನಿಮಾ ಜಗತ್ತಿಗೆ ಕಾಲಿಟ್ಟ ದಿನಗಳಿಂದಲೂ ಅವರ ಸಿನಿಮಾಗಳಲ್ಲೂ ಅಭಿನಯಿಸಬೇಕು ಎನ್ನುವ ಆಸೆ ಇತ್ತು. ಅದಕ್ಕೆ ಕಾರಣ ಅವರ ಸಿನಿಮಾಗಳಲ್ಲಿ ನಾಯಕಿ ಪಾತ್ರಗಳಿರುವ ಪ್ರಾಮುಖ್ಯತೆ, ಅವರನ್ನು ತೋರಿಸುವ ವಿಧಾನ ಇತ್ಯಾದಿ. ಹಾಗಂತ ನಾವೇ ಕಾಡಿ, ಬೇಡಿ ಪಡೆಯುವುದಕ್ಕೂ ನಂಗಿಷ್ಟ ಇರಲಿಲ್ಲ. ಅವರೇ ನಮ್ಮನ್ನು ಕರೆದು, ಇಂತಹದೊಂದು ಪಾತ್ರ ಆ್ಯಕ್ಟ್ ಮಾಡ್ತೀರಾ ಅಂತ ಕೇಳುವ ದಿನಕ್ಕೆ ಕಾಯುತ್ತಿದ್ದೆ. ಕೊನೆಗೂ ಆ ಅವಕಾಶ ಸಿಕ್ಕಿದೆ ‘ಬಜಾರ್’ ಮೂಲಕ.
Last Updated 9, Sep 2018, 9:13 PM IST


ಸಂಶೋಧನೆಯೊಂದರ ಪ್ರಕಾರ ಬುದ್ಧಿವಂತರಾಗಿರುತ್ತಾರಂತೆ ಈ ವ್ಯಕ್ತಿಗಳು…!
  22-06-2019 1:36PM IST    /     No Comments    /     Posted In: Latest News , Special
ತಡವಾಗಿ ನೀವು ನಿದ್ರೆ ಮಾಡ್ತೀರಾ? ಇತರರಿಗೆ ಹೋಲಿಕೆ ಮಾಡಿದ್ರೆ ಹೆಚ್ಚು ಕೆಟ್ಟ ಶಬ್ಧಗಳ ಬಳಕೆ ಮಾಡ್ತೀರಾ? ಅಕ್ಕಪಕ್ಕದ ಜನರ ಕಣ್ಣಲ್ಲಿ ಕೆಟ್ಟವರಾಗಿದ್ದೀರಾ? ತಡವಾಗಿ ನಿದ್ರೆ ಮಾಡುವ ಹಾಗೂ ಕೆಟ್ಟ ಶಬ್ಧ ಬಳಸುವವರ ಬಗ್ಗೆ ಸಂಶೋಧನೆಯೊಂದು ಆಶ್ಚರ್ಯಕಾರಿ ಸಂಗತಿ ಹೊರ ಹಾಕಿದೆ. ಸಂಶೋಧನೆ ಪ್ರಕಾರ ಇಂಥ ಮಾತನಾಡುವವರು ಪ್ರಾಮಾಣಿಕ ಹಾಗೂ ಹೆಚ್ಚು ಬುದ್ದಿವಂತರಾಗಿರುತ್ತಾರಂತೆ.
ಸಂಶೋಧನೆ ಪ್ರಕಾರ ಯಾರು ರಾತ್ರಿ ತುಂಬಾ ತಡವಾಗಿ ಮಲಗ್ತಾರೋ ಅವ್ರ ಬುದ್ಧಿ ಮಟ್ಟ ಹೆಚ್ಚಿರುತ್ತದೆಯಂತೆ. ಅವ್ರು ರಾತ್ರಿ ಹೆಚ್ಚು ಸಕ್ರಿಯವಾಗಿರುತ್ತಾರಂತೆ. ಯಾರ ಐಕ್ಯೂ 75 ಕ್ಕಿಂತ ಕಡಿಮೆ ಇರುತ್ತದೆಯೋ ಅವ್ರು ರಾತ್ರಿ 11.41 ರವರೆಗೆ ಎದ್ದಿರುತ್ತಾರೆ. ಐಕ್ಯೂ 123 ಕ್ಕಿಂತ ಹೆಚ್ಚಿದ್ದರೆ ಅವ್ರು 12.30 ರವರೆಗೆ ಎಚ್ಚರವಾಗಿರುತ್ತಾರೆಂದು ಸಂಶೋಧನೆ ಹೇಳಿದೆ. ವಿಷಯಗಳು ಹಾಗೂ ಸಂದರ್ಭಗಳಿಗೆ ಇಂಥ ವ್ಯಕ್ತಿಗಳು ಬಹುಬೇಗ ಹೊಂದಿಕೊಳ್ಳುತ್ತಾರಂತೆ.
ಸಮಸ್ಯೆಗೆ ಪರಿಹಾರ ಕಂಡುಕೊಳ್ಳಲು ಉತ್ಸುಕರಾಗಿರುತ್ತಾರಂತೆ. ಅವ್ರು ಸಕಾರಾತ್ಮಕ ದೃಷ್ಟಿಕೋನ ಹೊಂದಿರುತ್ತಾರೆ. ಎಲ್ಲ ಸಮಸ್ಯೆಗೆ ಸಕಾರಾತ್ಮಕ ಪರಿಹಾರ ಹುಡುಕುತ್ತಾರೆ. ತಪ್ಪಿನಿಂದ ಅವ್ರು ಹೆಚ್ಚು ಕಲಿಯುತ್ತಾರೆಂದು ಸಂಶೋಧನೆ ಹೇಳಿದೆ.


ಆರೋಗ್ಯ: ರಕ್ತದ ಕುರಿತಾಗಿ ಸಲಹೆ ಸೂಚನೆಗಳು!
June 21, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಇತ್ತೀಚಿಗೆ ಲೈಂಗಿಕ ದೌರ್ಬಲ್ಯ ಎಂದು ಪರಿಗಣಿಸಬಹುದಾದ ಹಲವು ಅಂಶಗಳಲ್ಲಿ ನಿಮಿರುವಿಕೆ ಸಮಸ್ಯೆ ಬಹು ಸಾಮಾನ್ಯ ಪ್ರಕರಣವಾಗಿಬಿಟ್ಟಿದೆ. ಸಹಜವಾಗಿ ನಿಮಿರುವಿಕೆಗೆ ಕಾರಣವಾಗುವ ಅಂಗಾಂಶ ಸ್ಪಂದಿಸಲು ಸಾಧ್ಯವಾಗದೇ ಇರುವಾಗಲೇ ಸಮಸ್ಯೆ ಆರಂಭಗೊಳ್ಳುವುದು. ಇದು ಸಂತಾನೋತ್ಪತ್ತಿ ಸಾಮರ್ಥ್ಯದ ಮೇಲೆ, ಅಷ್ಟೇ ಅಲ್ಲ, ಲೈಂಗಿಕ ಜೀವನದ ಮೇಲೂ ಗಾಢ ಪರಿಣಾಮ ಬೀರುತ್ತದೆ. ಇದಕ್ಕೆ ಇತ್ತೀಚೆಗೆ ಲಭ್ಯವಿರುವ, ಹಾಗೆಯೇ ಹೆಚ್ಚು ಪ್ರಚಲಿತದಲ್ಲಿರುವ ಚಿಕಿತ್ಸೆ ಎಂದರೆ, ಸ್ಟೆಮ್ ಸೆಲ್ ಟ್ರೀಟ್‌ಮೆಂಟ್ ಎನ್ನುವುದು.
ಜನನೇಂದ್ರಿಯಕ್ಕೆ ರಕ್ತಸಂಚಲನದಲ್ಲಿ ತೊಡಕಾಗುವುದೇ ನಿಮಿರುವಿಕೆಗೆ ಇರುವ ಬಹು ಸಾಮಾನ್ಯ ಕಾರಣ. ಸುಮಾರು ಶೇ. 80ರಷ್ಟು ಮಂದಿಗೆ, ಇದೇ ಅತಿ ಹೆಚ್ಚು ಕಾಡುತ್ತಿರುವ ಸಮಸ್ಯೆ. ಇದಕ್ಕೆಂದು ವಾಸೊಲಿಡೇಟರ್‌ನಂಥ ಕೆಲವು ಔಷಧಗಳನ್ನು ಶಿಫಾರಸ್ಸು ಮಾಡಲಾಗುತ್ತದೆ. ವಯಾಗ್ರ ಹಾಗೂ ಸಿಯಾಲಿಸ್‌ನಂಥ ಔಷಧಗಳನ್ನೂ ನೀಡಲಾಗುತ್ತದೆ.
ನಿಮಿರುವಿಕೆ ಸಮಸ್ಯೆಯ ಮೂಲ ಹಾಗೂ ಕಾರಣವನ್ನು ಸ್ಪಷ್ಟವಾಗಿ ತಿಳಿದುಕೊಂಡು ಅದರ ಆಧಾರದ ಮೇಲೆ ಇನ್ನಿತರ ಚಿಕಿತ್ಸೆಗಳಾದ, ಇಂಜೆಕ್ಟ್ ಔಷಧಗಳು, ಹಾರ್ಮೋನ್ ರಿಪ್ಲೇಸ್‌ಮೆಂಟ್ ಅಥವಾ ಸಪೋಸಿಟೊರಿಗಳನ್ನು ನೀಡಲಾಗುತ್ತದೆ. ಪಂಪ್‌ಗಳು ಹಾಗೂ ಇಂಪ್ಲಾಂಟ್‌ಗಳಂಥ ಸಾಧನಗಳೂ ಉಪಯೋಗಕ್ಕೆ ಬರುತ್ತವೆ.
ಆದರೆ ಸಮಸ್ಯೆ ಎಂದರೆ, ಈ ಬಹುಪಾಲು ಚಿಕಿತ್ಸೆಗಳು ತಾತ್ಕಾಲಿಕ ಪರಿಹಾರವನ್ನಷ್ಟೇ ನೀಡುತ್ತವೆ. ಜೊತೆಗೆ ಪದೇ ಪದೇ ತೆಗೆದುಕೊಳ್ಳುವ ಅವಶ್ಯಕತೆ ಇರುತ್ತದೆ. ಇನ್ನೂ ಕೆಲವು ಪ್ರಕರಣಗಳಲ್ಲಿ, ವಾಸೊಡಿಲೇಟರ್‌ನಂಥ ಔಷಧಗಳು ಪರಿಣಾಮಕಾರಿಯಾಗಿ ಕೆಲಸ ನಿರ್ವಹಿಸುವುದಿಲ್ಲ.
ಇದರೊಂದಿಗೆ ಹೃದಯಾಘಾತ ಅಥವಾ ಪಾರ್ಶ್ವವಾಯುವಿನಂಥ ಕೆಲವು ಗಂಭೀರ ಅಡ್ಡಪರಿಣಾಮಗಳನ್ನೂ ತಂದೊಡ್ಡಬಹುದು.
ರಕ್ತದಿಂದಲೇ ಹೇಗೆ ಸಮಸ್ಯೆಯನ್ನು ತಡೆಯಬಹುದು ಪ್ಲೇಟ್‌ಲೆಟ್ ರಿಚ್ ಗ್ರೋತ್ ಫ್ಯಾಕ್ಟರ್ ಪ್ಲಾಸ್ಮಾ (ಪಿಆರ್‌ಜಿಎಫ್) ರಕ್ತದ ಭಾಗವಾಗಿದ್ದು, ಪ್ಲೇಟ್‌ಲೆಟ್‌ಗಳನ್ನು ಒಳಗೊಂಡಿರುತ್ತದೆ. ಇದು ಹೊಸ ರಕ್ತನಾಳಗಳ ಬೆಳವಣಿಗೆಗೆ ಅವಶ್ಯಕವಿರುವ ಪ್ರೊಟೀನನನ್ನು ನೀಡುವ ವ್ಯಾಸ್ಕುಲರ್ ಎಂಡೋಥೆಲಿಯಲ್ ಗ್ರೋಥ್ ಫ್ಯಾಕ್ಟರ್ (ವಿಇಜಿಎಫ್)ಗಳನ್ನು ಒಳಗೊಂಡಿರುತ್ತದೆ.
ವಿಇಜಿಎಫ್ – ಈ ವ್ಯವಸ್ಥೆಯ ಭಾಗವಾಗಿದ್ದು, ಇದು ಜೀವಕೋಶಗಳಿಗೆ ಹಾಗೂ ಅಂಗಾಂಶಗಳಿಗೆ ರಕ್ತ ಸರಬರಾಜುವಿಗೂ ಕಾರಣವಾಗಿರುತ್ತದೆ. ಈ ಮೂಲಕ ಸಮಸ್ಯೆ ನಿರ್ವಹಣೆಗೆ ಮಾರ್ಗ ನೀಡಬಲ್ಲದು.
ವಿಇಜಿಎಫ್ ಪ್ರೊಟೀನುಗಳನ್ನು ಬೆಳವಣಿಗೆಯ ಅಂಶಗಳೆಂದು ಪರಿಗಣಿಸಲಾಗಿದೆ. ಮ್ಯಾಕ್ರೊಫೇಜಸ್, ಕೆರಟಿನೊಸೈಟ್ಸ್, ಟ್ಯೂಮರ್ ಸೆಲ್ಸ್, ಪ್ಲೇಟ್‌ಲೆಟ್ಸ್ ಹಾಗೂ ಮೆನಿಂಗೀಲ್‌ನಂಥ ಭಿನ್ನ ಕೋಶಗಳನ್ನು ಇದು ಹೊಂದಿರುತ್ತದೆ.
ವಿಇಜಿಎಫ್, ಮೂಳೆ ಹಾಗೂ ರಕ್ತದ ರಚನೆಯಲ್ಲೂ ಬಹುಮುಖ್ಯ ಪಾತ್ರ ವಹಿಸುತ್ತದೆ. ಗಾಯ ಮಾಗಲು, ಭ್ರೂಣದ ಬೆಳವಣಿಗೆಗೂ ಇದು ಅತ್ಯವಶ್ಯಕ. ರಕ್ತನಾಳಗಳಿಗೆ ಅಡ್ಡಿಯಾದ ಪಕ್ಷದಲ್ಲಿ, ವಿಇಜಿಎಫ್, ಹೊಸ ರಕ್ತನಾಳಗಳನ್ನು ಸೃಷ್ಟಿಸಲು ಸಹಕಾರಿಯಾಗಿದೆ. ಈ ವಿಇಜಿಎಫ್ ಸೊಲ್ಯೂಷನ್ ಅನ್ನು ರೋಗಿಯ ರಕ್ತದಿಂದಲೇ ಸಿದ್ಧಗೊಳಿಸಿ, ಅದನ್ನು ಜನನಾಂಗಕ್ಕೆ ಇಂಜೆಕ್ಷನ್ ರೂಪದಲ್ಲಿ ನೀಡಲಾಗುತ್ತದೆ.
ಔಷಧ ಹಾಗೂ ಕೃತಕ ಇಂಪ್ಲಾಂಟ್‌ಗಳ ಬದಲಿಯಾಗಿ ಈ ಸ್ಟೆಮ್ ಸೆಲ್ ಚಿಕಿತ್ಸೆ ಕಾಣಿಸಿಕೊಳ್ಳುತ್ತಿದೆ. ಆದ್ದರಿಂದ ಪ್ಲೇಟ್‌ಲೆಟ್ ರಿಚ್ ಪ್ಲಾಸ್ಮಾ ಗ್ರೋಥ್ ಫ್ಯಾಕ್ಟರ್‌ನಂಥ ಚಿಕಿತ್ಸೆಗಳು ಅಂಗಾಂಶಗಳ ದೋಷಗಳು ಅಥವಾ ನಿಮಿರುವಿಕೆಗೆ ಸಂಬಂಧಿಸಿದ ನಾಳದ ಸಮಸ್ಯೆಗಳಿಗೆ ದೀರ್ಘಕಾಲೀನ ಥೆರಪಿಯಂತೆ ಕೆಲಸ ನಿರ್ವಹಿಸುತ್ತವೆ. ಬೇರೆ ಚಿಕಿತ್ಸೆಗೆ ಹೋಲಿಸಿದರೆ, ಇದು ಶಾಶ್ವತ ಪರಿಣಾಮವನ್ನು ತರುತ್ತವೆ.
ಸ್ಟೆಮ್ ಸೆಲ್ ಚಿಕಿತ್ಸೆಯು ನಿಮಿರುವಿಕೆಯ ಹಿಂದಿನ ಹಲವು ಕಾರಣಗಳನ್ನು, ಅಂದರೆ ಮಧುಮೇಹ, ಮೆಟಬಾಲಿಕ್ ವ್ಯವಸ್ಥೆ, ಕಡಿಮೆ ಟೆಸ್ಟೊಸ್ಟೆರೋನ್, ಪೆನೈಲ್ ಸೆಲ್ ಟಿಶ್ಯೂ ಡ್ಯಾಮೇಜ್‌ನಂಥ ಹಲವು ಕಾರಣಗಳಿಗೆ ಪರಿಣಾಮಕಾರಿ ಚಿಕಿತ್ಸೆ ಆಗಬಲ್ಲದು.
ನಮ್ಮ ದೇಹದಲ್ಲಿ ಜೀವಕೋಶಗಳು ಇವೆ. ಅವು ಪುನರುತ್ಪತ್ತಿಯಾಗಬಲ್ಲವು; ಹಾಗೆಯೇ ದೇಹದ ಇನ್ನಿತರ ಕೋಶಗಳನ್ನು ಸರಿಪಡಿಸುವ ಸಾಮರ್ಥ್ಯವೂ ಅವುಗಳಿಗಿರುತ್ತದೆ. ಸಹಜವಾಗೇ ಈ ಕೋಶಗಳು ಇಡೀ ದೇಹದಲ್ಲಿ ಇರುತ್ತವೆ. ಈ ಸ್ಟೆಮ್ ಸೆಲ್ ಚಿಕಿತ್ಸೆ ಕೂಡ ಅದೇ ಹಾದಿಯಲ್ಲಿದ್ದು, ಜನನಾಂಗದ ಅಂಗಾಂಶಗಳನ್ನೂ ಮತ್ತೆ ಸರಿಪಡಿಸಬಲ್ಲದು.
ಸ್ಟೆಮ್ ಸೆಲ್ ಥೆರಪಿ, ಹಾನಿಗೊಳಗಾದ ಅಂಗಾಂಶಗಳನ್ನು ಸರಿಪಡಿಸಲು ದೇಹದ ಸಹಜ ಸಾಮರ್ಥ್ಯವನ್ನು ಬಳಸಿಕೊಳ್ಳುತ್ತದೆ. ಚಿಕಿತ್ಸೆಯ ಪ್ರಕ್ರಿಯೆಯೂ ಸುರಕ್ಷಿತ. ಇದಕ್ಕೆ ನಿಮ್ಮ ದೇಹದ್ದೇ ಸ್ಟೆಮ್ ಸೆಲ್‌ಗಳನ್ನು ಬಳಸಿಕೊಳ್ಳುವುದರಿಂದ ಅಲರ್ಜಿಯಾಗುವ, ಅಥವಾ ಇನ್ನಿತರ ಪ್ರತಿಕ್ರಿಯೆ ತೋರುವ ಸಂಭವವೂ ಇರುವುದಿಲ್ಲ. ಜೊತೆಗೆ ಜನರಲ್ ಅನಸ್ತೇಷಿಯಾ ಕೂಡ ಬಳಸುವುದಿಲ್ಲ.
ಚಿಕಿತ್ಸೆ ನಂತರದ ನಿರೀಕ್ಷೆಗಳು ಏನು?
ಚಿಕಿತ್ಸೆ ನಂತರದ 24 ಗಂಟೆಗಳಲ್ಲಿ ಊತ, ಕೆಂಪಾಗುವುದು ಕಂಡುಬರುತ್ತದೆ. ಎರಡು ಮೂರು ವಾರಗಳಲ್ಲಿಯೇ ಫಲಿತಾಂಶ ಗೋಚರಿಸಲು ಶುರುವಾಗುತ್ತದೆ. ಮುಂದಿನ ತಿಂಗಳುಗಳಲ್ಲಿ ಇನ್ನಷ್ಟು ಸುಧಾರಣೆಗಳು ಕಂಡುಬರುತ್ತವೆ. ಹಲವು ವರ್ಷಗಳವರೆಗೂ ಮುಂದುವರೆಯುತ್ತದೆ. ಈ ಫಲಿತಾಂಶ ಜೀವನಶೈಲಿ, ವಂಶವಾಹಿ ಹಾಗೂ ಕೆಲವು ಅಭ್ಯಾಸದ ಮೇಲೂ ಅವಲಂಬಿತವಾಗಿರುತ್ತದೆ.
ಸಾಕಷ್ಟು ರೋಗಿಗಳಿಗೆ ಹಲವು ವರ್ಷಗಳವರೆಗೂ ಚಿಕಿತ್ಸೆ ಪರಿಣಾಮಕಾರಿಯಾಗಿರುವುದು ಕಂಡುಬಂದಿದೆ. ಕೆಲವು ಪ್ರಕರಣಗಳಲ್ಲಿ, ಇದಕ್ಕೆ ಬೂಸ್ಟರ್ ಟ್ರೀಟ್‌ಮೆಂಟ್‌ನ ಅವಶ್ಯಕತೆ ಕಂಡುಬಂದಿದೆ. ಚಿಕಿತ್ಸೆ ನಂತರ ದಿನಚರಿಯೂ ಸರಾಗವಾಗಿ ನಡೆಯಬಹುದು ಎಂದು ತಿಳಿಸಲಾಗುವುದು.
Tags


ಜೇನುತುಪ್ಪದಿಂದ ಆರೋಗ್ಯ ಭಾಗ್ಯ..!
Published
SuddiDina
ಜೇನುತುಪ್ಪವನ್ನು ಯಾರು ತಾನೇ ಬೇಡ ಎನ್ನುತ್ತಾರೆ. ಪ್ರಪಂಚದಲ್ಲಿ ‘ಏಕ್ಸ್ಪಾರ್ ಡೇಟ್’ ಇಲ್ಲದೆ ಇರುವ ಏಕೈಕ ವಸ್ತು ಎಂದರೆ ಅದು ಈ ಜೇನು ತುಪ್ಪ. ಈ ಜೇನು ತುಪ್ಪವನ್ನು ಗಾಜಿನ ಬಾಟಲಿಯಲ್ಲಿ ಇಟ್ಟರೆ ಅದು ಎಷ್ಟೇ ವರ್ಷ ಹಳೆಯದಾದರೂ ಬಳಸಬಹುದು.ಇದನ್ನು ಫ್ರಿಜ್ ನಲ್ಲಿ ಮತ್ತು ಬಿಸಿಲಿನಲ್ಲಿ ಇರಬಾರದು. ಯಾರಿಗೆ ಜೇನು ತುಪ್ಪ ಇಷ್ಟ ಇಲ್ಲವೋ ಅಥವಾ ಅದರ ಬಗ್ಗೆ ಮಾಹಿತಿ ಇಲ್ಲವೋ, ಅವರು ಈ ಮಾಹಿತಿಯನ್ನು ಒಮ್ಮೆ ಓದಿ.ಇದನ್ನು ಎಲ್ಲಾ ವಯೋಮಾನದವರು ಬಳಸ ಬಹುದು. ಇದನ್ನು ರಕ್ತವರ್ಧಕ ಟಾನಿಕ್ ಮತ್ತು ಸ್ವಾಭಾವಿಕ ಬಲವರ್ಧಕ ಟಾನಿಕ್ ಎನ್ನುವರು.
ಜೇನುತುಪ್ಪದ ಉಪಯೋಗಗಳು
ಚಿಕ್ಕ ಮಕ್ಕಳಿಗೆ ಹಾಲು ಕೊಡುವಾಗ ಜೇನು ತುಪ್ಪವನ್ನು ಬೆರೆಸಿ ಕೊಟ್ಟರೆ ರೋಗನಿರೋಧಕ ಶಕ್ತಿಯು ಹೆಚ್ಚುತ್ತದೆ .
ಸುಟಗಾಯಕ್ಕೆ ತಕ್ಷಣ ಜೇನು ತುಪ್ಪ ಹೆಚ್ಚುವುದರಿಂದ ಉರಿ ಶಮನವಾಗುತ್ತದೆ ಮತ್ತು ಗಾಯ ಶ್ರೀಘ್ರವೇ ಮಾಗಲು ಸಹಾಯ ಮಾಡುತ್ತದೆ.
ಧಡೂತಿ ಶರೀರದವರು ನಾಲ್ಕು ಟೀ ಚಮಚದಷ್ಟು ಜೇನು ತುಪ್ಪವನ್ನು ಸೇವಿಸುವುದರಿಂದ ಶಾರೀರಿಕ ತೂಕವು ಕಡಿಮೆಯಾಗಿ ನರಗಳಲ್ಲಿ ಹೊಸ ಉತ್ಸಾಹ ತುಂಬಿಕೊಳ್ಳವುದು.
ಜೇನು ತುಪ್ಪವನ್ನು ಕ್ರಮಬದ್ಧವಾಗಿ ಸೇವಿಸುವುದರಿಂದ ಮಲಬದ್ಧತೆ ಉಂಟಾಗುವ ಸಂಭವವಿರುವುದಿಲ್ಲ.
ವಸಡುಗಳು ಊದಿಕೊಂಡು ಹಲ್ಲುನೋವು ಉಂಟಾದರೆ, ಜೇನು ತುಪ್ಪದಲ್ಲಿ ನೆನೆಸಿದ ಹತ್ತಿಯನ್ನು ನಾಲ್ಕಾರು ಬಾರಿ ದಿನವೂ ಇಟ್ಟುಕೊಂಡರೆ ಹಲ್ಲುನೋವು ಮತ್ತು ವಸಡಿನ ಊತವು ನಿವಾರಣೆಯಾಗುವುದು.
ಹುಳುಕಡ್ಡಿ, ಇಸಬು ಮುಂತಾದ ಚರ್ಮರೋಗಗಳಿಗೆ ಮತ್ತು ಹುಣ್ಣುಗಳ ಮೇಲೆ ಜೇನು ತುಪ್ಪವನ್ನು ಸವರುವುದರಿಂದ ಅವು ಗುಣ ಕಂಡು ಬರುವುದು.
ಯಾವುದೇ ಔಷಧಿಯನ್ನು ಜೇನು ತುಪ್ಪದೊಂದಿಗೆ ಸೇವಿಸಿದರೆ ಶೀಘ್ರ ಗುಣ ಕಂಡು ಬರುತ್ತದೆ.
ಜೇನು ತುಪ್ಪವನ್ನು ಪ್ರತಿದಿನವೂ ಬೆಳಿಗ್ಗೆ ಎದ್ದ ತಕ್ಷಣ ಬಾಯಿ ತೊಳೆದುಕೊಂಡು ಖಾಲಿ ಹೊಟ್ಟೆಯಲ್ಲಿ ಸೇವಿಸುವುದರಿಂದ ಚೆನ್ನಾಗಿ ಜೀರ್ಣವಾಗುವುದು. ದೈಹಿಕ ಶಕ್ತಿ ಹೆಚ್ಚುವುದು. ಆಯಾಸ ಮತ್ತು ಆಲಸಿಕೆ ದೂರವಾಗಿ ಧಾರಣ ಶಕ್ತಿ ಅಧಿಕಗೊಳ್ಳವುದು.
ಮಧುಮೇಹ ರೋಗಿಗಳು ಹಾಗೂ ಕ್ಷಯ ರೋಗಗಳು ಜೇನುತುಪ್ಪವನ್ನು ಸೇವಿಸುವುದರಿಂದ ಶಾರೀರಿಕ ಕ್ರಿಯೆಗಳು ಮಾಮೂಲಿ ಆರೋಗ್ಯವಂತರಂತೆ ನಡೆದು ಆರೋಗ್ಯ ಸುಧಾರಣೆ ಉಂಟಾಗುವುದು.
ಎಳೆಮಕ್ಕಳಿಗೆ ಸಾಧಾರಣ ಕೆಮ್ಮು ಮತ್ತು ಜ್ವರ ಬಂದಾಗ ಒಂದು ಟೀ ಚಮಚ ತುಳಸಿ ರಸದಲ್ಲಿ ಹತ್ತಾರು ತೊಟ್ಟು ಜೇನುತುಪ್ಪವನ್ನು ಬೆರೆಸಿ ಕುಡಿಸಬೇಕು. ದಿನದ ಎರಡು ಬಾರಿ ಕುಡಿಸಿದರೆ ಮೂರೇ ದಿನಗಳಲ್ಲಿ ಗಮನಾರ್ಹ ಬದಲಾವಣೆ ಉಂಟಾಗಿ ಮಕ್ಕಳು ಗುಣವಾಗುತ್ತರೆ.
ಕೀಲುಗಳಲ್ಲಿ ನೋವುಂಟಾಗಿದ್ದರೆ ಆ ಸ್ಥಳಕ್ಕೆ ಸುಣ್ಣ ಮತ್ತು ಜೇನು ತುಪ್ಪವನ್ನು ಮಿಶ್ರಮಾಡಿ ಹಚ್ಚಿದರೆ ಶೀಘ್ರವೇ ಪರಿಣಾಮ ಉಂಟಾಗಿ ನೋವು ಮಾಯವಾಗುತ್ತದೆ.
ಶುದ್ಧವಾದ ಜೇನು ತುಪ್ಪವನ್ನು ಊಟವಾದ ನಂತರ ಮಲಗುವುದಕ್ಕೆ ಮುಂಚೆ ಮೂರು ಟೀ ಚಮಚ ಸೇವಿಸುತ್ತಾ ಬಂದರೆ ಬಹುಮೂತ್ರ ರೋಗವೇ ಇಲ್ಲವಾಗುವುದು.
ಬಜೆ ಪುಡಿಯೊಂದಿಗೆ ಜೇನು ತುಪ್ಪ ಕೊಡುವುದರಿಂದ ವಿದ್ಯಾರ್ಥಿಗಳ ಜ್ಞಾಪಕ ಶಕ್ತಿ ಹೆಚ್ಚಾಗುತ್ತದೆ.
ಪಪ್ಪಾಯಿ ಹಣ್ಣು, ಜೇನುತುಪ್ಪ ಮತ್ತು ಅರಿಶಿನ ಪುಡಿ ಮುಖಕ್ಕೆ ಲೇಪಿಸುವುದರಿಂದ ಮುಖದ ಮೊಡವೆಗಳು ದೂರವಾಗಿ ಮುಖದ ಕಾಂತಿ ಹೆಚ್ಚಾಗುತ್ತದೆ.
ಹಸಿ ಕರಬೇವಿನೊಂದಿಗೆ ಜೇನು ತುಪ್ಪ ತಿನ್ನುವುದರಿಂದ ದೃಷ್ಟಿ ದೋಷಗಳು, ಕಣ್ಣಿನ ತೊಂದರೆಗಳು ಇಲ್ಲವಾಗುತ್ತದೆ.
ಜೇನು ತುಪ್ಪವನ್ನು ನಿಯಮಿತವಾಗಿ ಸೇವಿಸುವುದರಿಂದ ಸಂಭೋಗ ಶಕ್ತಿಯಲ್ಲಿ ವೃದ್ಧಿ ಉಂಟಾಗುವುದು. ಸ್ವಪ್ನ ಸ್ಖಲನವಾಗುವ ಸಾಧ್ಯತೆ ಇರುವುದಿಲ್ಲ.
ಸುದ್ದಿದಿನ.ಕಾಂ|ವಾಟ್ಸಾಪ್|9986715401


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಬಂಧಿಯಾಗಿ ಬಂಧನದಿಂದ ಹೊರಬಂದವರು
ಕೆಲವು ಸಂಬಂಧಗಳಲ್ಲಿ ಗುರುತಿಸಿಕೊಂಡು ಅದರಿಂದ ಹೊರ ಬಂದಾಕ್ಷಣ ಬದುಕು ಮುಗಿದು ಹೋಗುವುದಿಲ್ಲ.
ವಿಜಯ ಕರ್ನಾಟಕ | Updated:
Feb 21, 2018, 05:00AM IST
*ನಂದಿನಿ ಕೆ.ಎಲ್
ಕೆಲವು ವರ್ಷಗಳ ಕಾಲ ಪ್ರಣಯ ಪಕ್ಷಿಗಳಾಗಿ ಹಾರಾಡಿ ಡೇಟಿಂಗ್, ಶಾಪಿಂಗ್ ಎಂದು ಕಾಲಕಳೆದು ನಿಶ್ಚಿತಾರ್ಥದ ಹೆಜ್ಜೆ ಇಟ್ಟು ನಂತರ ಮದುವೆಯಾಗದೇ ಸಂಬಂಧದಿಂದ ಹೊರಬಂದ ಬಾಲಿವುಡ್ ಜೋಡಿಗಳು ಹಲವಾರು. ಮದುವೆ ನಿಶ್ಚಯವಾಗುವುದು ಒಬ್ಬರೊಂದಿಗೆ. ಸಪ್ತಪದಿ ತುಳಿಯುವುದು ಇನ್ನೊಬ್ಬರೊಂದಿಗೆ. ಹಾಗಂತ ಅವರು ಈಗ ಖುಷಿಯಾಗಿಲ್ಲ ಅಂತಲ್ಲ. ಮದುವೆಯ ಹಂತ ತಲುಪಿ ಅಂತಹದ್ದೊಂದು ಯಾವುದೋ ಕಾರಣಕ್ಕೆ ಆ ಸಂಬಂಧದಿಂದ ಹೊರ ಬಂದಾಕ್ಷಣ ಬದುಕು ಮುಗಿದು ಹೋಗುವುದಿಲ್ಲ. ಮತ್ತೊಂದು ಹೊಸ ಬದುಕು ನಿಮ್ಮ ಎದುರು ನಿಂತಿರುತ್ತದೆ ಎಂಬುದು ನೆನಪಿರಲಿ. ಹಳೆ ಪ್ರೇಮಿಗಳು ಎಂದು ನೆನಪಿಸಿಕೊಂಡಾಗ ಸಿಗುವ ಖುಷಿಯನ್ನು ಇದ್ದ ಹಾಗೆ ಅನುಭವಿಸುವುದು ಜಾಣತನ. ಹಾಗೆ ಹಳೆ ಪ್ರೇಮಿಗಳು ಎಂದೆನಿಸಿಕೊಂಡ ಬಾಲಿವುಡ್ ಸಿಲೆಬ್ರಿಟಿಗಳ ವಿವರ ಇಲ್ಲಿದೆ.
* ಅಭಿಷೇಕ್ ಬಚ್ಚನ್-ಕರೀಷ್ಮಾ ಕಪೂರ್ : 5 ವರ್ಷಗಳಿಂದ ಜತೆಯಾಗಿ ಬಾಲಿವುಡ್‌ನಲ್ಲಿ ಕಾಲಕಳೆದ ಲವ್‌ಬರ್ಡ್ಸ್ ಕರೀಷ್ಮಾ ಹಾಗೂ ಅಭಿಷೇಕ್. 2002ರಲ್ಲಿ ಅಮಿತಾಭ್ ಹುಟ್ಟುಹಬ್ಬದಂದು ಎಂಗೇಜ್‌ಮೆಂಟ್ ದಿನವನ್ನು ನಿಶ್ವಯಿಸಿಕೊಂಡರು. ಇದ್ದಕ್ಕಿದ್ದ ಹಾಗೆ ಜೋಡಿಗಳು ದೂರಾದವು. ಇವರ ಬ್ರೇಕ್ ಅಪ್ ಬಗ್ಗೆ ಇಂದಿಗೂ ಯಾರಿಗೂ ಕಾರಣ ಗೊತ್ತಿಲ್ಲ. ಆದರೂ ಅವರವರ ಜೀವನದಲ್ಲಿ ಜಾಲಿಯಾಗಿದ್ದಾರೆ.
* ಸಲ್ಮಾನ್ ಖಾನ್- ಸಂಗೀತಾ ಬಿಜ್ಲಾನಿ: ಬಿಟೌನ್‌ನಲ್ಲಿ 90ರ ದಶಕದಲ್ಲಿ ಸಲ್ಮಾನ್ ಹಾಗೂ ಬಿಜ್ಲಾನಿಯರದು ಕ್ಯೂಟೆಸ್ಟ್ ಕಪಲ್ ಎಂಬ ಹೆಸರಿತ್ತು. ಹಲವಾರು ಸಿನಿಮಾದಲ್ಲಿ ಜೋಡಿಯಾಗಿ ಅಭಿನಯಿಸಿದ್ದರು. ಫೈನಲ್ ಆಗಿ ಮದುವೆಯ ದಿನಾಂಕವನ್ನು ನಿಗದಿಪಡಿಸಿದ್ದರು. ಕೊನೆಯಲ್ಲಿ ಹಲವಾರು ಗಾಸಿಪ್‌ಗಳಿಂದ ಮದುವೆ ನಿಂತುಹೋಗಿತ್ತು.
*ಅಕ್ಷಯ್‌ಕುಮಾರ್-ರವೀನಾ ಟಂಡನ್: ಮೊಹರ್ ಸಿನಿಮಾದ ಬೆಸ್ಟ್ ಕಪಲ್ ಅಕ್ಕಿ ರವೀನಾ. ಬಿಟೌನ್‌ನಲ್ಲೆಲ್ಲ ಇವರ ಸಂಬಂಧದ ಬಗ್ಗೆ ಹೊಗಳಿಕೆಯ ಮಾತುಗಳಿದ್ದವು. ರೊಮ್ಯಾಂಟಿಕ್ ಹಾಡಿನಿಂದಾಗಿ ಪ್ರೇಕ್ಷಕರ ಮನಗೆದ್ದಿದ್ದರು. ಸಿಕ್ರೇಟ್ ಆಗಿ ನಿಶ್ಚಿತಾರ್ಥ ಮಾಡಿಕೊಂಡಿದ್ದರು. ಆದರೆ ಅಕ್ಕಿ ಬೇರೊಂದು ನಟಿಯ ಜತೆ ಅಫೇರ್ ಹೊಂದಿದ್ದರಿಂದ ರಿಲೇಶನ್‌ಶಿಪ್ ಕೊನೆಗೊಳಿಸಿಕೊಂಡರು.
* ಸಜೀದ್ ಖಾನ್- ಗೌಹರ್ ಖಾನ್: 2003ರಲ್ಲಿ ಬಿಟೌನಲ್ಲಿ ಸಜೀದ್ ಹಾಗೂ ಗೌಹರ್ ಬೆಸ್ಟ್ ಕಪಲ್. ಡೇಟಿಂಗ್, ಸಿನಿಮಾ, ಪಾರ್ಟಿ ಎಂದು ಸುತ್ತಾಡಿದವರು. ಆದರೆ ಇಬ್ಬರು ಕರಿಯರ್‌ನಲ್ಲಿ ಮುನ್ನುಗ್ಗಬೇಕೆಂದು ಸಂಬಂಧದಿಂದ ಹೊರಬಂದರು. ಈಗ ಏನು ಆಗಿಲ್ಲದವರಂತೆ ಅವರವರ ಜೀವನದಲ್ಲಿ ಬೇರೊಂದು ಜೀವನದಲ್ಲಿ ಎಂಜಾಯ್ ಮಾಡುತ್ತಿದ್ದಾರೆ.
* ರಾಖಿ ಸಾವಂತ್-ಇಲೇಶ್ ಪೌರುಜವಾಲಾ: ಕಿರುತೆರೆ ರಿಯಾಲಿಟಿ ಶೋನಲ್ಲಿ ರಾಖಿ ಮತ್ತು ಇಲೇಶ್ ಎಂಗೇಜ್ ಆಗಿ ರೊಮ್ಯಾನ್ಸ್‌ನಲ್ಲಿ ಬಿಝಿಯಾದವರು. ಕೇವಲ ಇಲೇಶ್ ಪ್ರೀತಿಗಿಂತ ಹಣದ ಹಿಂದೆ ಹೋಗಿದ್ದರಿಂದ ಇಬ್ಬರು ಸಂಬಂಧವನ್ನು ಕಡಿತಗೊಳಿಸಿಕೊಂಡರು.
* ವಿವೇಕ್ ಒಬಿರಾಯ್-ಗುರ್ಪಿತ್ ಗಿಲ್:2000ದಲ್ಲಿ ವಿವೇಕ್ ಗುರ್ಬಿತ್ ಎಂದರೆ ಇಂಡಸ್ಟ್ರಿಯಲ್ಲಿ ರೊಮ್ಯಾಂಟಿಕ್ ಜೋಡಿಯಾಗಿದ್ದರು. ನಿಧಾನವಾಗಿ ಇಬ್ಬರು ಅವರ ಕೆಲಸದಲ್ಲಿ ಬಿಝಿಯಾಗಿರುವುದರಿಂದ ಗಾಸಿಪ್‌ಗಳಿಗೆ ಕಡಿವಾಣ ಹಾಕಿದರು.


ಪುಷ್ಕರಣೆಯಲ್ಲಿ  ’ನಟ ಸಾರ್ವಭೌಮ’ ಚಿತ್ರೀಕರಣ ಮುಕ್ತಾಯ
Highlights
ಬಾದಾಮಿ ಬಳಿಯ ಐತಿಹಾಸಿಕ ಮಹಾಕೂಟ ಕ್ಷೇತ್ರ  ಪುಷ್ಕರಣೆಯಲ್ಲಿ ನಟ ಸಾರ್ವಭೌಮ ಸೆಟ್ ಹಾಕಿದ್ದಕ್ಕೆ ಹೋರಾಟಗಾರರು ವಿರೋಧಿಸಿದ್ದರು.  ಹೋರಾಟಗಾರರ ಮನವೊಲಿಸಿದ ಬಳಿಕ  5 ಗಂಟೆ ಚಿತ್ರೀಕರಣಕ್ಕೆ ಅವಕಾಶ ನೀಡಲಾಗಿತ್ತು. 1 ಪಿಎಸ್ ಐ, 15 ಪೊಲೀಸರನ್ನು ಭದ್ರತೆಗಾಗಿ ನಿಯೋಜಿಸಲಾಗಿತ್ತು.  ನಿರಾಂತಕವಾಗಿ ಚಿತ್ರೀಕರಣ ನಡೆಯಿತು.
ಬಾಗಲಕೋಟೆ  (ಜು. 16):  ಪವರ್ ಸ್ಟಾರ್ ಪುನೀತ್ ರಾಜಕುಮಾರ್ ಅಭಿನಯದ ನಟ ಸಾವರ್ವಭೌಮ ಚಿತ್ರವನ್ನು ಮಹಾಕೂಟದ ಪುಷ್ಕರಣೆಯಲ್ಲಿ ಚಿತ್ರೀಕರಣ ಮಾಡಲು ಅಪಸ್ವರ ಕೇಳಿ ಬಂದಿತ್ತು. ಕೊನೆಗೂ ಹೋರಾಟಗಾರರ ಮನವೊಲಿಸಿ ಪುಷ್ಕರಣೆಯಲ್ಲಿ ನಟ ಸಾರ್ವಭೌಮ ಚಿತ್ರದ  ಕ್ಲೈಮಾಕ್ಸ್ ಚಿತ್ರೀಕರಣ ಮುಕ್ತಾಯಗೊಂಡಿದೆ.
ನಿನ್ನೆ ರಾತ್ರಿಯಿಂದ ನಸುಕಿನ ಐದು ಗಂಟೆಯವರೆಗೂ ನಡೆದ ಚಿತ್ರೀಕರಣ ನಡೆದಿದೆ.  ನಟ ಪುನೀತ್ ರಾಜ್ ಕುಮಾರ್, ರವಿಶಂಕರ್, ಹಾಗೂ ಸಹಕಲಾವಿದರು ಚಿತ್ರೀಕರಣ ದಲ್ಲಿ ಭಾಗಿಯಾಗಿದರು.
ಬಾದಾಮಿ ಬಳಿಯ ಐತಿಹಾಸಿಕ ಮಹಾಕೂಟ ಕ್ಷೇತ್ರ  ಪುಷ್ಕರಣೆಯಲ್ಲಿ ನಟ ಸಾರ್ವಭೌಮ ಸೆಟ್ ಹಾಕಿದ್ದಕ್ಕೆ ಹೋರಾಟಗಾರರು ವಿರೋಧಿಸಿದ್ದರು.  ಹೋರಾಟಗಾರರ ಮನವೊಲಿಸಿದ ಬಳಿಕ  5 ಗಂಟೆ ಚಿತ್ರೀಕರಣಕ್ಕೆ ಅವಕಾಶ ನೀಡಲಾಗಿತ್ತು. 1 ಪಿಎಸ್ ಐ, 15 ಪೊಲೀಸರನ್ನು ಭದ್ರತೆಗಾಗಿ ನಿಯೋಜಿಸಲಾಗಿತ್ತು.  ನಿರಾಂತಕವಾಗಿ ಚಿತ್ರೀಕರಣ ನಡೆಯಿತು.


ದಿನಕ್ಕೆ ಒಂದೇ ಒಂದು ಬಾಳೆಹಣ್ಣು ತಿಂದರೆ ಸಾಕು, ಖಂಡಿತ ಆರೋಗ್ಯವಾಗಿರುವಿರಿ
Wellness
|
Updated: Tuesday, June 26, 2018, 11:18 [IST]
ದಿನಕ್ಕೊಂದು ಸೇಬು ತಿನ್ನುವುದರಿಂದ ವೈದ್ಯರನ್ನು ದೂರವಿರಿಸಬಹುದು ಎಂಬುದೊಂದು ಆಂಗ್ಲ ಗಾದೆ. ಆದರೆ ಭಾರತೀಯರ ಮಟ್ಟಿಗೆ ದಿನಕ್ಕೊಂದು ಬಾಳೆಹಣ್ಣು ತಿನ್ನುವ ಮೂಲಕ ವೈದ್ಯರನ್ನು ದೂರವಿಡುವುದು ಮಾತ್ರವಲ್ಲ, ಇನ್ನೂ ಹೆಚ್ಚಿನದನ್ನು ಪಡೆಯಬಹುದು. ನಿಸರ್ಗ ಪ್ರತಿ ಹಣ್ಣು ತರಕಾರಿಯಲ್ಲಿಯೂ ಪ್ರತ್ಯೇಕವಾದ ಪೋಷಕಾಂಶಗಳನ್ನು ನೀಡಿದೆ.
ಆದರೆ ನಮ್ಮ ಆರೋಗ್ಯಕ್ಕೆ ಪೂರಕವಾಗುವಂತಹ ಬಹುತೇಕ ಎಲ್ಲವನ್ನೂ ಕೆಲವು ಹಣ್ಣು ತರಕಾರಿಗಳಲ್ಲಿ ಮಾತ್ರ ಇರಿಸಿದೆ. ಬಾಳೆಹಣ್ಣು ಇಂತಹ ಒಂದು ಹಣ್ಣಾಗಿದ್ದು ಇದರಲ್ಲಿ ಉತ್ತಮ ಪ್ರಮಾಣದ ವಿಟಮಿನ್ನುಗಳು, ಪೊಟ್ಯಾಶಿಯಂ, ಕರಗುವ ನಾರು ಮತ್ತು ನೈಸರ್ಗಿಕ ಸಕ್ಕರೆ ಇದೆ.
ಇದರಲ್ಲಿ ಕೊಬ್ಬು ಮತ್ತು ಕೊಲೆಸ್ಟ್ರಾಲ್ ಇಲ್ಲದೇ ಇರುವ ಕಾರಣ ಇದು ಯಾರು ಬೇಕಾದರೂ ತಿನ್ನಬಹುದಾದ ಆಹಾರವಾಗಿದೆ. ವಿಶೇಷವಾಗಿ ಇದರಲ್ಲಿರುವ ಹೆಚ್ಚಿನ ಮೆಗ್ನೇಶಿಯಂ ಪ್ರಮಾಣದ ಕಾರಣದಿಂದ ಮಗ್ನೇಶಿಯಂ ಮಾರಕವಾದ ಕೆಲವು ಮಧುಮೇಹ ರೋಗಿಗಳು ತಿನ್ನಕೂಡದು ಎಂದು ವೈದ್ಯರು ಅಪ್ಪಣೆ ನೀಡುವವರೆಗೂ ಉಳಿದವರೆಲ್ಲರೂ ಯಾವುದೇ ಅನುಮಾನ ಅಳುಕಿಲ್ಲದೇ ನಿತ್ಯವೂ ತಿನ್ನಲೇಬೇಕಾದ ಹಣ್ಣಾಗಿದೆ. ಬನ್ನಿ, ಇದನ್ನು ನಿತ್ಯವೂ ತಿನ್ನುವುದರಿಂದ ಇನ್ನೂ ಯಾವ ಪ್ರಯೋಜನಗಳಿವೆ ಎಂಬುದನ್ನು ಮುಂದೆ ಓದಿ...
ಖಿನ್ನತೆಯನ್ನು ಕಡಿಮೆಗೊಳಿಸುತ್ತದೆ
ಬಾಳೆಹಣ್ಣಿನಲ್ಲಿರುವ ಪೋಷಕಾಂಶಗಳಲ್ಲಿ ಟ್ರಿಪ್ಟೋಫಾನ್ (tryptophan) ಸಹಾ ಒಂದು. ಇದು ರಕ್ತದಲ್ಲಿ ಸೇರಿದ ಬಳಿಕ ರಾಸಾಯನಿಕ ಪ್ರತಿಕ್ರಿಯೆಗೊಂಡು ಸೆರೋಟೋನಿನ್ ಎಂಬ ರಸದೂತವಾಗಿ ಮಾರ್ಪಾಡು ಹೊಂದುತ್ತದೆ. ಈ ಸೆರೋಟೋನಿನ್ ಒಂದು ನ್ಯೂರೋಟ್ರಾನ್ಸ್ ಮಿಟರ್ (ಮೆದುಳನ್ನು ಶಾಂತಗೊಳಿಸುವ ರಸದೂತ) ಆಗಿದ್ದು ಮನಸ್ಸನ್ನು ಶಾಂತಗೊಳಿಸುವಲ್ಲಿ ಪ್ರಮುಖ ಪಾತ್ರ ವಹಿಸುತ್ತದೆ. ಇದರಿಂದ ಖಿನ್ನತೆಗೆ ಒಳಗಾಗಿದ್ದ ಮನ ಪ್ರಶಾಂತಗೊಂಡು ಮತ್ತೆ ಸಹಜಸ್ಥಿತಿಗೆ ಬರಲು ಸಹಕರಿಸುತ್ತದೆ.
ರಕ್ತದೊತ್ತಡ ಕಡಿಮೆಗೊಳಿಸಲು ನೆರವಾಗುತ್ತದೆ
ಬಾಳೆಹಣ್ಣಿನಲ್ಲಿ ಅತಿಕಡಿಮೆ ಉಪ್ಪು ಮತ್ತು ಹೆಚ್ಚಿನ ಪ್ರಮಾಣದಲ್ಲಿ ಪೊಟ್ಯಾಶಿಯಂ ಇದೆ. ಈ ಪ್ರಮಾಣವನ್ನು FDA(Food and Drug administration) ಇಲಾಖೆ ಅಂಗೀಕರಿಸಿದ್ದು ರಕ್ತದೊತ್ತಡ ಕಡಿಮೆಗೊಳಿಸುವಲ್ಲಿ ನೆರವಾಗುತ್ತದೆ ಹಾಗೂ ತನ್ಮೂಲಕ ಹೃದಯ ಸ್ತಂಭನೆಯ ಸಾಧ್ಯತೆಗಳನ್ನು ಕಡಿಮೆಗೊಳಿಸುತ್ತದೆ.
ಜೀರ್ಣಕ್ರಿಯೆಯನ್ನು ಸುಲಭಗೊಳಿಸುತ್ತದೆ
ನಮ್ಮ ಜೀರ್ಣರಸದಲ್ಲಿರುವ ಅಂಶಗಳಲ್ಲಿ ಪೆಕ್ಟಿನ್ ಸಹಾ ಒಂದು. ಇದು ಬಾಳೆಹಣ್ಣಿನಲ್ಲಿ ಉತ್ತಮ ಪ್ರಮಾಣದಲ್ಲಿರುವ ಕಾರಣ ಜೀರ್ಣಕ್ರಿಯೆ ಸುಲಭಗೊಳ್ಳುತ್ತದೆ. ಹೆಚ್ಚುವರಿ ಪೆಕ್ಟಿನ್ ಆಹಾರದಲ್ಲಿನ ವಿಷಕಾರಿ ವಸ್ತುಗಳನ್ನು ಒಡೆದು ತ್ಯಾಜ್ಯರೂಪದಲ್ಲಿ ದೇಹದಿಂದ ಹೊರಹಾಕಲು ಸಹಕಾರಿಯಾಗಿದೆ. ಜೊತೆಗೇ ದೇಹ ಅರಗಿಸಿಕೊಳ್ಳಲಾರದ ಖನಿಜಗಳನ್ನು ನಿವಾರಿಸಲೂ ಬಳಕೆಯಾಗುತ್ತದೆ.
ಆಹಾರದ ಇತರ ಪೋಷಕಾಂಶಗಳನ್ನು ಹೀರಿಕೊಳ್ಳಲು ನೆರವಾಗುತ್ತದೆ
ಬಾಳೆಹಣ್ಣಿನಲ್ಲಿರುವ ಕರಗುವ ನಾರು ಹೊಟ್ಟೆಯಲ್ಲಿ ಕರಗಿ ಜೀರ್ಣಕ್ರಿಯೆಗೆ ಅವಶ್ಯವಿರುವ ಕೆಲವು ಬ್ಯಾಕ್ಟೀರಿಯಾಗಳ ಬೆಳವಣಿಗೆಗೆ ನೆರವಾಗುತ್ತದೆ. prebiotic ಎಂದು ಕರೆಯಲಾಗುವ ಈ ವಿದ್ಯಮಾನದಿಂದ ಇತರ ಆಹಾರಗಳ ಮೂಲಕ ಲಭ್ಯವಾದ, ಸುಲಭವಾಗಿ ಜೀರ್ಣವಾಗದ ಆಹಾರವನ್ನು ಈ ಬ್ಯಾಕ್ಟೀರಿಯಾಗಳು ಜೀರ್ಣಿಸಲು ನೆರವಾಗುತ್ತದೆ. ಅಲ್ಲದೇ ಜೀರ್ಣಕ್ರಿಯೆಗೆ ನೆರವಾಗುವ ಇತರ ಎಂಜೈಮು(enzymes)ಗಳನ್ನು ಉತ್ಪಾದಿಸುತ್ತದೆ. ಈ ಎಂಜೈಮುಗಳು ಹೆಚ್ಚಿನ ಪ್ರೋಟೀನ್ ಯುಕ್ತ ಆಹಾರ (ಉದಾಹರಣೆಗೆ ಮಾಂಸ) ಗಳನ್ನು ಜೀರ್ಣಿಸಿಕೊಳ್ಳಲು ಅಗತ್ಯವಾಗಿವೆ.
ಅಲ್ಸರ್ ರೋಗಿಗಳು ತಿನ್ನಬಹುದಾದ ಏಕೈಕ ಆಹಾರ
ಕರುಳುಗಳ ಒಳಗೆ ಹುಣ್ಣು ಅಥವಾ ಅಲ್ಸರ್ ಆಗಿರುವ ರೋಗಿಗಳಿಗೆ ಬಾಳೆಹಣ್ಣು ಬಿಟ್ಟರೆ ಬೇರೆ ಯಾವ ಆಹಾರವನ್ನೂ ನೀಡುವಂತಿಲ್ಲ. ಏಕೆಂದರೆ ಬಾಳೆಹಣ್ಣು ಮಾತ್ರ ಕರುಳುಗಳಲ್ಲಿ ಹಾಯುವಾಗ ಹುಣ್ಣುಗಳಿಗೆ ಘಾಸಿಯುಂಟುಮಾದುವುದಿಲ್ಲ. ಬದಲಿಗೆ ಬಾಳೆಹಣ್ಣು ಈ ಹುಣ್ಣುಗಳನ್ನು ಸವರಿಕೊಂಡು ಹೋದ ಬಳಿಕ ಒಂದು ಪದರವನ್ನು ನಿರ್ಮಿಸಿ ಜಠರದ ಆಮ್ಲೀಯ ರಸಗಳೂ ಹುಣ್ಣುಗಳ ಮೇಲೆ ಪ್ರಭಾವ ಬೀರದಂತೆ ನೋಡಿಕೊಳ್ಳುತ್ತದೆ.
ಧೂಮಪಾನ ತ್ಯಜಿಸಲು ನೆರವಾಗುತ್ತದೆ
ಬಾಳೆಹಣ್ಣಿನಲ್ಲಿರುವ ಬಿ-ವಿಟಮಿನ್, ಪೊಟ್ಯಾಶಿಯಂಗಳು ಧೂಮಪಾನ ತ್ಯಜಿಸುತ್ತಿರುವವರ ರಕ್ತದಲ್ಲಿ ನಿಕೋಟಿನ್ ಇಲ್ಲದೇ ದೇಹ ಎದುರಿಸುವ ವ್ಯಾಕುಲತೆಯನ್ನು ಕಡಿಮೆಗೊಳಿಸಿ ಮತ್ತೆ ಧೂಮಪಾನದತ್ತ ಮನ ಹೊರಳಿಸುವ ಸಾಧ್ಯತೆಯನ್ನು ಕಡಿಮೆಗೊಳಿಸುತ್ತದೆ. ಪರಿಣಾಮವಾಗಿ ಧೂಮಪಾನದ ಚಟದಿಂದ ಬೇಗನೇ ಮುಕ್ತಿ ಪಡೆಯಬಹುದು.
ಮಲಬದ್ಧತೆಯಿಂದ ರಕ್ಷಿಸುತ್ತದೆ
ಬಾಳೆಹಣ್ಣಿನಲ್ಲಿರುವ ಕರಗದ ನಾರು ಜಠರದಲ್ಲಿ ಮತ್ತು ಕರುಳುಗಳಲ್ಲಿ ಜೀರ್ಣವಾಗದೇ ತ್ಯಾಜ್ಯಗಳನ್ನು ಸುಲಭವಾಗಿ ಹೊರಹಾಕಲು ನೆರವಾಗುತ್ತದೆ. ಇದರಿಂದ ಮಲಬದ್ಧತೆಯಾಗುವುದರಿಂದ ರಕ್ಷಣೆ ಪಡೆದಂತಾಗುತ್ತದೆ. ರಾತ್ರಿ ಊಟದ ಬಳಿಕ ತಿನ್ನುವ ಒಂದು ಬಾಳೆಹಣ್ಣು ಮರುದಿನದ ವಿಸರ್ಜನೆಯನ್ನು ಸುಲಭಗೊಳಿಸುತ್ತದೆ.
ಕಣ್ಣುಗಳ ಆರೋಗ್ಯ ಉತ್ತಮಗೊಳ್ಳುತ್ತದೆ
ಕಣ್ಣುಗಳ ಆರೋಗ್ಯಕ್ಕೆ ವಿಟಮಿನ್ ಎ ಅತಿ ಅಗತ್ಯವಾಗಿದ್ದು ಬಾಳೆಹಣ್ಣಿನಲ್ಲಿ ಈ ಪೋಷಕಾಂಶ ಉತ್ತಮ ಪ್ರಮಾಣದಲ್ಲಿದೆ. ವಿಶೇಷವಾಗಿ ಕಣ್ಣಿನ ಪಾಪೆ ಮತ್ತು ಮಸೂರ (cornea) ದ ಆರೋಗ್ಯಕ್ಕೆ ವಿಟಮಿನ್ ಎ ಅಗತ್ಯವಾಗಿದ್ದು ನಿತ್ಯವೂ ಬಾಳೆಹಣ್ಣೊಂದನ್ನು ಸೇವಿಸುವ ಮೂಲಕ ಕಣ್ಣುಗಳ ಆರೋಗ್ಯ ಉತ್ತಮವಾಗಿರಿಸಿಕೊಳ್ಳಬಹುದು.
ಅಧಿಕ ರಕ್ತದೊತ್ತಡ
ಬಾಳೆಹಣ್ಣಿನಲ್ಲಿ ಅತಿ ಹೆಚ್ಚಿನ ಪೊಟ್ಯಾಶಿಯಂ ಮತ್ತು ಅತಿ ಕಡಿಮೆ ಸೋಡಿಯಂ ಲವಣಗಳಿವೆ. ಇದು ಅಧಿಕ ರಕ್ತದೊತ್ತಡವನ್ನು ಕಡಿಮೆಗೊಳಿಸಲು ನೆರವಾಗುತ್ತದೆ. ತನ್ಮೂಲಕ ಹೃದಯದ ಮೇಲಿನ ಭಾರವನ್ನು ಕಡಿಮೆಗೊಳಿಸಿ ಸ್ತಂಭನದ ಸಾಧ್ಯತೆಯನ್ನೂ ಕಡಿಮೆಗೊಳಿಸುತ್ತದೆ.
ಎದೆಯುರಿ
ಜಠರದಲ್ಲಿ ಆಮ್ಲೀಯತೆ ಹೆಚ್ಚಾಗಿ ಅನ್ನನಾಳದ ಮೂಲಕ ಹೊರಬರಲು ಯತ್ನಿಸುವಾಗ ಉಂಟಾಗುವ ಉರಿಯನ್ನು ಶಮನಗೊಳಿಸಲು ತಕ್ಷಣ ಒಂದೆರಡು ಬಾಳೆಹಣ್ಣು ತಿನ್ನುವುದು ಉತ್ತಮ.
ಪೌಷ್ಟಿಕಾಂಶಗಳ ಆಗರ
ಸಾಮಾನ್ಯವಾಗಿ ಬಾಳೆಹಣ್ಣು ನಮ್ಮ ಹಿತ್ತಲಲ್ಲೇ ಬೆಳೆಯುವುದರಿಂದ ನಮಗೆ ಅದರ ಮೌಲ್ಯ ತಿಳಿದಿರದು. ಅದಕ್ಕೇ, ಬಾಳೆ ಹಣ್ಣಿನ ವೈಶಿಷ್ಟ್ಯ ತಿಳಿಸುವುದೇ ಈ ಬರೆಹದ ಉದ್ದೇಶ!! ಬಾಳೆ ಹಣ್ಣಿನಲ್ಲಿ ಸಕ್ಕರೆ, ನಾರಿನಂಶ, ಬಿ6 ವಿಟಮಿನ್, ಪೊಟ್ಯಾಶಿಯಂ ಮತ್ತು ಮೆಗ್ನೇಶಿಯಂ ಮುಂತಾದ ಖನಿಜಾಂಶಗಳೂ ಸೇರಿಕೊಂಡಿದೆ. ಒಂದು ಸಾಮಾನ್ಯ ಬಾಳೆಯ ಹಣ್ಣಿನಲ್ಲಿ 105 ಕ್ಯಾಲೋರಿಗಳಿದ್ದು, ವ್ಯಾಯಾಮದ ಅನಂತರದ ಆಯಾಸವನ್ನು ಪರಿಹರಿಸುವ ತಕ್ಷಣದ ಸಂಪೂರ್ಣ ಆಹಾರವಿದು.ಬೆವರಿದ ನಿಮ್ಮ ಶರೀರಕ್ಕೆ ತೇವಾಂಶವನ್ನು ಮರುಪೂರಣ ಗೊಳಿಸುವ ಶಕ್ತಿ ಇದಕ್ಕಿದೆ. ಆದ್ದರಿಂದಲೇ ಬೇಧಿ ಕಾಡಿದಾಗ ಇದು ನಿಮಗೆ ಮರು ಚೈತನ್ಯ ನೀಡುವುದು. ಹಾಗಂತ ಮಲಬದ್ಧತೆಗೂ ಇದು
ಸೂಕ್ತ ಪರಿಹಾರವಾಗಬಲ್ಲದು.
ಎರಡು ಬಾಳೆಹಣ್ಣು ತಿಂದರೆ ವ್ಯಾಯಾಮ ಸುಲಭ
ನಿತ್ಯವೂ ವ್ಯಾಯಾಮ ಮಾಡುವವರು ವ್ಯಾಯಾಮ ಪ್ರಾರಂಭಿಸುವ ಸುಮಾರು ಇಪ್ಪತ್ತು ನಿಮಿಷಕ್ಕೂ ಮುನ್ನ ಎರಡು ಬಾಳೆಹಣ್ಣು ತಿಂದರೆ ವ್ಯಾಯಾಮದ ಅವಧಿಯಲ್ಲಿ ಅತಿ ಕಡಿಮೆ ಆಯಾಸ ಅನುಭವಿಸುತ್ತಾರೆ. ಬಾಳೆಹಣ್ಣಿನಲ್ಲಿರುವ ಸಕ್ಕರೆ ರಕ್ತದಲ್ಲಿ ನಿಧಾನವಾಗಿ ಮಿಳಿತಗೊಂಡು ಸೂಕ್ತ ಪ್ರಮಾಣದಲ್ಲಿ ಸ್ನಾಯುಗಳಿಗೆ ಪೂರೈಸುವುದೇ ಇದಕ್ಕೆ ಕಾರಣ.
ವಿವಿಧ ರೋಗಗಳಿಗೆ ರಾಮಬಾಣವಾಗಿದೆ
ಬಾಳೆಹಣ್ಣುಗಳು ವಿವಿಧ ರೋಗಗಳಿಗೆ ಉತ್ತಮ ಆರೈಕೆ ನೀಡುತ್ತದೆ. ಕೀಟಗಳು ಕಚ್ಚಿ ದದ್ದು, ತುರಿಕೆ, ಉರಿ ಉಂಟಾದಾಗ ಬಾಳೆಹಣ್ಣನ್ನು ಸವರುವುದರಿಂದ ಕೆಲವು
ನಿಮಿಷಗಳಲ್ಲಿಯೇ ಶಮನವಾಗುತ್ತದೆ. ಟೈಪ್-2 ವಿಧದ ಮಧುಮೇಹವನ್ನು ನಿಯಂತ್ರಿಸುತ್ತದೆ, ತೂಕ ಕಡಿಮೆಗೊಳಿಸುವ ಯತ್ನಗಳಿಗೆ ಸಹಕಾರ ನೀಡುತ್ತದೆ ಹಾಗೂ ನರಮಂಡಲದ ಸುವ್ಯವಸ್ಥೆ ಕಾಪಾಡಲು ನೆರವಾಗುತ್ತದೆ. ಇದರಲ್ಲಿರುವ ವಿಟಮಿನ್ B-6 ರಕ್ತದಲ್ಲಿ ಬಿಳಿರಕ್ತಕಣಗಳ ಸಂಖ್ಯೆಯಲ್ಲಿ ಹೆಚ್ಚಳವಾಗಲು ನೆರವಾಗಿ ರೋಗನಿರೋಧಕ ಶಕ್ತಿ ಉತ್ತಮಗೊಳ್ಳಲು ಸಹಕರಿಸುತ್ತದೆ. ಉತ್ತಮ ಪ್ರಮಾಣದಲ್ಲಿರುವ ಕಬ್ಬಿಣದ ಅಂಶ ರಕ್ತಹೀನತೆಯಿಂದ ಬಳಲುತ್ತಿರುವವರಿಗೆ ಪೋಷಣೆ ನೀಡುತ್ತದೆ.
ಹೊಟ್ಟೆಯಲ್ಲಿ ಆಮ್ಲೀಯತೆಯಾಗುವುದರಿಂದ ರಕ್ಷಿಸುತ್ತದೆ
ಬಾಳೆಹಣ್ಣು ಜಠರದಲ್ಲಿ ಕರಗಿದ ಬಳಿಕ ಹೊಟ್ಟೆಯಲ್ಲಿ ವಾಯು ಉತ್ಪನ್ನವಾಗುವ ಪ್ರಮಾಣವನ್ನು ತಗ್ಗಿಸಿ ಹುಳಿತೇಗು, ಹೊಟ್ಟೆಯುರಿ, ಎದೆಯುರಿ, gastroesophageal reflux disease (GERD) ಎಂಬ ಅನ್ನನಾಳದ ಉರಿಯ ತೊಂದರೆಯಿಂದ ರಕ್ಷಿಸುತ್ತದೆ.
ಪರೀಕ್ಷೆಯಲ್ಲಿ ಉತ್ತಮ ಅಂಕಗಳಿಸಲು ನೆರವಾಗುತ್ತದೆ!
ಬಾಳೆಹಣ್ಣಿನಲ್ಲಿ ಉತ್ತಮ ಪ್ರಮಾಣದಲ್ಲಿರುವ ಪೊಟ್ಯಾಶಿಯಂ ಮೆದುಳನ್ನು ಚುರುಕಾಗಿಸಲು ನೆರವಾಗುವುದರಿಂದ ಕಲಿಯುವಿಕೆಯ ಕ್ಷಮತೆ ಹೆಚ್ಚುತ್ತದೆ. ಪರಿಣಾಮವಾಗಿ ಉತ್ತಮ ಅಂಕಗಳಿಸಲು, ಪಾಲಕ, ಅಧ್ಯಾಪಕರ ಮೆಚ್ಚುಗೆ ಪಡೆಯಲು ಸಾಧ್ಯವಾಗುತ್ತದೆ.
ಗರ್ಭಾವಸ್ಥೆಯ ವಾಕರಿಕೆಯಿಂದ ರಕ್ಷಿಸುತ್ತದೆ
ಗರ್ಭಿಣಿಯರಿಗೆ ಪ್ರಥಮ ಮೂರು ತಿಂಗಳ ಅವಧಿಯಲ್ಲಿ ವಾಂತಿ ಮತ್ತು ವಾಕರಿಕೆ ಸಹಜ. ಇದನ್ನು ಕಡಿಮೆಗೊಳಿಸಲು ಎರಡು ಹೊತ್ತಿನ ಆಹಾರ ಸೇವನೆಯ ನಡುವಣ ಸಮಯಲ್ಲಿ ಒಂದು ಬಾಳೆಹಣ್ಣು ತಿಂದರೆ ವಾಕರಿಕೆಗೆ ಕಾರಣವಾಗುವ ಕಣಗಳನ್ನು ನಿವಾರಿಸಿ ರಕ್ತದಲ್ಲಿ ಸಕ್ಕರೆಯ ಪ್ರಮಾಣ ಸೂಕ್ತಪ್ರಮಾಣದಲ್ಲಿರುವಂತೆ ನೋಡಿಕೊಂಡು ವಾಂತಿ ಮತ್ತು ವಾಕರಿಕೆಯಿಂದ ರಕ್ಷಿಸುತ್ತದೆ.
ಮೂತ್ರದ ಮೂಲಕ ಕ್ಯಾಲ್ಸಿಯಂ ಸೋರಿಹೋಗುವುದನ್ನು ತಪ್ಪಿಸಬಹುದು
ಆಹಾರದ ಮೂಲಕ ಲಭ್ಯವಾಗುವ ಕ್ಯಾಲ್ಸಿಯಂ ಮೂಳೆಗಳು ಹೀರಿಕೊಳ್ಳುವಂತಾಗಲು ಬಾಳೆಹಣ್ಣು ಸಹಕರಿಸುತ್ತದೆ. ಮೂಳೆಗಳು ಗಟ್ಟಿಗೊಳ್ಳಲು ಜೇನು ಸೇರಿಸಿದ ಹಾಲು ಮತ್ತು ಬಾಳೆಹಣ್ಣನ್ನು ರಾತ್ರಿ ಮಲಗುವ ಮುನ್ನ ಸೇವಿಸುವುದರಿಂದ ಕ್ಯಾಲ್ಸಿಯಂ ಸೋರಿಹೋಗುವುದನ್ನು ತಪ್ಪಿಸಿ ಮೂಳೆಗಳ ದೃಢತೆ ಹೆಚ್ಚಿಸಬಹುದು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ನಾಳೆಯಿಂದ ಚೆನ್ನೈನಲ್ಲಿ ರಾಷ್ಟ್ರೀಯ ಮುಕ್ತ ಕ್ರೀಡಾಕೂಟ
ಸೋಮವಾರದಿಂದ ಚೆನ್ನೈನಲ್ಲಿ ಆರಂಭಗೊಳ್ಳಲಿರುವ 52ನೇ ರಾಷ್ಟ್ರೀಯ ಹಿರಿಯರ ಮುಕ್ತ  ಅಥ್ಲೆಟಿಕ್ ಚಾಂಪಿಯನ್‌ಷಿಪ್‌ನಲ್ಲಿ ಲಂಡನ್ ಒಲಿಂಪಿಕ್ಸ್‌ನಲ್ಲಿ ಪಾಲ್ಗೊಂಡ 13  ಕ್ರೀಡಾಪಟುಗಳು ಸ್ಪರ್ಧಿಸಲಿದ್ದಾರೆ.
| Updated:
Sep 9, 2012, 04:42AM IST
ಚೆನ್ನೈ: ಸೋಮವಾರದಿಂದ ಚೆನ್ನೈನಲ್ಲಿ ಆರಂಭಗೊಳ್ಳಲಿರುವ 52ನೇ ರಾಷ್ಟ್ರೀಯ ಹಿರಿಯರ ಮುಕ್ತ ಅಥ್ಲೆಟಿಕ್ ಚಾಂಪಿಯನ್‌ಷಿಪ್‌ನಲ್ಲಿ ಲಂಡನ್ ಒಲಿಂಪಿಕ್ಸ್‌ನಲ್ಲಿ ಪಾಲ್ಗೊಂಡ 13 ಕ್ರೀಡಾಪಟುಗಳು ಸ್ಪರ್ಧಿಸಲಿದ್ದಾರೆ.
ನಡಿಗೆಯಲ್ಲಿ ಪಾಲ್ಗೊಂಡ ಬಲ್ಜಿಂದರ್ ಸಿಂಗ್, ಬಹದ್ದೂರ್ ಸಿಂಗ್ ರಾಣಾ, ಗುರ್ಮೀತ್ ಸಿಂಗ್ ಮತ್ತು ಇರ್ಫಾ ನ್ ಕೊಲಾಥುಮ್ ತೋಡಿ, ಡಿಸ್ಕಸ್ ಎಸೆತಗಾರ್ತಿ ಕೃಷ್ಣ ಪೂನಿಯಾ ಮತ್ತು ಸೀಮಾ ಅಂತಿಲ್, ಟ್ರಿಪಲ್ ಜಂಪರ್ ಮಯೂಖಾ ಜಾನಿ, ಶಾಟ್‌ಪುಟರ್ ಓಂ ಪ್ರಕಾಶ್, ಮ್ಯಾರಥಾನ್ ಓಟಗಾರ ರಾಮ್ ಸಿಂಗ್ ಯಾದವ್, ಹೈಜಂಪರ್ ಸಹನಾ ಕುಮಾರಿ, ಸುಧಾ ಸಿಂಗ್ , ಟಿಂಟು ಲೂಕಾ ಮೊದಲಾದ ಕ್ರೀಡಾಪಟುಗಳು ಪಾಲ್ಗೊಳ್ಳಲಿದ್ದಾರೆ.
ಸುಮಾರು 1000ಕ್ಕೂ ಹೆಚ್ಚು ಕ್ರೀಡಾಪಟುಗಳು ಪಾಲ್ಗೊಳ್ಳಲಿದ್ದಾರೆ ಎಂದು ತಮಿಳುನಾಡು ಅಥ್ಲೆಟಿಕ್ ಸಂಸ್ಥೆಯ ಕಾರ್ಯದರ್ಶಿ ಟಿ.ಕೆ. ರಾಜೇಂದ್ರನ್ ಹೇಳಿದ್ದಾರೆ.
ಇಂಡಿಯನ್ ಬ್ಯಾಂಕ್, ರೇಲ್ವೆಸ್, ಸರ್ವಿಸಸ್ ಮತ್ತು ಭಾರತೀಯ ಪೊಲೀಸ್ ಪಡೆಯ ತಂಡಗಳು ಈ ಬಾರಿಯ ಅಥ್ಲೆಟಿಕ್ ಚಾಂಪಿಯನ್‌ಷಿಪ್‌ನಲ್ಲಿ ಪಾಲ್ಗೊಳ್ಳಲಿವೆ.
ಕರ್ನಾಟಕದ ತಂಡ
ಮಹಿಳಾ ವಿಭಾಗ
ಆರ್. ಎ. ಮಂಜೂಶ್ರೀ (100 ಮೀಟರ್), ಹೆಪ್ಟಥ್ಲಾನ್, ಬೇಬಿ ಸುಮಯಾ 100 ಮತ್ತು 200 ಮೀಟರ್, ಶಾಲಿನಿ ನಾಯಕ್ 100 ಮೀಟರ್, ಪದ್ಮಿನಿ ಎಂ.ಜಿ 400 ಮೀಟರ್, ರೀನಾ ಜಾರ್ಜ್ 200 ಮೀಟರ್, 400 ಮೀಟರ್, ಸುಶ್ಮೀತಾ ದೇವದಾಸ್ 400 ಮೀಟರ್, ಸಿ ಸ್ಮಿತಾ 800 ಮೀಟರ್, 1500 ಮೀಟರ್, ಕೆ.ಸಿ. ಶೃತಿ 800 ಮೀಟರ್, 1500 ಮೀಟರ್, ಶೃದ್ಧಾ, ರಾಣಿ ಎಸ್ ದೇಸಾಯಿ 1500 ಮೀಟರ್, ತಿಪ್ಪವ್ವ ಸಣ್ಣಕ್ಕಿ 5000 ಮೀಟರ್, 10000 ಮೀಟರ್, ಮೇಘನಾ ಶೆಟ್ಟಿ 100 ಮೀಟರ್ ಹರ್ಡಲ್ಸ್, ಎಂ. ಅರ್ಪಿತಾ 400 ಮೀಟರ್ ಹರ್ಡಲ್ಸ್, ಕೆ.ಸಿ ಚಂದನ- ಹೈಜಂಪ್, ಸಹನಾ ಕುಮಾರಿ -ಹೈಜಂಪ್, ಜಾಯ್ಲಿನ್ ಎಂ. ಲೋಬೊ -ಟ್ಪಿಲ್ ಜಂಪ್, ಕ್ಯಾತಿ ಎಸ್. ವಖಾರಿಯಾ ಪೋಲ್ ವಾಲ್ಟ್, ಸುಶ್ಮಾ-ಡಿಸ್ಕಸ್, ಸಹೆಜಹಾನಿ -ಜಾವಲಿನ್, ರಶ್ಮಿ ಕೆ-ಜಾವಲಿನ್.
ಪುರುಷರ ವಿಭಾಗ
ಕಾರ್ಲ್ ಡೆನಿಸ್ ಬ್ರೆಟ್ಟೊ- 100 ಮೀಟರ್, ಸತ್ಯಾ ಶೀಲನ್ 100 ಮೀಟರ್, ಸಾಜನ್ ವಿ 400 ಮೀಟರ್, ವಿಕಾಸ್ ಚಂದನ್ -400 ಮೀಟರ್ ಹರ್ಡಲ್ಸ್, 400 ಮೀಟರ್, ವಿಶ್ವಂಭರ್ ಎಲ್. ಕೊಲೇಕರ್,-400 ಮೀಟರ್, 800 ಮೀಟರ್, ಪ್ರದೀಪ್ ಜಿ 100 ಮೀಟರ್ ಹರ್ಡಲ್ಸ್, ರಂಜನ್ ಕಾರ್ಯಪ್ಪ 800 ಮೀಟರ್, 1500 ಮೀಟರ್, ರಾಹುಲ್ ಎಂ. ಆರ್.-1500 ಮೀಟರ್, ಅಖಿಲ್ ಕೃಷ್ಣನ್ 110 ಮೀಟರ್ ಹರ್ಡಲ್ಸ್, ಚಂದ್ರಶೇಖರ್ 400 ಮೀಟರ್, ರಸಿಟ್ಟೊ ಸ್ಯಾಕ್ಸ್ ಎಂ. ಲಾಂಗ್ ಜಂಪ್, ಸಂಶೀರ್ ಎಸ್. ಇ.- ಲಾಂಗ್ ಜಂಪ್, ಅನೀಶ್ ಕುಮಾರ್-ಟ್ರಿಪಲ್ ಜಂಪ್, ಎಸ್.ಹರಿನಾಥ್ -ಹೈಜಂಪ್, ಬಿ. ಚೇತನ್ -ಹೈಜಂಪ್, ಬಾಲಕೃಷ್ಣನ್ -ಪೋಲ್ ವಾಲ್ಟ್, ಸುರೇಂದ್ರ ಕುಮಾರ್-ಹ್ಯಾರಮ್ ಥ್ರೋ, ಗಣಪತಿ-20,000 ಮೀಟರ್, ನಡಿಗೆ, ಅಭಿಷೇಕ್ ಎನ್. ಶೆಟ್ಟಿ-ಡೆಕಥ್ಲಾನ್.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಮೇರಿ ಕೋಮ್, ಯೋಗೇಶ್ವರ್‌ಗೆ ಪ್ರಧಾನಿ ಸನ್ಮಾನ
ರಧಾನಿ ಮನಮೋಹನ್ ಸಿಂಗ್ ಅವರು ಇಲ್ಲಿ ಶನಿವಾರ ನಡೆದ ಪೊಲೀಸ್ ಇಲಾಖೆಯ ಸಮಾರಂಭದಲ್ಲಿ, ಲಂಡನ್ ಒಲಿಂಪಿಕ್ಸ್‌ನಲ್ಲಿ ದೇಶಕ್ಕೆ ತಲಾ ಕಂಚಿನ ಪದಕಗಳನ್ನು ಗೆದ್ದುಕೊಟ್ಟ ಮೇರಿ ಕೋಮ್ ಮತ್ತು ಯೋಗೇಶ್ವರ್ ದತ್ ಅವರನ್ನು ಸನ್ಮಾನಿಸಿ ಗೌರವಿಸಿದರು.
ಏಜೆನ್ಸೀಸ್ | Updated:
Sep 9, 2012, 04:01AM IST
ಹೊಸದಿಲ್ಲಿ: ಪ್ರಧಾನಿ ಮನಮೋಹನ್ ಸಿಂಗ್ ಅವರು ಇಲ್ಲಿ ಶನಿವಾರ ನಡೆದ ಪೊಲೀಸ್ ಇಲಾಖೆಯ ಸಮಾರಂಭದಲ್ಲಿ,
ಲಂಡನ್ ಒಲಿಂಪಿಕ್ಸ್‌ನಲ್ಲಿ ದೇಶಕ್ಕೆ ತಲಾ ಕಂಚಿನ ಪದಕಗಳನ್ನು ಗೆದ್ದುಕೊಟ್ಟ ಮೇರಿ ಕೋಮ್ ಮತ್ತು ಯೋಗೇಶ್ವರ್ ದತ್ ಅವರನ್ನು ಸನ್ಮಾನಿಸಿ ಗೌರವಿಸಿದರು.
ದೇಶದ ಪೊಲೀಸ್ ಇಲಾಖೆಯ ಉನ್ನತ ಹಾಗೂ ಬೇಹುಗಾರಿಕಾ ವಿಭಾಗದ ಅಧಿಕಾರಿಗಳು ಹಾಜರಿದ್ದ, ಶನಿವಾರ ಮುಕ್ತಾಯಗೊಂಡ ಮೂರು ದಿನಗಳ ಸಮ್ಮೇಳನದಲ್ಲಿ ಅತಿಥಿಗಳ ಕರತಾಡನದ ಮಧ್ಯೆ ಇಬ್ಬರು ಪದಕ ವಿಜೇತರಿಗೆ ಪ್ರಧಾನಿ ಸಿಂಗ್ ಅವರು ತಲಾ 22 ಲಕ್ಷ ರೂ. ನಗದು ಹಾಗೂ ಸ್ಮರಣಿಕೆ ನೀಡಿ ಗೌರವಿಸಿದರು.
ಇದುವರೆಗೂ ಮಣಿಪುರ ಪೊಲೀಸ್ ಇಲಾಖೆಯಲ್ಲಿ ಉಪ ಪೊಲೀಸ್ ವರಿಷ್ಠರಾಗಿದ್ದ ಮೇರಿ ಕೋಮ್ ಅವರಿಗೆ ಎಸ್ಪಿ ಹುದ್ದೆಗೆ ಬಡ್ತಿ ನೀಡಲಾಗಿದೆ ಎಂದು ಇದೇ ಸಮಾರಂಭದಲ್ಲಿ ಪ್ರಕಟಿಸಲಾಯಿತು.
ಮಹಿಳಾ ಬಾಕ್ಸಿಂಗ್ ಪಟು ಮೇರಿ ಕೋಮ್ ಮತ್ತು ಕುಸ್ತಿ ಪಟು ಯೋಗೇಶ್ವರ್ ದತ್ ಅವರು ತಮ್ಮ ತಮ್ಮ ರಾಜ್ಯಗಳಲ್ಲಿ ಪೊಲೀಸ್ ಇಲಾಖೆಯಲ್ಲಿ ನೌಕರಿಯಲ್ಲಿದ್ದಾರೆ. ಈ ಇಬ್ಬರೂ ಕ್ರೀಡಾಪಟುಗಳಿಗೂ ಬೇಹುಗಾರಿಕಾ ವಿಭಾಗದ ವತಿಯಿಂದ ಅಪರೂಪಕ್ಕೆ ಎಂಬಂತೆ ಬೃಹತ್ ಅಭಿನಂದನಾ ಸಮಾರಂಭ ಏರ್ಪಡಿಸಲಾಗಿತ್ತು.
ಯೋಗೇಶ್ವರ್ ದತ್ ಅವರು ಹರಿಯಾಣ ಪೊಲೀಸ್ ಇಲಾಖೆಯಲ್ಲಿ ಉಪ ಪೊಲೀಸ್ ವರಿಷ್ಠ ದರ್ಜೆಯ ಹುದ್ದೆಯಲ್ಲಿದ್ದಾರೆ.
ಲಂಡನ್ ಒಲಿಂಪಿಕ್ಸ್‌ನ ಮಹಿಳೆಯರ ವಿಭಾಗದ ಬಾಕ್ಸಿಂಗ್‌ನಲ್ಲಿ ಮೇರಿ ಕೋಮ್ ಅವರು ಕಂಚು ಗೆದ್ದಿದ್ದರೆ ಯೋಗೇಶ್ವರ್ ಅವರು ಪುರುಷರ 60 ಕೆ. ಜಿ. ತೂಕವುಳ್ಳವರ ವಿಭಾಗದ ಕುಸ್ತಿ ಸ್ಪರ್ಧೆಯಲ್ಲಿ ಕಂಚು ಸಂಪಾದಿಸಿದ್ದರು.
ಪ್ರಧಾನಿ ಸಿಂಗ್ ಅವರು ಇದೇ ಸಂದರ್ಭ, ಆಯಾ ರಾಜ್ಯಗಳ ಡಿಜಿ ಮತ್ತು ಐಜಿಪಿಗಳು ಮತ್ತು ಕೇಂದ್ರ ಪೊಲೀಸ್ ಪಡೆಯ ಸಿಬ್ಬಂದಿಯನ್ನು ಭೇಟಿಯಾಗಿದ್ದರು.


|
Updated: Saturday, June 30, 2018, 11:03 [IST]
ಗರ್ಭಧರಿಸಬೇಕೆಂದು ನಿರ್ಧರಿಸಿರುವ ಮಹಿಳೆಯರು ಕೆಲವೊಂದು ಹಳೆಯ ತಂತ್ರಗಳ ಮೊರೆ ಹೋಗುವುದು ಸಹಜ. ಹಳೆಯ ತಂತ್ರಗಳಲ್ಲಿ ಕೆಲವು ಕೆಲಸ ಮಾಡಿದರೂ ಇನ್ನು ಕೆಲವು ಕೇವಲ ಸಲಹೆಗಷ್ಟೇ ಸೀಮಿತ. ಇದರಲ್ಲಿ ಪ್ರಮುಖವಾಗಿ ಲೈಂಗಿಕ ಕ್ರಿಯೆ ಬಳಿಕ ಮಹಿಳೆಯರು ಮೂತ್ರ ಮಾಡಿದರೆ ಗರ್ಭ ನಿಲ್ಲುವುದಿಲ್ಲವೆಂದು ಹೇಳಲಾಗುತ್ತದೆ. ಲೈಂಗಿಕ ಕ್ರಿಯೆ ಬಳಿಕ ವೀರ್ಯವು ಒಳಗಡೆ ಹೋದರೆ ಅದನ್ನು ಹೊರಬರದಂತೆ ತಡೆಯುವುದು ಮುಖ್ಯವಾಗಿರುವುದು ಎನ್ನಲಾಗುತ್ತದೆ. ಗರ್ಭಧರಿಸಲು ಮುಂದಾಗಿದ್ದರೆ ಲೈಂಗಿಕ ಕ್ರಿಯೆ ಬಳಿಕ ಮೂತ್ರ ವಿಸರ್ಜನೆ ಮಾಡಿದಾಗ ಏನಾಗುವುದು?
ಪ್ಲ್ಯಾನಡ್ ಪೇರೆಂಟ್ ಹುಡ್ ಪ್ರಕಾರ ಲೈಂಗಿಕ ಕ್ರಿಯೆ ಬಳಿಕ ಮೂತ್ರ ವಿಸರ್ಜನೆಗೆ ತೆರಳುವುದು ಮತ್ತು ಗರ್ಭಧಾರಣೆಗೆ ಯಾವುದೇ ಸಂಬಂಧವಿಲ್ಲವೆಂದು ಅಧ್ಯಯನಗಳು ಹೇಳುತ್ತದೆ. ಲೈಂಗಿಕ ಕ್ರಿಯೆ ಬಳಿಕ ಮೂತ್ರ ವಿಸರ್ಜನೆ ಮಾಡಿದರೂ ನೀವು ಗರ್ಭಿಣಿಯಾಗಬಹುದು. ಲೈಂಗಿಕ ಕ್ರಿಯೆ ಬಳಿಕ ಮೂತ್ರ ವಿಸರ್ಜನೆ ಮಾಡಿದರೆ ಗರ್ಭ ಧರಿಸಲು ಸಮಸ್ಯೆಯಿಲ್ಲ ಮತ್ತು ನೀವು ಮೂತ್ರ ವಿಸರ್ಜನೆ ಮಾಡದೇ ಇದ್ದರೆ ಆಗ ಯುಟಿಐ ಅಪಾಯವು ಹೆಚ್ಚಾಗುವುದು ಎಂದು ಒಬಿ-ಜಿವೈಎನ್ ನ ಡಾ. ಲೇಹ್ ಮಿಲ್ಹೈಸರ್ ತಿಳಿಸಿದ್ದಾರೆ. ಒಂದು ಸಲ ವೀರ್ಯವು ಮಹಿಳೆಯ ಯೋನಿಯೊಳಗೆ ಹೋದರೆ ಅದನ್ನು ವಾಪಸ್ ತರಲು ಸಾಧ್ಯವಿಲ್ಲ. ಮೂತ್ರವಿಸರ್ಜನೆಯಿಂದ ವೀರ್ಯವು ಹೊರಬರುವುದಿಲ್ಲ ಮತ್ತು ಗರ್ಭಧಾರಣೆ ಸಾಧ್ಯತೆ ಕಡಿಮೆ ಮಾಡಲ್ಲ.
ವೀರ್ಯ ಪ್ರಯಾಣಕ್ಕೆ ನೆರವು ಬೇಕೇ?
ವೀರ್ಯ ಪ್ರಯಾಣಕ್ಕೆ ನೆರವು ಬೇಕೇ? ಎನ್ನುವ ಪ್ರಶ್ನೆಗೆ ಇಲ್ಲ ಎನ್ನುವ ಉತ್ತರ ನೀಡಬಹುದು. ಪುರುಷರು ಹೊರಹಾಕುವಂತಹ ಎಲ್ಲಾ ವೀರ್ಯವು ಗುರಿಮುಟ್ಟಲು ಯಶಸ್ವಿಯಾಗಲ್ಲ. `ದ ಮೆಕಾನಿಸಮ್ ಆಫ್ ಸ್ಪ್ರೇಮ್ ಮೊಟೊಲಿಟಿ'ಎನ್ನುವ ಅಧ್ಯಯನದಲ್ಲಿ ಡಾ. ಚಾರ್ಲ್ಸ್ ಲಿಂಡೆಮ್ಯಾನ್ ಅವರು ಕಂಡುಕೊಂಡಿರುವ ಪ್ರಕಾರ ಪುರುಷರು ಒಮ್ಮೆ ಸ್ಖಲನ ಮಾಡಿದಾಗ 180 ಮಿಲಿಯನ್ ವೀರ್ಯವು ಹೊರಹೋಗುವುದು. ಅಂಡೋತ್ಪತ್ತಿ ಮಾಡುವ ಜಾಗಕ್ಕೆ ತಲುಪಲು ಈ ವೀರ್ಯಕ್ಕೆ ಸುಮಾರು ಐದರಿಂದ 68 ನಿಮಿಷ ಬೇಕಾಗುವುದು. ಇದರಿಂದಾಗಿ ಮಹಿಳೆಯು 180 ಮಿಲಿಯನ್ ಮಕ್ಕಳಿಗೆ ಜನ್ಮ ನೀಡುವುದಿಲ್ಲ. ಯಾಕೆಂದರೆ ಪ್ರಯಾಣವು ಸುದೀರ್ಘವಾಗಿರುವ ಕಾರಣ ಎಲ್ಲಾ ವೀರ್ಯವು ಗುರಿಮುಟ್ಟಲು ಆಗಲ್ಲ.
ವೀರ್ಯವು ಕೆಲವು ದಿನಗಳ ಕಾಲ ಉಳಿದುಕೊಳ್ಳುವುದು
ಮಹಿಳೆಯ ಸಂತಾನೋತ್ಪತ್ತಿ ಭಾಗದಲ್ಲಿ ವೀರ್ಯವು ಕೆಲವು ದಿನಗಳ ಕಾಲ ಉಳಿದುಕೊಳ್ಳುವುದು ಎಂದು ಮಾಯೊ ಕ್ಲಿನಿಕ್ ಹೇಳುತ್ತದೆ. ನೇರವಾಗಿ ಮಲಗುವುದರಿಂದ ವೀರ್ಯಗಳಿಗೆ ತಮ್ಮ ಜಾಗಕ್ಕೆ ಹೋಗಲು ಸಾಧ್ಯವಾಗುವುದು ಎಂದು ಹೆಚ್ಚಿನ ಮಹಿಳೆಯರು ತಿಳಿದುಕೊಂಡಿದ್ದಾರೆ. ವೀರ್ಯವು ತುಂಬಾ ಪರಿಣಾಮಕಾರಿಯಾಗಿ ಸಾಗಲು ಮೂತ್ರವಿಸರ್ಜನೆ ಮಾಡಬಾರದು ಎಂದು ನಂಬಿ ಕುಳಿತುಕೊಂಡ ಮಹಿಳೆಯರಲ್ಲಿ ನಾನು ಒಬ್ಬಳು. ಪರಿಣಾಮದ ಬಗ್ಗೆ ಹಲವಾರು ಪ್ರಶ್ನೆಗಳಿವೆ ಮತ್ತು ಲೈಂಗಿಕ ಕ್ರಿಯೆ ಬಳಿಕ ಮೂತ್ರ ವಿಸರ್ಜನೆ ಮಾಡಬಾರದು ಎನ್ನುವುದು ತಮಾಷೆಯ ವಿಷಯ.
ಲೈಂಗಿಕ ಕ್ರಿಯೆ ಬಳಿಕ ಮೂತ್ರ ವಿಸರ್ಜನೆ
ಮಿಲ್ಹೈಸರ್ ಪ್ರಕಾರ ನಿಮ್ಮ ದೇಹದ ಕರೆಗೆ ಓಗೊಡುವುದು ಅತೀ ಅಗತ್ಯ. ಲೈಂಗಿಕ ಕ್ರಿಯೆ ಬಳಿಕ ನಿಮಗೆ ಮೂತ್ರ ವಿಸರ್ಜನೆ ಮಾಡಬೇಕೆಂದು ಅನಿಸಿದರೆ ಖಂಡಿತವಾಗಿಯೂ ಮಾಡಿ. ಗರ್ಭಧರಿಸುವ ವೇಳೆ ನಿಮ್ಮ ಆರೋಗ್ಯವು ಅತೀ ಅಗತ್ಯ ಮತ್ತು ಯುಟಿಐ ನಿಮ್ಮ ಮೇಲೆ ಪರಿಣಾಮ ಬೀರಬಹುದು. ನೀವು ಸ್ವಲ್ಪ ಸಮಯ ಕಾದು, ಸಂಗಾತಿ ಜತೆಗೆ ಮುದ್ದಾಡಿದರೆ ಆಗ ಕೊನೆಯ ವೀರ್ಯವು ಅಂಡಾಣುವಿನ ಬಳಿಗೆ ಹೋಗುವ ಸಾಧ್ಯತೆಯು ಹೆಚ್ಚಾಗಿರುವುದು. ನೀವು ಗರ್ಭಧರಿಸಲು ಬಯಸಿದ್ದರೆ ಆಗ ನೀವು ಕೆಲವು ನಿಮಿಷಗಳ ತನಕ ಹಾಸಿಗೆಯಲ್ಲಿ ಮಲಗಿರುವುದು ಒಳ್ಳೆಯದು.
ಮೂತ್ರವಿಸರ್ಜನೆ ಮಾಡಬಹುದು
ಗುರುತ್ವಾಕರ್ಷಣೆ ಮತ್ತು ಗರ್ಭಧಾರಣೆಗೆ ಯಾವುದೇ ರೀತಿಯ ಸಂಬಂಧವಿಲ್ಲ. ಇದರಿಂದ ನೀವು ಎದ್ದು ಹೋಗಿ ಮೂತ್ರವಿಸರ್ಜನೆ ಮಾಡಿಬರಬಹುದು. ಲಕ್ಷಾಂತರ ವೀರ್ಯಗಳು ನಿಮ್ಮ ಅಂಡಾಣುವನ್ನು ಹುಡುಕುತ್ತಿರುವುದು. ಆದರೆ ನಿಮಗೆ ಗರ್ಭಧರಿಸಬೇಕೆಂದಿದ್ದರೆ ಆಗ ನೀವು ಮೂತ್ರ ವಿಸರ್ಜನೆಗೆ ಹೋಗದೆ ಇರಬಹುದು.
ಮೂತ್ರವಿಸರ್ಜನೆ ಮಾಡಬಹುದು ಗರ್ಭಧರಿಸಲು ಬಯಸಿದ್ದರೆ ಲೈಂಗಿಕ ಕ್ರಿಯೆ ಬಳಿಕ ಮೂತ್ರವಿಸರ್ಜನೆ ಮಾಡಬಹುದೇ?
ಲೈಂಗಿಕ ಕ್ರಿಯೆ ಬಳಿಕ ಮೂತ್ರ ವಿಸರ್ಜನೆ ಮಾಡಿದರೆ ಹಲವಾರು ರೀತಿಯ ಲೈಂಗಿಕ ರೋಗಗಳನ್ನು ತಡೆಗಟ್ಟಬಹುದು ಎಂದು ನಿಮಗೆ ವೈದ್ಯರು, ಸ್ನೇಹಿತರು ಮತ್ತು ತಾಯಿ ಹೇಳಿರಬಹುದು. ಗರ್ಭಧರಿಸಲು ಮುಂದಾಗಿದ್ದರೆ ಆಗ ಏನು ಮಾಡಬೇಕು? ಲೈಂಗಿಕ ಕ್ರಿಯೆ ಬಳಿಕ ಮೂತ್ರ ವಿಸರ್ಜನೆ ಮಾಡಿದರೆ ಆಗ ಯೋನಿಯಿಂದ ವೀರ್ಯವು ಹೊರಹೋಗುವುದು ಮತ್ತು ಗರ್ಭಕಂಠದೊಳಗೆ ಇವುಗಳು ಹೋಗುವಂತಹ ಸಾಧ್ಯತೆಯು ತುಂಬಾ ಕಡಿಮೆ ಇರುವುದು.
ಸೆಕ್ಸ್ ಬಳಿಕ ಮೂತ್ರ ವಿಸರ್ಜನೆ ಮಾಡುವುದು ಒಳ್ಳೆಯದೇ
ಒಳ್ಳೆಯ ಸುದ್ದಿ: ಲೈಂಗಿಕ ಕ್ರಿಯೆ ಬಳಿಕ ಮೂತ್ರವಿಸರ್ಜನೆ ಮಾಡುವುದರಿಂದ ನಿಮ್ಮ ಗರ್ಭಧಾರಣೆಗೆ ಯಾವುದೇ ಪ್ರಭಾವ ಬೀರಲ್ಲ. ಯುಟಿಐ ಇದ್ದರೆ ಆಗ ನೀವು ಮೂತ್ರವಿಸರ್ಜನೆ ಮಾಡಿ. ಇಲ್ಲವಾದರೆ, ನೀವು ಸಂಗಾತಿ ಜತೆ ಮುದ್ದಾಡಿಕೊಂಡು ಇರಿ. ಎರಡು ವಿಧದಿಂದಲೂ ನೀವು ಗರ್ಭಧರಿಸುವ ಸಾಧ್ಯತೆಯು ಇರುವುದು.
ಸೆಕ್ಸ್ ಬಳಿಕ ಮೂತ್ರ ವಿಸರ್ಜನೆ ಮಾಡುವುದು ಒಳ್ಳೆಯದೇ
ಲೈಂಗಿಕ ಕ್ರಿಯೆ ಬಳಿಕ ಮೂತ್ರ ವಿಸರ್ಜನೆ ಮಾಡಿದರೆ ಏನಾಗುತ್ತದೆ ಎಂದು ತಿಳಿಯುವ. ಪುರುಷನೊಬ್ಬ ಸ್ಖಲನ ಮಾಡಿದಾಗ ಸುಮಾರು 20-400 ಮಿಲಿಯನ್ ವೀರ್ಯವು ಹೊರಬರುವುದು. ಸ್ಖಲನವಾದ ತಕ್ಷಣ ಶೇ.65ರಷ್ಟು ವೀರ್ಯವು ಗರ್ಭಕಂಠದ ಕಡೆಗೆ ಪ್ರಯಾಣ ಬೆಳೆಸಲು ಆರಂಭಿಸುತ್ತದೆ. ಸ್ವಲ್ಪ ವೀರ್ಯವು ನಿಮ್ಮ ಯೋನಿಯ ಹಿಂಭಾಗದಲ್ಲಿ ಉಳಿದುಕೊಳ್ಳಬಹುದು ಮತ್ತು ಕೆಲವು ನಿಮಿಷ ಅಥವಾ ಗಂಟೆಗಳ ಬಳಿಕ ಬೀಳಬಹುದು. ವೀರ್ಯವಲ್ಲದ ವಸ್ತುಗಳಾದ ಪ್ರೋಟೀನ್ ಮತ್ತು ವಿಟಮಿನ್ ಗಳು ಯೋನಿಯಿಂದ ತಕ್ಷಣ ಹೊರಗೆ ಬರುವುದು.
ಸೆಕ್ಸ್ ಬಳಿಕ ಮೂತ್ರ ವಿಸರ್ಜನೆ ಮಾಡುವುದು ಒಳ್ಳೆಯದೇ
ನೀವು ಮೂತ್ರವಿಸರ್ಜನೆಗೆ ಹೋಗುವ ಸಮಯದಲ್ಲಿ ವೇಗವಾಗಿ ಸಾಗಿರುವಂತಹ ವೀರ್ಯವು ಗರ್ಭಕಂಠವನ್ನು ದಾಟಿರುವುದು. ಉಳಿದವು ನೀವು ತಕ್ಷಣ ಎದ್ದರೆ ಅಥವಾ ಎದ್ದುಕೊಂಡು ಮೂತ್ರವಿಸರ್ಜನೆಗೆ ಹೋದಾಗ ಅವುಗಳು ತಮ್ಮ ಗುರಿ ಮುಟ್ಟಲು ಸಾಧ್ಯವಾಗಿರಲ್ಲ.


Bengaluru, First Published 20, Sep 2018, 2:33 PM IST
Highlights
ನನಗೂ ಅಸ್ತಮಾ ಇದೆ ಎಂದು ಒಪ್ಪಿಕೊಂಡ ಪ್ರಿಯಾಂಕ ಚೋಪ್ರಾ | ನನ್ನ ಸಾಧನೆಗೆ ಅಸ್ತಮಾ ಅಡ್ಡ ಬರುವುದಿಲ್ಲ ಎಂದ ಪಿಗ್ಗಿ | ಅಸ್ತಮಾ ರೋಗಿಗಳಿಗೆ ಧೈರ್ಯ ತುಂಬಿದ ಪಿಗ್ಗಿ
ಬೆಂಗಳೂರು (ಸೆ. 20): ಇತ್ತೀಚಿಗೆ ಅಸ್ತಮಾದಿಂದ ಬಳಲುತ್ತಿರುವವರ ಸಂಖ್ಯೆ ಹೆಚ್ಚಾಗಿದೆ. ಕೆಲವರು ಹೇಳಿಕೊಳ್ಳಲು ಹಿಂಜರೆಯುತ್ತಾರೆ. ಇನ್ನು ಕೆಲವರು ಧೈರ್ಯವಾಗಿ ಹೇಳಿಕೊಳ್ಳುತ್ತಾರೆ. ಬಾಲಿವುಡ್ ಬೆಡಗಿ ಪ್ರಿಯಾಂಕ ಚೋಪ್ರಾ ತಮಗೂ ಅಸ್ತಮಾ ಇದೆ ಎಂದು ಬಹಿರಂಗವಾಗಿ ಹೇಳಿಕೊಂಡಿದ್ದಾರೆ.
ನನಗೂ ಅಸ್ತಮಾ ಇದೆ. ಅದರಲ್ಲಿ ಮುಚ್ಚಿಡುವಂತದ್ದು ಏನಿದೆ? ಅದು ನನ್ನನ್ನು ಕಂಟ್ರೋಲ್ ಮಾಡುವ ಮುನ್ನ ನಾನೇ ಅದನ್ನು ಕಂಟ್ರೋಲ್ ಮಾಡುತ್ತೇನೆ. ನನ್ನ ಗುರಿ-ಸಾಧನೆಗೆ ಅಡ್ಡ ಬರಲು ಸಾಧ್ಯವಿಲ್ಲ. ಬಿ ರಾಕ್ ಜಿಂದಗಿ ಎಂದು ಅಸ್ತಮಾ ರೋಗಿಗಳಿಗೆ ಧೈರ್ಯ ತುಂಬಿದ್ದಾರೆ.

Those who know me well know that I'm an asthmatic. I mean, what’s to hide? I knew that I had to control my asthma before it controlled me. As long as I’ve got my inhaler, asthma can’t stop me from achieving my goals & living a #BerokZindagi .


Live TV
#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಫೆಸ್ಟಿವ್ ಸೀಸನ್‌ಗೆ ಪೂರಕವಾಗುವಂತೆ, ನಿಮ್ಮ ಮನೆಯಲ್ಲಿ ಟ್ರೆಂಡ್‌ಗೆ ತಕ್ಕಂತೆ ಹೊಸ ವಾತಾವರಣ ಸೃಷ್ಟಿಸಿ. ಈ ಬಗ್ಗೆ ಎಕ್ಸ್‌ಪರ್ಟ್‌ಗಳು ಒಂದಿಷ್ಟು ಐಡಿಯಾ ನೀಡಿದ್ದಾರೆ.
ಫೆಸ್ಟಿವ್ ಸೀಸನ್‌ಗೆ ಪೂರಕವಾಗುವಂತೆ, ನಿಮ್ಮ ಮನೆಯಲ್ಲಿ ಟ್ರೆಂಡ್‌ಗೆ ತಕ್ಕಂತೆ ಹೊಸ ವಾತಾವರಣ ಸೃಷ್ಟಿಸಿ. ಈ ಬಗ್ಗೆ ಎಕ್ಸ್‌ಪರ್ಟ್‌ಗಳು ಒಂದಿಷ್ಟು ಐಡಿಯಾ ನೀಡಿದ್ದಾರೆ.
ವಿಜಯ ಕರ್ನಾಟಕ | Updated:
Mar 10, 2018, 05:00AM IST
ಪಾರಿಜಾತ ಮೋಹನ್
ಯುಗಾದಿ ಹಬ್ಬದ ಸಂಭ್ರಮ ಹೆಚ್ಚಿಸಲೆಂದು ನಾನಾ ಬಗೆಯ ಹೋಮ್ ಡೆಕೋರ್ ಐಟಂಗಳು ಮಾರುಕಟ್ಟೆಗೆ ಲಗ್ಗೆ ಇಟ್ಟಿವೆ. ಇವುಗಳನ್ನು ಬಳಸಿಕೊಂಡು ಮನೆಗೆ ಹೊಸ ರೂಪ ನೀಡಬಹುದು. ಮನೆಯ ಒಳಾಂಗಣದಲ್ಲಿ ವಿವಿಧ ಅಲಂಕಾರಿಕ ವಸ್ತುಗಳ ಬದಲಾವಣೆ ಮನಸ್ಸಿಗೆ ನವೋಲ್ಲಾಸವನ್ನು ತುಂಬುತ್ತದೆ. ಮನೆಯಲ್ಲಿ ಯುಗಾದಿಯ ಹೊಸವರ್ಷಕ್ಕೆ ಹೊಸತನವನ್ನು ತುಂಬಲು ಇವು ಸಾಥ್ ನೀಡುತ್ತವೆ.
'ಹೊಸ ವರ್ಷ ಯುಗಾದಿಯಲ್ಲಿ ಮನೆಗೆ ಹೊಸತನವನ್ನು ನೀಡುವುದು ಹಬ್ಬದ ಸಂಭ್ರಮವನ್ನು ಹೆಚ್ಚಿಸುತ್ತದೆ. ನಾನಾ ಬಗೆಯ ಕಂಟೆಂಪರರಿ ಒಳಾಂಗಣ ಅಲಂಕಾರ ಹೊಸತನ ನೀಡುತ್ತದೆ' ಎನ್ನುತ್ತಾರೆ ಇಂಟಿರೀಯರ್ ಡಿಸೈನರ್ ರಕ್ಷಾ.
1. ಗೋಡೆಗೆ ವಾಲ್ ಸ್ಟಿಕ್ಕರ್ಸ್
ಯುಗಾದಿ ಹಬ್ಬಕ್ಕೆ ಮನೆಯ ಗೋಡೆಗಳನ್ನು ಆಕರ್ಷಕ ಸುಣ್ಣ ಬಣ್ಣ ಹಚ್ಚಿ. ಈಗಾಗಲೇ ಮಾರುಕಟ್ಟೆಯಲ್ಲಿ ನಾನಾ ರೀತಿಯ ವೈವಿಧ್ಯಮಯ ಹಸಿರು ಪ್ರೇಮ ವ್ಯಕ್ತಪಡಿಸುವ, ಡಾನ್ಸ್ ಮಾಡುತ್ತಿರುವ ಹಾಗೂ ಟ್ರಡಿಷನಲ್ ಚಿತ್ತಾರದ ವಾಲ್ ಸ್ಟಿಕ್ಕರ್ಸ್ ಲಭ್ಯ. ಮನೆಯ ಲಿವಿಂಗ್ ರೂಮ್ ಹಾಗೂ ಮಕ್ಕಳ ಕೋಣೆಗಳಿಗೆ ಸೂಕ್ತವಾದದನ್ನು ಆಯ್ಕೆ ಮಾಡಿ ಅಲಂಕರಿಸಿ.
2. ಆ್ಯಂಟಿಕ್ ಸಿಂಗಾರ
ಮನೆಯ ಹಳೆಯ ತಾಮ್ರ, ಕಂಚು ಪಾತ್ರೆ ಪರಿಕರಗಳನ್ನು ತೆಗೆದು ಸ್ವಚ್ಛಗೊಳಿಸಿಡಿ. ಬದಲಾಯಿಸಲು ಸಾಧ್ಯವಾಗÜದ ವಸ್ತುಗಳಿಗೆ ಮರು ಅಲಂಕಾರ ಮಾಡಿ. ಹಾಸಿಗೆ, ದಿಂಬು, ಸೋಫಾಗಳ ಮೇಲಿನ ಹೊದಿಕೆಯನ್ನು ಬದಲಾಯಿಸಿ ಆಕರ್ಷಕವಾಗಿ ಜೋಡಿಸಿ. ಕಾರ್ನರ್‌ನಲ್ಲಿ ಆ್ಯಂಟಿಕ್ ಸಾಮಗ್ರಿಗಳನ್ನು ಇರಿಸಿ ಅಲಂಕರಿಸಿ.
3. ಎಥ್ನಿಕ್ ಪರದೆ
ಮನೆಯ ವಿವಿಧ ಕಿಟಕಿ ಬಾಗಿಲುಗಳ ಹಳೆಯ ಪರದೆಗಳನ್ನು ಬದಲಿಸಿ, ಹೊಸ ಪರದೆಗಳನ್ನು ಗೋಡೆಯ ಬಣ್ಣಗಳಿಗೆ ಮ್ಯಾಚ್ ಆಗುವಂತೆ, ಟ್ರಡಿಷನಲ್ ಹಾಗೂ ಪಾರದರ್ಶಕ ಡಿಸೈನಿನ ಮಣಿಗಳÜ ಹಾಗು ಥ್ರೆಡ್ ವರ್ಕ ನೆಟೆಡ್ ಪರದೆಗಳನ್ನು ಆಯ್ಕೆ ಮಾಡಿ ಶೃಂಗರಿಸಿ.
4. ಫಂಕಿ ಪೀಠೋಪಕರಣಗಳು
ಹೊಸ ವರ್ಷದ ಸಂಭ್ರಮ ನೆನಪಲ್ಲಿ ಉಳಿಯುವಂತೆ ಮನೆಯ ಪೀಠೋಪಕರಣಗಳನ್ನು ಹೊಸ ಟ್ರೆಂಡ್‌ಗೆ ತಕ್ಕಂತೆ ಆಯ್ಕೆ ಮಾಡಿ ಮನೆಯ ಕೋಣೆಗಳಿಗೆ ಹೊಸತನ ನೀಡಿ. ಫಂಕಿಯಾಗಿರುವ ಆಕರ್ಷಕ ಕಾರ್ನರ್ ಸ್ಟ್ಯಾಂಡ್‌ಗಳು, ಸೆಂಟರ್ ಟೇಬಲ್‌ಗಳನ್ನು ಬದಲಾಯಿಸಿ.
5. ಹೊಸ ವಸ್ತು ಖರೀದಿ
ಹಬ್ಬದ ಡಿಸ್ಕೌಂಟ್ ಆಫರ್‌ಗಳಲ್ಲಿ ಮನೆಯ ಹಳೆಯ ಟಿವಿ, ರೆಫ್ರಿಜಿರೇಟರ್, ಮಿಕ್ಸಿ, ಗ್ರೈಂಡರ್ ಬದಲಾಯಿಸಿ. ಹೊಸ ವಿನ್ಯಾಸದ ಆಕರ್ಷಕ ಹಾಗು ಹೊಸ ಟ್ರೆಂಡ್‌ನ ವಸ್ತುಗಳನ್ನು ಖರೀದಿಸಿ ಜೋಡಿಸಿ. ಹೊಸವರ್ಷದ ನೆಪದಲ್ಲಿ ಮನೆ ಮನಸ್ಸಿಗೆ ಹೊಸತನ ತುಂಬಿ.
-----------------
ಬಾಕ್ಸ್
ಪ್ರಾಣಿ ಪಕ್ಷಿಗಳನ್ನು ಸಾಕಿ
ಮನೆಯಲ್ಲಿ ಮುದ್ದಾದ ಸಾಕು ಪ್ರಾಣಿಗಳನ್ನು ಸಾಕಲು ಮನಸ್ಸು ಮಾಡಿ. ನಾಯಿ ಬೆಕ್ಕು, ಪಾರಿವಾಳ,ಗಿಳಿ, ಲವ್ ಬರ್ಡ್ಸ್, ಮೊಲ, ಮೀನು ಇತ್ಯಾದಿಗಳನ್ನು ಮನೆಯಲ್ಲಿ ಸಾಕುವುದು ಮನಸ್ಸಿಗೆ ಖುಷಿ ನೀಡುತ್ತದೆ.
--------------
ಕೋಟ್ಸ್
ಮನೆಯ ವಾತಾವರಣದಲ್ಲಿ ಕೊಂಚ ಬದಲಾವಣೆ ತರಲು ಒಳಾಂಗಣ ಸಿಂಗಾರಕ್ಕೆ ಆದ್ಯತೆ ನೀಡಬೇಕು.
- ನಂದಿತಾ, ಒಳಾಂಗಣ ವಿನ್ಯಾಸಕಿ
-------------------


ಮಳೆಗಾಲದ ಕೊಡಗಿನ ತರಕಾರಿ ಕಣಿಲೆ
ಮಳೆಗಾಲದ ಕೊಡಗಿನ ತರಕಾರಿ ಕಣಿಲೆ
Jul 05, 2016 08:42:03 AM (IST)
ಮಳೆಗಾಲದಲ್ಲಿ ಶೀತದಿಂದ ಶರೀರವನ್ನು ಬೆಚ್ಚಗೆಯಿಟ್ಟುಕೊಂಡು ಆರೋಗ್ಯವನ್ನು ಕಾಪಾಡಿಕೊಳ್ಳಲು ಹಿಂದಿನ ಕಾಲದವರು ತಮ್ಮ ಸುತ್ತಮುತ್ತ ದೊರೆಯುವ ಸಸ್ಯಗಳನ್ನೇ ತರಕಾರಿಯಾಗಿ ಬಳಸುತ್ತಿದ್ದರು.
ಈ ಪೈಕಿ ಬಿದಿರಿನ ಕಣಿಲೆಯೂ ಒಂದಾಗಿದೆ. ಇದು ಉಷ್ಣಾಂಶವನ್ನು ಹೊಂದಿರುವುದರಿಂದ ಮಳೆಗಾಲದಲ್ಲಿ ಶರೀರವನ್ನು ಶೀತದಿಂದ ರಕ್ಷಿಸಲು ಇದರಿಂದ ಸಾಧ್ಯವಾಗುತ್ತದೆಯಂತೆ. ಹೀಗಾಗಿ  ಮಳೆಗಾಲದಲ್ಲಿ ಬಿದಿರು ಕಣಿಲೆ ತರಕಾರಿಯಾಗಿ ಬಳಕೆ ಮಾಡಲಾಗುತ್ತದೆ. ಮಳೆ ಬೀಳುತ್ತಿದ್ದಂತೆಯೇ ಬಿದಿರು ಮೆಳೆಗಳಿಂದ ಹೊರ ಬರುವ ಕಣಿಲೆಯನ್ನು ಕತ್ತರಿಸಿ ಮನೆಗೆ ತಂದು ಅದರ ಎಳೆಯ ಭಾಗವನ್ನು ಚಿಕ್ಕದಾಗಿ ಕತ್ತರಿಸಿ ಬಳಿಕ ಅದನ್ನು ನೀರಿನಲ್ಲಿ ನೆನೆಯಲು ಹಾಕಿ ಮೂರು ದಿನಗಳು ಕಳೆದ ಬಳಿಕ ತೆಗೆದು ಶುದ್ಧ ನೀರಿನಿಂದ ತೊಳೆದು ಬಳಿಕ ಸಾರು, ಪಲ್ಯ ಮಾಡಲಾಗುತ್ತದೆ.
ಬೆಳಗ್ಗಿನ ಉಪಹಾರಕ್ಕೆ ಅಕ್ಕಿ ರೊಟ್ಟಿಯೊಂದಿಗೆ ಕಣಿಲೆ ಪಲ್ಯವನ್ನು ಸೇವಿಸಿದರೆ ಅದರ ಮಜಾವೇ ಬೇರೆ. ಇನ್ನು ಕಣಿಲೆಯಿಂದ ಉಪ್ಪಿನಕಾಯಿ, ಪತ್ರೋಡೆ. ಉಂಡೆಕಾಳು ಸೇರಿದಂತೆ ಹಲವಾರು ಖಾದ್ಯವನ್ನು ತಯಾರಿಸಲಾಗುತ್ತದೆ. ಕೊಡಗಿನಲ್ಲಿ ಮಳೆಗಾಲದಲ್ಲಿ ಕಣಿಲೆ ಪ್ರಮುಖ ತರಕಾರಿಯಾಗಿ ಬಳಕೆಯಾಗಲು ಕಾರಣವೂ ಇದೆ. ಮಳೆ ಪ್ರಾರಂಭವಾಗಿ ಇಡೀ ವಾತಾವರಣವೇ ಶೀತ ಮಯವಾಗಿರವುದರಿಂದ ದೇಹವನ್ನು ಬಿಸಿಯಾಗಿಡಲು ಉಷ್ಣದ ಗುಣ ಹೊಂದಿರುವ ಕಣಿಲೆ ಸಹಾಯವಾಗುತ್ತಿತ್ತು.
ಕಳೆದ ಎರಡು ದಶಕಗಳಲ್ಲಿ ಕೇರಳದಿಂದ ಶುಂಠಿ ಕೃಷಿ ಮಾಡಲು ಬಂದವರು ಕೊಡಗಿನಲ್ಲಿದ್ದ ಕಾಡುಗಳನ್ನು ಎಕರೆಗಿಷ್ಟು ಎಂಬಂತೆ ಹಣ ನೀಡಿ ಪಡೆದು ಅಲ್ಲಿದ್ದ ಬಿದಿರು ಕಾಡುಗಳನ್ನು ಕಡಿದು ಕೃಷಿ ಮಾಡಿದರು. ಹೀಗಾಗಿ ದನ ಮೇಯುತ್ತಾ, ಬಿದಿರು ಮೆಳೆಗಳಿಂದ ಕೂಡಿದ ಕಾಡು ನಾಶವಾಗಿ ಬಳಿಕ ಅಲ್ಲಿ ಕಾಫಿ ತೋಟಗಳು ತಲೆ ಎತ್ತಿದವು.  ಇದರಿಂದ ಶೇಕಡ ಐವತ್ತರಷ್ಟು ಬಿದಿರು ಮೆಳೆಗಳು ನಾಶವಾದವು ಹೀಗಾಗಿ ಪಟ್ಟಣಗಳಲ್ಲಿ ಕಣಿಲೆ ಖರೀದಿಸಿ ಮನೆಗೆ ಕೊಂಡೊಯ್ಯುವಂತಾಯಿತು. ಪಟ್ಟಣದಲ್ಲಿ ನೆಲೆಸಿದವರು ಹಳ್ಳಿಗರನ್ನು ಕಣಿಲೆ ತಂದುಕೊಡುವಂತೆ ಬೇಡಿಕೊಳ್ಳುವಂತಾಯಿತು.
ಇದೆಲ್ಲದರ ನಡುವೆ ಕಳೆದ ಮೂರು ವರ್ಷ ಹಿಂದೆ ಬಿದಿರು ಹೂಬಿಟ್ಟು ಮೆಳೆಗಳು ನಾಶವಾಗಿರುವುದರಿಂದ  ಕೊಡಗಿನಲ್ಲಿ ಕಣಿಲೆ ಮಾಯವಾಗಿದೆ. ಜೊತೆಗೆ ಕಣಿಲೆ ಕಡಿಯುವುದು ಮಾರಾಟವನ್ನು ನಿರ್ಬಂಧಿಸಲಾಗಿದೆ. ಬಿದಿರು ಮೆಳೆಗಳೆಲ್ಲಾ ನಾಶವಾಗಿದ್ದು ಈಗಷ್ಟೆ ಗಿಡಗಳು ಹುಟ್ಟುತ್ತಿವೆ. ಇವು ಬೆಳೆದು ಮೆಳೆಗಳಾಗಿ ಕಣಿಲೆ ಸಿಗಬೇಕಾದರೆ ಇನ್ನು ಕೆಲವು ವರ್ಷಗಳ ಕಾಲ ಕಾಯಲೇ ಬೇಕು. ಇದರಿಂದ ಮೈಸೂರು, ಮಂಗಳೂರು ಕಡೆಗೆ ಪ್ರಯಾಣ ಬೆಳೆಸುವ ಮಂದಿ ಅಲ್ಲಿಂದ ಕೊಂಡು ತರುವುದು ಕೂಡ ಕಂಡು ಬರುತ್ತಿದೆ.
ಮನರಂಜನೆ


ಮನೆಗೆಲಸ ಮಾಡದ ಪುರುಷರು ಪತ್ನಿಯಿಂದ ಮೋಸ ಹೋಗ್ತಾರೆ…!
  02-06-2018 3:39PM IST    /     No Comments    /     Posted In: Featured News , Special
ಮನೆಗೆಲಸದಲ್ಲಿ ಪತ್ನಿಗೆ ಸಹಾಯ ಮಾಡುವ ಪುರುಷರ ಸಂಖ್ಯೆ ಬಹಳ ಕಡಿಮೆ. ಹೆಂಡ್ತಿಯಿಂದ ಸೇವೆ ಮಾಡಿಸಿಕೊಂಡು ಆರಾಮಾಗಿ ಇರುವವರೇ ಹೆಚ್ಚು. ನೀವು ಕೂಡ ಮನೆಗೆಲಸದಲ್ಲಿ ನೆರವಾಗದ ಸೋಮಾರಿಯಾಗಿದ್ರೆ, ಇನ್ಮೇಲಾದ್ರು ಎಚ್ಚೆತ್ತುಕೊಳ್ಳಿ.
ಯಾಕಂದ್ರೆ ಮನೆಗೆಲಸ ಮಾಡದ ಪುರುಷರು ಪತ್ನಿಯರಿಂದ ಮೋಸ ಹೋಗುವ ಸಾಧ್ಯತೆ ಹೆಚ್ಚು. ಫ್ರಾನ್ಸ್ ನಲ್ಲಿ ನಡೆದ ಸಮೀಕ್ಷೆಯೊಂದರಲ್ಲಿ ಇದು ದೃಢಪಟ್ಟಿದೆ. ಹೆಂಡತಿಯರ ಮನಸ್ಸನ್ನು ಗೆಲ್ಲುವ ಬೆಸ್ಟ್ ಉಪಾಯ ಅಂದ್ರೆ ಪಾತ್ರೆ ತೊಳೆಯೋದು ಮತ್ತು ನೆಲ ಒರೆಸುವುದಂತೆ.
ಟಾಯ್ಲೆಟ್ ಕ್ಲೀನ್ ಮಾಡೋದು, ವಾಷಿಂಗ್ ಮಷಿನ್ ಗೆ ಬಟ್ಟೆ ಹಾಕೋದು ಹೀಗೆ ಸಣ್ಣ ಪುಟ್ಟ ಕೆಲಸವನ್ನೂ ಮಾಡದ ಗಂಡಂದಿರಿಗೆ ಪತ್ನಿಯರು ವಂಚಿಸ್ತಾರಂತೆ. ಹಲವು ದೇಶಗಳಲ್ಲಿ ನಡೆಸಿದ ಸಮೀಕ್ಷೆ ಪ್ರಕಾರ ವಿವಾಹಿತ ಮಹಿಳೆಯರು ಹಾದಿ ತಪ್ಪಲು ಪ್ರಮುಖ ಕಾರಣ ಇದು.
ಮನೆಗೆಲಸ ತಪ್ಪಿಸಿಕೊಳ್ಳಲು ಗಂಡಂದಿರು ಮಾಡೋ ಕಸರತ್ತು ನೋಡಿ ಶೇ.86ರಷ್ಟು ಪತ್ನಿಯರು ರೋಸಿ ಹೋಗಿದ್ದಾರಂತೆ. ಇದೇ ಕಾರಣಕ್ಕೆ ಜಗಳ ನಡೆಯುತ್ತೆ ಎನ್ನುತ್ತಾರೆ ಶೇ.84ರಷ್ಟು ಮಹಿಳೆಯರು. ಬ್ರಿಟನ್ ಮತ್ತು ಫ್ರಾನ್ಸ್ ನಲ್ಲಿ ಪುರುಷರಿಗೆಲ್ಲ ಈಗ ಜ್ಞಾನೋದಯವಾಗಿದೆ, ಮನೆಗೆಲಸದಲ್ಲಿ ಪತ್ನಿಯರಿಗೆ ನೆರವಾಗಲು ಗಂಡಂದಿರು ಮುಂದಾಗುತ್ತಿದ್ದಾರೆ.


ಈ ಮನೆಯನ್ನು ಮಡಚಿ, ಬೇಕಾದಲ್ಲಿಗೆ ತೆಗೆದುಕೊಂಡು ಹೋಗಿ….
  07-11-2016 6:56AM IST    /     No Comments    /     Posted In: Featured News , Special
ಮನೆಯನ್ನು ಮಡಚಿ ನಮಗೆ ಬೇಕಾದಲ್ಲಿಗೆ ತೆಗೆದುಕೊಂಡು ಹೋಗುವಂತಿದ್ರೆ ಎಷ್ಟು ಚೆನ್ನಾಗಿರ್ತಿತ್ತಲ್ಲ ಅಂತಾ ನೀವು ಅಂದುಕೊಂಡಿರ್ಬಹುದು. ಇನ್ಮೇಲೆ ಮನೆಯನ್ನು ಬೇಕಾದಲ್ಲಿಗೆ ನೀವು ಕೊಂಡೊಯ್ಯಬಹುದು. ಮದ್ರಾಸ್ ನ ಇಂಡಿಯನ್ ಇನ್ ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯ ಸಿವಿಲ್ ಎಂಜಿನಿಯರಿಂಗ್ ವಿದ್ಯಾರ್ಥಿಗಳು ಅಂಥದ್ದೊಂದು ಆವಿಷ್ಕಾರ ಮಾಡಿದ್ದಾರೆ.
ಲೋಹದ ಚೌಕಟ್ಟು ಮತ್ತು ಕಬ್ಬಿಣದ ಫಲಕಗಳಿಂದ ಎರಡು ಅಂತಸ್ತಿನ ಮನೆಯೊಂದನ್ನು ಕಟ್ಟಿದ್ದಾರೆ. 20 ಜನರು ಇದರಲ್ಲಿ ಆರಾಮಾಗಿ ವಾಸ ಮಾಡಬಹುದು. ಈ ಮನೆಯನ್ನು ಫೋಲ್ಡ್ ಮಾಡಿ ಬೇಕಾದಲ್ಲಿಗೆ ಕೊಂಡೊಯ್ದು ಅಲ್ಲಿ ಫಿಕ್ಸ್ ಮಾಡಿಕೊಳ್ಳಬಹುದು. ಪ್ರಕೃತಿ ವಿಕೋಪಗಳ ಸಂದರ್ಭಗಳಲ್ಲಿ ಮನೆಯನ್ನು ಹಾಗೇ ಬಿಟ್ಟು ಹೋದ್ರೆ ಏನೂ ಅಪಾಯವಿಲ್ಲ, ಇಲ್ಲವೇ ನೀವದನ್ನು ಬೇರೆಡೆಗೆ ಸ್ಥಳಾಂತರಿಸಿಕೊಳ್ಳಬಹುದು.
ಐಐಟಿ-ಎಂ ನಲ್ಲಿ ಈ ವಿಶಿಷ್ಟ ಮನೆಯ ಮಾದರಿಯನ್ನು ಪ್ರದರ್ಶನಕ್ಕಿಡಲಾಗಿದೆ. ಆಲ್ಯೂಮಿನಿಯಂ, ಕಬ್ಬಿಣ ಮತ್ತು ಸ್ಟೀಲಿನಿಂದ ಇದನ್ನು ತಯಾರಿಸಲಾಗಿದೆ. ಚೆನ್ನೈನಲ್ಲಿ ಸಂಭವಿಸಿದ್ದ ಭಾರೀ ಪ್ರವಾಹವನ್ನು ನೋಡಿ ತಲ್ಲಣಿಸಿ ಹೋಗಿದ್ದ ವಿದ್ಯಾರ್ಥಿಗಳು, ಅಂತಹ ತುರ್ತು ಸಂದರ್ಭಗಳಲ್ಲಿ ಅನುಕೂಲವಾಗುವಂತಹ ಮಡಚಬಹುದಾದ ಮನೆ ನಿರ್ಮಿಸಬೇಕೆಂದು ಉದ್ದೇಶಿಸಿದ್ದರು. 3 ತಿಂಗಳು ಕಷ್ಟಪಟ್ಟು 8 ವಿದ್ಯಾರ್ಥಿಗಳ ತಂಡ 52 ಅಡಿ ಉದ್ದ ಮತ್ತು 40 ಅಡಿ ಅಗಲದ ಮನೆಯನ್ನು ನಿರ್ಮಿಸಿದೆ. ಈ ಮನೆಯಲ್ಲಿ ಶೌಚಾಲಯ ಸೇರಿದಂತೆ ಎಲ್ಲ ವ್ಯವಸ್ಥೆಗಳಿದ್ದು 3 ಲಕ್ಷ ರೂಪಾಯಿ ವೆಚ್ಚವಾಗಿದೆ.


Samsung Galaxy M30s: ಲಭ್ಯವಾಗಲಿದೆ ಶಕ್ತಿಶಾಲಿ ಸ್ಮಾರ್ಟ್ ಫೋನ್ WATCH LIVE TV
ಅಗರ್ವಾಲ್, ಪೃಥ್ವಿ ಸಿಡಿಲಬ್ಬರದ ಶತಕ, ಭಾರತಕ್ಕೆ 281 ರನ್ ಅಂತರದ ಬೃಹತ್ ಗೆಲುವು
ಕರ್ನಾಟಕದ ಮಯಾಂಕ್ ಅಗರ್ವಾಲ್(152) ಹಾಗೂ ಮುಂಬಯಿನ ಪೃಥ್ವಿ ಶಾ(132) ಅವರ ಸಿಡಿಲಬ್ಬರದ ಶತಕಗಳ ಬಲದಿಂದ ಭಾರತ 'ಎ' ತಂಡ ಇಂಗ್ಲೆಂಡ್ ಪ್ರವಾಸದಲ್ಲಿನ ತನ್ನ 2ನೇ ಏಕದಿನ ಪಂದ್ಯದಲ್ಲಿ ಲೀಸೆಸ್ಟರ್‌ಶೈರ್ ವಿರುದ್ಧ 281 ರನ್ ಅಂತರದ ಬೃಹತ್ ಗೆಲುವು ದಾಖಲಿಸಿದೆ.
ವಿಜಯ ಕರ್ನಾಟಕ | Updated:
Jun 20, 2018, 10:12AM IST
ಲೀಸೆಸ್ಟರ್‌ಶೈರ್: ಕರ್ನಾಟಕದ ಮಯಾಂಕ್ ಅಗರ್ವಾಲ್(152) ಹಾಗೂ ಮುಂಬಯಿನ ಪೃಥ್ವಿ ಶಾ(132) ಅವರ ಸಿಡಿಲಬ್ಬರದ ಶತಕಗಳ ಬಲದಿಂದ ಭಾರತ 'ಎ' ತಂಡ ಇಂಗ್ಲೆಂಡ್ ಪ್ರವಾಸದಲ್ಲಿನ ತನ್ನ 2ನೇ ಏಕದಿನ ಪಂದ್ಯದಲ್ಲಿ ಲೀಸೆಸ್ಟರ್‌ಶೈರ್ ವಿರುದ್ಧ 281 ರನ್ ಅಂತರದ ಬೃಹತ್ ಗೆಲುವು ದಾಖಲಿಸಿದೆ.
ಇಲ್ಲಿ ಗ್ರೇಸ್ ರೋಡ್ ಮೈದಾನದಲ್ಲಿ ಮಂಗಳವಾರ ನಡೆದ ಪಂದ್ಯದಲ್ಲಿ ಟಾಸ್ ಗೆದ್ದು ಮೊದಲು ಬ್ಯಾಟ್ ಮಾಡಿದ ಭಾರತ 'ಎ' ತಂಡ, ನಿಗದಿತ 50 ಓವರ್‌ಗಳಲ್ಲಿ 4 ವಿಕೆಟ್ ನಷ್ಟಕ್ಕೆ 458 ರನ್ ಕಲೆ ಹಾಕಿತು. ಬಳಿಕ ಕಠಿಣ ಗುರಿ ಬೆನ್ನಟ್ಟಿದ ಲೀಸೆಸ್ಟರ್‌ಶೈರ್ ತಂಡ, 40.4 ಓವರ್‌ಗಳಲ್ಲಿ 177 ರನ್‌ಗಳಿಗೆ ತನ್ನೆಲ್ಲ ವಿಕೆಟುಗಳನ್ನು ಕಳೆದುಕೊಂಡಿತು. ಭಾರತದ ಪರ ದೀಪಕ್ ಚಹರ್ ಮೂರು ಮತ್ತು ಕನ್ನಡಿಗ ಪ್ರಸಿದ್ದ್ ಕೃಷ್ಣ, ದೀಪಕ್ ಹೂಡಾ ಹಾಗೂ ಅಕ್ಷರ್ ಪಟೇಲ್ ತಲಾ ಎರಡು ವಿಕೆಟುಗಳನ್ನು ಕಿತ್ತು ಮಿಂಚಿದರು.
ಭಾರತ ಪರ ಇನಿಂಗ್ಸ್ ಆರಂಭಿಸಿದ ಮಯಾಂಕ್ ಅಗರ್ವಾಲ್ ಮತ್ತು ಪೃಥ್ವಿ ಶಾ ಮೊದಲ ವಿಕೆಟ್‌ಗೆ 156 ಎಸೆತಗಳಲ್ಲಿ 221 ರನ್ ಸೇರಿಸಿ ಭರ್ಜರಿ ಆರಂಭ ಒದಗಿಸಿದರು. 90 ಎಸೆತಗಳನ್ನೆದುರಿಸಿ ಮಯಾಂಕ್ 18 ಬೌಂಡರಿ ಹಾಗೂ 5 ಸಿಕ್ಸರ್‌ಗಳ ನೆರವಿನಿಂದ 151 ರನ್ ಸಿಡಿಸಿದರೆ, ಪೃಥ್ವಿ 90 ಎಸೆತಗಳಲ್ಲಿ 132 ರನ್(20ಬೌಂಡರಿ, 3ಸಿಕ್ಸರ್) ಬಾರಿಸಿದರು. 3ನೇ ಕ್ರಮಾಂಕದಲ್ಲಿ ಕ್ರೀಸ್‌ಗಿಳಿದ ಪಂಜಾಬ್ ಬ್ಯಾಟ್ಸ್‌ಮನ್ ಶುಭಮನ್ ಗಿಲ್ 54 ಎಸೆತಗಳಲ್ಲಿ ಅಬ್ಬರದ 86 ರನ್(7ಬೌಂಡರಿ, 5ಸಿಕ್ಸರ್) ಸಿಡಿಸಿ ಶತಕ ವಂಚಿತರಾದರು.
ಸಂಕ್ಷಿಪ್ತ ಸ್ಕೋರ್
ಭಾರತ 'ಎ': 50 ಓವರ್‌ಗಳಲ್ಲಿ 458/4 (ಮಯಾಂಕ್ ಅಗರ್ವಾಲ್ 151, ಪೃಥ್ವಿ ಶಾ 132, ಶುಭಮನ್ ಗಿಲ್ 86, ದೀಪಕ್ ಹೂಡ 38*; ಅತೀಕ್ ಜಾವಿದ್ 91ಕ್ಕೆ2).
ಲೀಸೆಸ್ಟರ್‌ಶೈರ್: 40.4 ಓವರ್‌ಗಳಲ್ಲಿ 177ಕ್ಕೆ ಆಲೌಟ್ (ವೆಲ್ಸ್ 62, ಚಹರ್ 24ಕ್ಕೆ 3)


ಡಿನ್ನರ್‌ಗೆ ಬರದಿದ್ದದ್ದಕ್ಕೆ ಸಿನಿಮಾದಿಂದ ಔಟ್!
ಡಿನ್ನರ್‌ಗೆ ಬರದಿದ್ದದ್ದಕ್ಕೆ ಸಿನಿಮಾದಿಂದ ಔಟ್!
ಪ್ರಜಾವಾಣಿ ವಾರ್ತೆ
Published:
07 ಆಗಸ್ಟ್ 2018, 17:50  IST
Updated:
07 ಆಗಸ್ಟ್ 2018, 17:50  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ‘ನಿರ್ದೇಶಕರು ಡ್ರಿಂಕ್, ಡಿನ್ನರ್‌ಗೆ ಕರೆದಾಗ ಬರಲಿಲ್ಲ ಎಂಬ ಕಾರಣಕ್ಕೆ ನನ್ನನ್ನು ಸಿನಿಮಾದಿಂದ ತೆಗೆದು ಹಾಕಲಾಗಿದೆ’ ಎಂದು ಯುವನಟಿ ಜಯಶ್ರೀ ಆರೋಪಿಸಿದ್ದಾರೆ. ಈ ವಿಷಯಕ್ಕೆ ಸಂಬಂಧಿಸಿದಂತೆ ಅವರು ಕರ್ನಾಟಕ ಚಲನಚಿತ್ರ ವಾಣಿಜ್ಯ ಮಂಡಳಿಗೆ ಮಂಗಳವಾರ ದೂರನ್ನೂ ಸಲ್ಲಿಸಿದ್ದಾರೆ.
ಮಂಜು ಹೆಬ್ಬೂರ್ ನಿರ್ದೇಶನದ ‘ನಟ ನಟಿಯರು’ ಎಂಬ ಸಿನಿಮಾದಲ್ಲಿ ಜಯಶ್ರೀ ಅವರು ನಟಿಸುತ್ತಿದ್ದರು. ಜುಲೈ ತಿಂಗಳಲ್ಲಿ ಎರಡು ದಿನ ಚಿತ್ರೀಕರಣದಲ್ಲಿಯೂ ಭಾಗವಹಿಸಿದ್ದರು. ‘ಈಗ ಇದ್ದಕ್ಕಿಂದ್ದಂತೆಯೇ ನಾಯಕಿಯನ್ನು ಬದಲಾಯಿಸಿ ಚಿತ್ರೀಕರಣ ಆರಂಭಿಸಿದ್ದಾರೆ. ನನಗೆ ಈ ಬಗ್ಗೆ ಮಾಹಿತಿಯನ್ನೂ ನೀಡಿಲ್ಲ. ನಾನು ವಿಚಾರಿಸಿದಾಗಲೂ ಸಮಂಜಸ ಉತ್ತರ ನೀಡಿಲ್ಲ’ ಎಂದು ಅಳಲು ತೋಡಿಕೊಂಡರು.
‘ಈಗ ಫರ್ಪಾರ್ಮೆನ್ಸ್ ವಿಡಿಯೊ ಕಳಿಸಲಿಲ್ಲ ಎಂಬ ನೆಪ ಹೇಳುತ್ತಿದ್ದಾರೆ. ಆದರೆ ಸಿನಿಮಾಕ್ಕೆ ಆಯ್ಕೆ ಮಾಡುವ ಮೊದಲೇ ಫರ್ಪಾರ್ಮೆನ್ಸ್ ಪರಿಶೀಲನೆ ಮಾಡಬೇಕಲ್ಲವೇ. ಇದು ನೆಪ ಅಷ್ಟೆ, ಅವರ ಜತೆ ಕುಡಿತಕ್ಕೆ– ಊಟಕ್ಕೆ ಬರಲಿಲ್ಲ ಎಂಬ ಕಾರಣಕ್ಕೆ ಸಿನಿಮಾದಿಂದ ನನ್ನನ್ನು ಹೊರಹಾಕಿದ್ದಾರೆ’ ಎಂದು ಪ್ರಜಾವಾಣಿ ಜತೆ ಮಾತನಾಡಿದ ಜಯಶ್ರೀ ಆರೋಪಿಸಿದರು.
ಜಯಶ್ರೀ ‘ಉಪ್ಪು ಹುಳಿ ಖಾರ’ ಚಿತ್ರದಲ್ಲಿ ನಟಿಸಿದ್ದರು. ಬಿಗ್‌ಬಾಸ್ ರಿಯಾಲಿಟಿ ಷೋದ ಮೂರನೇ ಆವೃತ್ತಿಯಲ್ಲಿಯೂ ಭಾಗವಹಿಸಿದ್ದರು.  ಮಂಜು ಹೆಬ್ಬೂರ್ ’ಗ್ಯಾಪಲ್ ಒಂದು ಸಿನಿಮಾ’ ಎಂಬ ಸಿನಿಮಾ ನಿರ್ದೇಶಿಸಿದ್ದಾರೆ. ಜಯಶ್ರೀ ಅವರ ಆರೋಪದ ಕುರಿತು ಪ್ರತಿಕ್ರಿಯೆಗಾಗಿ ಮಂಜು ಹೆಬ್ಬೂರ್ ಅವರನ್ನು ಸಂಪರ್ಕಿಸಿದಾಗ ದೂರವಾಣಿ ಕರೆ ಸ್ವೀಕರಿಸಲಿಲ್ಲ.


ಸಚಿನ್ ದಾಖಲೆ ಮುರಿಯಲಿದ್ದಾರೆ ಕುಕ್..?
Highlights
ಸಚಿನ್ ಅವರ ದಾಖಲೆಯನ್ನು ಬ್ರೇಕ್ ಮಾಡಲು ಕುಕ್ ಅವರಿಗೆ ಇದು ಸುವರ್ಣವಕಾಶ ಎಂದಿರುವ ಬಾಥಮ್, ಕುಕ್ ಇನ್ನೂ ಎರಡು-ಮೂರು ವರ್ಷ ಟೆಸ್ಟ್ ಆಡಲು ಸಮರ್ಥರಿದ್ದಾರೆ.
ಲಂಡನ್(ಫೆ.07): ಕ್ರಿಕೆಟ್ ಜಗತ್ತಿನ ದಿಗ್ಗಜ ಬ್ಯಾಟ್ಸ್'ಮನ್ ಮಾಸ್ಟರ್ ಬ್ಲಾಸ್ಟರ್ ಸಚಿನ್ ತೆಂಡೂಲ್ಕರ್ ಟೆಸ್ಟ್'ನಲ್ಲಿ ಗಳಿಸಿರುವ ರನ್ ದಾಖಲೆಯನ್ನು ಅಲಿಸ್ಟರ್ ಕುಕ್ ಮುರಿಯಲಿದ್ದಾರೆ ಎಂದು ಇಂಗ್ಲೆಂಡ್‌ನ ಮಾಜಿ ಆಲ್ರೌಂಡರ್ ಇಯಾನ್ ಬಾಥಮ್ ಅಭಿಪ್ರಾಯಪಟ್ಟಿದ್ದಾರೆ.
ಮುಂಬೈಕರ್ ಖ್ಯಾತಿಯ ಸಚಿನ್ ಟೆಸ್ಟ್ ಹಾಗೂ ಏಕದಿನ ಕ್ರಿಕೆಟ್'ನಲ್ಲಿ ಗರಿಷ್ಟ ರನ್ ಕಲೆಹಾಕಿದ ಆಟಗಾರ ಗೌರವಕ್ಕೆ ಭಾಜನರಾಗಿದ್ದಾರೆ.
39 ವರ್ಷ ವಯಸ್ಸಿನ ಇಂಗ್ಲೆಂಡ್'ನ ಮಾಜಿ ನಾಯಕ ಕುಕ್ ಇತ್ತೀಚೆಗಷ್ಟೇ ಭಾರತದ ವಿರುದ್ಧ ನಡೆದ ಪಂದ್ಯದಲ್ಲಿ 11 ಸಾವಿರ ರನ್ ಪೂರೈಸಿದ್ದರು. ಇಂಗ್ಲಂಡ್ ತಂಡಕ್ಕೆ ನಾಯಕನಾಗಿ ಹಾಗೆಯೇ ಆರಂಭಿಕ ಬ್ಯಾಟ್ಸ್'ಮನ್ ಆಗಿ ಉಪಯುಕ್ತ ಸೇವೆ ಸಲ್ಲಿಸಿದ್ದಾರೆ. ನಾಯಕತ್ವ ಸ್ಥಾನದಿಂದ ಕೆಳಗಿಳಿದ ಅವರ ನಿರ್ಧಾರವನ್ನು ನಾನು ಸ್ವಾಗತಿಸುತ್ತೇನೆಂದು ಬಾಥಮ್ ಹೇಳಿದ್ದಾರೆ.
ಸಚಿನ್ ಅವರ ದಾಖಲೆಯನ್ನು ಬ್ರೇಕ್ ಮಾಡಲು ಕುಕ್ ಅವರಿಗೆ ಇದು ಸುವರ್ಣವಕಾಶ ಎಂದಿರುವ ಬಾಥಮ್, ಕುಕ್ ಇನ್ನೂ ಎರಡು-ಮೂರು ವರ್ಷ ಟೆಸ್ಟ್ ಆಡಲು ಸಮರ್ಥರಿದ್ದಾರೆ. ಹಾಗಾಗಿ ತೆಂಡೂಲ್ಕರ್ ಗಳಿಸಿರುವ 15,921ರನ್ ದಾಖಲೆ ಮುರಿಯಲಿದ್ದಾರೆ ಎಂದು ಅಭಿಪ್ರಾಯಪಟ್ಟಿದ್ದಾರೆ.
Last Updated 11, Apr 2018, 1:11 PM IST


ಬಿರುಗಾಳಿಗೆ ಬೆಚ್ಚಿಬಿದ್ದ ದಂಡುಪಾಳ್ಯಂ 4 ಚಿತ್ರತಂಡ
24, May 2018, 3:56 PM IST
ತುಮಕೂರಿನ ಪಾವಗಡದ ಗುಡ್ಡಗಾಡು ಪ್ರದೇಶದಲ್ಲಿ ಚಿತ್ರೀಕರಣ ಮಾಡುವ ಸಂದರ್ಭದಲ್ಲಿ ಏಕಾಏಕಿ ಬೀಸಿದ ಭಾರಿ ಬಿರುಗಾಳಿಗೆ ಸಿಲುಕಿತ್ತು. ಸುಮಾರು ನೂರು ಕಿ.ಮೀ. ವೇಗದಲ್ಲಿ ಬೀಸಿದ ಬೀರುಗಾಳಿಗೆ ಸುತ್ತಮುತ್ತಲಿನ ಮರಗಳು ಧರೆಗುರುಳಿದರೆ ಚಿತ್ರತಂಡ ಕೆಲಸ ಸದಸ್ಯರನ್ನ ತೆಲಾಡಿಸಿ ಬೀಳಿಸಿದೆ. ಈ ವೇಳೆ ತಂಡದ ಒಬ್ಬ ಸದಸ್ಯನ ತಲೆಗೆ ಗಾಳಿಯಲ್ಲಿ ತೇಲಿಬಂದ ಕಲ್ಲು ಹೊಡೆದು ಪೆಟ್ಟಾಗಿದೆ.
ಮುಖ್ಯಪಾತ್ರದಲ್ಲಿ ಕಾಣಿಸಿಕೊಳ್ಳುತ್ತಿರುವ ಸುಮನ್  ರಂಗನಾಥ್ ಬಿರುಗಾಳಿ ಆರ್ಭಟಕ್ಕೆ ಬೆದರಿಹೋಗಿದ್ದಾರೆ. ಬಿರುಗಾಳಿಯ ಆರ್ಭಟದಿಂದ ಚಿತ್ರತಂಡಕ್ಕೆ ಕೆಲ ನಿಮಿಷಗಳ ಜೀವಭಯ ಉಂಟು ಮಾಡಿದ್ದಂತು ನಿಜ. ಕೊನೆಗೆ ಬಿರುಗಾಳಿ ಕಡಿಮೆಯಾದ ಮೇಲೆ ಚಿತ್ರತಂಡ ಶೂಟಿಂಗ್ ಪ್ಯಾಕಪ್ ಮಾಡಿದೆ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಡಾನ್ಸ್ ಕ್ಲಾಸ್‌ಗೆ ಹೋಗದೇ ಸಾಯಿ ಪಲ್ಲವಿ ಡಾನ್ಸ್ ಕಲಿತಿದ್ದು ಹೇಗೆ ಗೊತ್ತೇ?
ಸಾಯಿ ಪಲ್ಲವಿ ನಟಿಯಾಗಬೇಕು ಎಂದು ಯಾವತ್ತು ಯೋಚಿಸಿರಲಿಲ್ಲವಂತೆ. ಮೆಡಿಕಲ್‌ನಲ್ಲಿ ಪದವಿ ಪಡೆದುಕೊಂಡಿದ್ದ ಅವರು ಡಾಕ್ಟರ್ ಆಗುವ ಕನಸು ಹೊಂದಿದ್ದರಂತೆ. ಅಷ್ಟರಲ್ಲಿ ನಟನೆ ಮೇಲೆ ಆಸಕ್ತಿ ಹೊಂದಿ, ಆಕಸ್ಮಿಕವಾಗಿ ಸಿನಿಮಾ ಇಂಡಸ್ಟ್ರಿಗೆ ಬಂದಿದ್ದಾರಂತೆ.
ವಿಜಯ ಕರ್ನಾಟಕ | Updated:
May 10, 2019, 02:45PM IST
ನಿನ್ನೆ ತಾನೆ ತನ್ನ ಹುಟ್ಟುಹಬ್ಬ ಆಚರಿಸಿಕೊಂಡು ಖುಷಿಖುಷಿಯಾಗಿರುವ ನಟಿ ಸಾಯಿ ಪಲ್ಲವಿ ಅವರು ಸದ್ಯವೇ ಎನ್‌ಜಿಕೆ ಚಿತ್ರದ ಮೂಲಕ ಪ್ರೇಕ್ಷಕರಿಗೆ ದರ್ಶನ ಕೊಡಲಿದ್ದಾರೆ. ಸೂರ್ಯ ನಾಯಕತ್ವ ತಮಿಳು ಸಿನಿಮಾ ಎನ್‌ಜಿಕೆ ಈಗಾಗಲೇ ಸಖತ್ ಸದ್ದು ಮಾಡತೊಡಗಿದೆ. ಅಷ್ಟೇ ಅಲ್ಲ, ಆ ಚಿತ್ರದ ನಾಯಕ ಸೂರ್ಯ ಹಾಗೂ ನಾಯಕಿ ಸಾಯಿ ಪಲ್ಲವಿ ಸಹ ಅಷ್ಟೇ ಸದ್ದು ಮಾಡುತ್ತಿದ್ದಾರೆ. ಅದರಲ್ಲೂ ನಟಿ ಸಾಯಿ ಪಲ್ಲವಿ ಡಾನ್ಸ್ ಎಲ್ಲ ಕಡೆಗೂ ಸೌಂಡ್ ಮಾಡತೊಡಗಿದೆ. ಸಾಯಿ ಪಲ್ಲವಿ ಡಾನ್ಸ್ ಪ್ರತಿಭೆಗೆ ಫಿದಾ ಆಗದವರು ಕಡಿಮೆ ಎನ್ನಬಹುದು!
ಸೌತ್ ಸಿನಿಮಾ ಇಂಡಸ್ಟ್ರಿಯಲ್ಲಿ ನಟಿ ಸಾಯಿ ಪಲ್ಲವಿ ಸದ್ಯ ಸ್ಟಾರ್ ನಟರ ನೆಚ್ಚಿನ ಆಯ್ಕೆಯ ನಟಿ. ಬಹಳಷ್ಟು ಚಿತ್ರಗಳಲ್ಲಿ ನಟಿಸದಿದ್ದರೂ ನಟಿ ಸಾಯಿ ಪಲ್ಲವಿ ಅದಕ್ಕಿಂತ ಹೆಚ್ಚು ಖ್ಯಾತಿ ಗಳಿಸಿಕೊಂಡಿದ್ದಾರೆ. ತಮಿಳು, ತೆಲುಗು ಹಾಗೂ ಮಲಯಾಳಂ ಚಿತ್ರಗಳಲ್ಲಿ ಬೇಡಿಕೆ ಹೊಂದಿರುವ ಸಾಯಿ ಪಲ್ಲವಿ ಸದ್ಯದಲ್ಲೇ ಕನ್ನಡಕ್ಕೂ ಬರಲಿದ್ದಾರೆ ಎನ್ನಲಾಗುತ್ತಿದೆ. ನಟನೆಯಿಂದ ಮಾತ್ರವಲ್ಲ, ಡ್ಯಾನ್ಸ್ ನಿಂದಲೂ ಪಲ್ಲವಿ ಬಹುದೊಡ್ಡ ಅಭಿಮಾನಿ ಬಳಗ ಹೊಂದಿದ್ದಾರೆ.
ಸಾಯಿ ಪಲ್ಲವಿ ಎಲ್ಲಿಯೂ ಡ್ಯಾನ್ಸ್ ಕ್ಲಾಸ್‌ಗೆ ಹೋಗಿಲ್ಲವಂತೆ. ಆದರೆ, ಇಬ್ಬರು ನಟಿಯರಿಂದ ಸ್ಪೂರ್ತಿ ಪಡೆದು ಸಾಯಿ ಪಲ್ಲವಿ ಡಾನ್ಸ್ ಕಲಿತುಕೊಂಡಿದ್ದಾರಂತೆ. ಅವರ ನೆಚ್ಚಿನ ನಟಿಯರಾದ ಮಾಧುರಿ ದೀಕ್ಷಿತ್ ಮತ್ತು ಐಶ್ವರ್ಯ ರೈ ಅವರ ಡ್ಯಾನ್ಸ್ ನೋಡಿ, ತಾವೂ ಸಹ ಡ್ಯಾನ್ಸ್ ಮಾಡುತ್ತಿದ್ದರಂತೆ. ಕ್ರಮೇಣ ಡ್ಯಾನ್ಸ್ ಮೇಲೆ ಹೆಚ್ಚು ಆಸಕ್ತಿ ಬೆಳಸಿಕೊಂಡರಂತೆ. "ಹೆಚ್ಚು ಹೆಚ್ಚು ಡಾನ್ಸ್ ಮಾಡತೊಡಗಿದಂತೆ ಹೆಚ್ಚು ಚೆನ್ನಾಗಿ ಡಾನ್ಸ್ ಮಾಡುವುದನ್ನು ಕಲಿತುಕೊಂಡೆ" ಎಂದು ಅಷ್ಟೇ ಸಹಜವಾಗಿ ಸಾಯಿ ಪಲ್ಲವಿ ಹೇಳಿದ್ದಾರೆ.
ಸಾಯಿ ಪಲ್ಲವಿ ನಟಿಯಾಗಬೇಕು ಎಂದು ಯಾವತ್ತು ಯೋಚಿಸಿರಲಿಲ್ಲವಂತೆ. ಮೆಡಿಕಲ್‌ನಲ್ಲಿ ಪದವಿ ಪಡೆದುಕೊಂಡಿದ್ದ ಅವರು ಡಾಕ್ಟರ್ ಆಗುವ ಕನಸು ಹೊಂದಿದ್ದರಂತೆ. ಅಷ್ಟರಲ್ಲಿ ನಟನೆ ಮೇಲೆ ಆಸಕ್ತಿ ಹೊಂದಿ, ಆಕಸ್ಮಿಕವಾಗಿ ಸಿನಿಮಾ ಇಂಡಸ್ಟ್ರಿಗೆ ಬಂದಿದ್ದಾರಂತೆ. 2005ರಲ್ಲಿ ತಮಿಳಿನ 'ಕಸ್ತೂರಿ ಮಾನ್' ಚಿತ್ರದಲ್ಲಿ ಸಣ್ಣದೊಂದು ಪಾತ್ರ ಮಾಡಿದ್ದರು. ನಂತರ 2008 ರಲ್ಲಿ ಬಂದಿದ್ದ 'ದಾಂ ಧೂಂ' ಚಿತ್ರದಲ್ಲಿ ಕಂಗನಾ ಜೊತೆ ಸ್ನೇಹಿತೆಯಾಗಿ ನಟಿಸಿದ್ದರು.
2015ರಲ್ಲಿ ಮಲಯಾಳಂನ 'ಪ್ರೇಮಂ' ಚಿತ್ರದ 'ಮಲರ್' ಪಾತ್ರದಲ್ಲಿ ಮಿಂಚಿದ ಸಾಯಿ ಪಲ್ಲವಿ, ಆ ಚಿತ್ರದ ಮೂಲಕ ಸ್ಟಾರ್ ನಟಿಯಾಗಿ ಬೆಳೆದರು. ತೆಲುಗಿನ ಫಿದಾ, ಎಂಎಲ್‌ಎ ಹಾಗೂ ತಮಿಳಿನ ಮಾರಿ-2 ಮುಂತಾದ ಸಿನಿಮಾಗಳಲ್ಲಿ ಸಾಯಿ ಪಲ್ಲವಿ ನಟಿಸಿದ್ದಾರೆ. ಇದೀಗ ಅವರು ಸೂರ್ಯ ಅಭಿನಯದ ಎನ್‌ಜಿಎಕೆ ಚಿತ್ರದ ನಾಯಕಿಯಾಗಿ ನಟಿಸಿದ್ದು, ಸದ್ಯವೇ ಈ ಚಿತ್ರ ಬಿಡುಗಡೆಗೆ ಸಜ್ಜಾಗಿದೆ.


ಐ.ಪಿ.ಎಲ್.. ಆರ್.ಸಿ.ಬಿ. ಗೆ ಆಘಾತ
  19-02-2017 6:57PM IST    /     No Comments    /     Posted In: Latest News , Sports
ಐ.ಪಿ.ಎಲ್.ನಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು(ಆರ್.ಸಿ.ಬಿ.) ತಂಡದ ಆಟಗಾರರಾಗಿದ್ದ ಆಸ್ಟ್ರೇಲಿಯಾದ ವೇಗಿ ಮಿಚೆಲ್ ಸ್ಟಾರ್ಕ್ ಈ ಋತುವಿನಲ್ಲಿ ಹೊರಗುಳಿಯಲಿದ್ದಾರೆ.
ಈ ಬಾರಿ ಐ.ಪಿ.ಎಲ್.ನಲ್ಲಿ ಆಡದಿರಲು ನಿರ್ಧರಿಸಿರುವ ಅವರು, ಟೆಸ್ಟ್ ಕ್ರಿಕೆಟ್ ನತ್ತ ಗಮನಹರಿಸಲಿದ್ದಾರೆ.
ಆರ್.ಸಿ.ಬಿ.ಯನ್ನು ಪ್ರತಿನಿಧಿಸಿದ್ದ ಮಿಚೆಲ್ ಬೌಲಿಂಗ್ ನಲ್ಲಿ ಉತ್ತಮ ಪ್ರದರ್ಶನ ನೀಡುವ ಮೂಲಕ ಗಮನ ಸೆಳೆದಿದ್ದರು.
ಇನ್ನು ನಾಳೆ ಬೆಂಗಳೂರಿನಲ್ಲಿ ಐ.ಪಿ.ಎಲ್. ಹರಾಜು ಪ್ರಕ್ರಿಯೆ ನಡೆಯಲಿದ್ದು, ಮಿಚೆಲ್ ಸ್ಟಾರ್ಕ್ ಬದಲಿಗೆ ಬೇರೊಬ್ಬ ವಿದೇಶಿ ಆಟಗಾರನನ್ನು ಆರ್.ಸಿ.ಬಿ. ಆಯ್ಕೆ ಮಾಡಿಕೊಳ್ಳಬಹುದಾಗಿದೆ.
ಆರ್.ಸಿ.ಬಿ. ತಂಡದಲ್ಲಿ ವಿರಾಟ್ ಕೊಹ್ಲಿ, ಕ್ರಿಸ್ ಗೇಲ್, ಕೆ.ಎಲ್. ರಾಹುಲ್, ಎ.ಬಿ. ಡಿವಿಲಿಯರ್ಸ್, ಶೇನ್ ವ್ಯಾಟ್ಸನ್, ಕೇದಾರ್ ಜಾಧವ್, ಸ್ಟುವರ್ಟ್ ಬಿನ್ನಿ, ಯಜುವೇಂದ್ರ ಚಾಹಲ್, ಇಕ್ಬಾಲ್ ಅಬ್ದುಲ್ಲಾ ಮೊದಲಾದವರು ಇದ್ದಾರೆ.


ಪತಿ, ಪತ್ನಿ ಮತ್ತು ಅವನು…ಪೆಂಗ್ವಿನ್ ಗಳ ಮಾರಾಮಾರಿ..!
  07-11-2016 3:40PM IST    /     No Comments    /     Posted In: Featured News , Special
ಪ್ರೀತಿ ಮಾಯೆ ಹುಷಾರು ಅನ್ನೋ ಮಾತಿದೆ, ಅಲ್ಲಿ ಮೋಸ, ದ್ವೇಷ, ಹೊಡೆದಾಟ, ಬಡಿದಾಟ ಎಲ್ಲವೂ ಇರುತ್ತೆ. ಇದೆಲ್ಲ ಕೇವಲ ಮನುಷ್ಯರ ಮಧ್ಯೆ ಮಾತ್ರ ಅಂದ್ಕೋಬೇಡಿ. ಪೆಂಗ್ವಿನ್ ಗಳಿಗೂ ಇವೆಲ್ಲ ಅರ್ಥವಾಗತ್ತೆ, ಅಲ್ಲೂ ಮಾರಾಮಾರಿಯೇ ನಡೆಯುತ್ತೆ. ಅಲ್ಲಿ ಸಾವಿರಾರು ಪೆಂಗ್ವಿನ್ ಗಳು ವಾಸವಾಗಿವೆ, ಆ ದಿನ ಸಂಜೆಯ ಸಮಯ ಎಲ್ಲರೂ ತಮ್ಮ ತಮ್ಮ ಗೂಡಿಗೆ ಮರಳುತ್ತಿದ್ರು. ಆಗ ಪೆಂಗ್ವಿನ್ ಒಂದಕ್ಕೆ ತನ್ನ ಸಂಗಾತಿ ಮೇಲೆ ಅನುಮಾನ, ಮನೆಗೆ ಬಂದು ನೋಡಿದ್ರೆ ಅದು ಬೇರೆ ಯಾವುದೋ ಗಂಡು ಪೆಂಗ್ವಿನ್ ಜೊತೆ ಸರಸವಾಡ್ತಾ ಇತ್ತು.
ಸಿಟ್ಟಿನಲ್ಲಿ ಪತಿ ಪೆಂಗ್ವಿನ್ ಪತ್ನಿಯ ಪ್ರಿಯಕರನ ಮೇಲೆ ದಾಳಿ ಮಾಡಿದೆ. ಇಬ್ಬರ ನಡುವೆ ಜಿದ್ದಾಜಿದ್ದಿ ಕಾಳಗ ನಡೀತು. ಕೊನೆಗೆ ಪ್ರಿಯಕರನನ್ನೇ ವಿಜೇತ ಅಂತಾ ಘೋಷಿಸಿದ ಪತ್ನಿ ಅವನ ಜೊತೆ ನಡೆದೇ ಬಿಟ್ಲು. ಇದನ್ನೆಲ್ಲ ನೋಡಿ ಮತ್ತೆ ಸಿಟ್ಟಿಗೆದ್ದ ಪತಿರಾಯ, ಪತ್ನಿಯ ಗೆಳೆಯನ ಮೇಲೆ ಅಟ್ಯಾಕ್ ಮಾಡಿದ. ಇಬ್ಬರ ಮಧ್ಯೆ ಜೋರು ಕುಸ್ತಿಯಾಯ್ತು, ಆದ್ರೆ ಅಲ್ಲೂ ಸೋತಿದ್ದು ಪತಿಯೇ. ಕೊನೆಯ ಬಾರಿ ತನ್ನ ಜೊತೆಗೆ ಬರುವಂತೆ ಪತ್ನಿಗೆ ಮನವಿ ಮಾಡಿದ ಪೆಂಗ್ವಿನ್, ಬೇರೆ ದಾರಿ ಕಾಣದೆ ಅಲ್ಲಿಂದ ಹೊರನಡೆದಿತ್ತು. Nat Geo Channel ಈ ವಿಡಿಯೋವನ್ನು ಅಪ್ ಲೋಡ್ ಮಾಡಿದೆ. 250000 ಲೈಕ್ಸ್ ಬಂದಿದ್ದು, 210000 ರಿಟ್ವೀಟ್ ಗಳು ಬಂದಿವೆ.


ಕ್ಯಾನ್ಸರ್ ವಿರುದ್ಧ ಹೋರಾಡುವ ಶಕ್ತಿ ಚಿನ್ನದ ದೇವತೆ 'ಅರಿಶಿನ'ದಲ್ಲಿದೆ!
Wellness
|
Updated: Saturday, December 30, 2017, 13:47 [IST]
ಅರಿಶಿನ, ಹಿಂದಿಯಲ್ಲಿ ಹಲ್ದೀ ಎಂದೇ ಹೆಚ್ಚು ಪರಿಚಿತವಾಗಿರುವ ಈ ಹಳದಿ ಬಣ್ಣದ ಸಾಂಬಾರ ಪದಾರ್ಥವನ್ನು ನಿಸರ್ಗದ ಹಳದಿ ಚಿನ್ನವೆಂದೇ ಭಾರತದಲ್ಲಿ ಪರಿಗಣಿಸಲಾಗುತ್ತದೆ. ಇದು ಕೇವಲ ಅಡುಗೆಯ ರುಚಿ ಹೆಚ್ಚಿಸುವ, ಅಥವಾ ಅಡುಗೆಗೆ ಹಳದಿ ಬಣ್ಣದ ರಂಗು ನೀಡುವ ಮಸಾಲೆ ಮಾತ್ರವಲ್ಲ, ಇದೊಂದು ಹಲವು ರೋಗಗಳಿಗೆ ಉಪಶಮನ ನೀಡುವ ಅದ್ಭುತ ಔಷಧಿಯೂ ಆಗಿದೆ.
ಸಾಮಾನ್ಯವಾಗಿ ಎದುರಾಗುವ ಶೀತ, ನೆಗಡಿ ಮೊದಲಾದವುಗಳಿಗೆ ಉಪಶಮನ ನೀಡಲು ಅರಿಶಿನವನ್ನು ಬಳಸುವ ಬಗ್ಗೆ ನಾವೆಲ್ಲರೂ ಅರಿತೇ ಇದ್ದೇವೆ. ನೂರಾರು ವರ್ಷಗಳಿಂದಲೂ ನಮ್ಮ ಪೂರ್ವಜರು ಅರಿಶಿನವನ್ನು ಮಳೆಗಾಲದ ಶೀತ ನೆಗಡಿಗಳನ್ನು ಕಡಿಮೆಯಾಗಿಸಿಕೊಳ್ಳಲು ಬಳಸುತ್ತಾ ಬಂದಿದ್ದಾರೆ. ಆದರೆ ಈ ಅರಿಶಿನಕ್ಕೆ ಕ್ಯಾನ್ಸರ್ ತಡೆಗಟ್ಟುವ ಸಾಮರ್ಥ್ಯವೂ ಇದೆ ಎಂದು ಮಾತ್ರ ನಮ್ಮ ಪೂರ್ವಜರಿಗೆ ತಿಳಿದಿರಲಿಲ್ಲ.
ಹೌದು, ಕ್ಯಾನ್ಸರ್ ಬರದಂತೆ ತಡೆಗಟ್ಟುವ ಕೆಲವೇ ಆಹಾರ ಸಾಮಾಗ್ರಿಗಳಲ್ಲಿ ಅರಿಶಿನವೂ ಒಂದು. ಇದಕ್ಕೆ ಹಳದಿ ಬಣ್ಣ ಬರಲು ಕಾರಣವಾದ ಕುರ್ಕುಮಿನ್ ಎಂಬ ಪೋಷಕಾಂಶಕ್ಕೆ ಕ್ಯಾನ್ಸರ್ ನಿರೋಧಕ ಗುಣವಿದೆ ಹಾಗೂ ಕ್ಯಾನ್ಸರ್ ಉಂಟುಮಾಡುವ ಕಣಗಳನ್ನು ವಿಕರ್ಷಿಸುವ ಗುಣ ಹೊಂದಿದೆ. ಇದರ ಜೊತೆಗೇ ಅರಿಶಿನದ ಉರಿಯೂತ ನಿವಾರಕ ಹಾಗೂ ಆಂಟಿ ಆಕ್ಸಿಡೆಂಟು ಗುಣ ಕ್ಯಾನ್ಸರ್ ಉಂಟುಮಾಡುವ ಕಣಗಳನ್ನು ನಿವಾರಿಸಲು ನೆಅರ್ವಾಗುತ್ತದೆ.
ಮಧುಮೇಹಿಗಳಿಗೆ ಬೆಸ್ಟ್ ಮನೆಮದ್ದು ಅರಿಶಿಣ
ಒಂದು ವೇಳೆ ಈಗಾಗಲೇ ಕ್ಯಾನ್ಸರ್ ಆವರಿಸಿದ್ದು ಇದಕ್ಕಾಗಿ ಖೀಮೋಥೆರಪಿ ಅಥವಾ ರೇಡಿಯೇಶನ್ (ವಿಕಿರಣ) ಚಿಕಿತ್ಸೆ ನಡೆಯುತ್ತಿದ್ದರೆ ಈ ಚಿಕಿತ್ಸೆಯ ಅಡ್ಡಪರಿಣಾಮಗಳನ್ನು (ಕೂದಲು ಉದುರಿ ತಲೆ ಬೋಳಾಗುವುದು ಇತ್ಯಾದಿ) ತಡೆಯಲೂ ಅರಿಶಿನ ಸಮರ್ಥವಾಗಿದೆ. ಕ್ಯಾನ್ಸರ್ ಆವರಿಸುವ ಸಾಧ್ಯತೆಗಳನ್ನು ನಿವಾರಿಸುವ ಅದ್ಭುತ ಗುಣವಿರುವ ಅರಿಶಿನದ ಬಗ್ಗೆ ಕೆಲವು ಮಾಹಿತಿಗಳನ್ನು ಇಂದು ವಿವರಿಸಲಾಗಿದೆ....
ಕ್ಯಾನ್ಸರ್ ಪೀಡಿತ ಜೀವಕೋಶಗಳನ್ನು ನಿವಾರಿಸುತ್ತದೆ
ಅರಿಶಿನದಲ್ಲಿರುವ ಕುರ್ಕುಮಿನ್ ಎಂಬ ಪೋಷಕಾಂಶ ಒಂದು ಅದ್ಭುತ ಔಷಧಿಯಾಗಿದ್ದು ಇದರಲ್ಲಿ ಕ್ಯಾನ್ಸರ್ ವಿರೋಧಿ ಗುಣಗಳಿವೆ. ಈ ಗುಣವನ್ನು ಹಲವಾರು ಸಂಶೋಧನೆಗಳಲ್ಲಿ ಸಾಬೀತುಪಡಿಸಲಾಗಿದೆ. ನಿಮ್ಮ ನಿತ್ಯದ ಆಹಾರಗಳಲ್ಲಿ ಸದಾ ಅರಿಶಿನ ಇರುವಂತೆ ನೋಡಿಕೊಳ್ಳುವ ಮೂಲಕ ಒಂದು ವೇಳೆ ಈಗಾಗಲೇ ಕೆಲವು ಜೀವಕೋಶಗಳು ಕ್ಯಾನ್ಸರ್ ಪೀಡಿತವಾಗಿದ್ದರೆ ಇವುಗಳನ್ನು ನಿವಾರಿಸಿ ಇನ್ನಷ್ಟು ಹರಡದಂತೆ ನೋಡಿಕೊಳ್ಳುತ್ತದೆ.
ಕ್ಯಾನ್ಸರ್ ಪೂರ್ವ ಬಾಧಿಸುವ ಬೆಳವಣಿಗೆಯನ್ನು ತಡೆಯುತ್ತದೆ
ಶೀತ, ಕೆಮ್ಮು ನೆಗಡಿಗಳ ನಿವಾರಣೆಗೆ ಅರಿಶಿನ ನೆರವಾಗುತ್ತದೆ ಎಂದು ಈಗಾಗಲೇ ತಿಳಿದುಕೊಂಡಿದ್ದೇವೆ. ಒಂದು ವೇಳೆ ಅರಿಸಿನವನ್ನು ನಿತ್ಯವೂ ಒಂದು ನಿಗದಿತ ಪ್ರಮಾಣದಲ್ಲಿ ಸೇವಿಸುತ್ತಾ ಬಂದರೆ ಇದರಿಂದ ಕ್ಯಾನ್ಸರ್ ಪೂರ್ವ ಬೆಳವಣಿಗೆಯನ್ನು (pre-cancerous lesions) ತಡೆಗಟ್ಟಬಹುದು. ಅರಿಶಿನ ಅಥವಾ ಈ ಮೂಲಕ ಕುರ್ಕುಮಿನ್ ಪೋಷಕಾಂಶವನ್ನು ಸೇವಿಸುವ ಮೂಲಕ ವಿಶೇಷವಾಗಿ ಬಾಯಿಯ ಕ್ಯಾನ್ಸರ್ ಉಂಟಾಗುವ ಸಾಧ್ಯತೆ ಕಡಿಮೆಯಾಗುತ್ತದೆ. ಅಲ್ಲದೇ ಅರಿಶಿನದ ಎಣ್ಣೆಯ ಬಳಕೆಯಿಂದ ಗರ್ಭಕಂಠದ ಕ್ಯಾನ್ಸರ್ ಹರಡುವ ಬೆಳವಣಿಗೆಯನ್ನು ತಡೆಗಟ್ಟಬಹುದು.
Metastasis ಸ್ಥಿತಿಯಿಂದ ತಡೆಯುತ್ತದೆ
ಒಂದು ವೇಳೆ ಕ್ಯಾನ್ಸರ್ ಪೀಡಿತ ಜೀವಕೋಶಗಳು ಒಂದು ಅಂಗದಿಂದ ಪ್ರಾರಂಭವಾಗಿದ್ದರೂ ದೇಹದ ಇನ್ನೊಂದು ಅಂಗದಲ್ಲಿ ಬೆಳವಣಿಗೆ ಪಡೆಯುವುದಕ್ಕೆ ಮೆಟಾಸ್ಟಾಸಿಸ್ ಎಂದು ಕರೆಯುತ್ತಾರೆ. ಇದು ಇಡಿಯ ದೇಹವನ್ನೂ ವ್ಯಾಪಿಸಬಹುದು. ಅರಿಶಿನದ ಸೇವನೆಯಿಂದ ಈ ಜೀವಕೋಶಗಳು ಇತರ ಭಾಗಗಳಿಗೆ ಹರಡುವುದನ್ನು ತಡೆಯಬಹುದು ಹಾಗೂ ಕ್ಯಾನ್ಸರ್ ಪೀಡಿತ ಅಂಗಾಂಶದಲ್ಲಿ ಹೊಸ ರಕ್ತನಾಳಗಳು ಬೆಳೆಯುವುದನ್ನೂ ತಡೆಯಬಹುದು. ನಿಮ್ಮ ನಿತ್ಯದ ಆಹಾರದಲ್ಲಿ ಕೊಂಚವೇ ಅರಿಶಿನವನ್ನು ಸೇರಿಸುವ ಮೂಲಕ ಅಥವಾ ನಿತ್ಯವೂ ಒಂದು ಲೋಟ ಹಾಲನ್ನು ಕಾಲು ಚಿಕ್ಕ ಚಮಚ ಅರಿಶಿನ ಬೆರೆಸಿ ರಾತ್ರಿ ಮಲಗುವ ಮುನ್ನ ಕುಡಿಯುವ ಮೂಲಕ ಅರಿಶಿನದ ರಕ್ಷಣೆಯ ಪೂರ್ಣ ಪ್ರಯೋಜನವನು ಪಡೆಯಬಹುದು.
ಕ್ಯಾನ್ಸರ್ ಬೆಳವಣಿಗೆಯನ್ನು ತಡೆಯುವ ಗುಣ ಹೊಂದಿದೆ
ಅರಿಶಿನದಲ್ಲಿರುವ ಕುರ್ಕುಮಿನ್ ಕ್ಯಾನ್ಸರ್ ವಿಕರ್ಷಕ ಗುಣವನ್ನು ಹೊಂದಿದೆ. ಅಲ್ಲದೇ ಇದು ಅತ್ಯುತ್ತಮ ಆಂಟಿ ಆಕ್ಸಿಡೆಂಟ್ ಗುಣವನ್ನೂ ಹೊಂದಿದೆ. ಅಲ್ಲದೇ ಅಹಾರದಲ್ಲಿರುವ ವಿಷಕಾರಿ ವಸ್ತುಗಳು ನಮ್ಮ ದೇಹದ ಪ್ರಮುಖ ಅಂಗಗಳನ್ನು ಬಾಧಿಸುವುದನ್ನು ತಡೆಯಲೂ ಅರಿಶಿನ ನೆರವಾಗುತ್ತದೆ. ತನ್ಮೂಲಕ ಹಲವಾರು ಬಗೆಯ ಕ್ಯಾನ್ಸರ್ ಬರುವ ಸಾಧ್ಯತೆಯನ್ನು ಇಲ್ಲವಾಗಿಸುತ್ತದೆ.
ಉರಿಯೂತವನ್ನು ಕಡಿಮೆ ಮಾಡಲು ನೆರವಾಗುತ್ತದೆ
ಅರಿಶಿನ ತನ್ನ ಉರಿಯೂತ ನಿವಾರಕ ಗುಣಕ್ಕೆ ಖ್ಯಾತಿ ಪಡೆದಿದೆ. ನಿಮ್ಮ ನಿತ್ಯದ ಆಹಾರದಲ್ಲಿ ಅರಿಶಿನವನ್ನು ಬೆರೆಸಿ ಸೇವಿಸುವ ಮೂಲಕ ದೇಹದ ವಿವಿಧ ಭಾಗಗಳಲ್ಲಿ ಎದುರಾಗುವ ಉರಿಯೂತವನ್ನು ಇಲ್ಲವಾಗಿಸಲು, ತನ್ಮೂಲಕ ಎದುರಾಗಬಹುದಾದ ಕ್ಯಾನ್ಸರ್ ಅನ್ನೂ ಇಲ್ಲವಾಗಿಸಲು ಸಾಧ್ಯವಾಗುತ್ತದೆ. ವಿಶೇಷವಾಗಿ ಶ್ವಾಸಕೋಶದ ಕ್ಯಾನ್ಸರ್ ಬರುವ ಸಾಧ್ಯತೆಯನ್ನು ಕಡಿಮೆಯಾಗಿಸುವಲ್ಲಿ ಅರಿಶಿನ ಪ್ರಮುಖ ಪಾತ್ರ ವಹಿಸುತ್ತದೆ.
ಕ್ಯಾನ್ಸರ್ ವಿರುದ್ಧದ ಹೋರಾಟದಲ್ಲಿ ರೋಗ ನಿರೋಧಕ ಶಕ್ತಿಯನ್ನು ನಿಯಂತ್ರಿಸುತ್ತದೆ
ಅರಿಶಿನದ ನಿತ್ಯದ ಸೇವನೆಯಿಂದ ರೋಗ ನಿರೋಧಕ ಶಕ್ತಿ ಉತ್ತಮಗೊಳ್ಳುತ್ತದೆ ಹಾಗೂ ತನ್ಮೂಲಕ ಕ್ಯಾನ್ಸರ್ ವಿರುದ್ದ ಹೋರಾಡುವ ಶಕ್ತಿಯನ್ನೂ ಉತ್ತಮಗೊಳಿಸುತ್ತದೆ. ಅರಿಶಿನದಲ್ಲಿರುವ ಕುರ್ಕುಮಿನ್ ರೋಗ ನಿರೋಧಕ ಶಕ್ತಿಯನ್ನು ನಿಯಂತ್ರಿಸಿ ಕ್ಯಾನ್ಸರ್ ವಿರುದ್ದ ಹೋರಾಟದಲ್ಲಿ ನೆರವಾಗುತ್ತದೆ.
ಖೀಮೋಥೆರಪಿ ಹಾಗೂ ರೇಡಿಯೇಶನ್ ಪರಿಣಾಮಗಳಿಂದ ರಕ್ಷಿಸುತ್ತದೆ
ಒಂದು ವೇಳೆ ಈಗಾಗಲೇ ಕ್ಯಾನ್ಸರ್ ಆವರಿಸಿದ್ದರೆ ಇದಕ್ಕೆ ಖೀಮೋಥೆರಪಿ ಹಾಗೂ ವಿಕಿರಣ ಚಿಕಿತ್ಸೆ ಅಥವಾ ರೇಡಿಯೇಶನ್ ಗಳನ್ನು ಹೆಚ್ಚಾಗಿ ಬಳಸಲಾಗುತ್ತದೆ. ಇವೆರಡೂ ಚಿಕಿತ್ಸೆಯಲ್ಲಿ ಪ್ರಬಲವಾದ ಅಡ್ಡಪರಿಣಾಮಗಳಿವೆ. ಅರಿಶಿನದಲ್ಲಿರುವ ಕುರ್ಕುಮಿನ್ ಉತ್ತಮ ಉರಿಯೂತ ನಿವಾರಕ ಹಾಗೂ ಆಂಟಿ ಆಕ್ಸಿಡೆಂಟ್ ಆಗಿದ್ದು ತ್ಯವೂ ಅರಿಶಿನ ಸೇವಿಸುವ ಮೂಲಕ ಈ ಅಡ್ಡಪರಿಣಾಮಗಳು ಎದುರಾಗದಂತೆ ತಡೆಗಟ್ಟುತ್ತದೆ.
ಅರಿಶಿನದಲ್ಲಿದೆ ಕ್ಯಾನ್ಸರ್ ಗಡ್ಡೆಯಾಗದಂತೆ ತಡೆಯುವ ಗುಣ
ಗಡ್ಡೆಗಳಲ್ಲಿ ಎರಡು ವಿಧಗಳಿವೆ. ಮೊದಲನೆಯದು ಕ್ಯಾನ್ಸರ್ ಕಾರಕವಲ್ಲದ (non-cancerous) ಹಾಗೂ ಇನ್ನೊಂದು ಕ್ಯಾನ್ಸರ್ ಪೀಡಿತ (cancerous) ಗಡ್ಡೆಗಳು. ಕುರ್ಕುಮಿನ್ ನಲ್ಲಿ ಈ ಗಡ್ಡೆಗಳಾಗದಂತೆ ತಡೆಯುವ ಗುಣವಿದ್ದು ಗಡ್ಡೆಯಾಗಲು ಕಾರಣವಾಗುವ ಅಂಶಗಳನ್ನು ಮೂಲದಲ್ಲಿಯೇ ನಿಗ್ರಹಿಸಿ ಈ ಗಡ್ಡೆಗಳಿಂದ ರಕ್ಷಣೆ ಒದಗಿಸುತ್ತದೆ. ವಿಶೇಷವಾಗಿ ಪ್ರಾಸ್ಟ್ರೇಟ್, ಸ್ತನ, ಶ್ವಾಸಕೋಶ ಹಾಗೂ ಮೆದುಳಿನ ಕ್ಯಾನ್ಸರ್ ಆಗದಂತೆ ತಡೆಯುವಲ್ಲಿ ಕುರ್ಕುಮಿನ್ ಅತ್ಯುತ್ತಮ ರಕ್ಷಣೆ ಒದಗಿಸುತ್ತದೆ.
ಕ್ಯಾನ್ಸರ್ ಪೀಡಿತ ಜೀವಕೋಶಗಳು ಔಷಧಿಗೆ ಒಡ್ಡುವ ಪ್ರತಿರೋಧವನ್ನು ವಿರುದ್ಧ ದಿಕ್ಕಿಗೆ ತಿರುಗಿಸುತ್ತದೆ
ಕ್ಯಾನ್ಸರ್ ರೋಗಿಗಳ ಚಿಕಿತ್ಸೆಯಲ್ಲಿ ಎದುರಾಗುವ ಪ್ರಮುಖ ಅಡಚಣೆ ಎಂದರೆ ಔಷಧಿಗಳಿಗೆ ಕ್ಯಾನ್ಸರ್ ಪೀಡಿತ ಜೀವಕೋಶಗಳು ಒಡ್ಡುವ ಪ್ರತಿರೋಧ. ಅರಿಶಿನದಲ್ಲಿರುವ ಕುರ್ಕುಮಿನ್ ಕ್ಯಾನ್ಸರ್ ಜೀವಕೋಶಗಳನ್ನು ನಿಯಂತ್ರಿಸಿ ಈ ಪ್ರತಿರೋಧವನ್ನು ವಿರುದ್ಧ ದಿಕ್ಕಿಗೆ ತಿರುಗಿಸಲು ನೆರವಾಗುತ್ತದೆ. ಈ ಶಕ್ತಿಯನ್ನು ಪಡೆಯಲು ನಿತ್ಯವೂ 6-8 ಗ್ರಾಂ ನಷ್ಟು ಅರಿಶಿನವನ್ನು ಸೇವಿಸಬೇಕಾಗುತ್ತದೆ.


ಪೂನಂ ಪಾಂಡೆ ಭೇಟಿ ಮಾಡಬೇಕಾ...ಫಾಲೋ ಮಾಡಿದ್ರೆ ಸಾಕು..
25, Jul 2018, 9:57 PM IST
ಬಾಲಿವುಡ್ ಹಾಟ್ ಬೆಡಗಿ ಪೂನಂ ಪಾಂಡೆ ಅಭಿಮಾನಿಳಿಗೆ ಅಷ್ಟೆ ಹಾಟ್ ಸುದ್ದಿ ಕೊಟ್ಟಿದ್ದಾರೆ. ನೀವು ಮಾಡಬೇಕಿರುವುದು ಇಷ್ಟೆ,, ನನ್ನನ್ನು ಫಾಲೋ ಮಾಡಿ..ಎಲ್ಲಿ ಎಂದಿರಾ ಇನ್‍ಸ್ಟಾಗ್ರಾಂನಲ್ಲಿ ನನ್ನನ್ನು ಫಾಲೋ ಮಾಡಿ ಎಂದು ಬರೆದುಕೊಂಡಿದ್ದಾರೆ. ಹೆಚ್ಚು ಹೆಚ್ಚು ಲೈಕ್ ಮಾಡಿದರೆ ಸರ್ ಪ್ರೈಸ್ ಗಿಫ್ಟ್ ಸಹ ನೀಡ್ತೇನೆ ಎಂದಿದ್ದಾರೆ. ಪೂನಂ ಕಹಾನಿಯನ್ನು ನೋಡಿಕೊಂಡು ಬರ್ರಪ್ಪಾ..


Bengaluru, First Published 19, Aug 2018, 8:24 PM IST
Highlights
ಭಾರತ-ಇಂಗ್ಲೆಂಡ್ ನಡುವಿನ 3ನೇ ಟಸ್ಟ್ ಪಂದ್ಯದಲ್ಲಿ ಉಭಯ ತಂಡಗಳು ಗೆಲುವಿಗಾಗಿ ಜಿದ್ದಾಜಿದ್ದಿನ ಹೋರಾಟ ನಡೆಸುತ್ತಿದೆ. ಕಳೆದೆರಡು ಟೆಸ್ಟ್ ಪಂದ್ಯದಲ್ಲಿ ಅಬ್ಬರಿಸಿದ ಇಂಗ್ಲೆಂಡ್ ಇದೀಗ ಅಲ್ಪ ಮೊತ್ತಕ್ಕೆ ಆಲೌಟ್ ಆಗೋ ಭೀತಿ ಎದುರಿಸುತ್ತಿದೆ.
ನಾಟಿಂಗ್‌ಹ್ಯಾಮ್(ಆ.19): ಟ್ರೆಂಟ್‌ಬ್ರಿಡ್ಜ್ ಟೆಸ್ಟ್ ಪಂದ್ಯದಲ್ಲಿ ಭಾರತವನ್ನ 329ರನ್‌ಗೆ ಆಲೌಟ್ ಮಾಡಿ ಮೊದಲ ಇನ್ನಿಂಗ್ಸ್ ಆರಂಭಿಸಿದ ಇಂಗ್ಲೆಂಡ್ ಇದೀಗ 9 ವಿಕೆಟ್ ಕಳೆದುಕೊಂಡಿದೆ. ಹಾರ್ದಿಕ್ ಪಾಂಡ್ಯ ದಾಳಿಗೆ ನಲುಗಿದ ಆಂಗ್ಲರು ವಿಕೆಟ್ ಉಳಿಸಿಕೊಳ್ಳಲು ಹೋರಾಟ ಆರಂಭಿಸಿದ್ದಾರೆ.
ಆರಂಭಿಕರಾದ ಕುಕ್ ಹಾಗೂ ಜೆನ್ನಿಂಗ್ಸ್ 54 ರನ್‌ಗಳ ಜೊತೆಯಾಟ ನೀಡೋ ಮೂಲಕ ಭಾರತಕ್ಕೆ ಅಪಾಯದ ಸೂಚನೆ ನೀಡಿದ್ದರು. ಆದರೆ ಇಶಾಂತ್ ಶರ್ಮಾ ಹಾಗೂ ಜಸ್‌ಪ್ರೀತ್ ಬುಮ್ರಾ ದಾಳಿಗೆ ಆರಂಭಿಕರ ವಿಕೆಟ್ ಪತನಗೊಂಡಿತು.
ಒಲ್ಲಿ ಪೋಪ್ ಕೇವಲ 10 ರನ್ ಸಿಡಿಸಿ ಔಟಾದರು.   ನಾಯಕ ಜೋ ರೂಟ್ 16 ರನ್ ಸಿಡಿಸಿ, ಹಾರ್ದಿಕ್ ಪಾಂಡ್ಯಗೆ ವಿಕೆಟ್ ಒಪ್ಪಿಸಿದರು. ಬೆನ್ ಸ್ಟೋಕ್ಸ್ 10, ಜಾನಿ ಬೈರ್‌ಸ್ಟೋ 15 ರನ್ ಸಿಡಿಸಿ ಔಟಾದರು. ಲಾರ್ಡ್ಸ್ ಪಂದ್ಯದಲ್ಲಿ ಶತಕ ಸಿಡಿಸಿದ ಕ್ರಿಸ್ ವೋಕ್ಸ್ 8 ರನ್ ಸಿಡಿಸಿ ಔಟಾದರು. ಆದಿಲ್ ರಶೀದ್ 5 ಹಾಗೂ ಸ್ಟುವರ್ಟ್ ಬ್ರಾಡ್ ಶೂನ್ಯ ಸುತ್ತಿದರು. ಸದ್ಯ ಇಂಗ್ಲೆಂಡ್ 9 ವಿಕೆಟ್ ನಷ್ಟಕ್ಕೆ 128 ರನ್ ಗಳಿಸಿದೆ. ಹಾರ್ದಿಕ್ ಪಾಂಡ್ಯ  5 ವಿಕೆಟ್ ಕಬಳಿಸಿದ್ದಾರೆ.
ಮೊದಲ ಇನ್ನಿಂಗ್ಸ್‌ನಲ್ಲಿ ಭಾರತ 329 ರನ್‌ಗೆ ಆಲೌಟ್ ಆಯಿತು. ಆರಂಭಿಕರಾದ ಶಿಖರ್ ಧವನ್ ಹಾಗೂ ಕೆಎಲ್ ರಾಹುಲ್ 60 ರನ್‌ಗಳ ಜೊತೆಯಾಟ ನೀಡಿದ್ದರು. ಇನ್ನು ನಾಯಕ ವಿರಾಟ್ ಕೊಹ್ಲಿ 97 ರನ್ ಸಿಡಿಸಿದರೆ,  ಅಜಿಂಕ್ಯ ರಹಾನೆ 81 ರನ್ ಕಾಣಿಕೆ ನೀಡಿದ್ದರು.
ಮಳೆಯಿಂದಾಗಿ ದ್ವಿತೀಯ ದಿನದಾಟ ಅಲ್ಪ ತಡವಾಗಿ ಆರಂಭಗೊಂಡಿತು. ರಿಷಬ್ ಪಂತ್ 24, ಆರ್ ಅಶ್ವಿನ 14 ರನ್ ಸಿಡಿಸಿ ಔಟಾದರು. ಮೊಹಮ್ಮದ್ ಶಮಿ ಹಾಗೂ ಜಸ್‌ಪ್ರೀತ್ ಬುಮ್ರಾ ಹೆಚ್ಚು ಹೊತ್ತು ಕ್ರೀಸ್‌ನಲ್ಲಿ ನಿಲ್ಲಲಿಲ್ಲ. ಹೀಗಾಗಿ ಭಾರತ 329 ರನ್‌ಗೆ ಆಲೌಟ್ ಆಯಿತು. ಜೇಮ್ಸ್ ಆಂಡರ್ಸನ್, ಕ್ರಿಸ್ ವೋಕ್ಸ್ ಹಾಗೂ ಸ್ಟುವರ್ಟ್ ಬ್ರಾಡ್ ತಲಾ 3 ವಿಕೆಟ್ ಪಡೆದು ಮಿಂಚಿದರು.
Last Updated 9, Sep 2018, 9:32 PM IST


|
Updated: Monday, September 26, 2016, 10:24 [IST]
ನಿಮ್ಮ ಸ್ನೇಹಿತರು ಅಥವಾ ಸಂಬಂಧಿಕರಲ್ಲಿ ಯಾರಾದರೂ ಸತತವಾಗಿ ಬಾಯಾರಿಕೆಯಾಗುತ್ತಿರುವ ಬಗ್ಗೆ ಕಳವಳ ವ್ಯಕ್ತಪಡಿಸಿದ್ದರೆ ಇದನ್ನು ಹಗುರವಾಗಿ ಪರಿಗಣಿಸುವಂತಿಲ್ಲ. ತಕ್ಷಣ ವೈದ್ಯರ ಬಳಿ ಕರೆದುಕೊಂಡು ಹೋಗಿ ಸೂಕ್ತ ಪರೀಕ್ಷೆಗಳನ್ನು ಮಾಡುವುದು ಅವಶ್ಯಕ. ಏಕೆಂದರೆ ಇದು ಮಧುಮೇಹವಾಗಿರಲೂಬಹುದು. ಸದ್ದಿಲ್ಲದೆ ಸದ್ದುಮಾಡುವ 'ಮಧುಮೇಹದ' ಬಗ್ಗೆ ಇರಲಿ ಎಚ್ಚರ!
ಹೌದು, ಇದು ಮಧುಮೇಹವೇ ಎಂದು ಒಂದು ವೇಳೆ ಖಾತ್ರಿಯಾದರೆ ಎಲ್ಲಕ್ಕಿಂತ ಮೊದಲು ಮಾಡಬೇಕಾದ ಕೆಲಸವೆಂದರೆ ಕುಡಿಯುವ ನೀರಿನ ಪ್ರಮಾಣವನ್ನು ಹೆಚ್ಚಿಸುವುದು. ಏಕೆಂದರೆ ಮಧುಮೇಹಿಗಳ ರಕ್ತದಲ್ಲಿ ಬಳಕೆಯಾಗದ ಸಕ್ಕರೆ ಇರುತ್ತದೆ. ಈ ಸಕ್ಕರೆ ನಮ್ಮ ಜೀವಕೋಶಗಳಿಂದ ನೀರನ್ನು ಹೀರಿಕೊಳ್ಳುತ್ತದೆ. ಪರಿಣಾಮವಾಗಿ ದೇಹಕ್ಕೆ ಅಗತ್ಯವಾದ ನೀರಿನ ಪ್ರಮಾಣ ಕಡಿಮೆಯಾಗಿ ನಿರ್ಜಲೀಕರಣ ಎದುರಾಗುತ್ತದೆ. ಮಾವಿನ ಎಲೆ ಮಧುಮೇಹ ನಿಯಂತ್ರಿಸಬಲ್ಲದು!
ನಿಸರ್ಗ ನಮಗೆ ನೀಡಿರುವ ಅತ್ಯದ್ಭುತ ದ್ರವ ಎಂದರೆ ನೀರು. ಏಕೆಂದರೆ ಇದರಲ್ಲಿ ಕ್ಯಾಲೋರಿಗಳಿಲ್ಲ, ಕೊಲೆಸ್ಟ್ರಾಲ್, ಕೆಫೀನ್, ಸೋಡಿಯಂ, ಕೊಬ್ಬು ಮೊದಲಾವುವು ಯಾವುದೂ ಇಲ್ಲ. ಇವು ಇಲ್ಲದ್ದರಿಂದಲೇ ನೀರು ನಮಗೆ ಜೀವಜಲ. ವಿಶೇಷವಾಗಿ ಮಧುಮೇಹಿಗಳು ಇತರರಿಗಿಂತಲೂ ಹೆಚ್ಚು ನೀರು ಕುಡಿಯುವುದು ಅವಶ್ಯಕ ಮತ್ತು ಅನಿವಾರ್ಯ. ಮಧುಮೇಹಿಗಳು ನಿರ್ಜಲೀಕರಣದಿಂದ ರಕ್ಷಿಸಿಕೊಳ್ಳಬೇಕಾದರೆ ಹೆಚ್ಚು ನೀರನ್ನು ಕುಡಿಯಲೇಬೇಕು. ಇಲ್ಲಿವೆ ಕೆಲವು ಕಾರಣಗಳು...
ನಿರ್ಜಲೀಕರಣದ ಸಾಧ್ಯತೆ ತಗ್ಗಿಸುತ್ತದೆ
ಕೆಲವೊಮ್ಮೆ ರಕ್ತದಲ್ಲಿರುವ ಸಕ್ಕರೆಯ ಪ್ರಮಾಣ ಸಾಮಾನ್ಯಕ್ಕಿಂತಲೂ ಹೆಚ್ಚಾಗಿಬಿಡುತ್ತದೆ. ಆಗ ಅಂಗಾಂಶಗಳಿಂದಲೂ ನೀರನ್ನು ಪಡೆಯುವುದು ಅನಿವಾರ್ಯವಾಗುತ್ತದೆ. ಅಂಗಾಂಶಗಳಲ್ಲಿ ನೀರು ಇಲ್ಲದೇ ಇದ್ದರೆ ಮಾಂಸಖಂಡಗಳಲ್ಲಿನ ಶಕ್ತಿ ಇಲ್ಲವಾಗುತ್ತದೆ. ಈ ಸ್ಥಿತಿ ಉಲ್ಬಣಗೊಳ್ಳುತ್ತಾ ಹೋದಂತೆ ನಿರ್ಜಲೀಕರಣವೂ ಹೆಚ್ಚಿ ಸುಸ್ತು ಆವರಿಸುತ್ತದೆ. ಆದ್ದರಿಂದಲೇ ಹೆಚ್ಚು ಕಾಲ ನೀರು ಕುಡಿಯದ ಮಧುಮೇಹಿಗಳು ಕುಸಿದು ಬೀಳುತ್ತಾರೆ. ಇದೇ ಕಾರಣಕ್ಕೆ ಮಧುಮೇಹಿಗಳಿಗೆ ಉಪವಾಸ ಹಿಡಿಯದಂತೆ ವೈದ್ಯರು ಸೂಚಿಸುತ್ತಾರೆ.
ನಿರ್ಜಲೀಕರಣದ ಸಾಧ್ಯತೆ ತಗ್ಗಿಸುತ್ತದೆ
ಆದ್ದರಿಂದ ಕಾಲಕಾಲಕ್ಕೆ ಸಾಕಷ್ಟು ನೀರು ಕುಡಿಯುತ್ತಲೇ ಇರಬೇಕು. ಆದರೆ ಇದರ ಪರಿಣಾಮವಾಗಿ ಮೂತ್ರವಿಸರ್ಜನೆಗೂ ಪದೇ ಪದೇ ಅವಸರವಾಗುವ ಕಾರಣ ಪ್ರಯಾಣ ಮೊದಲಾದ ಸಂದರ್ಭದಲ್ಲಿ ಸಂದರ್ಭಾನುಸಾರ ನೀರು ಕುಡಿಯಬೇಕು.
ಚರ್ಮದ ಸೋಂಕು ರಕ್ಷಿಸುತ್ತದೆ
ಗಾಯಗಳು ಮಧುಮೇಹಿಗಳಲ್ಲಿ ಶೀಘ್ರವಾಗಿ ಮಾಗದ ಕಾರಣ ಚರ್ಮದಲ್ಲಿ ಸೋಂಕು ಸಾಮಾನ್ಯವಾಗುತ್ತದೆ. ವಿಶೇಷವಾಗಿ ಚರ್ಮದಲ್ಲಿ ಎದುರಾಗುವ ಸೂಕ್ಷ್ಮಗೀರುಗಳು. ರಕ್ತದಲ್ಲಿ ಹೆಚ್ಚಿರುವ ಸಕ್ಕರೆಯ ಕಾರಣ ದೇಹದ ಇತರ ಅಂಗಗಳ ಜೊತೆಗೇ ಚರ್ಮದಲ್ಲಿಯೂ ಆರ್ದ್ರತೆ ಕಡಿಮೆಯಾಗುತ್ತದೆ. ಇದರಿಂದ ಚರ್ಮ ಒಣಗಿ ಸೂಕ್ಷ್ಮಗೀರುಗಳು ಎದುರಾಗುತ್ತವೆ. ಇದರಿಂದ ಚರ್ಮದಲ್ಲಿ ತುರಿಕೆ ಉಂಟಾಗುತ್ತದೆ. ನವೆ ತಾಳಲಾಗದೇ ಉಗುರಿನಿಂದ ತುರಿಸಿದಾಗ ಈಗಾಗಲೇ ಒಣಗಿ ಶಿಥಿಲವಾಗಿರುವ ಚರ್ಮದ ಹೊರಪದರ ಸುಲಭವಾಗಿ ಹರಿದು ಗಾಯಗಳುಂಟಾಗುತ್ತವೆ.
ಚರ್ಮದ ಸೋಂಕು ರಕ್ಷಿಸುತ್ತದೆ
ಈ ಗಾಯಗಳು ಗಾಳಿಯಲ್ಲಿನ ಬ್ಯಾಕ್ಟೀರಿಯಾಗಳಿಗೆ ಧಾಳಿ ನೀಡಲು ಸುಲಭ ಗುರಿಯಾಗಿದ್ದು ಸೋಂಕು ತಗಲುತ್ತದೆ. ಆದರೆ ಸತತವಾಗಿ ನೀರು ಕುಡಿಯುತ್ತಿರುವ ಮೂಲಕ ಚರ್ಮಕ್ಕೂ ಉತ್ತಮ ಪ್ರಮಾಣದ ಆರ್ದ್ರತೆ ದೊರೆತು ಚರ್ಮದ ಹೊರಪದರ ಬಲವುಳ್ಳದಾಗಿರುತ್ತದೆ. ಒಂದು ವೇಳೆ ತುರಿಕೆಯುಂಟಾದರೆ ಮಧುಮೇಹಿಗಳು ಉಗುರನ್ನು ಸರ್ವಥಾ ಚರ್ಮಕ್ಕೆ ತಾಗಿಸದೇ ದಪ್ಪ ಟವೆಲ್ ಅಥವಾ ಬಟ್ಟೆಯಿಂದ ಒರೆಸಿಕೊಂಡು ನವೆಯನ್ನು ಕಳೆದುಕೊಳ್ಳಲು ವೈದ್ಯರು ಸಲಹೆ ನೀಡುತ್ತಾರೆ.
ಸುಸ್ತು ಕಡಿಮೆ ಮಾಡಲು ನೆರವಾಗುತ್ತದೆ
ಮಧುಮೇಹ ಇದೆ ಎಂದಾಕ್ಷಣ ವ್ಯಾಯಾಮ ಮಾಡಬಾರದೆಂದೇನಿಲ್ಲ. ಮಧುಮೇಹಿಗಳಿಗೂ ವ್ಯಾಯಾಮ ಅಗತ್ಯ. ನಡಿಗೆ ಮಧುಮೇಹಿಗಳಿಗೆ ಹೇಳಿ ಮಾಡಿಸಿದಂತಹ ವ್ಯಾಯಾಮ. ವ್ಯಾಯಾಮದ ಕಾರಣ ಅಥವಾ ತಾಪಮಾನ ಹೆಚ್ಚಿದ್ದ ಸಮಯದಲ್ಲಿ ದೇಹದಿಂದ ಬೆವರಿನ ರೂಪದಲ್ಲಿ ನೀರು ಹೊರಹರಿಯುವ ಮೂಲಕವೂ ನೀರಿನ ಕೊರತೆಯುಂಟಾಗುತ್ತದೆ.
ಸುಸ್ತು ಕಡಿಮೆ ಮಾಡಲು ನೆರವಾಗುತ್ತದೆ
ಇದರಿಂದ ಸುಸ್ತು ಮತ್ತು ಬಳಲಿಕೆ ಆವರಿಸುತ್ತದೆ. ಕೆಲವೊಮ್ಮೆ ತಲೆಸುತ್ತುವಿಕೆಯೂ ಕಾಣಬರಬಹುದು. ಆದ್ದರಿಂದ ಮಧುಮೇಹಿಗಳು ವ್ಯಾಯಾಮದ ಮತ್ತು ಸೆಖೆಯ ಸಮಯದಲ್ಲಿ ಇತರರಿಗಿಂತಲೂ ಕೊಂಚ ಹೆಚ್ಚೇ ನೀರು ಕುಡಿಯಬೇಕು.


ರ್ಯಾಂಕಿಂಗ್ ಪಟ್ಟಿಯಲ್ಲಿ ಕೊಹ್ಲಿ ಕಮಾಲ್
  22-11-2016 5:47PM IST    /     No Comments    /     Posted In: Latest News , Sports
ಟೀಂ ಇಂಡಿಯಾ ಟೆಸ್ಟ್ ತಂಡದ ನಾಯಕ ವಿರಾಟ್ ಕೊಹ್ಲಿ ವಿಶಾಖಪಟ್ಟಣಂನಲ್ಲಿ ನಡೆದ ಟೆಸ್ಟ್ ಪಂದ್ಯದಲ್ಲಿ ಉತ್ತಮ ಪ್ರದರ್ಶನ ನೀಡಿದ್ದಾರೆ. ಮೊದಲ ಇನ್ನಿಂಗ್ಸ್ ನಲ್ಲಿ 167 ಹಾಗೂ ಎರಡನೇ ಇನ್ನಿಂಗ್ಸ್ ನಲ್ಲಿ 81 ರನ್ ಗಳಿಸಿರುವ ಕೊಹ್ಲಿ ಐಸಿಸಿ ರ್ಯಾಂಕಿಂಗ್ ಪಟ್ಟಿಯಲ್ಲಿ ಏರಿಕೆ ಕಂಡಿದ್ದಾರೆ.
ವೃತ್ತಿ ಜೀವನದಲ್ಲಿ ಅತ್ಯುತ್ತಮ ರ್ಯಾಂಕ್ ತಲುಪಿದ್ದಾರೆ. ಐಸಿಸಿ ರ್ಯಾಂಕಿಂಗ್ ಪಟ್ಟಿಯಲ್ಲಿ ನಾಲ್ಕನೇ ಸ್ಥಾನಕ್ಕೆ ಜಿಗಿದಿದ್ದಾರೆ ಕೊಹ್ಲಿ. ಏಕದಿನ ಹಾಗೂ ಟಿ-20 ರ್ಯಾಂಕಿಂಗ್ ನಲ್ಲಿ ಮೊದಲ ಸ್ಥಾನದಲ್ಲಿರುವ ಕೊಹ್ಲಿ ಟೆಸ್ಟ್ ರ್ಯಾಂಕಿಂಗ್ ನಲ್ಲಿ ಮಾತ್ರ 10 ರ ಗಡಿ ದಾಟಿರಲಿಲ್ಲ.
ಇನ್ನು ಚೇತೇಶ್ವರ್ ಪೂಜಾರ್ ಒಂದು ಸ್ಥಾನ ಮೇಲಕ್ಕೇರಿ 9ನೇ ಸ್ಥಾನದಲ್ಲಿದ್ದರೆ, ಅಜಿಂಕ್ಯ ರಹಾನೆ 11ನೇ ಸ್ಥಾನದಲ್ಲಿದ್ದಾರೆ.


ಗೇಲ್ ಬಗ್ಗೆ ತಪ್ಪು ಆರೋಪ ಮಾಡಿದ್ದ ಪತ್ರಿಕೆಗೆ ದಂಡ
  16-07-2019 11:51AM IST    /     No Comments    /     Posted In: Latest News , Sports
ಮಾನಹಾನಿ ಪ್ರಕರಣವೊಂದರಲ್ಲಿ ವೆಸ್ಟ್ ಇಂಡೀಸ್ ದಿಗ್ಗಜ ಬ್ಯಾಟ್ಸ್ ಮನ್ ಕ್ರೀಸ್ ಗೇಲ್ ಗೆ ಗೆಲುವಾಗಿದೆ. ಆಸ್ಟ್ರೇಲಿಯಾ ಕೋರ್ಟ್ ಒಂದು ಮಾನಹಾನಿ ಪ್ರಕರಣದಲ್ಲಿ ಪತ್ರಿಕೆಗೆ ದಂಡ ವಿಧಿಸಬೇಕೆಂದು ಸೂಚನೆ ನೀಡಿದೆ. 2018ರಲ್ಲಿ ಗೇಲ್ ಪರ ಕೋರ್ಟ್ ತೀರ್ಪು ನೀಡಿತ್ತು. ಆದ್ರೆ ಈ ತೀರ್ಪನ್ನು ಪ್ರಶ್ನಿಸಿ ಮೂರು ಪತ್ರಿಕೆಗಳು ಮೇಲ್ಮನವಿ ಸಲ್ಲಿಸಿದ್ದವು.
ಸಿಡ್ನಿ ಮಾರ್ನಿಂಗ್ ಹೆರಾಲ್ಡ್, ದಿ ಎಡ್ಜ್ ಮತ್ತು ಕ್ಯಾನ್ಬೆರಾ ಟೈಮ್ಸ್ ಪತ್ರಿಕೆಗಳು ಮೂರು ಮಿಲಿಯನ್ ಆಸ್ಟ್ರೇಲಿಯನ್ ಡಾಲರ್ ದಂಡವನ್ನು ಪಾವತಿಸಬೇಕು. ಅಂದ್ರೆ ಸುಮಾರು 1 ಕೋಟಿ ನಾಲ್ಕುವರೆ ಲಕ್ಷ ರೂಪಾಯಿ ಪಾವತಿಸಬೇಕಾಗಿದೆ. ಇದ್ರ ಜೊತೆ ಕೋರ್ಟ್ ಗೇಲ್ ಅರ್ಜಿಯನ್ನೂ ವಜಾ ಮಾಡಿದೆ. ಗೇಲ್ ಹೆಚ್ಚಿನ ಹಣಕ್ಕೆ ಬೇಡಿಕೆಯಿಟ್ಟಿದ್ದರು.
ವಿಶ್ವಕಪ್ 2015 ರ ವೇಳೆಗೆ ಗೇಲ್, ಮಹಿಳಾ ಮಸಾಜ್ ಥೆರಪಿಸ್ಟ್ ಮುಂದೆ ಬೆತ್ತಲಾಗಿದ್ದರು ಎಂದು ಮಹಿಳೆ ಆರೋಪ ಮಾಡಿದ್ದಳು. ಆಕೆ ಕಥೆಯನ್ನು ಪತ್ರಿಕೆಗಳು ಪ್ರಕಟಿಸಿದ್ದವು. ಇದನ್ನು ಪ್ರಶ್ನಿಸಿ ಗೇಲ್ ಕೋರ್ಟ್ ಮೊರೆ ಹೋಗಿದ್ದರು. 2017ರಲ್ಲಿ ದಾಖಲೆಯನ್ನು ಒದಗಿಸಿದ್ದರು. ಪತ್ರಿಕೆಗಳ ತಪ್ಪು ವರದಿಯಿಂದ ಗೇಲ್ ವೃತ್ತಿಜೀವನದ ಮೇಲೆ ಪರಿಣಾಮ ಬೀರಿದೆ ಎಂದು ಕೋರ್ಟ್ ಒಪ್ಪಿಕೊಂಡು ದಂಡ ವಿಧಿಸಿತ್ತು.


ಐಶು ಚಿತ್ರದಲ್ಲಿ ಸಲ್ಲು ನೆರಳು
Highlights
ಇಲ್ಲಿ ಅನುಷ್ಕಾ ಶರ್ಮಾಳ ಪಾತ್ರದ ಹೆಸರು ‘ಅಲಿಝೇ’! ಈ ‘ಅಲಿಝೇ’ ಎನ್ನುವ ಹೆಸರು ಸಲ್ಮಾನ್‌ಖಾನ್ ಅವರ ಸೊಸೆಯ ಹೆಸರು! ಸಲ್ಲುವಿನ ದೊಡ್ಡಕ್ಕನ ಮಗಳು ಅಲಿಝೇ ಅಗ್ನಿಹೋತ್ರಿಯನ್ನು ನೆನಪಿಸಿಕೊಂಡೇ ಈ ಪಾತ್ರಕ್ಕೆ ಹೆಸರಿಡಲಾಗಿದೆ ಎಂದಿದ್ದಾರೆ
ಮುಂಬೈ(ಅ.25): ಬಾಲಿವುಡ್‌ನ ಬೇರ್ಪಟ್ಟ ಪ್ರೇಮಿಗಳಲ್ಲಿ ಐಶ್ವರ್ಯಾ ರೈ- ಸಲ್ಮಾನ್‌ಖಾನ್ ನಂ.1 ಜೋಡಿ. ಇವರಿಬ್ಬರೂ ಪ್ರೀತಿಸುತ್ತಿದ್ದಾಗ ಇವರನ್ನು ಸಂಜಯ್ ಲೀಲಾ ಬನ್ಸಾಲಿ ‘ಹಮ್ ದಿಲ್ ದೇ ಚುಕೆ ಸನಮ್’ನಲ್ಲಿ ಒಟ್ಟಿಗೆ ತೋರಿಸಿದ್ದರು. ಬಳಿಕ ಇಬ್ಬರೂ ಒಟ್ಟಿಗೆ ನಟಿಸಲೇ ಇಲ್ಲ.
ಆದರೆ, ಈಗ ಐಶು ನಟಿಸಿರುವ ‘ಏ ದಿಲ್ ಹೈ ಮುಷ್ಕಿಲ್’ ಚಿತ್ರದಲ್ಲಿ ಸಲ್ಮಾನ್‌ಖಾನ್ ಕನೆಕ್ಷನ್ ಕೊಟ್ಟಿದ್ದಾರೆ ಕರಣ್ ಜೋಹಾರ್. ಇಲ್ಲಿ ಅನುಷ್ಕಾ ಶರ್ಮಾಳ ಪಾತ್ರದ ಹೆಸರು ‘ಅಲಿಝೇ’! ಈ ‘ಅಲಿಝೇ’ ಎನ್ನುವ ಹೆಸರು ಸಲ್ಮಾನ್‌ಖಾನ್ ಅವರ ಸೊಸೆಯ ಹೆಸರು! ಸಲ್ಲುವಿನ ದೊಡ್ಡಕ್ಕನ ಮಗಳು ಅಲಿಝೇ ಅಗ್ನಿಹೋತ್ರಿಯನ್ನು ನೆನಪಿಸಿಕೊಂಡೇ ಈ ಪಾತ್ರಕ್ಕೆ ಹೆಸರಿಡಲಾಗಿದೆ ಎಂದಿದ್ದಾರೆ ಕರಣ್. ಒಟ್ಟಿನಲ್ಲಿ ಐಶು ಚಿತ್ರದಲ್ಲಿ ಸಲ್ಲುವಿನ ನೆರಳು ಬಂದಹಾಗಾಯ್ತು!
Last Updated 11, Apr 2018, 12:46 PM IST
Download App


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಆಪ್ತರೊಂದಿಗೆ ಶಬರಿಮಲೈಗೆ ಹೊರಟ ದರ್ಶನ್
ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಇಂದು ಶಬರಿಮಲೈ ಯಾತ್ರೆ ಆರಂಭಿಸಿದ್ದಾರೆ.
ವಿಕ ಸುದ್ದಿಲೋಕ | Updated:
Apr 6, 2017, 02:06PM IST
ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಇಂದು ಶಬರಿಮಲೈ ಯಾತ್ರೆ ಆರಂಭಿಸಿದ್ದಾರೆ. ಸತತ ಆರು ವರ್ಷಗಳಿಂದ ಅಯ್ಯಪ್ಪನ ಮಾಲೆ ಧರಿಸುತ್ತಿರುವ ದರ್ಶನ್, ಈ ಬಾರಿಯೂ ಮಾಲೆ ಧರಿಸಿ ಶಬರಿಮಲೈಗೆ ಪ್ರಯಾಣ ಬೆಳೆಸಿದ್ದಾರೆ.
ಈ ಬಾರಿ ದರ್ಶನ್ ಅವರ ಜತೆ ನಿರ್ದೇಶಕರಾದ ಎಚ್.ವಾಸು, ಶಿವಮಣಿ ಮತ್ತು ಎಂ.ಡಿ.ಶ್ರೀಧರ್, ದರ್ಶನ್ ಅವರ ಅಕ್ಕನ ಮಗ ಚಂದ್ರಕುಮಾರ್, ಸಿನಿಮಾಟೋಗ್ರಾಫರ್ ಕೃಷ್ಣಕುಮಾರ್, ಮೈಸೂರಿನ ಗೆಳೆಯರು ಮತ್ತು ದರ್ಶನ್ ಅವರ ಕುಟುಂಬದ ಮತ್ತಷ್ಟು ಸದಸ್ಯರು ಒಟ್ಟಾಗಿ ಯಾತ್ರೆಗೆ ತೆರಳುತ್ತಿದ್ದಾರೆ. ಪಯಣ ಆರಂಭಕ್ಕೂ ಮುನ್ನ ದರ್ಶನ್ ಹಾಗೂ ಮತ್ತಿತರರು ಶ್ರೀರಾಂಪುರ ದೇವಸ್ಥಾನದಲ್ಲಿ ಇರುಮುಡಿ ಕಟ್ಟಿ ಪೂಜೆ ಸಲ್ಲಿಸಿದರು.
ಮುಂದಿನ ವಾರ ಏಪ್ರಿಲ್ 14ಕ್ಕೆ ದರ್ಶನ್ ಅಭಿನಯದ 'ಚಕ್ರವರ್ತಿ' ಚಿತ್ರ ರಿಲೀಸ್ ಆಗ್ತಿದೆ. ಅದಕ್ಕೆ ಮುನ್ನ ದರ್ಶನ್ ಶಬರಿಮಲೈಗೆ ಹೋಗಿ ಬರಲಿದ್ದಾರೆ. ದರ್ಶನ್ ಅವರಿಗೆ ದೇವರ ಮೇಲೆ ಅಪಾರ ಭಕ್ತಿ. ಈ ಭಕ್ತಿಯೇ ಅವರನ್ನು ಆರು ವರ್ಷಗಳಿಂದ ಶಬರಿಮಲೈಗೆ ಕರೆದುಕೊಂಡು ಹೋಗುತ್ತಿದೆ.


|
Updated: Monday, June 18, 2018, 17:48 [IST]
ದಕ್ಷಿಣ ಭಾರತೀಯ ಅಡುಗೆಯ ಪ್ರಮುಖ ಆಕರ್ಷಣೆಯ ಅಂಗವಾಗಿರುವ ಸಾಂಬಾರ್ ಮತ್ತು ರಸಂಗಳಿಗೆ ರುಚಿ ನೀಡುವುದೇ ಹುಣಸೆ ಹುಳಿ. ಇದು ರುಚಿ ನೀಡುವುದರೊಂದಿಗೆ ಆರೋಗ್ಯಕ್ಕೂ ಹಲವಾರು ರೀತಿಯಲ್ಲಿ ಪ್ರಯೋಜನಕಾರಿಯಾಗಿದೆ. ಭಾರತದ ವಿವಿಧ ಪ್ರದೇಶಗಳಲ್ಲಿ ಇದನ್ನು ಹಲವಾರು ರೀತಿಯಲ್ಲಿ ಬಳಸಲಾಗುತ್ತದೆ. ತ್ವಚೆಯ ಸರ್ವ ರೋಗಕ್ಕೂ- ಹುಣಸೆ ಹಣ್ಣಿನ ಫೇಸ್ ಪ್ಯಾಕ್
ಚಟ್ನಿ, ಸಾಸ್, ಪಾನಿ ಪೂರಿ, ಲಘು ಪಾನೀಯ, ಕರಿ ಮೊದಲಾದವುಗಳಲ್ಲಿ ಹುಳಿಯನ್ನು ಕರಗಿಸಿದ ನೀರನ್ನು ಬಳಸಲಾಗುತ್ತದೆ. ಇದರಲ್ಲಿ ಏನಿದೆ ಆರೋಗ್ಯಕರ ಅಂಶ ಎಂಬ ಕುತೂಹಲವುಳ್ಳವರಿಗೆ ಇಂದಿನ ಲೇಖನ ಖಂಡಿತಾ ನೆರವಾಗಲಿದೆ. ಬನ್ನಿ, ಹುಣಸೆ ಹುಳಿಯ ಹೆಗ್ಗಳಿಕೆಯನ್ನು ಸಾರುವ ಕೆಲವು ಸಂಗತಿಗಳನ್ನು ಅರಿಯೋಣ....
ಕೆಟ್ಟ ಕೊಲೆಸ್ಟ್ರಾಲ್ ಮಟ್ಟವನ್ನು ಕಡಿಮೆ ಮಾಡುತ್ತದೆ
ಇದರಲ್ಲಿ ಹೆಚ್ಚಿನ ಪ್ರಮಾಣದಲ್ಲಿರುವ ಆಂಟಿ ಆಕ್ಸಿಡೆಂಟುಗಳ ಗುಣ ಮತ್ತು ಕರಗುವ ನಾರಿನಿಂದಾಗಿ ಹುಳಿಯ ಸೇವನೆಯಿಂದ ದೇಹದಲ್ಲಿ ಕೆಟ್ಟ ಕೊಲೆಸ್ಟ್ರಾಲ್ ಕಡಿಮೆಯಾಗಿ ಒಟ್ಟಾರೆ ಕೊಲೆಸ್ಟ್ರಾಲ್ ಮಟ್ಟ ಸಾಧಾರಣ ಮಟ್ಟಕ್ಕೆ ಬರಲು ನೆರವಾಗುತ್ತದೆ. ತನ್ಮೂಲಕ ಹೃದಯ ಸಂಭಂಧಿ ತೊಂದರೆಗಳ ಸಾಧ್ಯತೆಯನ್ನೂ ಕಡಿಮೆ ಮಾಡುತ್ತದೆ.
ತೂಕ ಇಳಿಸಲು ನೆರವಾಗುತ್ತದೆ
ಹುಣಸೆ ಹುಳಿಯಲ್ಲಿ ಹೈಡ್ರೋಸಿಟ್ರಿಕ್ ಆಮ್ಲ ಎಂಬ ಮುಖ್ಯವಾದ ಪೋಷಕಾಂಶವಿದ್ದು ಇದು ದೇಹದಲ್ಲಿ ಕೊಬ್ಬಿನ ಸಂಗ್ರಹವನ್ನು ತಡೆಯುತ್ತದೆ. ಅಲ್ಲದೇ ಹುಳಿಯ ಸೇವನೆಯ ಬಳಿಕ ಹೆಚ್ಚಿನ ಪ್ರಮಾಣದಲ್ಲಿ ಆಹಾರ ಸೇವನೆಯನ್ನು ತಡೆಯುತ್ತದೆ. ಈ ಮೂಲಕ ಹೆಚ್ಚುವರಿ ತೂಕ ಹೆಚ್ಚುವುದನ್ನು ತಪ್ಪಿಸಿ ತೂಕ ಇಳಿಕೆಗೆ ನೆರವಾಗುತ್ತದೆ.
ರಕ್ತದೊತ್ತಡ ಸಮರ್ಪಕವಾಗಲು ನೆರವಾಗುತ್ತದೆ
ಇದರಲ್ಲಿ ಕಬ್ಬಿಣ ಮತ್ತು ಪೊಟ್ಯಾಶಿಯಂ ಉತ್ತಮ ಪ್ರಮಾಣದಲ್ಲಿರುವ ಕಾರಣ ರಕ್ತದ ಒತ್ತಡ ಸರಿಯಾದ ಮಟ್ಟದಲ್ಲಿರಲು ಸಹಕರಿಸುತ್ತದೆ ಹಾಗೂ ಉತ್ತಮ ಪ್ರಮಾಣದ ಕೆಂಪು ರಕ್ತಕಣಗಳ ಉತ್ಪಾದನೆಯಲ್ಲಿ ನೆರವಾಗುತ್ತದೆ.
ಮಧುಮೇಹವನ್ನು ನಿಯಂತ್ರಿಸಲು ನೆರವಾಗುತ್ತದೆ
ಹುಣಸೆ ಹುಳಿಯ ಸೇವನೆಯಿಂದ ರಕ್ತದಲ್ಲಿ ಸಕ್ಕರೆಯ ಪ್ರಮಾಣವನ್ನು ನಿಯಂತ್ರಣಕ್ಕೆ ತರಲು ನೆರವಾಗುತ್ತದೆ. ಅಲ್ಲದೇ ಅಗತ್ಯಕ್ಕೂ ಹೆಚ್ಚಿನ ಪ್ರಮಾಣದ ಕಾರ್ಬೋಹೈಡ್ರೇಟುಗಳನ್ನು ಹೀರಿಕೊಳ್ಳುವುದರಿಂದ ತಪ್ಪಿಸಿ ಈ ಮೂಲಕ ಏರುಪೇರಾಗುವ ರಕ್ತದಲ್ಲಿನ ಸಕ್ಕರೆಯ ಅಂಶವನ್ನು ನಿಯಂತ್ರಿಸುತ್ತದೆ. ನಿಯಮಿತವಾಗಿ ಒಂದು ಚಿಕ್ಕ ಲೋಟ ಹುಳಿಯನ್ನು ಬೆರೆಸಿದ ನೀರನ್ನು ಕುಡಿಯುವ ಮೂಲಕ ಮಧುಮೇಹವನ್ನು ನಿಯಂತ್ರಿಸಲು ಸಾಧ್ಯವಾಗುತ್ತದೆ.
ಜೀರ್ಣಕ್ರಿಯೆಯಲ್ಲಿ ನೆರವಾಗುತ್ತದೆ
ಹುಳಿಯಲ್ಲಿ ಉತ್ತಮ ಪ್ರಮಾಣದ ಪೆಕ್ಟಿನ್ ಮತ್ತು ಟ್ಯಾನಿನ್ ಮೊದಲಾದ ಕರಗುವ ನಾರುಗಳಿದ್ದು ಇವು ಜೀರ್ಣಕ್ರಿಯೆಯಲ್ಲಿ ಸಹಕರಿಸುತ್ತವೆ ಹಾಗೂ ಮಲಬದ್ದತೆಯಾಗದಂತೆ ನೋಡಿಕೊಳ್ಳುತ್ತವೆ.
ಹೃದಯಕ್ಕೆ ಒಳ್ಳೆಯದು
ಹುಣಸೆ ಹಣ್ಣು ರಕ್ತದೊತ್ತಡವನ್ನು ಕಡಿಮೆ ಮಾಡಲು ಸಹಾಯ ಮಾಡುತ್ತದೆ. ಇದರಲ್ಲಿರುವ ಪೊಟಾಶಿಯಂ ಈ ಕೆಲಸವನ್ನು ಸರಳವಾಗಿ ಮಾಡಿ ಮುಗಿಸುತ್ತದೆ. ಹುಣಸೆ ಹಣ್ಣಿನಲ್ಲಿರುವ ನಾರಿನಂಶವು ದೇಹದಲ್ಲಿರುವ ಕೊಲೆಸ್ಟ್ರಾಲನ್ನು ಕಡಿಮೆ ಮಾಡಲು ಸಹಕರಿಸುತ್ತದೆ. ಜೊತೆಗೆ ಇದರಲ್ಲಿನ ಆಂಟಿ-ಆಕ್ಸಿಡೆಂಟ್‌ಗಳು ನಮ್ಮ ದೇಹದಲ್ಲಿರುವ ಫ್ರೀ ರ‍್ಯಾಡಿಕಲ್‌ಗಳನ್ನು ನಿಯಂತ್ರಣದಲ್ಲಿಡುತ್ತವೆ. ಇವೆಲ್ಲವು ಸೇರಿ ನಮ್ಮ ಹೃದಯವನ್ನು ಆರೋಗ್ಯವಾಗಿಡುತ್ತವೆ.
ಮಧುಮೇಹವನ್ನು ನಿಯಂತ್ರಿಸುತ್ತದೆ
ದಿನ ಅರ್ಧ ಸ್ಪೂನ್ ಹುಣಸೆಹಣ್ಣನ್ನು ಸೇವಿಸುವುದರಿಂದ ನಿಮ್ಮ ತೂಕ ನಿಯಂತ್ರಣದಲ್ಲಿಡುವ ಜೊತೆಗೆ ಮಧುಮೇಹವನ್ನು ಸಹ ನಿಯಂತ್ರಿಸುತ್ತದೆ.


ಯಮಸ್ವರೂಪಿ ಸಾವಿಗೆ 10 ಕಾರಣಗಳು ಮತ್ತು ಪರಿಹಾರಗಳು
Wellness
|
Updated: Monday, May 13, 2019, 16:02 [IST]
ಮನುಷ್ಯನಿಗೆ ಹುಟ್ಟು ಸಾವು ಎರಡೂ ಅವನ ಕೈಯಲ್ಲಿರುವುದಿಲ್ಲ . ಹುಟ್ಟು ಸಾವು ಎರಡೂ ಆಕಸ್ಮಿಕವೇ . ಎಲ್ಲೋ ಹುಟ್ಟುತ್ತಾನೆ , ಮತ್ತೆಲ್ಲೋ ಬೆಳೆಯುತ್ತಾನೆ , ಇನ್ನೆಲ್ಲೋ ಜೀವನ ನಡೆಸುತ್ತಾನೆ ಹಾಗೆ ಬೇರೆ ಎಲ್ಲೋ ಯಾವ ರೀತಿಯಲ್ಲೋ ಸಾಯುತ್ತಾನೆ . ಪ್ಲೇನ್ ಕ್ರ್ಯಾಶ್ ಆಗಿಯೋ , ವಿಷ ಸರ್ಪ ಕಚ್ಚಿಯೋ ಅಥವಾ ಯಾವುದಾದರೂ ಭಯಾನಕ ಖಾಯಿಲೆ ಬಂದೊದಗಿಯೋ ಹೀಗೆ ಸಾವು ಯಾವ ರೂಪದಲ್ಲಿ ಬೇಕಾದರೂ ಬರಬಹುದು ಮತ್ತು ಯಾವ ಸಮಯದಲ್ಲಿ ಬೇಕಾದರೂ ಬರಬಹುದು . ಏಕೆಂದರೆ ಜೀವನ ಎನ್ನುವುದು ನೀರಿನ ಮೇಲಿನ ಗುಳ್ಳೆಯಂತೆ . ಯಾವಾಗ ಬೇಕಾದರೂ ಒಡೆಯಬಹುದು . ಎಷ್ಟೇ ಆಸೆ ಕನಸುಗಳಿದ್ದರೂ ಯಮನ ಕರೆ ಬಂದಾಗ ಎಲ್ಲವನ್ನೂ ಬಿಟ್ಟು ಸದ್ದಿಲ್ಲದಂತೆ ನಡೆಯುತ್ತಿರಬೇಕು .
ಹುಟ್ಟಿದ ಮನುಷ್ಯ ಸಾಯಲೇಬೇಕು . ಹಣ್ಣೆಲೆ ಮರದಿಂದ ಉದುರುವ ಹಾಗೆ . ಅದು ಅನಿವಾರ್ಯ ಮತ್ತು ಜಗತ್ತಿನ ನಿಯಮ ಕೂಡ . ಬೇರೆ ಯಾವ ರೀತಿಯಲ್ಲಾದರೂ ಸಾವು ಬಂದರೆ ಅದು ನಮ್ಮ ಕೈಯಲ್ಲಿ ಇರುವುದಿಲ್ಲ . ಅದನ್ನು ತಪ್ಪಿಸಲಿಕ್ಕೂ ಆಗುವುದಿಲ್ಲ . ಆದರೆ ದೇಹಕ್ಕೆ ಖಾಯಿಲೆ ಬಂದು ಸತ್ತರೆ ಅದು ಒಂದು ಕ್ಷಣ ನಮ್ಮನ್ನು ಗೊಂದಲಕ್ಕೆ ನೂಕಿದಂತಾಗುತ್ತದೆ . ಏಕೆಂದರೆ ಜೀವ ಮತ್ತ್ತು ಜೀವನ ಎರಡೂ ಅಮೂಲ್ಯವಲ್ಲವೇ ? ಹೋದ ಜೀವವನ್ನು ಮತ್ತು ಜೀವನವನ್ನು ಯಾರೂ ಹಿಂದಿರುಗಿ ತರಲಾಲರು . ಆಗ ಅರೆ ಹೀಗೆ ಮಾಡಿದ್ದಾರೆ ಬದುಕಬಹುದಿತ್ತೇನೋ ಅಲ್ಲವೇ ಎನ್ನುವ ಅಪರಾಧಿ ಮನೋಭಾವ ಸದಾ ಕಾಡುತ್ತಿರುತ್ತದೆ . ಆದರೆ ಏನೂ ಮಾಡುವುದಕ್ಕೆ ಆಗುವುದಿಲ್ಲ . ಏಕೆಂದರೆ ಜೀವನದ ಕಥೆಯೇ ಮುಗಿದು ಹೋಗಿರುತ್ತದೆ . ನಾವು ಇಲ್ಲಿ ಇಂತಹದೇ ಸಂದರ್ಭ ಎದುರಾದಾಗ ಧೈರ್ಯ ಕೆಡದೆ ಹೇಗೆ ಬರುವ ಸಾವಿನಿಂದ ಬಚಾವಾಗಬಹುದು ಎಂಬುದರ ಕೆಲವೊಂದು ನಿರ್ದೇಶನಗಳನ್ನು ಕೊಡಲು ಬಯಸುತ್ತೇವೆ . ಸಾಧ್ಯವಾದಷ್ಟು ಇದು ನಿಮಗೆ ಸಹಾಯಕವಾದರೆ ಅಷ್ಟೇ ಸಾಕು .
ಸ್ಟ್ರೋಕ್ ಅಥವಾ ಪ್ಯಾರಾಲಿಸಿಸ್ ಅಥವಾ ಲಕ್ವ ಹೊಡೆಯುವುದು
ಹಿಂದಿನ ಕಾಲಕ್ಕಿಂತ ಈ ಆಧುನಿಕ ಕಲಿಗಾಲದಲ್ಲಿ ಇದರ ಚದುರಂಗದಾಟ ಸ್ವಲ್ಪ ಜೋರಾಗಿಯೇ ಇರುವಂತೆ ಕಾಣುತ್ತದೆ . ಇದಕ್ಕೆ ಕಾರಣ ನಮ್ಮ ಬದಲಾದ ಜೀವನ ಶೈಲಿ ಎಂದರೂ ತಪ್ಪಾಗಲಿಕ್ಕಿಲ್ಲ . ವರ್ಷಕ್ಕೆ ಹೋಲಿಸಿದರೆ ಸರಿಸುಮಾರು 135 ಸಾವಿರ ಮಂದಿ ಈ ಕಾಯಿಲೆಯಿಂದ ವಿಶ್ವದಾದ್ಯಂತ ಅಸುನೀಗುತ್ತಿದ್ದಾರೆ . ಮನುಷ್ಯನಿಗೆ ಲಕ್ವ ಹೊಡೆಯಲು ಕಾರಣ ಆತನ ಮೆದುಳಿನ ರಕ್ತ ನಾಳ ಒಡೆದು ಹೋಗಿರುವುದು ಒಂದು ಕಾರಣ . ಇದರಿಂದ ಮೆದುಳಿನಲ್ಲಿ ಸರಿಯಾದ ಜಾಗಕ್ಕೆ ರಕ್ತ ಸಂಚಾರ ಆಗುತ್ತಿರುವುದಿಲ್ಲ . ಇನ್ನೊಂದು ಕಾರಣ ಏನೆಂದರೆ ಹೃದಯದಿಂದ ಮೆದುಳಿಗೆ ರಕ್ತ ಸಂಚಾರ ನಿಂತು ಹೋಗಿರುತ್ತದೆ . ಇದಕ್ಕೆ ರಕ್ತ ನಾಳಗಳಲ್ಲಿ ಶೇಖರಣೆಯಾದ ಅತಿಯಾದ ಬ್ಯಾಡ್ ಕೊಲೆಸ್ಟರಾಲ್ ರಕ್ತವನ್ನು ಮುಂದಕ್ಕೆ ಹೋಗದಂತೆ ತಡೆದಿರುತ್ತದೆ . ಸ್ಟ್ರೋಕ್ ನಿಂದ ಸಾವೇ ಸಂಭವಿಸಬೇಕೆಂದೇನೂ ಇಲ್ಲ . ದೇಹದ ಒಂದು ಕಡೆಯ ಭಾಗ ಸಂಪೂರ್ಣ ನಿಶ್ಚಲವಾಗಿರುತ್ತದೆ . ಮಾತು ಬಿದ್ದು ಹೋಗಿರುತ್ತದೆ ಅಂದರೆ ಮಾತನಾಡಲು ಆಗುವುದಿಲ್ಲ . ಒಟ್ಟಿನಲ್ಲಿ ಬದುಕಿದ್ದರೂ ಸತ್ತ ಹಾಗೆ ಜೀವಂತ ಶವ ಮಾಡುತ್ತದೆ .
ಇದರಿಂದ ತಪ್ಪಿಸಿಕೊಳ್ಳುವುದು ಹೇಗೆ ?
ಇಲ್ಲಿರುವ ಕೆಲವೊಂದು ಸಲಹೆಗಳನ್ನು ಪಾಲಿಸಿ .
* ದಯವಿಟ್ಟು ಧೂಮಪಾನ ತ್ಯಜಿಸಿ .
* ಮದ್ಯಪಾನ ಸಂಪೂರ್ಣವಾಗಿ ಬಿಡಲು ಮನಸ್ಸಿಲ್ಲದವರು ಆದಷ್ಟು ಕಡಿಮೆ ಮಾಡಲು ಪ್ರಯತ್ನಿಸಿ .
* ಆರೋಗ್ಯಕರ ಮತ್ತು ಮಿತ ಉಪಹಾರ ಮತ್ತು ನಿಗದಿತ ಸಮಯಕ್ಕೆ ಪ್ರತಿದಿನ ವ್ಯಾಯಾಮ ಮಾಡಿ .
* ನಿಮ್ಮ ಕೊಲೆಸ್ಟರಾಲ್ ಅಂಶವನ್ನು ಆಗಾಗ ವೈದ್ಯರ ಬಳಿ ಪರೀಕ್ಷಿಸಿ .
* ನಿಮ್ಮ ರಕ್ತದ ಒತ್ತಡದ ಮೇಲೆ ಗಮನವಿಡಿ .
* ನಿಮಗೆ ಮಧುಮೇಹ ಇದೆಯೇ ಎಂದು ಖಾತ್ರಿ ಪಡಿಸಿಕೊಳ್ಳಿ ಮತ್ತು ಇದ್ದರೆ ಯಾವ ಮಟ್ಟದಲ್ಲಿದೆ ಎಂದು ತಿಳಿಯಿರಿ.ಯಾವುದೇ ಕಾರಣಕ್ಕೂ ನಿರ್ಲಕ್ಷಿಸದೆ ಈ ಎಲ್ಲಾ ಕ್ರಮಗಳನ್ನು ಕೈಗೊಂಡು ನಿಮ್ಮ ದೇಹ ಸ್ಟ್ರೋಕ್ ಗೆ ಗುರಿಯಾಗುವುದನ್ನು ತಪ್ಪಿಸಿ .
ಮೈಯೊಳಗಿನ ರಕ್ತವೇ ವಿಷಮಯ,ಎಂತಹ ವಿಸ್ಮಯ!
ಬ್ಯಾಕ್ಟೀರಿಯಾ ಗಳು ಮೈ ಒಳಗಿನ ರಕ್ತಕ್ಕೆ ನುಗ್ಗಿದ್ದೇ ಆದರೆ ಕೋತಿ ತಾನು ಕೆಡುವುದಲ್ಲದೆ ವನವನ್ನೆಲ್ಲಾ ಕೆಡಿಸಿತು ಎಂಬಂತೆ ಇಡೀ ಮನುಷ್ಯನ ದೇಹದ ರಕ್ತವನ್ನೆಲ್ಲಾ ವಿಷವಾಗಿ ಪರಿವರ್ತಿಸುತ್ತದೆ . ಇದಕ್ಕೆ ವೈದ್ಯರ ಭಾಷೆಯಲ್ಲಿ " ಸೆಪ್ಟಿಸಿಮಿಯಾ " ಎಂದು ಕರೆಯುತ್ತಾರೆ . ಇದರಿಂದ ರಕ್ತದ ಒತ್ತಡ ಕಡಿಮೆಯಾಗಿ ಮನುಷ್ಯ ಬಹು ಅಂಗಾಂಗ ವೈಫಲ್ಯದಿಂದ ಕೊನೆಗೆ ಸಾವನ್ನಪ್ಪುತ್ತಾನೆ . ಅಮೇರಿಕಾ ದಲ್ಲಿ ಒಂದು ವರ್ಷಕ್ಕೆ ಸರಿ ಸುಮಾರು 30,000 ಜನರು ಈ ಸೆಪ್ಟಿಸಿಮಿಯಾ ದಿಂದ ಸಾವನ್ನಪ್ಪುತ್ತಾರೆ . ಮೈ ಮೇಲೆ ಸಣ್ಣ ಗಾಯವಾದರೂ ಸರಿ ಅದು ಇನ್ಫೆಕ್ಷನ್ ಆಗದಂತೆ ಕಾಪಾಡಿಕೊಳ್ಳುವುದು ನಮ್ಮ ಜವಾಬ್ದಾರಿ .ಹಾಗೊಂದು ವೇಳೆ ನಮ್ಮ ಗಮನಕ್ಕೆ ಬರದೇ ಇನ್ಫೆಕ್ಷನ್ ಆಗಿ ರಕ್ತದ ಒತ್ತಡ ನಿಯಂತ್ರಣಕ್ಕೆ ಬರದೇ , ಮೂತ್ರ ವಿಸರ್ಜನೆ ಕಡಿಮೆಯಾಗಿ ಜ್ವರ ಜಾಸ್ತಿ ಇದ್ದರೆ ಅದು ಸೆಪ್ಟಿಸಿಮಿಯಾ ಆಗಿದ್ದರೂ ಆಗಿರಬಹುದು . ಆದ್ದರಿಂದ ಈ ಲಕ್ಷಣಗಳು ಕಂಡು ಬಂದರೆ ತಕ್ಷಣ ವೈದ್ಯರನ್ನು ಸಂಪರ್ಕಿಸಿ .
ಅಲ್ಝಿಮಾರ್ ಡಿಸೀಸ್
ಅಲ್ಝಿಮಾರ್ ಖಾಯಿಲೆ ಸಾಮಾನ್ಯವಾಗಿ ವಯಸ್ಸಾದವರಲ್ಲಿ ಕಂಡು ಬರುತ್ತದೆ ಅದು ಸುಮಾರು ಅರವತ್ತು ವರ್ಷವಾದ ಮೇಲೆ . ಎಲ್ಲವನ್ನೂ ಮರೆಯುವುದು , ಮಾತಿನಲ್ಲಿ ತೊದಲು ಮತ್ತು ಏನೇನೋ ಆಲೋಚನೆ ತಲೆಗೆ ಬರುವುದು ಜೊತೆಗೆ ತಮ್ಮ ಸ್ವಂತ ಕೆಲಸ ಕಾರ್ಯ ಗಳನ್ನೂ ಮಾಡಿಕೊಳ್ಳಲು ಅಸಮರ್ಥರಾಗುವುದು ಈ ಖಾಯಿಲೆಯ ಗುಣ ಲಕ್ಷಣಗಳು . ವಯಸ್ಸಾದವರಲ್ಲಿ ರೋಗ ನಿರೋಧಕ ಶಕ್ತಿ ಕಡಿಮೆ ಆಗಿರುವುದರಿಂದ ಈ ಖಾಯಿಲೆ ಬಂತೆಂದರೆ ಸಾವು ಖಚಿತ . ಇನ್ಫೆಕ್ಷನ್ ನ ವಿರುದ್ಧ ಹೋರಾಡುವುದಕ್ಕೆ ಸಾಧ್ಯವಾಗದೆ , ಏನನ್ನೂ ತಿನ್ನಲೂ ಆಗದೆ ಕಷ್ಟ ಪಡುತ್ತಾರೆ . ಮತ್ತು ದೇಹದ ಒಳಗಡೆ ಹೃದಯದಲ್ಲಿ ಮತ್ತು ಶ್ವಾಸಕೋಶದಲ್ಲಿ ರಕ್ತ ಹೆಪ್ಪು ಗಟ್ಟುವ ಸಾಧ್ಯತೆ ಬಹಳ ಜಾಸ್ತಿ ಇರುತ್ತದೆ . ಆದ್ದರಿಂದ ಈ ಖಾಯಿಲೆಯಿಂದ ತಪ್ಪಿಸಿಕೊಳ್ಳಬೇಕಾದರೆ ಒಳ್ಳೆಯ ವ್ಯಾಯಾಮ , ಮಿತವಾದ ಆರೋಗ್ಯಕರ ಆಹಾರ ಮತ್ತು ಯಾವಾಗಲೂ ಹೃದಯವನ್ನು ಆರೋಗ್ಯದಿಂದ ಇಟ್ಟುಕೊಳ್ಳುವುದು ಒಳ್ಳೆಯದು .
ಕಿಡ್ನಿಯ ಅಥವಾ ಮೂತ್ರಪಿಂಡದ ಸಮಸ್ಯೆಗಳು
ಮನುಷ್ಯನ ಸಾವಿಗೆ ಇನ್ನೊಂದು ಪ್ರಮುಖ ಕಾರಣ ಅವನ ಕಿಡ್ನಿ ಫೇಲ್ ಆಗುವುದು . ಕಿಡ್ನಿ ಹೇಗೆಲ್ಲಾ ಫೇಲ್ ಆಗುತ್ತದೆ ಗೊತ್ತಾ ? ಅತಿಯಾದ ಔಷಧಿಗಳ ಸೇವನೆ , ಆರ್ಥ್ರೈಟಿಸ್ , ಏಡ್ಸ್ ಮತ್ತು ಲ್ಯೂಪಸ್ ಮನುಷ್ಯನ ಕಿಡ್ನಿಗಳನ್ನು ಹಾಳು ಮಾಡುತ್ತವೆ . ಒಮ್ಮೆ ಕಿಡ್ನಿ ಹಾಳಾದರೆ ಮೂತ್ರದಲ್ಲಿ ಪ್ರೋಟೀನ್ ಅಂಶ ಸೇರುತ್ತಾ ಹೋಗುತ್ತದೆ . ಇದಕ್ಕೆ " nನೆಫ್ರಯೋಟಿಕ್ ಸಿಂಡ್ರೋಮ್ " ಎಂದು ಕರೆಯುತ್ತಾರೆ . ಈ ರೀತಿಯ ಸಮಸ್ಯೆಗಳೇನಾದರೂ ಕಂಡು ಬಂದರೆ ಯಾವುದೇ ನಿರ್ಲಕ್ಷ್ಯ ಮಾಡದೇ ತಕ್ಷಣ ವೈದ್ಯರನ್ನು ಭೇಟಿ ಆಗಿ . ನೆಫ್ರೋಸಿಸ್ ಎನ್ನುವುದು ಕಿಡ್ನಿ ಹಾಳುಮಾಡುವ ಇನ್ನೊಂದು ಖಾಯಿಲೆ . ಇದರಿಂದ ಮಧುಮೇಹ , ನಿಯಂತ್ರಣಕ್ಕೆ ಬಾರದ ರಕ್ತದ ಒತ್ತಡ ಮತ್ತು ಲ್ಯೂಪಸ್ ನಂತಹ ಸಮಸ್ಯೆ ಎದುರಾಗುತ್ತದೆ . ಯಾವಾಗ ಮನುಷ್ಯ ನೋವು ನಿವಾರಕ ಔಷಧಿಗಳನ್ನು ಯಥೇಚ್ಛವಾಗಿ ತೆಗೆದುಕೊಳ್ಳುತ್ತಾನೋ ಆತನಿಗೆ ಕಿಡ್ನಿಯ ಸಮಸ್ಯೆ ಕಟ್ಟಿಟ್ಟ ಬುತ್ತಿ . ಆದ್ದರಿಂದ ಇದರಿಂದ ಪಾರಾಗಬೇಕಾದರೆ ಇಂತಹ ಔಷಧಿಗಳನ್ನು ಸ್ವಲ್ಪ ಕಡಿಮೆ ಪ್ರಮಾಣದಲ್ಲಿ ಉಪಯೋಗಿಸುವುದು ಒಳ್ಳೆಯದು .
ಹೃದಯ ಸಂಬಂಧಿ ಕಾಯಿಲೆ
ಹೃದಯದ ಖಾಯಿಲೆ ಮೇಲಿರುವ ಸ್ವರ್ಗಕ್ಕೆ ತನ್ನದೇ ಆದ ಕೊಡುಗೆ ನೀಡಿದೆ . ವರ್ಷಕ್ಕೆ ಏನಿಲ್ಲಾ ಅಂದರೂ ಸುಮಾರು 600 ಸಾವಿರ ಜನರನ್ನು ಯಾವುದೇ ಮುಲಾಜಿಲ್ಲದೆ ಸ್ವರ್ಗಕ್ಕೆ ಪಾರ್ಸೆಲ್ ಮಾಡುತ್ತದೆ ಎಂದು 2011 ರ ಸೆಂಟರ್ ಫ಼ಾರ್ ಡಿಸೀಸ್ ಕಂಟ್ರೋಲ್ ತನ್ನ ವರದಿಯಲ್ಲಿ ಉಲ್ಲೇಖ ಮಾಡಿದೆ . ಇದನ್ನು " ಕೊರೋನರಿ ಆರ್ಟರಿ ಡಿಸೀಸ್ " ಎಂದೂ ಕರೆಯುತ್ತಾರೆ . ಹೃದಯದಿಂದ ಪ್ರಾರಂಭವಾಗಿರುವ ರಕ್ತ ನಾಳಗಳನ್ನು ಕಿರಿದು ಮಾಡಿ ಎದೆಯಲ್ಲಿ ಒಂದು ರೀತಿಯ ಬಿಗಿಯಾದಂತೆ ಮಾಡಿ ಉಸಿರಾಟಕ್ಕೂ ತೊಂದರೆ ಕೊಡುತ್ತದೆ . ಅದರಲ್ಲೂ ಮನಸ್ಸಿಗೆ ಯಾವುದಾದರೂ ಯೋಚನೆ ತುಂಬಿಕೊಂಡು ಕೊರಗುವುದಕ್ಕೆ ಶುರು ಮಾಡಿದರಂತೂ ಕಥೆ ಮುಗಿಯಿತು . ಇಂತಹ ಭಯಾನಕ ಕಾಯಿಲೆಯಿಂದ ನೀವು ಪಾರಾಗಬೇಕಾದರೆ ಮೊದಲು ಧೂಮಪಾನ ನಿಲ್ಲಿಸಿ ಮತ್ತು ನಲವತ್ತು ವರ್ಷ ವಯಸ್ಸಾದ ಬಳಿಕ ಆಗಾಗ ಕೊಲೆಸ್ಟರಾಲ್ ಅನ್ನು ಪರೀಕ್ಷೆ ಮಾಡಿಸುತ್ತಿರಿ .
ಇನ್ಫ್ಲುಯೆಂಜಾ
ಇದು ಒಂದು ರೀತಿಯ ಫ್ಲೂ . ಈ ಜ್ವರ ಮಾರಣಾಂತಿಕ . ತೀರಾ ಎಳೆ ಮಕ್ಕಳಿಗೆ ಮತ್ತು ತೀರಾ ವಯಸ್ಸಾದವರ ಮೇಲೆ ಇದರ ಕಣ್ಣು .ನ್ಯೂಮೋನಿಯಾ ವೈರಸ್ ಗೂ ಈ ಫ್ಲೂ ಜ್ವರಕ್ಕೂ ಬಹಳ ಹತ್ತಿರದ ನಂಟಿದೆ . ನ್ಯೂಮೋನಿಯಾ ದ ಲಕ್ಷಣವೆಂದರೆ ಶ್ವಾಸಕೋಶದಲ್ಲಿನ ಅಲ್ವೇಒಲಿ ಗಳನ್ನು ಊದಿಕೊಳ್ಳುವಂತೆ ಮಾಡಿ ದೇಹದ ಉಸಿರಾಟದ ವ್ಯವಸ್ಥೆಯನ್ನು ಸಂಪೂರ್ಣ ತನ್ನ ಹಿಡಿತಕ್ಕೆ ತೆಗೆದುಕೊಂಡು ಸಾವಿನ ಮನೆಗೆ ಕರೆದೊಯ್ಯುತ್ತದೆ . ನೀವು ಈ ಫ್ಲೂ ಜ್ವರದಿಂದ ಉಳಿಯಬೇಕಾದರೆ ಕಾಲಕ್ಕೆ ತಕ್ಕಂತೆ ಲಸಿಕೆ ಹಾಕಿಸಿಕೊಂಡು ಫ್ಲೂ ಜ್ವರ ಬರದಂತೆ ತಡೆಗಟ್ಟಬಹುದು .
ಸಕ್ಕರೆಕಾಯಿಲೆ ಅಥವಾ ಮಧುಮೇಹ
ದೇಹದಲ್ಲಿನ ಬ್ಲಡ್ ಶುಗರ್ ಲೆವೆಲ್ ನಿಯಂತ್ರಣಕ್ಕೆ ಬಾರದೆ ಜಾಸ್ತಿ ಆದರೆ ಖಂಡಿತಾ ಹೃದಯ ಅಥವಾ ಕಿಡ್ನಿ ಫೇಲ್ ಆಗುವ ಅವಕಾಶ ಬಹಳಷ್ಟಿದೆ . ವಿಪರೀತ ಬಾಯಾರಿಕೆ , ವಿಪರೀತ ಮೂತ್ರ ವಿಸರ್ಜನೆ ಮತ್ತು ಸುಸ್ತು ಇದರ ಗುಣ ಲಕ್ಷಣಗಳು . ಆದರೆ ಖುಷಿಯ ವಿಷಯವೆಂದರೆ ಟೈಪ್ 2 ಮಧುಮೇಹಕ್ಕೆ ದೇಹ ಗುರಿಯಾಗುವುದನ್ನು ತಪ್ಪಿಸಲು ಅನೇಕ ದಾರಿಗಳಿವೆ ಎಂಬುದು . ಅದರಲ್ಲೂ ನಿಮ್ಮ ಕುಟುಂಬದಲ್ಲಿ ಸಕ್ಕರೆ ಖಾಯಿಲೆಯ ಚರಿತ್ರೆ ಹೊಂದಿದ್ದರೆ ನೀವು ಬಹಳ ಜಾಗರೂಕರಾಗಿದ್ದು ನಿಮ್ಮ ದೇಹದ ತೂಕದ ಬಗ್ಗೆ ಹೆಚ್ಚು ಗಮನ ವಹಿಸಬೇಕು . ತೂಕ ಹೆಚ್ಚು ಮಾಡಿಕೊಳ್ಳದೆ ಪ್ರತಿ ದಿನ ವ್ಯಾಯಾಮ ಮಾಡುತ್ತಾ ಆಗಾಗ ಬ್ಲಡ್ ಶುಗರ್ ಚೆಕ್ ಅಪ್ ಮಾಡಿಸುತ್ತಿದ್ದರೆ , ಖಂಡಿತ ಈ ಮಧುಮೇಹದಿಂದ ಮುಕ್ತಿ ಪಡೆಯಬಹುದು . ಅದರಲ್ಲೂ ಮಹಿಳೆಯರು ಪೋಲಿಸಿಸ್ಟಿಕ್ ಓವರಿ ಸಿಂಡ್ರೋಮ್ ನಿಂದ ಬಳಲುತ್ತಿದ್ದರೆ ಮಧುಮೇಹ ಮತ್ತು ಇನ್ಸುಲಿನ್ ನ ಬಗ್ಗೆ ವಿಶೇಷ ಗಮನ ಕೊಡಬೇಕಾಗುತ್ತದೆ ಮತ್ತು ಮೇಲೆ ಹೇಳಿದ ಎಲ್ಲಾ ಕಾರ್ಯಗಳನ್ನೂ ಮಾಡಬೇಕಾಗುತ್ತದೆ .
ಕ್ರಾನಿಕ್ ಒಬ್ಸ್ಟ್ರಕ್ಟಿವ್ ಪಲ್ಮನರಿ ಡಿಸೀಸ್ ಅಥವಾ ಸಿ ಓ ಪಿ ಡಿ ಎಂದೂ ಕರೆಯುತ್ತಾರೆ
ಸಿ ಓ ಪಿ ಡಿ ಸಾಮಾನ್ಯವಾಗಿ ಅತಿಯಾದ ಧೂಮ ಪಾನದಿಂದ ಬರುತ್ತದೆ . ಬ್ರಾಂಕೈಟಿಸ್ ಮತ್ತು ಎಫಿಸೆಮಾ ಹೊಂದಿರುವ ರೋಗಿಗೆ ಉಸಿರಾಟದ ತೊಂದರೆ ಜಾಸ್ತಿ ಇರುತ್ತದೆ . ಏಕೆಂದರೆ ಶ್ವಾಸಕೋಶ ದಲ್ಲಿನ ಏರ್ ಬ್ಯಾಗ್ ಗಳು ಮುಚ್ಚಿ ಹೋಗಿರುತ್ತವೆ ಧೂಮಪಾನದಿಂದ . ಶೇಖಡಾ ೯೦ ರಷ್ಟು ಜನರು ಸಿಗರೇಟ್ ಸೇವನೆಯಿಂದ ಈ ಸಿ ಓ ಪಿ ಡಿ ಎಂಬ ಮಹಾಮಾರಿಯನ್ನು ಮೈ ಮೇಲೆ ಎಳೆದುಕೊಂಡಿರುತ್ತಾರೆ . ಇದರಿಂದ ಪಾರಾಗಲು ಧೂಮ ಪಾನವನ್ನು ಸಂಪೂರ್ಣವಾಗಿ ತ್ಯಜಿಸಬೇಕು .
ಕ್ಯಾನ್ಸರ್
ಇತ್ತೀಚಿಗೆ ಈ ಕಾನ್ಸರ್ ಮಹಾಮಾರಿ ಬಹು ದೊಡ್ಡ ರೋಗ ಎಂಬಂತಾಗಿದೆ . ಈ ಖಾಯಿಲೆ ಇದೆ ಎಂದು ತಿಳಿದರೆ ಸಾಕು ಮನುಷ್ಯ ಅರ್ಧ ಸತ್ತು ಹೋಗುತ್ತಾನೆ . ಅಷ್ಟು ಭಯ ಹುಟ್ಟು ಹಾಕಿದೆ ಈ ಕಾನ್ಸರ್ . ಮನುಷ್ಯನ ದೇಹದಲ್ಲಿ ಯಾವುದಾದರೂ ಒಂದು ಭಾಗದಲ್ಲಿ ಅನಿಯಮಿತವಾಗಿ ಮತ್ತು ನಿಯಂತ್ರಣಕ್ಕೆ ಬರದೇ ಬೆಳೆಯುವ ಮಾಂಸಖಂಡವೇ ಮುಂದೊಂದು ದಿನ ಕ್ಯಾನ್ಸರ್ ಆಗಿ ಬದಲಾಗುತ್ತದೆ . ಕೊನೆಗೆ ಮೈಯೆಲ್ಲಾ ಹರಡಲು ಪ್ರಯತ್ನಿಸುತ್ತದೆ . ಯಾವ ಮಟ್ಟಕ್ಕೆಂದರೆ ಸುಮಾರು 567,628 ಅಮೆರಿಕಾದ ಜನರನ್ನು 2011 ಇಸವಿಯಲ್ಲಿ ಬಲಿ ಪಡೆದಷ್ಟು . ಸಾಮಾನ್ಯವಾಗಿ ಗಂಡಸರಿಗೆ ಪ್ರಾಸ್ಟೇಟ್ , ಶ್ವಾಸಕೋಶ ,ಮತ್ತು ಕೋಲನ್ ನಲ್ಲಿ ಕ್ಯಾನ್ಸರ್ ಕಾಣಿಸಿಕೊಂಡರೆ ಹೆಂಗಸರಿಗೆ ಕೋಲನ್ , ಶ್ವಾಸಕೋಶ ಮತ್ತು ಸ್ತನ ಕ್ಯಾನ್ಸರ್ ಜಾಸ್ತಿ ಪ್ರಮಾಣದಲ್ಲಿದೆ ಎಂದು ವೈದ್ಯಲೋಕ ನಂಬಿದೆ ಮತ್ತು ಇದಕ್ಕೆಲ್ಲಾ ಕಾರಣ ಧೂಮ ಪಾನ ಮತ್ತು ತಂಬಾಕಿನ ಪದಾರ್ಥಗಳ ಸೇವನೆ ಎಂಬುದೂ ದೃಢಪಟ್ಟಿದೆ .ಹಾಗೆಂದು ಭಯ ಪಡುವ ಅಗತ್ಯವಿಲ್ಲ . ನೀವು ಆದಷ್ಟು ಒಳ್ಳೆಯ ಶುದ್ಧ ವಾದ ತರಕಾರಿ ಹಣ್ಣುಗಳ ಸೇವನೆ , ನಿತ್ಯ ವ್ಯಾಯಾಮ ಮತ್ತು ಧೂಮಪಾನ ದುಷ್ಟಗಳಿಂದ ದೂರವಾಗಿ ಒಂದು ಆರೋಗ್ಯಕರ ಬದುಕನ್ನು ನಿಮ್ಮದಾಗಿಸಿಕೊಂಡರೆ ಖಂಡಿತ ಕ್ಯಾನ್ಸರ್ ಅನ್ನು ಒದ್ದೋಡಿಸಬಹುದು . ಹಾಗೊಂದು ವೇಳೆ ನಿಮ್ಮ ದೇಹದಲ್ಲಿ ಎಲ್ಲಿಯಾದರೂ ಗಂಟಿನ ರೂಪದಲ್ಲಿ ಏನಾದರೂ ಬೆಳೆವಣಿಗೆ ಕಂಡು ಬಂದರೆ ತಕ್ಷಣ ವೈದ್ಯರನ್ನು ಕಂಡು ಅದು ಕ್ಯಾನ್ಸರ್ ಹೌದೋ ಅಲ್ಲವೋ ಎಂಬುದನ್ನು ಖಾತ್ರಿಪಡಿಸಿಕೊಳ್ಳಿ .
ಸುಯಿಸೈಡ್
ಇದು ಇತ್ತೀಚಿನ ಯುವ ಜನತೆಯಲ್ಲಿ ಅತಿ ಹೆಚ್ಚಾಗಿ ಕಂಡು ಬರುತ್ತಿದೆ . ಸ್ವಲ್ಪ ಯಡವಟ್ಟಾದರೂ ಜನರು ಹಿಡಿಯುವುದು ಈ ಕೆಟ್ಟ ಮಾರ್ಗವನ್ನು . ಪ್ರೀತಿಸಿದ ಹುಡುಗಿ ಸಿಗಲಿಲ್ಲವೆಂತಲೋ , ಮನೆಯಲ್ಲಿ ಅಪ್ಪ ಹೊಡೆದರೆಂತಲೂ ,ಕೆಲಸದ ಒತ್ತಡದಿಂದಲೋ , ಬೀದಿಯಲ್ಲಿ ಕಾಮುಕರ ಕಾಟ ಸಹಿಸಲಾರದೆಯೊ ಹೀಗೆ ಪ್ರತಿನಿತ್ಯ ಟಿವಿ ಯಲ್ಲಿ ಪತ್ರಿಕೆಯಲ್ಲಿ ಒಂದಿಲ್ಲೊಂದು ಸುದ್ದಿ ಇದ್ದೆ ಇರುತ್ತದೆ . ಏಕೆಂದರೆ ಇತ್ತೀಚಿನ ಜನತೆ ಅಷ್ಟೊಂದು ಸೆನ್ಸಿಟಿವ್ . ಇದಕ್ಕೆ ಸೆಂಟರ್ ಫಾರ್ ಡಿಸೀಸ್ ಕಂಟ್ರೋಲ್ ಎಂಬ ಸಂಸ್ಥೆ ಸುಯಿಸೈಡ್ ಅನ್ನೂ ಕೂಡ 2011 ರಲ್ಲಿ ಸಾವಿಗೆ ಕಾರಣ ಎಂದು ಘೋಷಿಸಿ ಆಗಿದೆ . ನಿಮಗೆ ಜೀವನದಲ್ಲಿ ಬೇಜಾರಾಗಿ ನಮಗೆ ಜೀವನವೇ ಬೇಡ ಅನ್ನಿಸಿದಂತಾಗಿ ಮಾನಸಿಕ ಖಿನ್ನತೆಗೆ ಒಳಗಾದರೆ ದಯವಿಟ್ಟು ಮಾನಸಿಕ ತಜ್ಞರ ಬಳಿ ಭೇಟಿ ಕೊಡಿ . ಅವರು ನಿಮ್ಮನ್ನು ಕೋನ್ಸೆಲ್ಲಿಂಗ್ ಮಾಡಿ ನಿಮಗೆ ಸೂಕ್ತ ಸಲಹೆಗಳನ್ನು ಕೊಟ್ಟು ಈ ಮಾನಸಿಕ ಖಾಯಿಲೆಗೆ ಔಷಧಗಳನ್ನೂ ಕೊಡುತ್ತಾರೆ . ಬೇಸರಕ್ಕೆ ಸಾವೇ ಪರಿಹಾರ ಅಲ್ಲ ಅಲ್ಲವೇ ?


ಚೆಸ್: ಆ್ಯಂಡ್ರಿಯಾ ಡಿಸೋಜಾಗೆ ಪ್ರಶಸ್ತಿ
ಚೆಸ್: ಆ್ಯಂಡ್ರಿಯಾ ಡಿಸೋಜಾಗೆ ಪ್ರಶಸ್ತಿ
ಪ್ರಜಾವಾಣಿ ವಾರ್ತೆ
Published:
02 ಅಕ್ಟೋಬರ್ 2018, 21:45  IST
Updated:
02 ಅಕ್ಟೋಬರ್ 2018, 21:45  IST
ಅಕ್ಷರ ಗಾತ್ರ :
ಆ
ಆ
ಮೈಸೂರು: ಮಂಗಳೂರಿನ ಆ್ಯಂಡ್ರಿಯಾ ಎಲ್.ಡಿಸೋಜಾ ಇಲ್ಲಿ ಮಂಗಳವಾರ ಕೊನೆಗೊಂಡ ರಾಜ್ಯ ಮಹಿಳಾ ಚೆಸ್ ಟೂರ್ನಿಯಲ್ಲಿ ಚಾಂಪಿಯನ್ ಆದರು.
ಮೈಸೂರು ಚೆಸ್ ಸೆಂಟರ್ ವತಿಯಿಂದ ನಡೆದ ಟೂರ್ನಿಯಲ್ಲಿ ಅವರು ಆರು ಪಾಯಿಂಟ್ ಪಡೆದು ಈ ಸಾಧನೆ ಮಾಡಿದರು. ಅಂತಿಮ ಸುತ್ತಿನಲ್ಲಿ ಅಗ್ರ ಶ್ರೇಯಾಂಕದ ಆಟಗಾರ್ತಿ ಬೆಳ್ತಂಗಡಿಯ ಇಶಾ ಶರ್ಮಾಗೆ ಆಘಾತ ನೀಡಿದರು.
ಐದೂವರೆ ಪಾಯಿಂಟ್ ಪಡೆದ ಇಶಾ ಮೊದಲ ರನ್ನರ್ ಅಪ್ ಪ್ರಶಸ್ತಿ ಪಡೆದರು. ಇಷ್ಟೇ ಪಾಯಿಂಟ್ ಗಳಿಸಿದ ಬೆಂಗಳೂರಿನ ಸಂಜನಾ ರಘುನಾಥ್ ದ್ವಿತೀಯ ರನ್ನರ್ ಅಪ್ ಪ್ರಶಸ್ತಿಗೆ ಭಾಜನರಾದರು. ಉಡುಪಿಯ ಮಹಿಮಾ ಶೆರಿಗಾರ್ (5ಪಾಯಿಂಟ್) ನಾಲ್ಕನೇ ಸ್ಥಾನ ಪಡೆದರು.


Bengaluru, First Published 12, Apr 2019, 3:33 PM IST
Highlights
ರಾಜಸ್ಥಾನ ರಾಯಲ್ಸ್ ಹಾಗೂ ಚೆನ್ನೈ ಸೂಪರ್ ಕಿಂಗ್ಸ್ ನಡುವಿನ ಜೈಪುರ ಪಂದ್ಯ ವಿಶೇಷ ಘಟನೆಗಳಿಗೆ ಸಾಕ್ಷಿಯಾಗಿದೆ. ಸರ್ ಜಡೇಜಾ ತಲೆ ಮೇಲೆ ಧೋನಿ ಬ್ಯಾಟ್‌ನಿಂದ ಹೊಡೆದ ಘಟನೆ ಇದೀಗ ಸಾಮಾಜಿಕ ಜಾಲತಾಣದಲ್ಲಿ ಸದ್ದು ಮಾಡುತ್ತಿದೆ.
ಜೈಪುರ(ಏ.12): ರಾಜಸ್ಥಾನ ರಾಯಲ್ಸ್ ಹಾಗೂ ಚೆನ್ನೈ ಸೂಪರ್ ಕಿಂಗ್ಸ್ ನಡುವಿನ ಪಂದ್ಯ ಹಲವು ವಿಶೇಷತೆಗಳಿಗೆ ಸಾಕ್ಷಿಯಾಗಿದೆ. ಒಂದೆಡೆ  CSK ನಾಯಕ ಧೋನಿ 100ನೇ ಗೆಲುವು ಸಾಧಿಸಿದರೆ, ಪಂದ್ಯ ಅಂತಿಮ ಎಸೆತದಲ್ಲಿ ರೋಚಕ ಗೆಲುವು ಸಾಧಿಸಿತ್ತು. ಪಂದ್ಯದ ನಡುವೆ ಸಿಕ್ಸರ್ ಸಿಡಿಸಿದ CSK ರವೀಂದ್ರ ಜಡೇಜಾ ತಲೆಗೆ ಧೋನಿ ಬ್ಯಾಟ್‌ನಿಂದ ಬಾರಿಸಿದ ಘಟನೆ ಸಾಮಾಜಿಕ ಜಾಲತಾಣದಲ್ಲಿ ಹೆಚ್ಚು ಸದ್ದು ಮಾಡುತ್ತಿದೆ.
ಇದನ್ನೂ ಓದಿ:  ಸ್ಯಾಂಟ್ನರ್ ಸಿಕ್ಸರ್: CSKಗೆ ಥ್ರಿಲ್ಲರ್ ಜಯ
ಬೆನ್ ಸ್ಟೋಕ್ಸ್ ಎಸೆತದಲ್ಲಿ ಕ್ರೀಸ್‌ನಲ್ಲಿದ್ದ ರವೀಂದ್ರ ಜಡೇಜಾ ಸಿಕ್ಸರ್ ಸಿಡಿಸಿದರು. ಈ ವೇಳೆ ಆಯ ತಪ್ಪಿ ಕ್ರೀಸ್ ಮೇಲೆ ಉರುಳಿದರು. ಇತ್ತ ನಾನ್ ಸ್ಟ್ರೈಕ್‌ನಲ್ಲಿದ್ದ ಧೋನಿ ರನ್‌ಗಾಗಿ ಓಡಿದರು. ಆದರೆ ಜಡೇಜಾ ಬಿದ್ದ ಸ್ಥಳದಿಂದ ಏಳಲೇ ಇಲ್ಲ. ಹೀಗಾಗಿ ಧೋನಿ ತಮಾಷೆಗೆ ಜಡೇಜಾ ಹೆಲ್ಮೆಟ್‌ಗೆ ಬ್ಯಾಟ್‌ನಿಂದ ಹೊಡೆದರು.
ಇದನ್ನೂ ಓದಿ:  KKR ಎದುರಿಸುವ ಮುನ್ನವೇ ಡೆಲ್ಲಿಗೆ ಸಂಕಷ್ಠ...!
ಕ್ರೀಸ್‌ನಲ್ಲಿದ್ದ ಜಡೇಜಾ ಬ್ಯಾಟ್ ಬೀಸಿ ಆಯ ತಪ್ಪಿ ಬಿದ್ದರೆ, ಬೌಲಿಂಗ್ ಮಾಡಿದ ಬೆನ್ ಸ್ಟೋಕ್ಸ್ ಕೂಡ ನಿಯಂತ್ರಣ ತಪ್ಪಿ ಬಿದ್ದರು. ಕ್ರೀಸ್ ಮೇಲೆ ಇಬ್ಬರೂ ನೆಲಕ್ಕುರುಳಿದರೆ, ಇತ್ತ ಧೋನಿ ತಮಾಷೆಗೆ ಬ್ಯಾಟ್ ಮೂಲಕ ಜಡೇಜಾ ತಲೆ ಮೇಲೆ ಹೊಡೆಯುವ ರೀತಿ ಬ್ಯಾಟ್ ಬೀಸಿದರು.


ಪಾಕ್'ನಲ್ಲಿ ಆಡಲ್ಲ ಎಂದ ವಿಂಡೀಸ್
Highlights
ಇದೇ ತಿಂಗಳ ಅಂತ್ಯದ ವೇಳೆ ಪಾಕಿಸ್ತಾನದಲ್ಲಿ ಪಾಕ್ ತಂಡದ ವಿರುದ್ಧ 2 ಅಂತಾರಾಷ್ಟ್ರೀಯ ಟಿ20 ಪಂದ್ಯಗಳನ್ನು ಆಡುವಂತೆ ವಿಂಡೀಸ್ ಕ್ರಿಕೆಟ್ ತಂಡಕ್ಕೆ ಪಿಸಿಬಿ ಅಧಿಕಾರಿಗಳು ಆಹ್ವಾನ ನೀಡಿದ್ದರು.
ಆಂಟಿಗುವಾ(ಜ.13): ಪಾಕಿಸ್ತಾನ ಕ್ರಿಕೆಟ್ ಮಂಡಳಿ (ಪಿಸಿಬಿ) ನೀಡಿದ್ದ ಆಹ್ವಾನವನ್ನು ವೆಸ್ಟ್'ಇಂಡೀಸ್ ಕ್ರಿಕೆಟ್ ಮಂಡಳಿ ಭದ್ರತೆಯ ನೆಪವೊಡ್ಡಿ ತಿರಸ್ಕರಿಸಿದೆ.
ಇದೇ ತಿಂಗಳ ಅಂತ್ಯದ ವೇಳೆ ಪಾಕಿಸ್ತಾನದಲ್ಲಿ ಪಾಕ್ ತಂಡದ ವಿರುದ್ಧ 2 ಅಂತಾರಾಷ್ಟ್ರೀಯ ಟಿ20 ಪಂದ್ಯಗಳನ್ನು ಆಡುವಂತೆ ವಿಂಡೀಸ್ ಕ್ರಿಕೆಟ್ ತಂಡಕ್ಕೆ ಪಿಸಿಬಿ ಅಧಿಕಾರಿಗಳು ಆಹ್ವಾನ ನೀಡಿದ್ದರು.
ಇದಕ್ಕಾಗಿ ವಿಂಡೀಸ್ ಮಂಡಳಿ ಭದ್ರತಾ ತಪಾಸಣೆಗಾಗಿ ಅಧಿಕಾರಿಗಳ ತಂಡವೊಂದನ್ನು ಪಾಕ್'ಗೆ ಕಳುಹಿಸುವ ಯೋಚನೆಯಲ್ಲಿತ್ತು. ಇದಕ್ಕೂ ಮುನ್ನ ಅಂತಾರಾಷ್ಟ್ರೀಯ ಕ್ರಿಕೆಟ್ ಸಂಸ್ಥೆ (ಎಫ್‌ಐಸಿಎ)ಯ ಭದ್ರತಾ ಅಧಿಕಾರಿಗಳು ತಪಾಸಣೆ ನಡೆಸಿದ್ದು, ಸದ್ಯಕ್ಕೆ ಪಾಕಿಸ್ತಾನದಲ್ಲಿ ಅಂತಾರಾಷ್ಟ್ರೀಯ ಪಂದ್ಯಗಳನ್ನು ಆಯೋಜಿಸುವಷ್ಟು ಅಲ್ಲಿನ ಭದ್ರತಾ ವ್ಯವಸ್ಥೆ ಪೂರಕವಾಗಿಲ್ಲ ಎಂದು ಹೇಳಿತ್ತು.
Last Updated 11, Apr 2018, 12:34 PM IST


ಕೈಗಳನ್ನು ಶುದ್ಧವಾಗಿಟ್ಟುಕೊಳ್ಳುವುದು ಎಷ್ಟು ಮುಖ್ಯ ಗೊತ್ತಾ…?
  17-07-2019 7:12PM IST    /     No Comments    /     Posted In: Latest News , Health
ಮಳೆಗಾಲದಲ್ಲಿ ಸೋಂಕು ವ್ಯಾಧಿಗಳು ಹರಿಸುವ ಸಂಭವ ಅಧಿಕ. ಅದಕ್ಕೆ ಈ ಸೀಸನ್ ನಲ್ಲಿ ಕೈಗಳ ಶುಭ್ರತೆಯ ವಿಷಯದಲ್ಲಿ ಮತ್ತಷ್ಟು ಎಚ್ಚರಿಕೆಯಿಂದ ಇರಬೇಕು.
ಮಳೆಗಾಲದಲ್ಲಿ ಆಹಾರ, ಕುಡಿಯುವ ನೀರು ಕಲುಷಿತಗೊಳ್ಳುವ ಸಂಭವ ಅಧಿಕವಾಗಿರುತ್ತದೆ. ಈ ಕಲುಷಿತ ಆಹಾರ ಮತ್ತು ನೀರು ಆರೋಗ್ಯವಾಗಿ ಇರುವವರನ್ನು ಸಹ ಅನಾರೋಗ್ಯ ಗೊಳಿಸುತ್ತದೆ. ಇದರಿಂದ ಬೇಧಿ, ಟೈಫಾಯ್ಡ್, ಕಾಮಾಲೆ, ಹೊಟ್ಟೆಯಲ್ಲಿ ಹುಳು ಉಂಟಾಗುತ್ತದೆ.
ಈ ಸೀಸನ್ ನಲ್ಲಿ ಚಿಕ್ಕ ಮಕ್ಕಳ ವಿಷಯದಲ್ಲಿ ಮತ್ತಷ್ಟು ಎಚ್ಚರಿಕೆ ವಹಿಸಬೇಕು. ಒಂದು ವರ್ಷದ ಒಳಗಿನ ಮಕ್ಕಳಿಗೆ ರೋಗನಿರೋಧಕ ವ್ಯವಸ್ಥೆ ಬಲಹೀನವಾಗಿ ಇರುತ್ತದೆ. ಆದ್ದರಿಂದ ಅವರು ತ್ವರಿತವಾಗಿ ಕಾಯಿಲೆಗಳಿಗೆ ಒಳಗಾಗುತ್ತಾರೆ. ಬ್ಯಾಕ್ಟೀರಿಯಾ, ವೈರಸ್ ಭಾದಿತರಿಂದ ಶುದ್ಧತೆಯ ಬಗ್ಗೆ ಸರಿಯಾಗಿ ಗಮನ ಕೊಡದ ಆರೋಗ್ಯವಂತರಿಗೂ ಕಾಯಿಲೆ ಉಂಟಾಗುತ್ತದೆ. ಇದರಿಂದ ಹೊಟ್ಟೆಯಲ್ಲಿ ಗಲಿಬಿಲಿ, ನೋವು, ಕಣ್ಣು ಸುತ್ತುವುದು, ವಾಂತಿ, ನೀರು ಬೇಧಿ, ಜ್ವರ, ಡಿಹೈಡ್ರೇಷನ್ ನಂತಹ ಸಮಸ್ಯೆಗಳು ತಲೆಯೆತ್ತುತ್ತವೆ.
ಹೀಗಾಗಿ ಅಡುಗೆ ಮಾಡುವಾಗ, ತಿನ್ನುವಾಗ, ಇತರ ಕೆಲಸ ಮಾಡುವ ಮುನ್ನ ಕೈಗಳನ್ನು ಶುಭ್ರವಾಗಿಟ್ಟುಕೊಳ್ಳುವುದು ಎಲ್ಲದಕ್ಕಿಂತ ಮುಖ್ಯ. ಸಾಕಷ್ಟು ಸಂದರ್ಭದಲ್ಲಿ ವ್ಯಾಧಿಗಳು ಕೈಗಳ ಮೂಲಕ ಹರಡುತ್ತದೆ. ಕಾಯಿಸಿ ಆರಿಸಿದ ಫಿಲ್ಟರ್ ಮಾಡಿದ ನೀರನ್ನು ಸೇವಿಸಬೇಕು. ಮಳೆಗಾಲದಲ್ಲಿ ಮೊದಲ ನಾಲ್ಕು ವಾರದಲ್ಲಿ ಬ್ಯಾಕ್ಟೀರಿಯಾ, ವೈರಸ್ ತೀವ್ರತೆ ಅಧಿಕವಾಗಿರುತ್ತದೆ. ಆಹಾರ ಪದಾರ್ಥಗಳ ಪಾತ್ರೆಗಳ ಮೇಲೆ ಮುಚ್ಚಿರಬೇಕು. ಇಲ್ಲದಿದ್ದರೆ ನೊಣ ಕುಳಿತು ಅಂತಹ ಆಹಾರ ಸೇವಿಸಿದಾಗ ಟೈಫಾಯ್ಡ್ ಉಂಟಾಗುವ ಸಂಭವನೀಯತೆ ಅಧಿಕ. ಈ ಸೀಸನ್ ನಲ್ಲಿ ಬ್ಯಾಕ್ಟೀರಿಯಾಗಳು ಹೆಚ್ಚಾಗಿರುವ ಕಾರಣ ಸಲಾಡ್ ಗಳನ್ನು ಕಡಿಮೆ ಪ್ರಮಾಣದಲ್ಲಿ ಸೇವಿಸಬೇಕು. ತಿನ್ನದೆ ಇದ್ದರೆ ಮತ್ತೂ ಒಳ್ಳೆಯದು. ರಸ್ತೆ ಮೇಲೆ ಮಾರುವ ಫಾಸ್ಟ್ ಫುಡ್, ಐಸ್ ಕ್ರೀಮ್ ತಿನ್ನಬಾರದು. ಇದರಿಂದ ವಾಂತಿ-ಬೇಧಿ ಡಿಹೈಡ್ರೇಶನ್ ಉಂಟಾಗುತ್ತದೆ.